# Әл – Фараби атындағы Қазақ ұлттық университеті

**316 (574) Қолжазба құқығында**

# ЖАМПЕТОВА АЙГЕРИМ ОРАЛБЕКОВНА

**Заманауи қоғамдағы жаңғыру контексінде саяси құндылықтар**

6D050200 – Саясаттану Философия докторы (PhD)

дәрежесін алу үшін дайындалған диссертация

Отандық ғылыми кеңесші философия ғылымдарының докторы, профессор Абдигалиева Г.Қ.

Шетелдік ғылыми кеңесші Саясаттану ғылымдарының докторы (PhD) Профессор Синтия Каплан (АҚШ, Калифорния университеті)

Қазақстан Республикасы Алматы, 2022

# МАЗМҰНЫ

**АНЫҚТАМАЛАР**

# БЕЛГІЛЕУЛЕР МЕН ҚЫСҚАРТУЛАР

І. КІРІСПЕ 5

1. [САЯСИ ҚҰНДЫЛЫҚТАРДЫ ЗЕРТТЕУДІҢ ТЕОРИЯЛЫҚ - ӘДІСНАМАЛЫҚ АСПЕКТІЛЕРІ 14](#_TOC_250006)
   1. [Саяси құндылықтар саяси ғылым категориясы мен саяси зерттеу объектісі ретінде. 14](#_TOC_250005)
   2. Саяси құндылықтардың ерекшелігі мен оның саяси әлеуметтену үдерісі барысында өзгеруі 34
   3. [Саяси мәдениеттің тарихи ерекшеліктері мен дәстүрлі құндылықтардың қалыптасу генезисі 46](#_TOC_250004)
2. ҚАЗАҚСТАН ҚОҒАМЫНДАҒЫ ЗАМАНАУИ САЯСИ ҚҰНДЫЛЫҚТАРЫНЫҢ ТРАНСФОРМАЦИЯСЫ 59
   1. [Тәуелсіз демократиялық Қазақстан қоғамындағы саяси құндылықтардың даму барысы 59](#_TOC_250003)
   2. [Әлеуметтік - экономикалық өзгерістер мен модернизация үрдісі жағдайындағы саяси құндылықтар трансформациясы 76](#_TOC_250002)
   3. [Заманауи қоғамдағы саяси құндылықтарды қабылдау ерекшеліктері мен саяси белсенділік: эмпирикалық талдау 99](#_TOC_250001)

[ҚОРЫТЫНДЫ 130](#_TOC_250000)

ПАЙДАЛАНЫЛҒАН ӘДЕБИЕТЕР ТІЗІМІ 134

**АНЫҚТАМАЛАР**

Диссертациялық жұмыста төмендегідей анықтамаларға сәйкес терминдер қолданылды:

**Аксеология** - құндылықтардың табиғатын, қалыптасуын зерттейтін ілім аксиология [грек тілінен «аксе» – құндылық, «логос» – ілім деп аударылады].

**Әлеуметтену** - жеке адамның әлеуметтік топ пен жалпы қоғамға тән мәдениет ұғымына кіретін және жеке адамның қоғамдық қарым - қатынастардың белсенді субъектісі ретінде қызмет атқаруына мүмкіндік беретін белгілі бір білім, норма, құндылық, ұстаным, мінез үлгілері жүйелерін меңгеруі процесін сипаттайды.

**Идентификация** - [лат. identificare – ұқсастыру, барабарландыру] – біреудің бір нәрсемен барабар келуі, ұқсастығы. Жеке тұлғаның қандай да бір топқа қатысы тұрғысынан алғандағы сипаты.

**Инструменталды құндылықтар** – Милтон Рокич ұсынған «құндылықтық бағдар» теориясындағы құндылықтың бір түрі, адамның қалауына қалай қол жеткізуге болатындығы туралы түсінік. Инструменталды құндылықтарға адалдық, әдептілік жатады.

**Консерватизм** – [фр. соnservatisme, лат. conservo - сақтаймын, қорғаймын]

* саяси және әлеуметтік философиялық ұстаным ретінде дәстүрлі әлеуметтік институттардың сақталуын қолдайтын идеология.

**Коммунизм** – [лат. сommunis - ортақ] - әлеуметтік теңдік пен мүлік ортақтығына  негізделген қоғамдық - саяси құрылыс, идеологияның бір түрі.

**Либерализм** – [лат. liberalis - еркін] — ең жоғарғы құндылық әрі басымдық ретінде жеке еркіндікті ұстанатын идеология.

**Материализм** – Рональд Инглхарт теориясындағы құндылықтар бағыты, материалдық құндылықтарды басымдыққа алуын көздейді.

**Модернизация** – [франц. - жаңғырту] - артта қалған елдердің алдыңғы қатардағы елдердің деңгейіне жетуге бағытталған мемлекеттің саясаты.

**Плюрализм** – пікір алуандығы (ағылш. pluralism; лат. pluralis әралуандығы) - өздерінің мүдделері, көзқарастары мен пікірлерін білдіру еркіндігін заңмен қамтамасыз ететін, қоғамда түрліше саяси партиялар мен басқа қоғамдық ұйымдардың (кәсіподақ, діни, коммерциялық және т.б.) қатар өмір сүруі мен өзара әрекеттестігі.

**Секулярлы - рационалды құндылықтар** - дінге, дәстүрлі отбасы құндылықтарына, беделге аз көңіл бөледі

**Терминалды құндылықтар** – біз ең маңызды немесе ең қалаулы деп санайтын құндылықтар. Оған бақыт, өзін - өзі құрметтеу, тану, ішкі үйлесім, қолайлы өмірді жүргізу және кәсіби жетілдіруді қамтиды.

**Традиционализм -** билік легитимділігінің негізі, үстемдік пен бағыныңқьшық қатынастарының негізі ретінде әдет - ғұрыпқа сүйенеді.

**Постматериализм** – өзін – өзі тануға, жетілдіруге бағытталған құндылықтар жүйесінің басымдығы.

# БЕЛГІЛЕУЛЕР МЕН ҚЫСҚАРТУЛАР

АҚШ – Америка Құрама Штаттары БАҚ – Бұқаралық ақпараттар құралдары БҰҰ – Біріккен ұлттар ұйымы

ВЦИОМ - Ресейдегі Бүкілресейлік қоғамдық пікірді зерттеу орталығы ҚР – Қазақстан Республикасы

КСРО – Кеңес социалистік республикалар одағы КОКП – Кеңес одағының коммунистік партиясы

WVS – World values survey (Бүкіл әлемдік құндылықтарды зерттеу ұйымы) EVS – European values study (Еуропалық құндылықтарды зерттеу ұйымы)

# КІРІСПЕ

**Жұмыстың жалпы сипаттамасы.** Диссертациялық жұмыс теориялық - концепциялық және эмпирикалық негізде жүзеге асырылған заманауи қоғамдағы жаңғыру шеңберінде қазақстандықтардың саяси құндылықтарын зерттеуге арналған.

# Диссертациялық зерттеу тақырыбының өзектілігі.

*Біріншіден,* қазақстандық қоғамның саяси жүйесі көптеген трансформацияларды басынан кешірген мемлекеттердің бірі болып табылады. Мұндағы кеңес дәуірі кезіндегі тоталитарлық жүйе, азаматтардың саяси өмірге қатысуына шектеуліктердің қойылуы, қоғамның барлық салаларын тұтастай қадағалау, атеистік көзқарастарды қалыптастыру, әрине, халықтың сол жүйеге сәйкес көзқарастары мен құндылықтарын қалыптастырған. 1991 жылы тәуелсізідігін алған мемлекетіміз жаңа демократиялық қоғамды құру жолында жаңа құндылықтардың қалыптасуына жол ашқан болатын. Айтар болсақ, саяси құндылықтардың қалыптасуы мен дамуына, оның трансформациясына мемлекеттің саяси жүйесі, азаматтық қоғам институттарының сапалы қызметі, мемлекет басшыларының демократиялық құндылықтарын дәріптеуі мен қолдауы, модернизация сияқты факторлар әсер етуде. Осы орайда, қазақстандықтардың жоғарыда аталған өзгерістеріне орай саяси құндылықтарының жүйесінде қандай ерекшеліктер бар екенін анықтау қажеттілігі осыдан туындауда.

*Екіншіден,* мемлекет басшысы Қасым - Жомарт Тоқаев 2021 жылдың 1 қыркүйегінде Қазақстан халқына «Халық бірлігі және жүйелі реформалар – ел өркендеуінің берік негізі» атты Жолдауында еліміздегі саяси жаңғыруды біртіндеп жүзеге асыру стратегиялық бағдарының басым міндетінің бірі ретінде қойылды. Бұл бастамалар орнықты демократиялық даму бағдарымызды нығайтып, саяси жүйемізді сапалық тұрғыдан өзгертуді көздеп отыр. Сонымен қатар, мемлекеттің тиімділігін, саяси үдерістің ашықтығы мен бәсекелестігін одан әрі арттыруды нығайтады. Осылайша, мұндай бастамалар азаматтарымызды мемлекет басқару ісіне барынша тартуға оң ықпал етеді. Диалог пен азаматтық қатысу дәстүрін дамыту, ынтымақтастығымыз бен бірлігімізге негіз болатын озық құндылықтарды дәріптеу маңыздылығы аталып көрсетілген болатын. Осы орайда, заманауи қоғамдағы азаматтардың саяси құндылығын анықтау өзекті деп санаймыз.

*Үшіншіден,* қазіргі таңдағы американдық саясаттанушы Арендт Липхарттың концепциясына сәйкес, қазақстандық қоғамды көпқұрамды деп тануға болады. Демек, мұндағы сегментарлы қарама - қайшылықтар діни, идеологиялық, тілдік, аймақтық, мәдени, нәсілдік және ұлттық сипатта болуы мүмкін. Кез - келген көп құрамды мемлекетте өзара өмір сүруімен қатар жалпыұлттық және кішігірім топтардың, әртүрлі топтар арасындағы құндылықтардағы қарама - қайшылықтар және қақтығыстар да орын алады. Сондықтан жоғарыда аталған ерекшіліктерді назарға ала отырып, қазақстандық заманауи қоғамды зерттеу маңызды болып отыр.

*Төртіншіден,* жұмыстың өзектілігі ғылыми ортадағы дискуссиямен де айқындалуда. Зерттеушілердің пайымдауынша, қоғамдық - саяси және әлеуметтік - экономикалық қатынастардың қарқынды дамуына және жалпы жаһандануға байланысты әртүрлі жағдайлардың ықпалымен адамдардың құндылық бағдарларының өзгеруі, ондағы қарама - қайшылықтары орын алуда. Сарапшылар елде жаңа моральдық - адамгершілік ахуал қалыптасып, отбасы институтының дағдарысы, рухани - мәдени үдерістер жағдайында құндылықтарды қайта бағалау жүруде деп санайды. Бірте - бірте қоғамдық санада қазіргі адамның табысқа, байлыққа, басқалармен билік етуге ұмтылысын және т. б. құндылықты бағдарлар бекітілуде.

Осыған орай, біздің ойымызша, дәстүрлі құндылықтарды да сақтап, әлем жүйесі жүктеп отырған алғышарттарды да ескеру қажеттілігі туындап отыр. Әрине, модернизация үрдісіндегі Қазақстан сырттан келген құндылықтарды қабылдауымен қатар, өзінің мәдени дәстүрлерін сақтап қалу керек.

Атап отырғанымыздай, дәстүрлі қоғам өзгеріске ұшыраған жағдайда да дәстүрлі құндылықтар қазіргі заман қоғамының жүйесімен ұштаса отырып өз маңызын жоймайды. Әсер етуші үрдістердің бірі деп модернизацияны айтуымызға болады. Осы орайда, модернизация шеңберінде құндылықтардың трансформациялану ерекшеліктерін анықтау қажеттілігі туындайды.

Сонымен қатар, құндылықтар жүйесі философия, әлеуметтану, психология пәндерінің де объектісі болып табылады. Осы тұрғыдан саяси құндылықтардың мәні мен мазмұнын, заманауи қоғамдағы дамуын ерекше ажыратып көрсету үлкен мәнге ие және күрделі құбылыстардың бірі болып отыр.

**Зерттеу тақырыбының ғылыми зерттелу деңгейі.** Саяси құндылықтар мәселесін зерттеу әртүрлі ғылымдардың зерттеу объектісі болып табылады. Шетелдік әдебиеттерде саяси құндылықтарды зерттеуде ғылыми маңызға ие жұмыстардың қатарында G.Almond and S.Verba [1], M.Rokeach [2], G.Allport [3], G.Hofstedе [4], S.Flanagan [5], F.Trompenaars [6], C.Kluckhohn [7], S. White

[8], Sh.Schwartz [9], R.Inglehart [10], E.Arnould and C.Thompson [11], David Zweig [12], Brian D. Silver Kathleen M. Dowley [13] және т.б. еңбектері зор мәнге ие.

Сонымен қатар, заманауи зерттеушілер тарапынан Cynthia S. Kaplan [14], David J.Ciuk [15], V.Spaiser, Sh.Ranganathan, R.Mann, D.Sumpter [16], M.Omelicheva and B.Carter [17], C.Welzel [18], T.Denk [19] еңбектері үлкен мәнге ие.

Қазақ халқының дәстүрлі құндылықтары мен саяси болмысы туралы M.Olkott [20], D.Hoffman [21], Noda Jin [22], V.Martin [23], Ian W. Campbell [24], Laura L. Adams [25] еңбектерінде толық қарастырылған.

Қазақстандық ғылымда саяси құндылықтар болмысын профессор Г.К.Әбдіғалиева [26] зерттеген, халық арасындағы маңыздылығын, діни және мәдени құндылықтар эстетикасы мәселесіне профессор С.Нұрмұратовтың [27]

«Қазақ эстетикасының құндылықтық - мағыналық негіздері» атты қосавторлықтағы еңбегі арналған, өркениеттердің құндылықтық қақтығысының мәселелерін профессор З.К.Шаукенова [28] өзінің «Тәуелсіз Қазақстанның

құндылықтары мен идеалдары», Ә.Нысанбаевтың [29] «Қазақстан халқының рухани - құндылықтық әлемі» атты еңбегінде, шетелдерде жүрген қазақ халқы өкілдерінің қалыптасқан дәстүрлі және заманауи құндылықтық ерекшеліктері Ә.Нысанбаевтың [30] «Жаһандану жағдайындағы шетел қазақтарының құндылықтық әлемінің жаңаруы» атты ұжымдық монографиясында жария етті. Р.К.Қадыржанов [31] тәуелсіздік жылдарынан қазіргі кезеңді қамтитын еліміздің бірегейлік мәселесін зерттеудегі, Aziz Burkhanov and Neil Collins [32]

«Political Culture in Kazakhstan: еxtension and reflection», Осыған қоса, құндылықтар мәселесінің әлеуметтік аспектілерін профессор Г.С.Әбдірайымованың [33] «Заманауи жастардың құндылықтық бағдарлары» атты еңбегінде баяндалған, саяси құндылықтардың этникалық аспектілерін профессор З.Сарсенбаева [34] «Этнос және құндылықтар» атты еңбегінде кеңінен қарастырған. Сонымен қатар, танымал саясаттанушы, зерттеуші Саясат Нұрбектің [35] де әлеуметтік сауалнама негізінде «Қазақстан қоғамында құндылықтық бағдарлардың қалыптасуы» атты зерттеу нәтижелері зор мәнге ие.

Саяси мәдениет аспектілерін зерттеген профессор Мустафин Т.Т.[36], Жамбылов Д.А.[37], Мұсатаев С.Ш. [38] Саитова Н.А. [39], Кеңесов А.А. [40], Джапарова Р.Т. [41], Сарсенбаев Т.С. [42], Иманбаев М.Ө. [43], Нурумбетова Г.Р. [44], Төлен Ж.М. [45] еңбектері зор мәнге ие.

Диссертациялық зерттеуді жүзеге асыру барысында Елбасымыздың модернизацияға бет бұрған саяси және ғылыми - теориялық еңбектері де қолданыс тапты. Атап айтсақ, «Қазақстан - 2050» Стратегиясы [46],

«Болашаққа бағдар – рухани жаңғыру» [47] атты мақала, «Қазақстанның үшінші жаңғыруы: жаһандық бәсекеге қабілеттілік» [48], «Қазақстандықтардың әл - ауқатының өсуі: табыс пен тұрмыс сапасын арттыру» [49], «Сындарлы қоғамдық диалог – Қазақстанның тұрақтылығы мен өркендеуінің негізі» [50],

«Жаңа жағдайдағы Қазақстан: іс - қимыл кезеңі» [51] және басқа да жолдаулар қолданылды.

Сонымен қатар, диссертациялық жұмысты дайындау барысында «Жастар» ғылыми - зерттеу орталығының «Қазақстан жастары 2017» [52], «Қазақстан жастары 2018» [53], «Қазақстан жастары 2019» [54], «Қазақстан жастары 2020»

[55] ұлттық баяндамалары, Ф.Эберт ұйымы бастамасымен «Әлеуметтік өлшемдегі қазақстандық қоғамындағы құндылықтар» [56] атты ұжымдық еңбегі, Еуразиялық интеграция институтының «Қазақстан Республикасының коммуникациялық саясаты: заманауи жағдайы мен болашақ перспективалары»

1. зерттеулер нәтижелері сарапталды.

Құндылық мәселесі саясаттану, философия, әлеуметтану сияқты ғылымдардың да объектісіне жатады. Мұндай тұрғыдан құндылық мәселелерін зерттеген ғалымдар да аз емес. Дегенмен, қазақстандық саяси құндылықтар мәселесін зерттеуде де әлі де болса қарастырылатын мәселелер бар.

**Зерттеу жұмысының негізгі гипотезасы** – заманауи қоғамда модернизация үрдісі демократизацияға алып келеді, сонымен қатар

қазақстандық қоғамда дәстүрлі құндылықтар мен заманауи құндылықтардың синтезі көрініс табуда.

**Диссертациялық жұмыстың зерттеу нысаны ретінде** Қазақстан азаматтарының модернизация үрдісіндегі саяси құндылықтар жүйесі алынды.

**Диссертациялық зерттеудің пәні** – қазақстандықтардың заманауи қоғамда саяси – әлеуметтік процестерге, саяси институттарға, саясатқа қарым - қатынасының құндылықтық бағдарлары.

**Жұмыстың мақсаты –** қазіргі заманғы қоғамды жаңғырту контексіндегі саяси құндылықтардың трансформациясына талдау жасау.

# Зерттеу мақсатынан туындайтын алға қойылған негізгі міндеттер:

* саяси құндылықтарды, олардың мәні мен мазмұнын, классификациялық ерекшеліктерін зерттеудің теориялық - тұжырымдамалық негіздерін жүйелеу;
* саяси құндылықтарды қалыптастыру мен игерудегі саяси әлеуметтену институттарының рөлін бағалау және олардың ерекшеліктерін анықтау;
* Қазақ хандығы кезеңіндегі саяси институттар негізінде қалыптасқан дәстүрлі саяси құндылықтардың қазіргі қоғамдағы рөлі мен ықпалын анықтау;
* қазіргі қоғамның демократиялық құндылықтарының даму жағдайларына баға беру;
* жаңғырту процесі шеңберінде саяси құндылықтардың өзгеру кезеңдерін айқындау, оған әсер ететін факторлардың рөлін көрсету;
* қазіргі қазақстандықтардың саяси қатысуында көрініс тапқан саяси құндылықтарға салыстырмалы талдау жүргізу.

# Зерттеу әдістері.

Саяси құндылықтарды жан - жақты талдау, алға қойылған мақсат пен міндеттерге қол жеткізу үшін үшін салыстырмалы, тарихи, құжаттарды талдау, жүйелік, сараптамалық, құрылымдық - функционалдық әдістері қолданылды. Сондай - ақ әлеуметтік сауалнаманың нәтижелері негізге алынды.

*Саяси құндылықтарды зерттеу бойынша әлеуметтік сауалнамалардың нәтижелерін қайта сараптау:*

* 1. 2011 және 2018 жылдары Қазақстанда Рональд Инглхарт бастамасымен *World Values Survey* өткізген әлеуметтік сауалнама нәтижелері негізге алынды. Рональд Инглхарт бастауымен World Values Survey 2011 және 2018 жылдары аралығында Қазақстанда әлеуметтік сауалнама өткізді. 2011 жылы қараша – желтоқсан айларында жүргізіліп, осы сауалнамаға – 1500 қазақстандық қатысты. Ондағы 29 жасқа дейін – 475 респондент; 30 - 49 жас аралығында – 606 қазақстандық; 50 жастан жоғары – 420 адам қатысты. 2018 жылы қазан – қараша айларында өткізілді. Сауалнамаға қатысушылар саны – 1276. Оның ішінде, 29 жасқа дейін – 308 респондент; 30 – 49 жас аралығында – 594 қазақстандық; 50 жастан жоғары – 374 азамат қатысты. Зерттеу Қазақстанның барлық аймақтарында жүргізілді;
  2. әлем бойынша елдердегі демократиялық сапаны өлшеу мақсатында қызмет етіп отырған *Freedom House* ұйымының зерттеу нәтижелері (2019 - 2021ж.ж.). *Зерттеудің әдістемесі:* еркін /жартылай еркін/ еркін емес баға беру бойынша ранжирлеу. елге немесе аумаққа саяси құқықтардың 10 көрсеткіші

және азаматтық бостандықтардың 15 көрсеткіштерінің әрқайсысы үшін 0 - ден 4 баллға дейін беріледі, олар сұрақ түрінде болады; 0 - бағалау еркіндіктің ең төменгі дәрежесін, ал 4 - ең жоғары еркіндікті білдіреді. Саяси құқықтар мәселелері үш топқа топтастырылған: сайлау процесі - 3 сұрақ, саяси плюрализм және қатысу - 4 сұрақ және Үкіметтің жұмыс істеуі – 3 сұрақ. Азаматтық бостандықтар туралы мәселелер төрт кіші категорияға топтастырылған: пікір мен сенім бостандығы - 4 сұрақ, бірлестіктер мен ұйымдардың құқықтары 3 сұрақ, заңның үстемдігі – 4 сұрақ және жеке автономия және жеке құқықтар – 4 сұрақ.

* 1. *Еуразиялық интегразия институтының* 2017 жылдың 31 шілде және 10 тамыз аралығында өткізілген зерттеу нәтижелері қолданылды, сауалнамаға қатысқан қазақстандықтардың саны - 2000;
  2. *Фридрих Эберт* қорының 2018 жылдың 17 - 31 шілде аралығында өткізілген зерттеу нәтижелері сарапталды. Қамтылған респонденттер саны – 1600, сауалнаманың қамтылған аймақтары – Қазақстан Республикасының 14 облысы мен 3 республикалық маңызы бар қала.
  3. автор тарапынан *Survio* платформасы арқылы өткізілген әлеуметтік сауалнама нәтижелері. Қамтылған респонденттер саны – 200 студент, өткізілген уақыты – 2021 жылдың наурыз - сәуір аралығында. Сауалнамаға әл - Фараби атындағы Қазақ ұлттық университеті мен Алматы технологилық университетінің 1 - 4 курс студенттері қатысты (қазақ және орыс тілінде жүргізілді).

Модернизация үрдісі шеңберінде саяси құндылықтарды сараптауда 5 зерттеу сұрағы алға қойылды:

1. Қазақстандық қоғамында жеке құндылықтар иерархиясында қандай құндылықтар жоғары басымдылыққа ие?
2. Дәстүрлі құндылықтардың қазіргі қоғамдағы орны қандай?
3. Материалистік және постматериалистік бағытта қазақстандықтар қандай құндылықтарды ұстануда?
4. Заманауи қоғамда демократиялық құндылықтар қаншалықты игерілуде?
5. Қазақстандықтардың саяси құндылықтардың саяси іс - әрекеттегі көрінісі қандай?

# Диссертациялық жұмыстың ғылыми жаңалығы.

Зерттеу негізінде жаңашылдық сипаттағы келесі ғылыми нәтижелер алынды:

* + саяси құндылықтардың мәні мен мазмұнын, классификациялық ерекшеліктерін, идеологиялық негіздерін зерттеудегі қазақстандық, шетелдік және ресейлік ғалымдарының тұжырымдары мен көзқарастарына салыстырмалы талдау жасалынды;
  + саяси әлеуметтену үрдісінің мәні мен мазмұнын, ерекшеліктерін айқындау негізінде қазақстандық қоғамдағы саяси әлеуметтену институттарының қызметіне сыни талдау жасалынды. Саяси әлеуметтенудің оңтайлы моделі мемлекет пен оның азаматтары арасындағы тұрақтылық пен

қоғамның біртекті дамуына кепілдік беретін жалпыұлттық (патриотизм) саяси құндылықтардың келісім деңгейіне қол жеткізуге мүмкіндік береді;

* + дәстүрлі саяси құндылықтарының болмысы талданып, қазақ хандығындағы саяси институттардың (билер алқасы, ақсақалдар кеңесі) негізінде қалыптасқан құндылықтар көрсетіліп, олардың заманауи қоғамдағы ықпалы айқындалды. Демек, дәстүрлі саяси құндылықтар модернизация үрдісі шеңберінде қоғамның қарама - қайшылығын алдын - алу механизмі ролін де атқаруы мүмкін, мысалы, билер алқасы қазіргі таңда кикілжіңдерді сотқа дейінгі реттеу институты ретінде еліміздің бірқатар сот жүйесінің қызметінде қолданылуда;
  + қазіргі қазақстандықтардың саяси санасында демократиялық саяси құндылықтардың дамуына әсер ететін факторлар анықталды, тежеуші рөл атқаратын кемшіліктер, қарама - қайшылықтар көрсетілді (демократиялық тәртіп сақталса да, демократиялық құндылықтарды азаматтардың аз бөлігі қолдайды). Бұл саяси жүйеде азаматтық қоғам институттарының санына қарамастан сапаның төмендігіне, кеңестік жүйеде қалыптасқан «саясаттан алшақтау» құндылықтарына және демократиялық тәртіпті салыстырмалы түрде шектеуге байланысты;
  + модернизация үрдісі шеңберінде саяси құндылықтардың трансформациялану ерекшеліктерін айқындалып, оған ықпал етуші факторлардың ролі көрсетіліп, модерн құндылықтарынан постмодерн құндылықтарына өту шарттарына талдау жасалынды;
  + әлеуметтік зерттеу нәтижелеріне сүйене отырып, заманауи қазақстандықтардың саяси құндылықтар бағдарларының саяси іс - әрекеттегі көрінісі, яғни саясат маңыздылығы, саяси институттарға, ұйымдарға деген қарым - қатынасы, заңды және заңды емес акцияларға қатысуын анықтауда салыстырмалы талдау жүргізілді, автор тарапынан ұсыныстар әзірленді.

# Қорғауға ұсынылған негізгі ғылыми тұжырымдар.

1. қазіргі шетелдік және отандық ғалымдар саяси құндылықтарды зерттеуде қолданатын теориялық және әдіснамалық тәсілдерді жүйелеу модернизация жағдайында саяси құндылықтардың өзгеруіне қатысты негізгі мәселелердің шеңберін анықтауға және белгілеуге мүмкіндік береді. Осы тұрғыдан алғанда, американдық ғалым Рональд Инглхарттың өмір сүру құндылықтары және өзін - өзі көрсету құндылықтары, дәстүрлі және зайырлы - рационалды, материалдық және постматериалистік құндылықтар туралы тұжырымдамасы маңызды. Бұл теория модернизация процесін саяси құндылықтарға әсер етудің негізгі факторларының бірі ретінде қарастырады;
2. әлеуметтену институттары тиімді қызмет етуі саяси жүйенің маңызды аспектілерінің бірі болып табылады. Бұл жерде отбасы немесе құрдастары - достары бастапқы институттар, сондай - ақ білім беру мекемелері, әскер және басқа да мемлекеттік институттар түріндегі екінші институттар қызметін атқарады. Әлеуметтендірудің осы екі маңызды факторларының кем дегенде біреуінің дұрыс қызмет атқармауы мемлекет пен қоғамның жұмыс істеуіне елеулі қауіп төндіреді, құндылықтардың сабақтастығын бұзады, азаматтық

бірегейлікке жол берілмейді және қызмет етуші саяси, әлеуметтік - экономикалық жүйелерге төзімділіктің сақталуын жоққа шығарады;

1. қазақстандықтардың жеке құндылықтар жүйесіндегі саяси құндылықтар маңыздылығының көрсеткіштері салыстырмалы түрде төмен. Басымдылық отбасы қауіпсіздігі, ата - аналар мен үлкендерді құрметтеу, отбасы алдындағы міндеттері мен борышы екені анықталды. Саяси құндылықтар маңыздылығының төмен дәрежесі азаматтардың саясатқа, саяси процестерге қатысуы, саяси партия мен ұйымдарға мүше болуына тежегіш фактор ретінде анықталады. Сонымен қатар, саясаттың маңыздылығына халықтың табыс деңгейі мен қызмет ету саласы әсер етуде. Табысы төмен азаматтарда саясат маңыздылығы неғұрлым төмен болса, табысы жоғары тұрғындар арасында бұл көрсеткіш әлдеқайда жоғары. Сол сияқты, саясат маңыздылығының салыстырмалы түрде жоғары көрсеткіштері мемлекеттік және қоғамдық ұйымдарда қызмет ететін азаматтарда анықталса, саясат маңыздылығын ең төмен дәрежесін жеке мемлекеттік емес ұйымдардың қызметкерлері атап өтті;
2. демократияның орнығуы мен құндылықтар арасындағы өзара тығыз байланыс бар. Оны келесідей тұжырымдамамен түсіндіруге болады, адамдарда өмір сүру үшін күресуге қажеттілік болмаған жағдайда олар экономика, әлеуметтік жағынан неғұрлым дербес болып келеді. Бұл адамдарда жеке тәуелсіздік, таңдау құқығына көбірек көңіл бөлуге, ақыр соңында демократияның негізін құрайтын азаматтық және саяси бостандықты талап етуге ынталандырады. Әлеуметтік - экономикалық даму өзін - өзі көрсету құндылықтарының басымдылығын арттырады. Бұл құндылықтардың таралу нәтижесінде қоғамдағы институттар таңдау құқығын қамтамасыз ету бағытында одан да жоғары қысымға тап болады, ал ол өз кезегінен авторитарлы режимнің легитимділігін бұзып, демократияның сапалы орнауына алып келеді;
3. мемлекеттің жүзеге асырып отырған кешенді саясаты, оның айқындалған мемлекеттік бағдарламаларында, мемлекет басшысының Жолдауларында, Стратегиялар мен концепцияларда көрініс табады. Олар саяси құндылықтарды дәріптеуде маңызды орынға ие. Меслекеттің саясаты шеңберінде негізделген саяси құндылықтардың қатарында мемлекеттің тәуелсіздігі, тұрақтылық, қауіпсіздік алдыңғы қатарға қойылуда. Сонымен қатар, дәстүрлі құндылықтарды сақтап заманауи құндылықтардың ең үздік деп танылғанын бойымызға игеру қажеттілігі көрсетілді. Дегенмен, мемлекеттік бағдарламаларда белгіленген саяси құндылықтарды халыққа жеткізудің, халықпен осы бағытта қызмет етуінің тиімділігі төмендеу;
4. заманауи қазақстандықтардың саяси процестер мен саясатқа араласудың төмен деңгейі анықталды. Оны жетілдіру мақсатында кешенді түрде: азаматтық институттардың қызмет ету сапасын, белсенділігін арттыру, мемлекеттік институттарға сенімділіктің төмен деңгейі анықталған бағыттарында тиімділігін нығайту, қабылданған саяси шешімдер үшін жеке жауапкершілікке тартудың құқықтық тетіктерін әзірлеу, санкцияланған наразылықтарды өткізудің нормативті - құқықтық аспектілерін түсіндіру қажет.

# Диссертациялық зерттеудің теориялық және практикалық маңызы.

Диссертацияның кейбір теориялық ережелері саяси процестерді, құбылыстар мен оқиғаларды талдау және бағалау әдіснамасы мәселелерін әзірлеу кезінде; мәдениет, білім беру және тәрбие, бұқаралық ақпарат құралдары саласындағы мемлекеттік саясаттың негіздерін қалыптастыру жөніндегі практикалық жұмыста, нақты жағдайларды талдау кезінде; халықтың саяси мәдениетін қалыптастыру аспектісіндегі тәрбие жұмысында пайдаланылуы мүмкін. Диссертациялық жұмыстың ғылыми нәтижелерін оқу үрдісінде «Саясаттану», «Саяси модернизация», «Саяси мәдениет», «Азаматтық қоғам» сияқты пәндерді оқыту барысында пайдалануға болады. Диссертациялық зерттеудің кейбір нәтижелерін «Рухани жаңғыру» бағдарламасының аясында мемлекеттік құрылымдарға ұсынуға болады.

Диссертациялық жұмыстың теориялық маңызы оның саяси құндылықтардың трансформациялану, даму ерекшеліктерін зерттеумен анықталады. Саяси құндылықтар бойынша шетелдік, ресейлік және отандық ғалымдардың тұжырымдамалары, сондай - ақ заманауи саяси үрдістер жағдайындағы саяси құндылықтарының мән - мазмұнын ашып көрсететін әртүрлі саяси - экономикалық, мәдени жағдайларын зерттеуге айтарлықтай үлес қосқан еңбектері болып табылады.

**Зерттеу жұмысының сыннан өтуі және мақұлдануы.** Диссертация әл - Фараби атындағы ҚазҰУ Саясаттану және саяси технологиялар кафедрасында талқыланды (№ 6 хаттама) және қорғауға ұсынылды. Диссертациялық жұмыстың негізгі ғылыми нәтижелері түрлі халықаралық ғылыми - теориялық және тәжірибелік конференция, саяси журналдарда баяндалды. Диссертацияның негізгі идеялары 10 ғылыми жұмыста көрініс тапты, соның ішінде «Саяси модернизация» атты оқу құралында, Білім және ғылым саласында бақылау комитеті ұсынатын ғылыми басылымда - 3 мақала, Scopus компаниясының мәліметтер базасына кіретін «Central Asia and the Caucasus» атты халықаралық ғылыми басылымда «Religion in the axiological structure of kazakhstani youth» тақырыбында – 1 мақала, 5 ғылыми мақала халықаралық конференциялар материалдарында жарық көрген.

**Зерттеудің негізгі кезеңдері:** зерттеу үш кезең бойынша жүргізілді.

**Бірінші кезеңде** (2017 - 2018 ж.ж.) зерттеу мәселесі бойынша қазақстандық және ресейлік зерттеушілердің негізгі концепциялары мен теорияларына шолу жасалды, зерттеу жұмысының бағыты мен жоспары айқындалды. Отандық зерттеушілермен саяси құндылықтардың қазақстандық ерекшеліктерін, мәні мен мазмұнын талдау мақсатында эксперттік интервью өткізілді.

**Екінші кезеңде** (2018 - 2019 ж.ж.) шетелдік ғылыми іс - сапар барысында шетелдік ғалымдардың зерттеулері сарапталды. Ғылыми жұмыстың негізгі бөлімдерін зерттеу жүзеге асырылды, елімізіздің мемлекеттік бағдарламаларына талдау жасалынды, эмпирикалық бағыты белгіленді.

**Үшінші кезеңде** (2019 - 2020 ж.ж.) жұмыстың эмпирикалық зерттеу базасы ретінде World Values Survey, Еуразиялық интеграция институтының, Ф.Эберт қорының, демократияны өлшеу бойынша зерттеулердің нәтижелері

сарапталып, салыстырмалы талдау жасалынды. Негізгі зерттеу нәтижелері бойынша қорытынды мен ұсыныстар әзірленді, диссертациялық жұмыс ресімделді.

# Жарық көрген ғылыми еңбектері:

1. Religion in the axiological structure of kazakhstani youth // Central Asia and the Caucasus, Vol. 24 (3) 2021. - Р. 195 - 212
2. Саяси модернизация. Оқу құралы. Алматы. - 2020 ж. – 185 б.;
3. Трансформация политических ценностей современного Казахстана.

«Фараби әлемі» // Материалы международной научной конференции студентов и молодых ученых. Том 2., 6 - 8 апреля 2021. Алматы. – С. 374 - 376;

1. Модернизация үрдісіндегі саяси құндылықтардың даму ерекшеліктері.

«Фараби әлемі» // Студенттер мен жас ғалымдардың халықаралық ғылыми конференция материалдары. Том 2., 6 - 9 апреля 2020. Алматы. – Б. 228 - 230;

1. Демократические политические ценности современного общества. «Аль

* Фараби» // Журнал социально - гуманитарных исследований. 2019, - № 1(65). С. 123 - 133;

1. Политические ценности современной казахстанской молодежи. «Фараби әлемі» // Материалы международной научной конференции студентов и молодых ученых. Том 2., 2 - 11 апреля 2019. Алматы. – С. 214 - 217;
2. Саяси құндылықтарды зерттеудің теоретикалық негіздері. «Фараби әлемі» // Студенттер мен жас ғалымдардың халықаралық ғылыми конференция материалдары. Том 2., 2 - 11 апреля 2019. Алматы. - Б. 231 - 233;
3. Basic principles of political values in modern society. «Адам әлемі» // Журнал философский и общественно - гуманитарный журнал. 2018. - №3 (77). С. 22 - 29;
4. Теоретические аспекты изучения политических ценностей. Материалы XIV международной научной конференции // 15 - 22 мая 2018. Болгария. - С. 102 - 105;
5. Особенности развития политических ценностей . Вестник КазНУ, Серия Философия, культурология, политология. – Алматы: Қазақ университеті, 2018 - № 1 (63), Б. 210 - 217.

**Докторлық диссертация құрылымы.** Диссертациялық жұмыстың құрылымы ғылыми зерттеудің қойылған мақсаттары мен міндеттеріне сәйкес қисынды түрде құрылған. Диссертациялық жұмыс кіріспеден, екі бөлімнен, қорытынды мен пайдаланылған әдебиеттер тізімінен, қосымшадан тұрады. Диссертацияның көлемі 146 бетті құрайды.

# САЯСИ ҚҰНДЫЛЫҚТАРДЫ ЗЕРТТЕУДІҢ ТЕОРИЯЛЫҚ - ӘДІСНАМАЛЫҚ АСПЕКТІЛЕРІ

# Саяси құндылықтар саяси ғылым категориясы мен саяси зерттеу объектісі ретінде.

Құндылықтардың әлеуметтік - саяси мазмұны бар, ол экономикалық және қоғамдық жағдайлардан кейін өзгереді. Мәңгілік, өзгермейтін және дерексіз құндылықтар жоқ. Басқаша айтқанда, құндылықтар заманауи қоғамның даму процесін, оның қажеттіліктері мен мәселелерін көрсетеді. Саяси құндылықтарды азаматтардың саяси мінез - құлқына әсер ететін құндылық бағдарларының, ұстанымдары мен түсініктерінің жүйесі ретінде анықтауға болады. Айтар болсақ, саяси құндылықтар саяси мәдениеттің негізгі құрамдас бөлігі болып табылады.

Саяси мәдениет адамдардың ұстанымын анықтайтындықтан, әлеуметтік белсенділік түрлеріне әсер етеді, ол бақылау функциясын жүзеге асыратын саяси өзара іс - қимылдың басты элементі болып табылады. Саяси мәдениет жалпы қабылданған болып табылатын және қоғамның барлық мүшелерінің саяси тәжірибесін ретке келтіруге және саяси мінез - құлқын реттеуге қызмет ететін құндылықтардың, ұстанымдардың, нанымдардың, бағдарлардың және олардың нышандарын білдіретін жиынтығы болып табылады. Халықтың көпшілігі ұстанатын және жалпы таралған, жалпы қабылданған іргелі мінез - құлық, саяси құндылықтар мен идеалдар түріндегі нормативтік - құндылық жүйесі.

Заманауи қоғам аясында өркениеттердің сан алуандылығына орай, саяси құндылықтар рөлінің жоғары екенін айтуымызға болады. Құндылықтар өз кезегінде адамдарға қандай - да бір іс - әрекет ету барысында бағдарлық қызмет атқарады. Олар өз тарапынан адамдарға әлемде жақсы және жаманын ажыратуға көмектесетін бағалау ұсыныстарын береді [58].

Құндылықтар - біздің өміріміздің жол жүру бағаналары, және олар бізді бағыттап отырады. Құндылықтар мен мораль адамды бағыттап қана қоймай, ынталандыра алады, өмірге және маңызды нәрсеге қызығушылық бере алады. Біз жеке тұлға ретінде өсіп, өзгергенімізге қарай, біз өмірдің түрлі аспектілерін бағалай бастаймыз. Осы орайда, ескі құндылықтардың орнына жаңа құндылықтар да келуі мүмкін. Олар адам өмірінің әлеуметтенуіндегі түрлі кезеңдеріне де байланысты болуы мүмкін.

Құндылықтардың табиғатын, қалыптасуын зерттейтін ілім аксиология (грек тілінен «аксе» – құндылық, «логос» – ілім деп аударылады) деп аталады. Бұрынғы Кеңес Социалистік Республикалар Одағында ХХ ғ. 60 жылдарына дейін құндылықтарды зерттейтін сала – аксиология «буржуазиялық философия» деген атпен шеттетіліп келді. Ал, бүгінде қоғамдық ғылым салаларында құндылықтар мәселесі жіті зерттелуде. Құндылық дегеніміз – бұл идеялардың, түсініктер мен білімдер жүйесінің іс - әрекеттердің құралдары мен әдіс - тәсілдерін таңдау және оларды жүйелі түрде жүзеге асыру мен күнделікті тәжірибеде қолдану дәрежесі болып табылады [59]. Нақты ғылыми категория

ретінде «құндылық» шамамен жақын уақытта қолданысқа енді. Алғаш рет ХХ ғ. 60 - жылдарында Г.Лотце өзінің «Практикалық философияның негіздері» атты еңбегінде қолданған. Ол осы терминге қандай дабір нәрсенің болса да маңызы болатын нақты мағына берді.

Зерттеушілердің пайымдауынша, саяси ғылымда осы күнге дейін саяси құндылықтарды анықтауда ортақ пікір жоқ. Әр кезеңдегі ғалымдар өздерінің көзқарастарына орай өз анықтамаларын берген болатын. Осылардың кейбіреулерін қарастырып өтейік.

**Шетел зерттеушілерінің саяси құндылықтарды зерттеу негіздері.** Шетел зерттеушілерінің пікірінше, саяси құндылықтар бізге саяси пайымдаулар жасауға мүмкіндік береді. Саяси құндылықтар - қоғамда немесе әлеуметтік топтарда негізгі мақсаттар бойынша келісімді қамтамасыз ететін жоғары қағидаттар. Екіншіден, саяси жүйенің қалаулы және ең жақсы үлгісі, саяси мақсаттар мен оларға қол жеткізу құралдары туралы, саяси мінез - құлыққа және оның модельдерін таңдауға әсер ететін сену және ұсыну. Саяси құндылықтар күрделі әлемде саясаттың бағдары болып қызмет етеді, оның мәні мен мазмұнын саяси құндылықтарда айқындайды, әлеуметтік субъектінің тілегі мен мүдделері бейнеленеді. М.Вебер әдіснамасы тұрғысынан, саяси құндылықтар саясат әлемін тануға бағытталған идеалды конструкторлардың рөлін атқарады.

Құндылықтар - біздің күнделікті мінез - құлығымызды реттейтін жалпы қағидаттар рөлін де атқарады. Құндылықтар мәселесінің дамуын қарастыратын болсақ, ерте заманнан бастау алуымызға тура келеді. Себебі, құндылықтар мәселесін зерттеу антикалық заманнан бергі фәлсафашылардың еңбектерінде де кездеседі. Шынайы құндылықтар адамдар қасиеттерінде көрініс табады, ондағы ең маңызды болып даналық, қайрат, шектеулік деп танылған. Бұл құндылықтар фәлсафашылар жүзеге асыратын дұрыс мемлекеттік құрылымда - аристократияда жүзеге асады. Аристотель заттар құндылығын өз табиғаты мен мәніне сәйкестігімен анықтайтын. Ол қоғамдық ауқатты мемлекетте саясаттың ең жоғары құндылығы деп қарастырды. Бұл критерий негізінде ол басқарудың үш дұрыс түрін атап көрсетті - монархия, аристократия және полития, осының ішінде политияны ең жақсы деп таныды. Цицерон өзінің саяси оқытуына екі негізгі құндылықты қойды - әділеттілік және заңдылық, барлық адамдар бірдей сыйлауға тиіс конституция мен заңды қабылдау арқылы тәжірибеде жүзеге асуы тиіс.

Неміс ғалымы И.Кант өз оқуларында абсолютті және салыстырмалы құндылықтар деп қарастырды. Оның түсінігі бойынша, құндылықтар - тұлға үшін қандай да бір факторлардың маңыздылығы, адам алдында тұрған мақсат, ерікке бағытталған талаптар. Құндылықтардың екіжақты мәні бар - метафизикалық және экзистенциалды. Абсолютті құндылықтардың негізі сана және адамның еркі, ал салыстырмалы құндылықтардың негізінде адамның объективті қажеттіліктері, тілек пен ұмтылыстар жатыр. Кейінірек неокантшылдар Г.Рикерт және В.Виндельбанд құндылықтарды өз философиясының орталық негізіне қойып, оның пәні ретінде қарастырады.

Г.Рикерт ойынша, «құндылықтарға жатпайтын нәрселердің ешқандай мәні жоқ» деп тұжырымдады. Осы тұрғыда құндылықтар адамның тілектеріне тәуелсіз идеалды болмыс ретінде қарастырылған [60].

Габриэль Алмонд және Сидней Верба [1, 85] түсінігінше, саяси құндылықтар бұл адамдардың саяси нысандарға бағдар ұстануы. Демек, индивидтің нақты саяси мінез - құлқы оның саяси құндылықтары немесе бағдарлары тұрғысынан түсіндірілуі мүмкін. Осылайша, саяси құндылықтар ол дұрыс тәртіпті қабылдау және саяси жағдай немесе саяси оқиғаны қолайлы немесе қолайсыз, жақсы немесе жаман деп түсіну.

*Г.Олпорттың «тұлғаның ішкі құрылым» теориясы.* Олпорт көзқарасында құндылықтар тұлғаның ажырамас бөлігі ретінде қарастырылады. Г.Олпорт тұлғаның көптеген құндылықтарының қайнар көзі қоғамдағы мораль екенін атап өтті. Ол моральдық нормалармен түсіндірілмеген бірқатар құндылықтық бағдарларды атап өтті, мысалы, білім алу, эрудиция, қарым - қатынас. Оның пікірінше, құндылықтар мен моральдық нормалар сыртқы қолдау арқылы қалыптасады және сақталады. Тұлғаның базалық мүдделері негізінде алты негізгі құндылықтық бағдарлық анықталды: теоретикалық, экономикалық, эстетикалық, әлеуметтік, саяси және діни. Осындағы барлық құндылықтар барлық адамдарға тән, бірақ әртүрлі деңгейде. 1970 ж. дейін бұл құндылықтар классификациясы ең таралған болатын [3, 112].

*Клакхон және Стродбектің құндылықтар жүйесінің теориясы,* (1949)*.* Ф.Клакхон адамның табиғатпен және адаммен өзара байланыстың принциптері негізінде құндылықтардың дефинициясын қарастырды. Құндылықтар жүйесі әр түрлі мәдениетте әртүрлі болуы мүмкін. Біреуі агрессивтілікті бағалайды және пассивтілікті айыптайды, екіншісі керісінше ұстанымда болады, ал үшіншісі бұл өлшемге жалпы назар аудармайды, оның орнына басқа мәдениеттердің кез келгенінде мүлдем маңызды болуы мүмкін эмоционалдылықтың артықшылық екенін атап көрсетеді. Бұл сәт Флоренс Клакхон зерттеулерінде өте дәл зерттелген және американдық оңтүстік - батыстың бес шағын қауымның (тайпаларының) зерттеуінде түсіндірілген. Бір қоғам жеке жетістіктерді бағалай алады, екіншісі отбасының бірлігі мен туыстардың қолдауын көрсете алады. Қажырлы еңбек пен жеке жетістіктердің құндылықтары индустриялық капиталистік қоғамдармен жиі байланысты болып келеді. Ф.Клакхон мен Ф.Стродбек құндылықтардың пайда болуы мен дамуы белгілі бір экономикалық және тарихи жағдайлардың әсерінен қалыптасатын нақты мәдениеттің ішінде орын алады деп есептейді. Құндылықтар осы топтағы адамдардың көпшілігімен бөлінген жағдайда олар осы мәдениеттің элементтеріне айналады, жеке және топтық мінез - құлықты анықтай бастайды [7, 92].

*М.Рокичтің «құндылықтық бағдарлар» теориясы.* Милтон Рокич те құндылықтар жүйесін зерттеп өз теориясын ұсынған болатын. Оның пікірінше, адамзаттық құндылықтардың жалпы саны көп емес, барлық адамдарда бір құндылықтар жиынтығы бар, тек олардың иерархиясы өзгеше, яғни бұл құндылықтардың маңызының тәртібі әр жағдайда әртүрлі болады. М. Рокич

ғылыми зерттеулерінің әдістемесінде нормалар мен құндылықтар орталық қызмет етуші рөлді атқарып, адам жүріс - тұрысын анықтайтын басты фактордың бірі болып табылады. М. Рокич бойынша адамның құндылықтары келесі бірқатар белгілер мен параметрлермен сипатталады:

* + адамның тұлғалық құрылымында басымдылыққа ие құндылықтар мен нормалардың жалпы саны салыстырмалы түрде аз;
  + адамдардың бәріне бірдей құндылықтар тиісті, бірақ әртүрлі деңгейде;
  + құндылықтар күрделі жүйелерге ұйымдастырылған;
  + адамдық құндылықтардың бастамалары мәдениет, қоғам мен оның институттарында және тұлғада байқалады;
  + құндылықтардың ықпалы зерделеуді қажет ететін барлық әлеуметтік феномендерде байқалады.

Құндылықтардың жеке иерархиясының диагностикасы үшін М. Рокич құндылықтарды тікелей саралаудың өзіндік әдістемесі мен әдіснамасын әзірлеп, оны екі санатқа бөлді: терминалды құндылықтар мен нормалар және инструменталды құндылықтар мен нормалар.

Милтон Рокич терминалдық және инструменталды құндылықтар арасындағы айырмашылық жүргізілетін адам құндылықтарының тізімін ұсынады. Негізгі саяси бағдарлар еркіндік пен теңдікке қатысты қойылған акценттерде өз мәні бойынша ерекшеленеді деп санады. Мысалы, коммунизм теңдікке жоғары құндылық береді, бірақ бостандықтың төмен құндылығы, социализм де теңдікті жоғары бағалайды, бірақ онымен қатар ол бостандықты да жоғары бағалайды, ал капитализм, өз кезегінде бостандықты жоғары бағалайды, бірақ теңдікке осындай құндылық берілмейді, ал фашизм тең дәрежеде бостандықты да, теңдікті де төмен бағалайды.

Терминалдық құндылықтар - адам үшін аса қажет, ал инструменталды құндылықтар - бұл адамның қалауына қалай қол жеткізуге болатындығы туралы түсінік. Бұл біз ең маңызды немесе ең қалаулы деп санайтын құндылықтар. Олар өмір сүрудің қажетті соңғы жағдайларына, адам өмір бойы қол жеткізгісі келетін мақсаттарға жатады. Олар бақыт, өзін - өзі құрметтеу, тану, ішкі үйлесім, қолайлы өмірді жүргізу және кәсіби жетілдіруді қамтиды. Инструменталды құндылықтарға адалдық, әдептілік жатады. Бұл құндылықтар көбінесе жеке қасиеттер мен сипатқа бағытталған. Бұл шолуда 18 терминалдық және 18 аспаптық мәндер көрсетілген [2, 49].

*Ш.Шварцтың «базалық құндылықтар» теориясы.* Шалом Шварц негізгі жеке құндылықтарға көп назар аударады. Оның көзқарасы бойынша, базалық тұлғалық құндылықтар өзінің маңыздылығы тұрғысынан адамдардың өміріндегі бағыттаушы принциптер ретінде өлшенеді. Индивидтердің салыстырмалы түрде тұрақты құндылықтық басымдықтар жүйесінің иерархиялық құрылымы бар. Негізгі жеке құндылықтар мінез - құлықты, оқиғаларды және адамдарға баға беру үшін стандарт ретінде қызмет атқарады. Олар өмірдің барлық салаларында өз өрнегін табады. Негізгі жеке құндылықтар саяси құндылықтарға қарағанда абстрактілі және фундаментальды болып

келеді. Шварц саясаттың негізінде негізгі тұлғалық құндылықтар жататынын айтты.

Сонымен қатар, негізгі тұлғалық құндылықтар саяси құндылықтарды қалыптастырады. Негізгі құндылықтарға ұмтылу адамдарды қандай да бір идеологияларға немесе саясатқа артықшылық беруге итермелейді. Мысалы, қауіпсіздік пен билік құндылықтарына жоғары мән беретін адамдар, ұлтшылдық саясатына басымдық беруге бейім, өйткені ұлтшылдық, үлкен қауіпсіздікті уәде етеді, билік мақсаттарын білдіреді. Шалом Шварц өз зерттеуінде негізгі саяси құндылықтар - бұл негізгі тұлғалық құндылықтардың көрінісі деп көрсетті. Яғни, жеке құндылықтар саяси таңдауда шешуші рөл атқарады. Индивидтердің негізгі құндылық басымдықтары олардың саяси көзқарастарынан, құндылықтары мен пікірлерінен әлдеқайда тұрақты болып келеді. Әлеуметтік, саяси және экономикалық өзгерістерде де аса өзгермелі емес. Негізгі құндылықтардағы өзгерістерді бағалай отырып, саяси ахуалдағы қандай өзгерістер ұзақ мерзімді маңызға ие екенін анықтауға болады. Сонымен қатар, негізгі тұлғалық құндылықтары олардың саяси идеологиясына әсер етеді деп пайымдаған [9, 16].

*Г.Хофстеденің «мәдени өлшем типологиясы».* Герт Хофстеде жасаған мәдени өлшеулердің типологиясы кросс - мәдени байланыстың негізі болып табылады. Факторлық талдаудан алынған ақпаратты қолдана отырып, ол қоғам мәдениетінің өз мүшелерінің жеке құндылықтарына әсерін және сол құндылықтардың олардың мінез - құлқына қалай әсер ететінін сипаттайды. Типология құндылықты мәдениеттің алты өлшемі бойынша бөлуге болады деген идеяға негізделген. Бұл өлшемдерге мыналар жатады: биліктен алшақтау, оқшаулану, еріктілік, белгісіздіктен аулақ болу, стратегиялық ойлау және қабылдау. Қарастырылатын басқа факторлар бар, мысалы, жеке қасиеттер, отбасы тарихы және жеке әл - ауқат. Ұсынылған өлшемдер жеке тұлғалардың мінез - құлқын болжай алмайды.

Герт Хофстедеге сәйкес, индивидуализм сол қоғамда басым болып отырған индивид және ұжым арасындағы қарым - қатынастарды сипаттайды. Индивидуализмнің негізгі тұжырымдамасы бойынша индивидтер бір - бірінен тәуелсіз. Ал ұжымдық, топтарды байланыстырып отыратын индивидтердің өзара байланысы. Өзінің зерттеу жұмысын жүргізу барысында Г.Хофстеде индивидуализм деңгейі бойынша ең жоғары Америка Құрама Штаттары болды. Одан кейін Австралия, Ұлыбритания, Канада, Нидерланды, Жаңа Зеландия орналасты. Ең ұжымдық мемлекеттер арасында Венесуэла, Колумбия, Пәкістан, Перу, Тайвань деп танылды. Осылайша, батысты, индустриалды мемлекеттерде индивиуализм басым болса, Оңтүстік Америка мен Азияда ұжымдық басым орын алды [4, 128].

*Р.Инглхартың «материализм және постматериализм» теориясы.*

Рональд Инглхарт құндылықтарды индивидтердің материалды және постматериалды қажеттіліктердің басымдықтарын анықтайтын әлеуметтік мақсат ретінде қарастырған. Осы тұрғыда материалистер экономикалық және жеке қаупсіздікті алға қоятын болса, постматериалистер өзін - өзі тану,

қоршаған орта сапасымен алаңдаулы болады. Инглхарт пайымдауынша, постматериалистер наразылық сияқты дәстүрлі емес саяси іс - әрекетпен айналысса да, сайлау кампаниялары сияқты дәстүрлі тұрғыдағы саяси белсенділік танытады. Постматериалистер саяси белсенділікті қоғамдағы қалыптасқан модельдерді жаңа постматериалдық құндылықтарға негізделген шарттарға қарай өзгеру құралы ретінде қарастырады. Ал материалистер өз кезегінде қоғамның өз қалпында қалуын алға тартады.

Р.Инглхарт құндылықтар дәстүрлі құндылықтардан қазіргі заманғы және постмодернистік құндылықтарға көшу, әлеуметтік ілгерілеумен дәстүрлі - индустриалды және постиндустриалды дамуға келісілген бірізділік екенін көрсетті. Осылайша, адам дамуының сыни сәттерінде қол жетімді экономикалық және білім беру ресурстары барлық ұрпақтың құндылықтық жүйесін қалыптастырады [10, 84]. Сонымен қатар, басқа да шетел зерттеушілерінің саяси құндылықтарды қалай анықтағанын қарастырып өтейік.

*Лоек Халман* пікірінше, белгілі бір құндылықты ұстана отырып белгілі бір жолмен әрекет етуге бейімділік деп түсінеді. Құндылықтарды осындай анықтау функционалдық болып табылады, бірақ бұл құндылықтар емес, не істеуінің сипаттамасы, олар шын мәнінде, бізге жасырын конструкция болып жанама түрде бақыланады, яғни адамдар жай - күйін, қызметін немесе нәтижелер негізінде құндылықтарды өлшеуге мүмкіндік береді. Сонымен қатар, ол ескі және жаңа құндылықтардың дамуына көп мән бөледі. Егер ескі дегеніміз өткен кезеңде орын алған кейбір құндылықтар болса, ал жаңа құндылықтар соңғы уақытта басым мәнге ие болып табылады. Сонымен қоса, өткен жылы белгілі бір құндылықтар аз деңгейде орын алғанымен, олар қоғамда мүлдем жоқ деп те айта алмаймыз, олардың тек деңгейлері басым құндылықтарынан төмен болуы мүмкін. Бұл кезде, ескі құндылықтар міндетті түрде ескі және ұмытылған дегенді білдірмейді, бірақ ескі құндылықтар назарынан айырылған немесе назар аударарлық емес, ал жаңа құндылықтар қазіргі қоғамда туындайтын жаңа проблемалар мен құбылыстарға сәйкес келетін құндылықтар. Мұндай көзқарас, ескі және жаңаның арасындағы айырмашылық жаңғырту және постмодернизация мәселелеріне байланысты [61].

*Л.Пай* пайымдауынша, саяси мәдениет, ол кез - келген қоғамдағы саяси мінез - құлықты басқарады және кездейсоқ жиынтықтар емес, яғни бір - біріне сәйкес келетін және бір - бірін күшейтетін құрылымдар. Дегенмен, барлық әлеуметтік топтар тек бір ғана саяси мәдениетті ұстанады немесе құндылықтар барлық халықта бірдей деген емес. Элиталар көптеген жағдайда ерекше құндылықтарды ұстануы мүмкін. Бір мемлекет ішіндегі әртүрлі этникалық және аймақтық топтар жиі жағдайда әртүрлі құндылықтар жүйесін ұстануы ықтимал. Сонымен қатар, ерекше ұстанымдар мен нормалар әскери күштер, университет сияқты әртүрлі институционалдық құрылымдарда басым болуы мүмкін. Осыған қоса, ұлт ішіндегі негізгі мәдени ұстанымдарындағы айырмашылық ұлт арасындағы айырмашылыққа қарағанда басым екенін айтуға болады [62]

Шетел зерттеушілері саяси құндылықтарды үкіметке, азаматтылыққа және қоғамға қатысты жалпы нормативті принциптер мен ұстанымдар деп белгілеген. Саяси құндылықтардың негізі саяси позицияларды қалыптастыру үшін координациялық орталық ретінде қызмет етуде. Сонымен қатар, саяси құндылықтарды «көптеген ерекше көзқарастар және ұстанымдарды байланыстырушы желім» деп анықтаған. Олар саясат саласындағы нақты көзқарастар, қалаулар және бағалар негізінде жатыр [63].

Көптеген авторлар саяси құндылықтардың маңыздылығына назар аударады, мысалы профессор Джон Кекес пікірінше, адамдар жоғары саяси құндылыққа ие бола алмайды, өйткені егер біз жақсы өмір сүргіміз келсе, бізге бастапқы және екінші деңгейдегі құндылықтар қажет. Әрине, егер кейбір қоғамдар қиын жағдайларда (мысалы, Сирия) өмір сүрсе, онда олар екінші деңгейдегі құндылықтарға ие болмағандықтан оларға алдымен қауіпсіздік немесе денсаулық сияқты бастапқы құндылықтар қажет. Бұл бастапқы құндылықтар өмірге қойылатын ең төменгі талаптар ретінде қызмет етеді, ал екінші деңгейдегі құндылықтар - бастапқы құндылықтарды іске асырудың жалғасы болып табылатынын білдіреді. Бұл жағдайда құндылықтардың доминанттары елдің экономикалық дамуы, мәдени мұра, тарихи даму сияқты көптеген факторлармен анықталады [64].

**Ресей зерттеушілерінің саяси құндылықтарды зерттеу негіздері.** Ресей зерттеушілері арасында, *В.П.Тугариновтың* пайымдауынша, қоғам құндылықтарсыз өмір сүре алмайды. Ол құндылықтарды қажеттіліктер, мүдде мен тұлға мақсаты арқылы тұлға табиғатының өзінен көреді. Тұлға тек танып, дамып қана қоймай, бағалайды және әрекет етеді, сол кезде ол соңында маңыздығы салдарынан құндылықтар ретінде айқындалатын жеке және қоғамдық мақсаттармен бағытталады. Кез - келген ұжым, әлеуметтік топ, ұлттық қауымдастық олар үшін құндылық болып табылатын қандай да бір мақсатқа қол жеткізуге ұмтылады [60, 36]. Осылайша, В.П.Тугаринов құндылықтық қатынас адам өмірі мен қоғамның қажетті, барлығына ортақ және мәңгі факторы болып табылады деген қорытындыға келеді.

Саяси құндылықтарды зерттеуші ғалым *Селезневаның* пайымдауынша, саяси құндылықтар ерекше сипаттарға ие, мысалы олар тұлғаның саяси санасының негізін құрайды, санаулы, абстрактілі және иерерхиялық тәртіпке келтірілген. Саяси құндылықтар жеке емес, жүйе түрінде және ұстанымдар мен көзқарастардан өзінің тұрақтылығымен ерекшеленеді.

*В.Д.Виноградов* пікірінше, әрбір саяси процестің өзінің таңдауы бар және ол өзіне ұқсас өзара әрекеттестікте маңызды құрамдас болып табылатын өзінің құндылықты орнын табады. Саяси құндылықтар осы ұйымдасқан тұтастық ретінде әлеуметтік қауымдастықтар ие болатын субъектілік өлшемнің көмегімен анықталуы мүмкін. Мысалы, біз үнемі айтып отырған, бірақ шынайы түрде толықтай қалыптаспаған құқықтық мемлекет, бұл ең алдымен, әртүрлі жағдайлар мен себептерге, қарым - қатынастарға, әрекеттерге, қолданыстағы әлеуметтік және саяси институттарға байланысты әр түрлі қоғамдарда жүзеге асырылатын идея. Бұл мағынада саяси құндылықтарды белгілі бір

субъектілердің, әлеуметтік топ, саяси партия, немесе жалпы қоғам саяси қажеттіліктерінің идеялары деп атауға болады. Саяси идеялар саяси субъектілердің іс - қимылының негізін құрайды, олардың іс - әрекеттерінің негізі болып табылады. Мысалы, қандай да бір партияның бағдарламасы - бұл тек идея және оны жүзеге асыруды билікке қол жеткізу негізінде әрекеттенеді [65].

Құндылықтарды зерттеу мәселесі түрлі ғылымдар саласында маңызы жоғары. Зерттеушілердің пайымдауынша, құндылықтық құрылым бірегей емес және әртүрлі элементтерден құралған. Құндылықтар әлеуметтік сипатқа ие және адамдардың индивидуалды іс - әрекет негізінде, қоғамдық тәжірибе және нақты тарихи қоғамдық қатынастар әсер етуі негізінде, оның социализациялану процесі негізінде қалыптасады. Тұлғаның саяси құндылықтарын зерттеуге ресейлік ғалым *М.С.Яницкийдің* жұмыстары арналды. Зерттеуші жаппай санадағы құндылық құрылымдарын қарастырады және шығу тегі әртүрлі үш негізгі құндылық жүйесінің бар болуы туралы көзқарасты ұсынады. М.С.Яницкийдің тұжырымдамасына сәйкес, жаппай сананың құндылық құрылымы бейімделу құндылықтарына (физикалық және экономикалық қауіпсіздік), әлеуметтену құндылықтарына (басқа адамдарға бағдарлау, қоғамдағы интеграция, белгілі бір әлеуметтік мәртебеге қол жеткізу) және дараландыру құндылықтарына (дамуға бағытталуы, өзін – өзі жетілдіру) бағдарланатын жеке тұлға типтерінің пропорциясымен анықталады. Оның пікірінше, үш дербес түрді бөлуі Р. Инглхарт үлгісіне тән дихотомияны жеңу үшін құндылық жүйелерін талдау кезінде қажетті және жеткілікті болып табылады [66].

*М.М.Назаровтың* еңбегі эмпирикалық және аналитикалық материалға толы. Автордың әдістемелік тұрғыдан «кез келген қоғамның жүйелі бірлігін құрайтын құндылықтар жеке құндылықтармен бірдей емес» тұжырымдамасы ерекше маңызды болды. Жалпы құндылықтар жеке құндылықтар арқылы қызмет етеді бірақ бұл жалпы, яғни қоғамдық құндылықтар жүйесі қалай болғанымен де жеке адамның құндылықтарынан ерекше болып табылады. Жеке адамның құндылықтар жүйесі қоғамдық құндылықтар жүйесінен айтарлықтай туынды болып табылады. Демек, саясат саласындағы адамдардың өзін - өзі анықтауы нақты қоғамның саяси мәдениетіне тән оның тарихының белгілі бір кезеңіне қатысты тыс дами алмайды. Сонымен қатар, ол саяси құндылықтар деп бостандық, демократия, әлеуметтік әділдік, теңдік, индивидуализм, мемлекеттің рөлі, нарықтық экономика, жекешелендіру, ұлтаралық қатынастардың қалыптасқан сипаты, мемлекеттік құрылым жүйесі туралы бағалау пікірлерін қабылдау немесе қабылдамау дәрежесі деп атайды [67].

*Н.Б.Крылова* құндылықтарды эталон туралы идеалдар мен түсініктерді жүзеге асыратын кез келген мәдениеттің реттеуші компоненттері ретінде анықтайды. Құндылықтық бағдарлар белгілі бір мәдени үлгілердің, әлеуметтік немесе адамгершілік идеалдардың артықшылық немесе бас тарту ретінде түсініледі, олардың негізінде іс - әрекет пен мінез - құлық қалыптасады дейді [68].

*Л.Г.Почебут* көзқарасына сәйкес, «құндылықтар этномәдени қауымдастықтарды біріктіретін және бекітетін мағыналық құрылым болып табылады». Осылайша, жеке еркіндіктің американдық құндылықтары Батыстың аумақтық кеңістігінде қалыптасқан. Оқшаулану, тәуелсіздік, өзіне ғана сүйену қажеттілігі ұлттық белгілері ретінде қабылдана бастады. Ресейдің қатал табиғаты адамдарды үлкен қауымға ұйыстыруға мәжбүр етті. Бұл жағдайда мәдени тәжірибе өзара тәуелділік пен теңдік құндылықтарына негізделген деп пайымдайды [69].

Құндылықтар әрқашан құндылықтық құрылымды құрайды және бір - бірінен бөлек қызмет ете алмайды. Адам үшін, әлеуметтік қауымдастық пен қоғам үшін қалаулы адамгершілік құндылықтар адамдардың өзара қарым - қатынасы әдісі құндылықтар жүйесінің өзіндік іргетасы болып табылады. Құндылықтар өзара іс - қимылға түсе отырып, қоғамдық ұйымдасуының маңызды элементі болып табылатын жүйені құрайды. Әр түрлі қоғамдардың құндылықтары мен айырмашылықтар мәдениетті түсінудің негізі болып табылады. Кең мағынада құндылықтар жүйесі - бұл еліміздің көптеген азаматтары үшін аса маңызы бар мәдениеттің ішкі өзегі. Кез келген құндылықтар жүйесі қоғамның қайталанбас, тұрақтылық пен өзіндік даму ерекшелігін қамтамасыз ететін өз иерархиясына ие. Құндылықтар иерархиясы - белгілі бір тұтастыққа ие, белгілі бір қоғамда және мемлекетте қорғалатын және дәріптелетін құндылықтар жүйесі.

*К.С.Гаджиевтің* пікірінше, саяси мәдениет халықтың көпшілігімен саяси қоғамдастықтың субъектісі ретінде бөлінетін және саяси идеяларды, құндылықтарды, сондай - ақ қолданыстағы саяси практика нормаларын қамтитын негізгі нанымдарды, ұстанымдарды, бағдарларды, саяси жүйеге бағытталған символдарды қамтитын құндылық - нормативтік жүйе ретінде сипатталуы мүмкін [70].

Бүгінде экономикадағы, саясаттағы, мемлекеттік басқару жүйесіндегі түбегейлі өзгерістер адамдардың дүниетанымының негізін қалыптастыратын құндылықтар жүйесі дамуды жеделдететін фактор ретінде де, осындай даму жолындағы еңсеруге қиын тосқауыл ретінде де әрекет ете алады деген құндылықты негіздеуді қажет ететініне күмән тудырмайды. Институционалдық өзгерістер шын мәнінде қоғам қабылдаған және осы қоғам бағдарланатын құндылықтар жүйесінде бекітілген кезде ғана қайтымсыз. Сондықтан халықтың дүниетанымындағы өзгерістер жалпы қоғамдық трансформация шындығының маңызды индикаторы болып табылады [71].

Құндылықтық бағдарлар қандай да бір мақсаттың қажетттілігі немесе қажетсіздік критерийін анықтайды. Мамандардың айтуынша, түрлі құндылықтық бағдарлардың қызметі «мәдени сәйкестікті» қамтамасыз ету, демек құндылықтардың өзгеруі эволюциялық процесс, шынайы сұрыптаудан нақты өмірлік жағдайларға қажетті, төзімді құндылықтар ғана өтеді. Бұл сұрыптау эволюция заңы сияқты, қалыптасқан жағдайда ең тиімді болатын құндылықтар сақталып, таралады. Мұндай эволюциялық принцип екі нәтижеге алып келеді. Біріншіден, басым құндылықтық бағдарлар басым орын алып

отырған өмір шарттарына сәйкес келеді. Екіншіден, өмір шарттары өзгерген жағдайда құндылықтық бағдарлар да өзгереді, бірақ ұзақ уақыт өткеннен кейін, яғни өмір сүру шаралары өзгергенін сезінгеннен кейін және жаңа өмірлік принциптерге олардың өмірлік тәжірибесіне лайық құндылықтар таңдалғаннан кейін. Сонымен қатар, құндылықтардың жаңа жүйесін ең алдымен жас ұрпақтар тез қабылдайды, ал жасы үлкен азаматтар өздерінің терең қалыптасқан құндылықтарынан және көзқарастарынан айырылу әлдеқайда қиындыққа түседі. Келесі ұрпақтардың жаңа өмір сүру қалпы қалыптасқаннан кейін оларда үлгі тұтарлық таңдау болған жағдайда олар әрине өздерінің өмірлік тәжірибелеріне сай құндылықтарды таңдайды.

# Қазақстандық ғалымдардың саяси құндылықтарды зерттеу негіздері.

Саяси құндылықтар - осы қоғамда қабылданған және өзіне тән маңызы бар императив және нормалар ретінде қабылданатын саяси қызметтің бағдарлары мен реттеушілері деп қарастырылады. Саясат субъектілеріне қатысты құндылықтар олардың мүдделерінің объектілері болып табылады, ал оларды құру үшін әлеуметтік шындықтағы бағдарлардың рөлін, олардың қандай да бір саяси шындықтарға көзқарасын белгілеу қызметін атқарады. Саяси құндылықтар ізгілік пен зұлымдық, әділдік пен әділетсіздік, моральдық нормативтер мен принциптерді қамтитын адамгершілік - саяси идеалдар ретінде әрекет етеді [72]. Азаматтық құндылықтар шын мәнінде демократиялық, яғни негіз қалаушы демократиялық принциптер мен идеяларды білдіреді. Азаматтық құндылықтарға плюрализм, саяси және діни төзімділік, ашықтық және ынтымақтастыққа дайындық, заңды және жеке тұлғаны құрметтеу жатады.

*Ә.Нысанбаев* өз еңбектерінде атап өткендей, бірнеше ғасыр бойы отаршылдық пен тоталитаризмнің ықпалымен мәдени деградация мен трансформацияға ұшыраған ұлттық мәдениетті қайта өркендету мемлекеттік деңгейде төмендегі міндеттерді жүктейді: ең алдымен ұлттық мәдениеттің негізін құрайтын түбегейлі құндылықтарды қайтару, яғни адамдарды рухани тұрғыда оятатын ұлттық тіл мен дәстүрді қайта жаңғырту; осы уақытқа дейін тыйым салынып келген халықтың тарихи өткенін толығымен жан - жақты зерттеулер арқылы қалпына келтіру, тарихи сананы қалыптастыру арқылы мәңгүрттік жағдайдан арылу; ғасырлар бойы қалыптасқан қазақ халқының асыл қазынасы – мол мәдени - рухани мұрасын белсенді түрде меңгеру [73].

Қазақстандық зерттеуші *Т.Әуелғазина* пікірінше, саяси құндылықтар дегеніміз – қоғамның түрлі салаларында, солармен бірге оның саяси өмірінде де саяси - әлеуметтік субъектілердің өздерінің іс - әрекетінде, көзқарасында бағыт

* бағдар етіп ұстайтын идеялары мен ұғымдары. Саяси құндылықтар саясат пен саяси сананың маңызды құрамдас бөлігі болып саналады. Қандай қоғамдық құрылымда болмасын жүзеге асырылған маңызды жаңаруларға орай, бірқатар саяси құндылықтардың өзектілігі ерекше арта түсетіні белгілі [74].

Профессор *С.Нұрмұратов* ойынша, қазіргі қазақстандық қоғамдағы билік саласы қатынастары жүйесіндегі кейбір саяси дәстүрлердің, құндылықтардың, тұтастай алғандағы мәдениеттің жетілуі, өзгеруі қажет екендігі айқын байқалып

отыр. Екінші жағынан, жастардың заманауи саяси менталитеті біршама деформацияға ұшырағаны байқалып отыр және ол кейбір әлеуметтік орталарда маргиналдықпен астасып жатыр. Оған тек жастар ғана кінәлі емес екені айқын. Ұзақ уақыт бойы кеңестік кезеңде негізінен мемлекеттік патернализм саясаты жүргізілді және осындай жағдайға үйренген аға ұрпақ негізінен нарықтың қыспағы заманында, әсіресе әлеуметтік қиындықтар кезеңінде билікті сынауды әдетке айналдырғанын жасырмауымыз керек. Дәл осындай жағдай көрші жатқан Қырғызстанда да бірнеше жылдар бойы орын алғанын айта кете аламыз. Сондықтан бейбіт шерудің арты белгілі бір жастардың өкілдері үшін девиантты әрекеттерге әкелді [75].

*Р.Тәжітаева* атап өткендей, құндылықтық сананың қайшылықта болуы – адамдардың мүдделерінде бірегейліктің, үйлесімділіктің болмай тұрғанын, бағалаулардағы алшақтықтардың маңызды деңгейде екенін білдіреді. Бұл адамдардың демократияны қолдай отырып, қатаң тәртіп орнатудың мемлекеттік жолдарына қаарсы болмауы, әділдіктің қажет екенін біле отырып, әділетсіздікке қарсы күшпен күресу қажеттілігін мойындауы жатады. Осылайша, сөз бен істің, декларацияланған құндылық пен нақты мінез - құлықтың арасындағы қайшылықтардың ұлғаюы, саяси өмірде көрініс беруі – қоғамда маргиналдық мәселесінің орын алып отырғандығын білдіреді [76].

*Азамат Жунисбай* атап өткендей, азаматтардың кейбір бағыттары басқаларға қарағанда демократияға көбірек ықпал етеді. Олардың арасында сыни ойлау және қоғамдық өмірге белсенді қатысу, сондай - ақ толеранттылықты, өзара сенімді және саяси тиімділік идеясын көрсету бар. Демократия бұл бағдарлар жоқ немесе азшылық азшылыққа тән жерде тамыр жайуы екіталай. Тұрақты демократиялар демократиялық өкілдіктердің дамуын қолдауға бейім, ал авторитарлық режимдер оларды басады немесе демократиялық емес өкілдіктерге толы болады. Демократиядағы азаматтарға бәсекелес идеологиялар, идеялар мен саяси бағдарламалар, сондай - ақ бәсекелестікке негізделген саясатқа қатысу үшін көптеген мүмкіндіктер әсер етеді. Демократиялық емес елдерде бәсекелестік, таңдау және қатысу билеуші топпен әдейі шектеледі және бұқаралық ақпарат құралдарын және жалпы барлық мәлімдемелерді бақылау арқылы күшейтіледі [77].

Қазақстандық жастардың саяси құндылықтық бағдарларын зерттеу барысында *Д.Шарипова* мен *Серик Бейменбетовтың* пікірінше, Қазақстандағы жастар саясаттан тыс. Жастардың аз ғана пайызы саясатқа қызығушылық танытады. Сол сияқты жас қазақстандықтардың аздаған бөлігі саяси қызметке, соның ішінде петицияларға қол қоюға, демонстрацияларға қатысуға немесе саяси партияларға мүшелікке қатысты. Қазақстандық жастар ең көп айналысатын қызмет түрлерінің бірі - волонтерлік және ҮЕҰ - да жұмыс істеу болып табылады. Бұл пассивті субъективті мәдениеті бар және жас азаматтардың саяси өмірге тартылу деңгейі төмен жалпы көрінісі болып табылады [78].

*«Рухани жаңғыру»* қазақстандық қоғамдық даму институты тарапынан жүргізілген «Қазақстан халқының саяси бағдарлары» атты 2021 жылғы зерттеу

нәтижелерінде көрсетілгендей, қазақстандықтардың саяси компонентке деген әлсіз қызығушылығын көрсетеді. Саяси енжарлық 2019 жылдан бастап артқаны белгіленген болатын. Саясатқа қызығушылық танытатын адамдардың үлесі өскен сайын, саяси сенімге ие азаматтардың үлесі өткен жылмен салыстырғанда шамамен азаяды [79]

*Т.Б.Умбеталиева* пайымдауынша, қазақстандық қоғамында адамның құндылығын оның этникалық шығу тегі мен діни көзқарасына қарамастан дамытуымыз керек. Біз үшін ең маңыздысы адам және оның құқықтары болуы тиіс. Мемлекет осы құндылықты және бәрі жақсы өмір сүруін қамтамасыз етуі керек. Бұл құндылық ең басым болмайынша, қоғамымызда этникалық топтарға, ерлер мен әйелдерге, жас топтарына бөліну айқын көрініс табады [80].

Сонымен қатар, *Г.Г.Исмуханова* спиральды динамика теориясын қабылдауды ұсынады, ол жеке тұлға мен жалпы қоғамның құндылық деңгейін өлшеп қана қоймай, оларға шартты «түстің түрін» тағайындайды, онымен қоса, қоғамда жаңа мемдер, мәдени кодтар мен құндылықтар қалыптастыруға болатын құралдарды ұсынады. Мәселен, «күлгін» түстің мазмұны - мем - мистика, рулық - тайпалық қатынастар, кландық. Отбасылық байланыстар, отбасы, сиқыр, ырымшылдық, бақсылық, бақытшылар, ата – бабалардың рухтары - қоршаған әлемді адам мен қоғам қалай көруде. Мысалы, Африка және кейбір Латын Америкасы елдері «күлгін» деңгейде. Ал, мысалы, «қызыл»

* бұл күшті авторитарлық эгоистік және эксплуатациялық билік, командалық принцип, иерархия. Мұндай қоғамдарда басқару тігінен - жоғарыдан төменге жүзеге асырылады. Барлығы жоғарғы билікке бағынады, «жоғарыдан команда» күтеді. Патернализм осы деңгейдегі адамдарға тән. Мұндағы, Г.Исмуханова пікірінше, қазақстандық қоғам «күлгін - қызыл» категориясына жатады [80].

Зерттеуші *Г.Г.Соловьева* бойынша, жақында бізде басым болған

«құндылықтарды» жеңу керек: кез - келген бағамен байытуға, тұтынушылыққа деген ұмтылыс, мейірімділік пен жанашырлықтан бас тартушылықты. Жаңарту халықтың көпғасырлық тәжірибесіне енгізілген және қазақ философиясы классиктерінің: Абай, Шәкәрім, Мағжанның еңбектерінде ұсынылған шынайы құндылықтарға қайта оралуды білдіреді. Бұл еңбекке құрметпен қараудың, жақсы есімді сақтауға, әділ адал болуға, әкенің ұлы емес, адамның ұлы болуға ұмтылудың құндылықтары [81].

Саясаттанушы *Мұхтар Сеңгірбай* ойынша, қазақстандық қоғамында ұрпақтар арасындағы құндылықтық айырмашылықтар бар, ол әдеттегідей қырық жастан асқан азаматтар өз ойын толық әрі ашық айта алмайды, ал жастар, керісінше, өздерінің шынайы көзқарастарын, ұстанымдарын, құндылықтарын ашық түрде айтуынан туындайды.

Зерттеушілер әлеуметтік - саяси өзгерістерді зерттеуге және сипаттауға мүмкіндік беретін парадигмалардың жеткіліксіздігі, олардың одан әрі даму перспективалары әлеуметтік - саяси үдерістегі жалпы қазақстандық құндылықтардың рөлін бағаламауымен байланысты деп санайды, бұл қазақстандық қоғамның бұрын қалыптасқан құндылық жүйелерін және қазақстандықтардың құндылық бағдарын қайта қарау қажеттілігін негіздейді,

өйткені әлеуметтік - саяси үдерістегі жалпы қазақстандық құндылықтардың рөлін объективті түсіну қазақстандықтардың саяси санасы мен саяси мәдениетінің деңгейіне байланысты деп тұжырымдайды.

**Саяси мәдениеттің негізі ретінде құндылықтарды эмпирикалық зерттеу.** Мемлекеттер арасындағы құндылықтық айырмашылықтарға эмпирикалық зерттеулерге ірі халықаралық зерттеу жобалары арналған. Мысалы, Еуропалық құндылықтарды зерттеу ұйымы – EVS (European Values Study) бүкіл Еуропа бойынша азаматтардың идея, ұстанымдар, құндылықтар және көзқарастар туралы сипаттама беретін адамзаттық базалық құндылықтарды зерттеу ірі, ұлтаралық бағдарлама болып табылады. Еуропалық әлеуметтік зерттеу Еуропа тұрғындарының көзқарастарын, ұстанымдарын, құндылықтарын және мінез - құлық моделінің өзгерісін зерттейтін көпжылдық салыстырмалы зерттеу. Еуропалық әлеуметтік зерттеу шеңберінде әлеуметтік және саяси құндылықтар Ш.Шварц әдістемесі негізінде зерттеледі. Алынған зерттеу нәтиже негізінде еуропалық мемлекеттер тұрғындарының өркендеу құндылықтары, күшті әлеуметтік бағдарлық, әлсіз

әлеуметтік бағдарлық, күшті индивидуалды бағдарлық, әлсіз.

Одан басқа әлемдік құндылықтарды зерттеу ұйымы, Бүкіләлемдік құндылықтар зерттемесі адамдардың құндылықтары мен көзқарастарын, олардың уақыт шеңберінде өзгеруін, қандай әлеуметтік және саяси ықпал ететінін зерттейтін жаһандық зерттеу жобасы болып табылады. 1981 жылы басталған зерттеу әрбір елде ең қатаң, жоғары сапалы зерттеу жобаларын пайдалануға бағытталған. «World Values Survey» ұлттық репрезентативті сауалнамалардан тұрады, онда жалпы сауалнаманы пайдалана отырып, әлемнің 90 пайызы тұратын 100 - ге жуық елде жүргізіледі. Сонымен қатар, WVS - әлемнің барлық негізгі мәдени аймақтарында өте кедей елдерден өте бай елдерге дейін жаһандық вариациялардың барлық спектрін қамтитын жалғыз академиялық зерттеу. Бүкіл әлемдік құндылықтар зерттемесі шеңберінде демократияны қолдау, шетел азаматтары мен этникалық азшылыққа деген шыдамдылық, гендерлік теңдікті қолдау, діндарлық дәрежесінің өзгеруі, жаһандықтың әсері, отбасы, саясат, ұлттық иденитификация, субъективті әл - ауқатқа деген қарым - қатынасты зерттейді.

Сонымен қатар, Ресейдегі Бүкілресейлік қоғамдық пікірді зерттеу орталығы (ВЦИОМ) - қоғамдық пікірді зерттейтін ең көне және танымал ресейлік компания. Бұл ұйым 1987 жылы желтоқсанда құрылды. Бүгінгі таңда қоғамдық пікір саласындағы жетекші ресейлік зерттеу ұйымы болып табылады.

«Юрий Левада аналитикалық орталығы» - ресейлік мемлекеттік емес зерттеу ұйымы. Орталық үнемі өзінің әлеуметтік зерттеулерін жүргізеді. Орталық сонымен қатар әртүрлі зерттеу әдістерін қолдана отырып, тапсырыс бойынша зерттеулер жүргізеді. Левада орталығы - Ресейдегі ең ірі зерттеу компанияларының бірі.

Ресейдегі «Қоғамдық пікір» қорының тәуелсіз әлеуметтік қызметі 1992 жылы ұйымдастырылды. Бұл ұйым ішкі және сыртқы саясат, әлеуметтік,

экономикалық, мәдени және проблемалар, оның ішінде құндылықтарды кеңінен зерттеу мақсатында халыққа сауалнама жүргізеді.

Қазақстанда да саяси құндылықтарды зерттеу ұйымдары қызмет етуде. Оның ішінде, Ф.Эберт қорының Қазақстандағы өкілдігі жыл сайын жастардың құндылықтық бағдарларын анықтау мақсатында әлеуметтік зерттеулер жүргізеді. Сонымен қатар, 2019 жылы «Әлеуметтік өлшемдегі қазақстандық қоғамындағы құндылықтар» атты ұжымдық монография басылымға шықты.

Саяси мәдениетті құрайтын құндылықтар, бағдарлар, ұстанымдар жүйесінде ең басты саяси жүйені қалыптастыруға және сақтауға ықпал ететін адамдар болып табылады. Адамдар саны көп болған сайын, әлеуметтік топтар арасындағы келісім деңгейі жоғары болған сайын, қоғамның тұрақтылығы мен өміршеңдігі соғұрлым жоғары болады. Тіпті Рим империясы де оның гүлдену кезеңінде күшке ғана емес, оның бодандарының келісімі мен ізгі ерік - жігеріне негізделді. Алайда, саяси мәдениетке қоғамда кеңінен бөлінетін құндылықтар, нанымдар, нормалар мен нышандар ғана емес, қолданыстағы саяси жүйені қолдауға бағытталған, сондай - ақ оның өзгеруін болжайтын құндылықтар да кіреді. Сондықтан да әрбір саяси жүйе шеңберінде саяси құндылықтардағы айырмашылықты, әр түрлі топтардың наным - сенімдерін талдаудың да маңызы зор.

Құндылықты түсінік ретінде зерттеу нәтижелерін сараптай отырып, біздің ойымызша саяси құндылықтарға өзіндік анықтама беруге болады. Саяси құндылықтар адамдардың саяси мінез - құлқының ерекшелігін және саясат саласындағы таңдауын негіздейді. Құндылық негізінде тұлғаның саясатқа деген белсенді қатынасы қалыптасады, ол оның мақсатты әрекеттерінен көрінеді. Сонымен қатар, саяси құндылықтар саясат субъектілерінің қандай да бір құбылыстардың, саяси өмірдің процестері мен нормаларының, олардың әлеуметтік - саяси тәжірибесімен бекітілген маңыздылығын мойындау деп анықтауға болады. Саясат субъектілерінің іс - әрекетін негіздей отырып, қоғамның, оның негізгі әлеуметтік топтарының жай - күйін, қажеттіліктерін және даму перспективаларын анықтап көрсетеді. Құндылықтық құрылым біркелкі емес және әртүрлі шығу тегі бар элементтерді қамтиды. Құндылықтар адамның жеке іс - әрекеті, қоғамдық тәжірибе негізінде және нақты - тарихи қоғамдық қатынастар мен адамның қарым - қатынасы нысандарының ықпалымен және тікелей әлеуметтену процесінде қалыптасады. Сонымен қатар, биологиялық, психологиялық,әлеуметтік, саяси, экономикалық және басқа да факторлар адамның құндылықты қабылдауына және құндылықтарын қалыптастыру процесіне әсер етеді.

Негізгі саяси құндылықтардың саны мен мазмұны жөнінде нақты ортақ пікір және барлық әлемдегі саяси құндылықтарды идентификациялайтын теория жоқ. Мәселен, Фельдман саяси құндылықтардың үш түрін атап көрсетті: мүмкіндіктер теңдігі, экономикалық индивидуализм, еркін кәсіпкерлік [82].

Горен төрт түрін ұсынды: дәстүрлі отбасы құндылықтары, тең құқық, моральдық төзімділік және шектеулі билік [83].

Якоби саяси құндылықтарды еркіндік, теңдік, экономикалық қауіпсіздік, әлеуметтік тәртіп деп бөліп көрсетті. Еркіндік деп кең тұрғыда азаматтардың қалауы бойынша ойлау және іс - әрекет еркіндігі деп түсінеді. Теңдік деп, байлар мен кедейлер арасындағы байлық пен билік алшақтығының қысқаруы. Экономикалық қауіпсіздік астарында тұрақты жұмыс және жоғары жалақы кепілдігін түсіндіреді. Әлеуметтік тәртіп деп, заңдар сақталатын және бейбітшіл коғамда өмір сүру мүмкіндігі қарастырылады.

Лассуэлл және Каплан, екі құндылық жиынтығын атап көрсетеді: игілік құндылықтары (мысалы, денсаулық, жетістік, шеберлік және білім) және құрмет құндылығы (мысалы, билік, құрмет, ізгілік). Оның үстіне, бұл құндылықтар арнайы институттармен байланыстырылады, олар арқылы жүзеге асырылады [84].

Лэйн құндылық мазмұнында екі негіз бар деп есептейді: адамның қалауы, қажеттілік немесе себептің нысаны, және адамның пікірі бойынша ол қажет деп айта алатын нәрсе.

**Идеологиялық ойдың негізгі ағымдарының құрылымындағы саяси құндылықтар – оңшыл және солшыл.** Әдетте, саясаттағы классикалық мәселе, бұл еркіндік, қоғамдағы теңдік және теңсіздік, еңбек пен капиталдың бөлінуіне байланысты көзқарастарды ұстануының ерекшеліктері. Осы мәселелер бойынша ұстаным сол және оң болып бөлінді. Сол және оң ұғымдары әдетте азаматтардың саяси әлемде кешенді бағдар ала алатын құрал ретінде қарастырылады. Олар халықтың немесе басқа да әлеуметтік топтардың күн тәртібіндегі маңызды саяси мәселелеріне қатысты ұстанымдарын сипаттайды. Басында оң жақ рухани мәселелерді алға тартса, солшылдар дворянствоны қолдау жағында болды. Индустрияландыру қарқынымен, солшыл - оңшыл континуум жалпы еңбек пен капиталдың ыдырауына байланысты болды және солшыл және оңшыл жақтарды ажыратудағы негізгі мәселе теңдік болды. Солшыл жақ теңдікті насихаттайтын қоғамның бөлігін білдірсе, ал оңшылдар иерархиялық әлеуметтік тәртіптің сақталуын көздейді.

Сонымен қатар, кірістерді қайта бөлу мен байлықтар және мемлекеттің экономика мен қоғамдағы рөліне қатысты мәселелер бойынша көзқарастары ерекше болды. Сол жақ табыс пен байлықты бөлудегі әділдікті алға қояды және осы мақсатқа жету үшін мемлекеттің араласуын қолдайды, ал оңшылдар еркін нарықтық экономика мен тәуелсіз индивидтердің принциптерін насихаттайды, сондай - ақ бұл ретте мемлекеттік тарапынан бақылауды қысқартуын қолдайды. Солшыл жақ және оңшыл жақ арасындағы мұндай айырмашылықтар қазіргі қоғамда әлі де өзекті. Өмір сапасы, қоршаған орта, ядролық энергия сияқты мәселелер, қарусыздану, босқындарды қабылдау, баспана сұраушылар және әртүрлі моральдық проблемалар солшыл және оңшыл жақтағы маңызды мәселелерінде де айырмашылықтар кездеседі. Солшыл жақ кедей, азшылық жағын қолдаушы және ядролық энергияны пайдалануға қарсы әрекет етеді. Моральдық мәселелерде де солшыл жақ либералдық ұстанымдарды бейнелейді. Оңшылдар әдетте, дәстүрлі көзқарасты, ең күшті, беделді, тәртіпті

жақтаушылар, мәртебені және күшті моральдық қоғам сақталуын дәріптейді [61, 44].

Либералдық көзқарастар нарық пен демократия арақатынасында еркін нарыққа көңіл бөліп, соның ішінде кәсіпкерлік бостандыққа ерекше назар аударады. Оларда демократиялық шешімдер еркін нарықтың кепілі болуға міндетті реттеуші мемлекетпен ғана шектеледі. Либералдық дәйектемелердің басты қағидалары мыналар:

* Теңдік пен ынтымаққа қарағанда бостандыққа, ал қоғамға қарағанда жеке тұлғаға анағұрлым басымдылық беріледі;
* Бостандық тікелей нарық арқылы жүзеге асады. Нарық бостандығына шектеу қою жалпы бостандыққа шектеу қоюмен тең саналатындықтан, оған жол берілмейді;
* Мемлекетке нарық үшін қауіпсіз жағдай жасау және адамдар өз еркінен тыс ауыр жағдайға ұшырамастай етіп, ең төменгі әлеуметтік қамсыздандыру шараларын қамтамасыз ету міндеті жүктеледі. Бұл жерде адамның негізгі құқықтарына деген талапқа кепілдік берілмейді. Бұл саяси тұрғыдан тар сала демократиялық жолмен реттеледі. Мемлекет мұнда қоғамда «жалпы тәртіптің сақталуына» ғана міндетті;
* Қоғам мүшелері - өзара қабілеттері мен еңбектері арқылы ерекшеленетін және барынша пайда табуды көздеген еркін адамдар. Бостандық мәселесінде мемлекет адамдарды қорғауға, бірақ өзі олардың бостандығына қол сұқпауға міндетті [85].

Кнутсен, оңшыл және солшыл идеология арасындағы негізгі қақтығыстар экономикалық сипаттағы үкіметтің экономикадағы рөліне қатысты болды деп тұжырымдайды. Осылайша, қазіргі даулы мәселелерге байланысты солшыл - оңшыл бағыты адамдардың пікірін жіктеу үшін пайдалы құрал ретінде қолданылады. Кнутсен бойынша, либертариандық - авторитарлы өлшем автономия, ашықтық және өзін - өзін жетілдіру мәселелеріне негізделген. Осылайша, қауіпсіздік және тәртіп либертариандық жақта орналасса, беделге деген құрмет, патриотизм, азшылықтарға деген шыдамсыздық, салттарды сақтау және дәстүрлі дін мен моральдық құндылықтарды қолдау авторитарлы жақта орналасқан. Ғалымның пайымдауынша, адамдардың көп бөлігі дәстүрлерден, дәстүрлі авторитарлы институттардан, құндылықтар мен нормалардан алшақтап, өздерінің жеке өмірін индивидуалды тұрғыда анықтауда. Мұндай заманауи бағдарлар орын алуының басты себебі, әлеуметтік және саяси өзгерістер қоғамды постмодернистік жағдайға трансформацияланудан қалыптасып отыр. Сонымен қатар, Кнутсен қазіргі таңдағы индивидуализация, секурярлық және глобализация сияқты модернизациялық үрдістер адамдардың саяси құндылықтарына жоғары ықпал етеді деп есептейді [86].

Консервативті бағыт әдеттегідей оңшылдар деп аталуда, қазіргі мәдениетте үш негізгі түрде көрініс табуда: белсенді, конструктивті және пассивті. Белсенді консерватизм дәстүрлі құндылықтар, халықтар, кеңестік қоғам өмірінің алдыңғы кезеңдерінде қалыптасқан қоғамдық өмірдің стереотиптері.

Оның жақтастары негізінен жаңғырту идеясын қолдамайды және ел дамуының ерекше модернизациялық емес жолын талап етеді. Белсенді консерватизм үшін тұрақты еңбек тән, жаңа қарсыласу дағдыларын жетілдіру және дәстүрлі білім алу мен уағыздауға бейімділік. Конструктивтік консерватизм адамдардың қалыптасқан құрылымдарын, яғни технологиялық, экономикалық, саяси – прагматикалық мақсаттармен байланысты. Бұл адамдар өз болмысының фундаменталды жағдайында өзгеруді қаламайды. Әзірше осы жағдайларда жаңғырту процестері жүзеге асырылуы мүмкін, бірақ жаңғырту түбегейлі өзгерістер қажеттілігін тудырған соң, конструктивтік консерваторлар оған қарсы тұра бастайды. Олар тұрақты еңбекке, қолда бар әлеуметтік құрылымдардың дағдыларын жетілдіруге бейімділігімен ерекшеленеді, бұл ретте тек қана мәдениеттің сынақтан өткен үлгілеріне сүйеніп, адами қатынастар, ғылым, өнер саласындағы прагматикалық дағдыларды жетілдіру. Пассивті консерватизмнің жақтастары - бұл өз өмірінде ештеңе өзгерткісі келместен, ағыс бойынша жүзіп жүрген адамдар. Өз идеологиясы бар алдыңғы екі топқа қарағанда пассивті консерваторларда қанша да бір рефлексирленген түрде болмайды. Олардың бағдары сенім мен әдеттердің қоспасы, күнделікті өмірдің ұдайы жаңғыруы болып табылады. Жаңғырту процестеріне өздері қатыспайды. Алайда, белсенді консерваторлардың қатарына қосылып олар жаңғыртуға қарсы нақты күшке айналады.

Бүгінгі күні үшін – консервативтік тұжырымдаманың бірқатар басты негіздерін атап көрсетуге болады:

* Консерваторлар негізінде отбасы, жеке бас жауапкершілігі және өндірімділік секілді негізгі құндылықтарды бағалайды. Салт - дәстүрге аса үлкен көңіл бөледі;
* Мемлекет әдетте құндылықтардың жоғары тәртібінен басталады, ал ол құндылықтар ұлтта өз көрінісін табады. Бұл жоғары тәртіп иерархияға негізделген ойлау мен қоғамдағы элитаға деген позитивтік қатынасты қамтамасыз етеді;
* Бірнеше жылдардан бері консерваторлар жаңа буржуазия деген атауды қолданып жүр. Бұл атау өмірін отбасы, парасат, адалдық, әдеп секілді құндылықтар негізінде құратын, өзінің қоғамдағы және еңбек жолындағы міндеттерін жауапкершілікпен орындайтын азаматты білдіреді.

Ресей ғалымы Н.И.Лапин мәдени - генетикалық әдіс тұрғыдан құндылықтарды дәстүрлі, заманауи және жалпыадамзаттық деп бөлді. Осылайша, дәстүрлі құндылықтар қалыптасқан сенімдерді сақтау мен жүзеге асыратын дәстүрлі мемлекетті сипаттайды. Заманауи құндылықтар прогресс пен дамуға бағытталған. Жалпыадамзаттық құндылықтар дәстүрлі және заманауи құндылықтарға сай. Заманауи қоғамның құндылықтар құрылымының эволюциясы туралы өзінің фундаменталды зерттеулерінде ол құндылықтық сананың типологиясын қарастыра отырып, құндылықтардың төрт тобын белгілеп, статустық - иерархиялық құрылымды ұсынады:

1. қоғамдық санада басым болатын, құндылықтық құрылымның негізі болып табылатын жоғары тәртіп құндылықтары;
2. орташа тәртіп құндылықтары, «құрылымдық резервті» құрай отырып индивидтер мен әлеуметтік топтар арасында айқын орын алатын құндылықтық саласы;
3. ортадан төмен құндылықтар оппозициялық құндылықтар, бір қоғамның мүшелерін әртүрлі, тіпті кей - кезде бір - біріне үйлеспейтін топтарға бөлетін құндылықтар, мұндай құндылықтар тобы жылжымалы және бір құндылықтар тобынан екінші құндылықтар тобына өте алады;
4. төмен деңгейлі құндылықтар - азшылықтың құндылықтары, мәдениеттен мұраланған ұстанымдарының тұрақтылығымен қоғамның басқа мүшелерінен ерекшеленеді. Сондай - ақ, Н.Лапин саяси құндылықтардың модернизация кезеңінде даму ерекшеліктеріне орай қоғамда туындайтын құндылықтық қақтығыстардың негізінде келесідей құндылықтық бағдарларды атап көрсетеді: эгалитаризм, либерализм, тоталитаризм, демократия [87].

Сонымен қатар, зерттеушілер құндылықтарды бөлу негізінде псевдо және антиқұндылықтарды атап бөледі. В.А.Кувакиннің «псевдо құндылықтар» деп аталғандардың барлығы адасушылыққа, өз - өзін алдауға жатады, яғни адамдардың, олардың қоғамдастықтарының сана - сезімдері мен мінез - құлқына әсер ету саласына жатады. Біреулерге бұл «псевдо» позитивті рөл атқарса да, қоғамға қатысты олар иллюзорлық мәндер, алдамшы түрде маңызды болып табылады, зиянды, құнсыз теріс рөл атқарады. В.А.Кувакин антиқұндылықтарға ашкөздік, паразитизм, күдіктілік, дұшпандық, агрессивтілік, зорлық - зомбылық (терроризм, соғыс, геноцид) адамдардың санасы мен мінез - құлқын айла - шарғы жасау, өмір сүру ортасын бұзу, нашақорлық, діни радикализм, экстремистік іс - әрекетер зиянды әдеттерді жатқызады. Мұның бәрі, жалған құндылықтар сияқты - әлеуметтік құбылыстар, негізінен материалды, бірақ жеке тұлғалар мен қоғамдастықтардың, адамдардың, ұйымдарының рухани дағдарысымен де байланысты [88].

Мемлекеттің басқаруында антиқұндылықтар басым болған жағдайда өзін - өзі құлдырауға алып келуі мүмкін. Мұндай экстремалды жағдайлардың құрамдас бөлігі ретінде мемлекеттік басқарудағы кәсіпқойлықтың үстемдігі, жемқорлықтың басымдығы және ортақ мүдделерді жеке экономикалық мақсаттар мен құндылықтармен алмастыру. Әр түрлі мемлекеттердің тарихында мұндай жағдайлар орын алған.

Ресей ғалымдары В.Багдасарян және С.Сулакшин саяси құндылықтардың қоғамдағы орын алу мерзімі өлшемдегі классификациясын атап көрсетеді. Құндылықтарды зерттеудегі тарихи және мемлекеттік әдіс олардың классификациясын бөліп көрсетеді. Тарихи уақыттың әртүрлі ауқымдары құндылықтардың келесі санаттарын бөліп көрсетуге мүмкіндік береді: Мәңгілік, тарихи, дәуірлік, ұрпақтық, конъюнктуралық (ағымдағы оқиғалар ауқымы). Кеңістік өлшемінде айырмашылықтар құндылықтардың мынадай түрлерін бөліп көрсетеді: әмбебап, ұлттық, жергілікті - топтық және индивидуалды [89].

Қазақстандық сарапшы А.Чеботарев идеологиялық ағымдардың келесідей құндылықтарын бөліп көрсетті (кесте 1).

Кесте 1 - А.Чеботарев бойынша идеологиялық ағымдар бағытындағы құндылықтарының классификациясы

|  |  |
| --- | --- |
| Идеологиялық  ағымдар | Негізгі құндылықтар және идеалдар |
| Либерализм | адамның абсолютті құндылығы, адамның негізгі құқықтарын құрметтеу, олардың қоғам мен мемлекеттің құқықтары мен мүдделерінен артықшылығы, әлеуметтік бақылау құралы ретінде заңның үстемдігі, еркін бәсекелестік, нарықтық экономика және  жеке кәсіпкерлік |
| Консерватизм | қалыптасқан әлеуметтік және саяси тәртіптің мызғымастығы, әлеуметтік тұрақтылық, дәстүрлілік, отбасы мен діннің рухани басымдықтары, жеке меншік, қоғамның қатаң әлеуметтік - таптық иерархиясы, әлеуметтік өзгерістерді қабылдамау, қоғамдық тәртіп пен қоғам тұтастығының кепілі ретіндегі күшті мемлекет, азамат  пен мемлекеттің моральдық өзара жауап беруі. |
| Социал - демократия | әлеуметтік әділеттілік, жеке бас бостандығы, тең құқықтар мен мүмкіндіктер қағидаты, ынтымақтастық, жұмысшылар мен жұмыс берушілер арасындағы әлеуметтік серіктестік, әлеуметтік бағдарланған нарықтық экономика, теңдік және меншіктің барлық түрлерін қорғау, экономиканы шектеулі мемлекеттік реттеу, тиімді  әлеуметтік қамсыздандыру жүйесі, реформизм |
| Коммунизм | жалпыға бірдей теңдік, қоғамдық меншік, адамды адам қанауының болмауы, саясаттағы, экономикадағы және рухани саладағы монизм және көп құрылымды қабылдамау, мемлекеттің әлеуметтік әділеттіліктің негізгі нормалары мен принциптерін анықтау және бекіту, мемлекеттің қоғам өмірінің барлық салаларын абсолютті  бақылауы |
| Национализм | ұлт құндылығын қоғамдық бірліктің жоғары нысаны және мемлекет құру процесінде оның басымдылығы ретінде тану,  ұлттық жаңғыру, мемлекеттік тәуелсіздік, патриотизм |
| Ескерту - дереккөз [90] | |

Кесте 2 - Шетел зерттеушілерінің еңбектеріндегі құндылықтардың жалпы сипаттамасы

|  |  |
| --- | --- |
| Құндылықтар ерекшеліктері | Құндылықтар ерекшеліктері |
| біліктілік пен мораль стандарттарын қамтамасыз ете алады; жеке құндылықтарға мәдениет, дәстүр, сондай - ақ ішкі және сыртқы факторлардың үйлесуі әсер етуі  мүмкін | қоғамның құндылықтары оның әлеуметтік - экономикалық факторы мәдени - тарихи мұраны ескере отырып толықтырылады |
| салыстырмалы түрде тұрақты, адамдар үшін маңызды; негізгі құндылықтардың көпшілігі отбасынан, достарынан, көршілерден, мектептерден, бұқаралық басылымдардан, көрнекі бұқаралық ақпарат құралдарынан  және қоғамдағы басқа да көздерден ерте жаста қалыптасады | дәстүрлер, мәдени мұра, әр нақты қоғамның діні өзінің әсерін тигізеді, бұл сондай - ақ жаңғырту процесін, өз кезегінде құндылықты бағдарлардың қалыптасуының көп аспектілеріне де әсер етеді |

2 – кестенің жалғасы

|  |  |
| --- | --- |
| құндылықтар жалпы қоғамның және оның жекелеген әлеуметтік топтары мен индивидтерінің дүниетанымын анықтайды, сондай - ақ адамдардың мінез - құлықтық  ұстанымдарын қалыптастырады | құндылықтар идеялар, объектілер, мінез - құлық және т. б. туралы тиімді ойлармен жүктеледі |
| қоғамның экономикалық дамуының жоғары деңгейі материалистік құндылықтарды, өзін - өзі көрсету құндылықтарын, таңдау еркіндігін қалыптастыруға және тең мүмкіндіктерін  кеңейту және азаматтардың құқықтары мен бостандықтары | бағалау элементін қамтиды, олар жеке тұлғаның дұрыс, жақсы немесе жақсырақ туралы идеяларын көтереді |
| құндылық бағыттарындағы айырмашылықтар тек әлеуметтік - экономикалық дамуы әртүрлі елдер арасында ғана емес, саяси жүйе мен  мәдени дәстүрлерде де байқалады | құндылықтар мәдениеттен мәдениетке, тіпті адамнан адамға дейін өзгеше болуы мүмкін |
| құндылықтар адамның негізгі импульстері мен тілектерін интеграциялауда және іске асыруда маңызды рөл атқарады | құндылықты қалыптастыру бір мезетте емес, тиісті кезеңдерден өтеді: әлеуметтік қажеттіліктердің туындауынан оны институционалдандыру мен трансформацияға дейін |

Осылайша, құндылықтар қоғамның даму бағдарлары мен өмір сүру мәнерін белгілейді. Құндылықсыз қоғам–бағдарсыз қоғам. Құндылық - қондырма емес, ол уақыт сынынан өткен және заман озған сайын түлеп отыратын идеялар мен ұстанымдар. Ешбір өркениетті қоғам уақыт сынынан өтіп, өміршеңдігі мен жасампаздығын дәлелдеген дәстүрлі құндылықтарсыз алға басып көрген жоқ. Өйткені дәстүрлі құндылықтар - ішкі тұрақтылықтың тұғыры, рухани қауіпсіздіктің тірегі және ең бастысы - ұрпақтар сабақтастығының негізі. Саяси құндылықтар, қоғамның түрлі салаларында, солармен бірге оның саяси өмірінде саяси - әлеуметтік субъектілердің өздерінің іс - әрекетінде, көзқарасында бағыт - бағдар беріп жетелейтін идеялары мен ұғымдары. Жинақтай алғанда қоғам өмірінде қалыптасқан жасампаз идеялар мен этикалық категориялар, моральдық - эстетикалық нормалар мен стереотиптер жиынтығы, маңызды мақсат - мұраттар мен оларға жету жолдары, мінез - құлық мәнері туралы жинақталған түсініктер деуге болады. Яғни құндылық дегеніміз тарихи тәжірибе негізінде тұжырымдалған ұлт немесе адамзат мәдениетінің мәні болып табылады. Сонымен қоса, саяси құндылықтар жалпыадамзаттық, жалпыұлттық болуы мүмкін, бірақ әртүрлі таптардың, адамдар топтарының және тұлғалардың басым мүдделерін да көрсете алады. Идеялардың, ұсыныстардың және оларға сәйкес ұстанымдардың, стереотиптердің жиынтығы ретінде саяси құндылықтар саясатта мақсатты болжауды, қызметтің құралдары мен әдістерін таңдауды анықтайды.

# Саяси құндылықтардың ерекшелігі мен оның саяси әлеуметтену процесі барысында өзгеруі

Саяси әлеуметтену - бұл мәдени құндылықтарды, саяси бағдарларды игеру, белгілі бір қоғам үшін қолайлы саяси мінез - құлық формаларын игеру процесі. Саяси әлеуметтену процесінің нәтижесінде жеке адамдар мен топтар белгілі бір саяси мәдениетке қосылады, бұл өз кезегінде саяси жүйенің тұрақтылығын қамтамасыз етуге және қолдауға ықпал етеді. Саяси әлеуметтенудің мазмұны адамды белгілі бір саяси жүйенің нормалары мен дәстүрлерімен таныстыру, саяси қатысу дағдыларын қалыптастыру, саясаттың мақсаттары мен әдістері туралы хабардар ету болып табылады. Саясат саласындағы адамның әлеуметтенуі екі жақты процесті білдіреді. Бір жағынан, бұл жеке адамға қолданыстағы нормаларды, құндылықтарды, дәстүрлерді, білімді, саяси мінез – құлық пен рөлдердің үлгілерін беруді, екінші жағынан оларды өздерінің құндылық бағдарларына және көзқарастарына айналдыруды қамтиды. Нәтижесінде адамның әлеуметтік - саяси жетілуі және саяси процестерге қатысу мүмкіндігі қалыптасады [91].

Постиндустриалды демократиялық және батыстық посткоммунистік елдерде жастар аға буынға қарағанда өзін - өзі көрсету құндылықтарына көбірек көңіл бөледі. Шығыс посткоммунистік елдерде жас топтары арасындағы аз айырмашылықтар байқалады. Сайып келгенде, халықтың табысы төмен елдерде ұрпақтар арасындағы айырмашылықтар дерлік немесе мүлдем байқалмайды. Егер бұл айырмашылықтар постиндустриалды қоғамдардағы өзін - өзі көрсету құндылықтарына ұзақ мерзімді ауысуды көрсетсе, мұндай құбылыстың салдары өте маңызды. Өзін - өзі көрсету құндылықтарының таралуы ол әлі жоқ елдерде демократияны орнатудың жаппай талаптарының артуымен және демократияны бұрыннан бар жерде тереңдетумен байланысты.

Әлеуметтік ғылымда ең көп таралған тұжырымдамаларының бірі - адамның жеке басының негізгі құрылымы туралы түсінік, ол әдетте адамның жетілуіне жеткен кезде дамиды және салыстырмалы түрде болашақта сирек түрде өзгереді. Бұл тұжырымдама Платоннан Фрейдке дейін және одан әрі қазіргі заманғы зерттеу нәтижелеріне дейін қарастырылуда.

Тұлғаның саясатқа саналы және дербес қатысуы оның саяси білімінің, тәжірибесінің, мәдениетінің болуын көздейді. Олар тұлғаның саяси субъект ретінде саяси рөлдер мен функцияларды тиімді орындауға көмектеседі. Бірақ адамдар алдын - ала меңгерген саяси тәжірибе мен мәдениетпен туылмайды, оларды өмір бойы игереді.

Т. Парсонс әрбір жаңа ұрпақтың келуін варварлардың табандылығымен салыстыруға болатынын және тек әлеуметтендіру процессі ғана нормаларды меңгеруге мүмкіндік беретінін атап өтті. Саяси әлеуметтену - бұл нақты қоғамға тән және саяси рөлдер мен функцияларды тиімді орындауға және сол арқылы қоғамның өзін және саяси жүйені сақтауды қамтамасыз етуге мүмкіндік беретін индивидтің, топтың саяси мәдениеттің құндылықтары мен нормаларын меңгеру процесі. Саяси дамудың сабақтастығын және ұрпақтар ауысымы

барысында қоғамның сақталуын қамтамасыз етуге қабілетті табысты саяси әлеуметтену тетіктерін құру саяси жүйенің маңызды практикалық міндетін білдіреді. Оны шешу үшін жеке адамның саяси мақсаттар мен құндылықтарды қалай үйлестіретінін және оларды жеке басына біріктіретінін елестету қажет; қоғамдағы стереотиптерді пассивті қабылдау немесе билікпен белсенді араласу негізінде. Саяси әлеуметтену прогресінің мазмұны белгілі бір қоғамдағы жеке тұлға мен билік қатынастарының сипатына байланысты.

Саяси әлеуметтену тұжырымдамасы 1950 жылдардың соңынан бастап АҚШ - та белсенді түрде әзірлене бастады. Оның пайда болуы батыс қоғамының саяси жүйесінің дәстүрлі институттарының дағдарысынан туындады, олар жаңа ұрпақтардың декларативті демократиялық құндылықтарды өз еркімен қабылдауын қамтамасыз ете алмады. Саяси әлеуметтену дағдарысы биліктің өсіп келе жатқан сыбайлас жемқорлыққа, оның жаңа әлеуметтік топтардың жаңа қажеттіліктерін қанағаттандыруға қабілетсіздігіне жеке және жаппай сананың реакциясы болды. Индивидтің жүйеден өсіп келе жатқан саяси иеліктен шығаруының салдары билік институттарына сенімсіздік, саяси абсентеизм және ресми билікке қарсы жаппай әрекеттері болды. Саяси әлеуметтену жүйесі дағдарысының көрінісі 1960 жылдары батыс қоғамының саяси жүйесіне қарсы жастардың жаппай көрініс тапқан ұрпақтар қақтығысы да болды. Содан кейін елге 1970 - ші жылдардағы қара нәсілді және басқа да нәсілдік толқулар таң қалдырды, олар 1980 - ші жылдары соғысқа қарсы, экологиялық тұрғыдан және феминистік қозғалыстармен ауысты. Саяси идеалдар мен құндылықтарды ұрпақтан ұрпаққа жеткізу тетігіндегі бұзушылықтар саяси институттармен елемеген жаңа мүдделер топтарының пайда болуымен байланысты болды [92].

1960 - шы жылдары Батыс қоғамы постиндустриялық сатыда, бұл жоғары технологияларға байланысты білім беруде, мәдениетте, өмір салтында, халық топтарының құндылықтар жүйесінде өзгерістерге алып келді. Өнеркәсіптік дамыған елдердің көптеген топтарының материалдық қажеттіліктерін өтеу материалдық емес құндылықтар, ең алдымен, жеке тұлғаның еркін өзін - өзі жүзеге асыру мүмкіндігі, өмір сүрудің игілікті ортасы, адамның үйлесімі, ынтымақтастық сияқты бірінші кезекке қойылды. Үстемдік мәдениеттің дәстүрлі материалдық құндылықтарын қабылдамаған субмәдениеттер пайда болды: жеке табыс, әл - ауқат, байлыққа ұмтылу.

«Әлеуметтену» немесе «социализация» термині «адамның әлеуметтік табиғатын дамыту» процесін белгілеу үшін ХІХ ғасырдың аяғында американдық социолог Ф.Гиддингс ғылыми айналымға енгізді. Кейіннен әлеуметтендіру жаңа ұрпақтың нақты қоғамда қалыптасқан, олардың әлеуметтік рөлдеріне сәйкес келетін және қоғамның сақталуы мен дамуын қамтамасыз ететін білімді, сенімдерді, нормалар мен қағидаларды сатып алу процесі ретінде қарастырыла бастады. Алайда түрлі ғылыми мектептер мен бағыттар әлеуметтендірудің түрлі механизмдерінің маңыздылығы мен ерекшеліктеріне назар аударды: отбасы, мектеп, мәдениет, бұқаралық ақпарат құралдары.

Саяси әлеуметтену тұжырымдамасының қалыптасуы әртүрлі ғылыми мектептер мен бағыттардың ықпалында болды. Алайда, адамның саясатқа кіру процесі көптеген факторларға байланысты өте күрделі. Саяси әлеуметтенудің қандай да бір моделін таңдау билік пен жеке тұлға қатынастарының белгілі бір схемасын белгілейтін қоғамда үстемдік ететін саяси мәдениет түрімен белгіленеді. Саяси әлеуметтенудің қазіргі тұжырымдамасында осы процестің екі нұсқасы бар. Саяси әлеуметтенудің бірінші нұсқасы «бағыну» моделінен шығады. Бұл нұсқаға жүйелік тәсілді жасақтаушылар жақын болды, олардың қатарында Д. Истон, Дж.Деннис, Г.Алмонд, С. Верба, К. Дойч және т.б. Олар саяси әлеуметтендіруді жүйеге оң көзқарас жасау мақсатында саяси жүйенің индивидке әсер ету процесі ретінде қарастырды. Тұлға саяси жүйенің пассивті әсер ету объектісі болып табылады, оның мазмұны билік құрылымдарының нұсқамаларымен толтырылады. Бұл нұсқада саяси әлеуметтендірудің моделі өте қарапайым және адамның өз еркімен құндылықтар мен саяси мінез - құлықтың стандарттарын қабылдау процесі сияқты көрінеді. Саяси режимнің қажеттілігіне қарай индивидтердің мінез - құлқын түрлендіру жүргізілуі мүмкін. Мұндай модельдерді жасаудың практикалық мүмкіндігі 1930 жылдардағы Германия мен КСРО тәжірибесі растады [93].

Д. Истонның жетекшілігімен Чикаго ғалымдары жасаған саяси әлеуметтенудің классикалық теориясы оны адамға саясат саласында орындалуы керек арнайы рөлдерді үйрету процесі ретінде түсіндірді. Бұл теорияны қолдайтын ғалымдардың көпшілігі, әрине, адамның саяси жүйемен және оның институттарымен өзара әрекеттесуіне назар аударды.

Саяси ғылымдағы тағы бір бағыт саяси әлеуметтенуді аккультурация ретінде қарастырады (адамның өзі үшін жаңа құндылықтарды игеруі) осылайша адамның саяси санасы мен мінез - құлқын қалыптастырудың психологиялық тетіктерін алға тартады. Психоанализ арнасында жұмыс істейтін ғалымдар саяси әлеуметтенуді адамның сезімдері мен идеяларын саясаттандырудың жасырын процесі ретінде түсіне отырып саяси қызметтің бейсаналық мотивтерін (саяси наразылық, мәдениетке қарсы мінез - құлық нысандары) зерттеуге басты назар аударылады.

Әлеуметтенудің басқа моделінің авторлары оны тұлғааралық қарым - қатынастың нәтижесі ретінде қарастырады. Бұл модель C. X. Кули мен Дж.Мид символдық интерактивизм теориясына негізделген., оған сәйкес адам өзінің

«өзін» сыртқы әлеммен адамдардың әр түрлі қарым - қатынасы нәтижесінде қалыптастырады. Өзара әрекеттесу процесінде адамдар өздері емес, оларға әсер ететін ынталандыруларға жауап береді. Басқа адамдардың ойларын, қимылдарын, сезімдерін түсіндіру ерекше маңызды. Бұл тәсілді жақтаушылар жеке тұлғаға топтық әсер етудің әсеріне назар аударғаны кездейсоқ емес, бұл жеке тұлғаны әлеуметтендіру үшін әлеуметтік көзқарастардың маңыздылығын анықтауға мүмкіндік берді. Осыған сүйене отырып, олар адамның жетілуін қолданыстағы әлеуметтік жүйемен жайлылыққа жету арқылы анықтады, яғни, адамның жүйенің мақсаттарына ерікті түрде бағынуы.

Саяси әлеуметтендірудің екінші нұсқасы қақтығыс теориясының плюрализм теориясының және гегемония теориясының шеңберінде әзірленді. Осы нұсқаның жақтастары саяси әлеуметтенудің мәнін билік пен индивидтің өзара әрекеттестігінен шығарады. Саяси жүйенің қоршаған ортамен өзара әрекеттесуі «кіру – шығу» тетігі арқылы жүзеге асады. Жүйенің «кірісіне» талаптар мен қолдау түседі, ал «шығуда» олар биліктің саяси шешімдері мен іс

* қимылдарында іске асырылады. Саяси мақсаттар мен құндылықтарды қабылдауға күштік әдістермен қол жеткізу мүмкін емес, сондықтан жүйені тұрақтандырудың жаңа әдісі адамдарға саяси мақсаттарды өз еркімен қабылдауға көмектесуге бағытталған. Бұл жүйе индивидтердің биліктің заңдылығы мен оған сенімін арттыруға және қолдауға қабілетті болған жағдайда мүмкін болады. Яғни, саяси жүйе қоғамда үстем мәдениет нормалары мен құндылықтарын қабылдаудың еріктілігіне психологиялық ұстаным қоя отырып, азаматтарды қолдауға қол жеткізе алады. Жеке тұлғаны жүйеге оң орнату жеке жетілу деңгейін ескеретін әлеуметтендіру агенттерінің ықпалымен қалыптасады [94].

Осылайша, саяси әлеуметтенудің әр тарихи түрі белгілі бір «саяси адамның» идеалына, оның саясатқа қатысу дәрежесіне, белсенділік дәрежесіне, саяси сананың дамуына, саяси партиялармен, топтармен, ұйымдармен сәйкестендірілуіне және т.б. сәйкес келеді.

Саяси әлеуметтену бірқатар маңызды функцияларды орындайды:

1. жеке адам саяси қатысу арқылы қол жеткізуге ұмтылатын және оны түсінгісі келетін саяси мақсаттар мен құндылықтарды анықтайды;
2. саяси мінез - құлықтың қолайлы әдістері, белгілі бір жағдайдағы белгілі бір әрекеттердің орындылығы туралы идеяларды қалыптастырады;
3. жеке адамның қоршаған ортаға және саяси жүйеге қатынасын анықтайды;
4. саяси символизмге белгілі бір қатынасты дамытады;
5. қоршаған әлемді тану қабілетін қалыптастырады;
6. саяси өмірдің «коды» болып табылатын сенімдер мен қатынастарды қалыптастырады [95].

Зерттеушілердің пікірінше, тұлғаның әлеуметтенуіне әсер ететін факторлар:

* Отбасы. Мәдениеттің кез - келген түрінде отбасы жеке тұлғаның әлеуметтенуі жүретін негіз ретінде әрекет етеді. Әдетте, бала ата - анасына, отбасына тән өмір салтын немесе мінез - құлықты таңдайды.
* Теңдіктің қарым - қатынасы, яғни бір жастағы достар, құрбы - құрдастар жеке тұлғаның әлеуметтенуіне де әсер етеді. Әр ұрпақтың өз құқықтары мен міндеттері бар.
* Мектепте оқу. Бұл ресми процесс - оқу пәндерінің белгілі бір шеңбері. Мектептегі ресми оқу жоспарынан басқа, әлеуметтанушылар балаларға арналған «жасырын» оқу жоспары деп атайды: мектеп өмірінің ережелері, мұғалімнің беделі, мұғалімнің балалардың іс - әрекеттеріне реакциясы. Мұның бәрі сақталады және адамның болашақ өмірінде қолданылады. Осыған қоса, орташа және жоғары білім беру орындарын да жатқызуымызға болады
* Бұқаралық ақпарат құралдары. Бұл адамдардың мінез - құлқы мен көзқарастарына әсер ететін өте күшті фактор. Газеттер, журналдар, теледидар, хабар тарату және т.б. адамның әлеуметтенуіне әсер етеді.
* Еңбек. Мәдениеттің барлық түрлерінде еңбек жеке тұлғаны әлеуметтендірудің маңызды факторы болып табылады.
* Ұйымдар. Жастар бірлестіктері, шіркеу, еркін бірлестіктер, спорт клубтары және т.б. әлеуметтенуде де маңызды рөл атқарады [96]. Осыған қоса, азаматтық қоғам институттары да саяси әлеметтенудегі рөлі жоғары.

Саяси әлеуметтенудің бірнеше модельдері бар. Американдық саясаттанушы Р. М. Мерельман осындай төрт модельді анықтайды.

* Біріншісі – жүйелі - билікке, құқықтық тәртіпке және дәстүрлі институттарға оң көзқарастың қалыптасуымен сипатталады. Әлеуметтенудің маңызды агенттері - бұл мектеп пен отбасы, сонымен қатар адамның ортасы, оның құрдастары.
* Гегемониялық деп аталатын екінші модель «өзінен» басқа кез - келген әлеуметтік - саяси жүйеге қарсы тұратын жастарды қалыптастырады. Бұл модельдегі жетекші агенттер бұқаралық ақпарат құралдары болып табылады.
* Плюралистік деп аталатын үшінші модельде әлеуметтенудің мақсаттары азаматтардың өздерінің саяси мүдделері туралы идеяларын қалыптастыру, оларды жүзеге асыруға қатысу ниеті және азаматтық белсенділіктің жоғары деңгейі болып табылады. Нәтижесінде азаматтар белгілі бір саяси топтарға адал болады және саясаттың нәтижелері мен олардың мүдделерін іске асыру дәрежесіне байланысты оларды еркін өзгерте алады. Агенттер - бұл мектеп, ата
* аналар, бұқаралық ақпарат құралдары, партиялар және қызығушылық топтары.
* Төртінші модель – қақтығыстық - белгілі бір топқа адалдықты қалыптастыруға және оны басқа топтарға қарсы күресте қолдауға дайын болуға дейін азаяды. Топтың мүдделерін білдіретін насихат және үгіт органдары әлеуметтендіру агенттері болып табылады.

Әлеуметтенудің алғашқы моделі англо - американдық мәдениетке көбірек тән. Екіншісі - батыс емес өркениет елдері үшін. Үшіншісі – континенталды - еуропалық мәдениетке тән. Ал, соңғы модель жабық (авторитарлық) саяси жүйелерге тән.

«Балалар және саяси жүйе» жұмысында Д. Истон және Дж.Деннис бастапқы әлеуметтендіру оң тұжырымдарды құруда анықтаушы болып табылатындығын атап өтті. З.Фрейдпен ұқсастығы бойынша, олар балалардың

«негізгі» сезімдері өмірде кейінірек пайда болған нәрселерге қарағанда қиынырақ ығыстырылады және өзгереді деп тұжырымдады. Батыс Еуропа қоғамдары субмәдениеттің алуан түрлілігімен ерекшеленеді, олардың құндылықтары этностардың дәстүрлері, психологиялық ерекшеліктері мен т.б. неғұрлым елеулі ықпал ететініне байланысты ерекшеленеді. Француз саясаттанушы Ф.Першерон Д. Истон мен Дж. Деннистің зерттеуіндегі американдық балалар үшін ең маңызды саяси даму сатылары француз оқушылары үшін мұндай маңызды емес екенін анықтады. Оларда

институционализация басым - билікті абстрактілі және айтарлықтай ықпалға ие институттар ретінде қабылданады. Бұл француз қоғамының ерекшелігі болып табылады, ол корпоративтілік пен мәдени - діни әркелкі болып табылады. Бұл жерде индивидтің саяси әлеуметтенуі жалпы саяси жүйе емес, оның мүшесі болып табылатын әлеуметтік топтың құндылығына бағдарлану арқылы жүзеге асырылады.

Бір жағынан, саяси әлеуметтену саяси жүйенің талаптары мен нұсқамаларының өзі меңгерген саяси рөлдер мен функциялар, қабылданған құндылықтар мен саяси өмірдің стандарттары түрінде тұлғаның ішкі құрылымына көшу шараларын көрсетеді. Екінші жағынан, ол билік ұсынған саяси мақсаттар мен құндылықтарды таңдап алуға мүмкіндік беретін индивидтің саяси ұстанымдарының қалыптасуын сипаттайды.

Билік пен индивидтің өзара іс - қимылы диалогқа, консенсусқа немесе жанжалға негізделуі мүмкін, бұл қоғамда басым саяси мәдениет түрімен, оның біртектілігімен немесе оның ішінде әртүрлі субмәдениеттің болуымен түсіндіріледі. Мәдени біртектілік дәрежесі тарихи, ұлттық дәстүрлермен, конфессиялық ортамен қатар, экономикалық және әлеуметтік қатынастардың белгілі ықпалында нақты қоғамдардың саяси әлеуметтенуінің неғұрлым тұрақты ерекшеліктерін анықтауға мүмкіндік береді. Батыс саясатында саяси құндылықтар мен индивидтерге саяси мінез - құлықтың белгілі бір үлгілерін белгілейтін нормалар негізінде саяси әлеуметтендірудің бірнеше модельдері ерекшеленеді [97].

Саяси әлеуметтенудің үйлесімді моделі индивид пен биліктің сыйластық диалогын қамтамасыз ететін біртұтас мәдени ортаның, кемелденген демократиялық дәстүрлердің және азаматтық қоғамның болуын болжайды. Мұндай жолмен британдық - американдық мәдениетті сипаттауға болады. Билік пен индивид жалпы қабылданған идеалдарға, нормалар мен құндылықтарға бейімді, бұл жаңа ұрпаққа саяси өмірге қиындықсыз енуге мүмкіндік береді. Батыс Еуропа елдерінде саяси әлеуметтенудің плюралистік үлгісі басым. Алайда, конфессиялық - мәдени алуан түрліліктің болуы либералды өркениет құндылықтарымен ұсынылған бірыңғай мәдени «кодтың» болуының арқасында саяси өзара іс - қимылға қатысушылардың консенсусына қол жеткізуге кедергі келтірмейді.

Халықтың көпшілігінің кедейшілігінің жоғары деңгейі, жеке тұлғаның кланның, рудың, тайпалардың жергілікті құндылықтарына қатаң ұсталуы әр түрлі құндылықтар мен билік өкілдері арасындағы келісімге қол жеткізуді қиындатқан. Бұл қоғамдарда саяси зорлық - зомбылық деңгейі жоғары. Индивидтің жергілікті құндылықтар мен саяси өмір нормаларын игеруі осы уақытқа дейін, әдетте, өзге саяси субмәдениеттерді тасымалдаушылармен қатаң күресте орын алып, жүріп жатыр. Батыстық авторлар сондай - ақ адамның саясатқа енуін болжайтын саяси әлеуметтенудің гегемонистік үлгісін, белгілі бір діни құндылықтарын (мысалы, ислам) немесе саяси идеологияны (мысалы, коммунизм, фашизм немесе либерализм) мойындау есебінен көрсетеді. Саяси әлеуметтенудің бұл түрі басқа құндылықтарды қабылдамайтын жабық саяси

жүйелерге тән. Осылайша Кеңес заманында, социалистік жүйе елдерінде және Азия мен Африканың кейбір елдерінде саяси әлеуметтену жүзеге асырылды.

Рональд Инглхарттың пайымдауынша, ерте әлеуметтену кеш әлеуметтенгеннен гөрі маңызды болып көрінеді. Бұл, әрине, жетілген жылдары ешқандай өзгеріс болмайды дегенді білдірмейді. Кейбір жағдайларда мінез - құлықтың күрт өзгеруі орын алатыны белгілі, ал адамның даму процесі ешқашан тоқтамайды. Дегенмен, адамның дамуы кейінгі жылдарға қарағанда кемелдікке дейінгі жылдарда әлдеқайда жылдам жүреді және көптеген бақылауларға сәйкес, тұлғаның терең өзгеруінің статистикалық ықтималдығы кемелдікке жеткеннен кейін күрт төмендейді.

Демек, белгілі бір уақыт өткеннен кейін экономикалық және физикалық қауіпсіздіктің күрт жоғарылауынан кейін үлкен және жас топтардың құндылық басымдықтары арасындағы айтарлықтай айырмашылықтарды анықтауға болады: олар жеке қалыптасу жылдарында әртүрлі тәжірибе қалыптастырды. Бірақ экономикалық өзгерістер мен олардың саяси салдары арасында айтарлықтай уақыт қажет болады. Экономикалық өркендеумен тап болған ұрпақтар, шамамен 10 - 15 жылдан кейін электорат санын толықтыра бастайды. Осы ұрпақ қоғамда билік пен белсенді әсер ету позициясын иемдену үшін шамамен тағы да онжылдықты, ал шешімді қабылдауға икемді болу үшін шамамен тағы онжылдықты қоса қажет етеді. Постатериатериалистерлер жоғары дамумен сипатталады, олар өз позицияларын жақсы білдіріп жеткізеді,

«материалистерге қарағанда» саяси тұрғыдан белсенді болып табылады. Демек, постматериалистердің әсері материалистерге қарағанда айтарлықтай жоғары болуы мүмкін.

Сонымен қатар, 1991 жылы Американдық ғалымдар Нейл Хоув пен Вильям Страус ұрпақтар теориясын ғылыми тұрғыдан дамытып, сипаттаған болатын. Олар өз теорияларын әртүрлі ғылымдардың білімдерін қолдана отырып негіздеді. Олардың назарын жасқа байланысты қайшылықтармен байланысты емес әйгілі «ұрпақтар қақтығысы» аударды. Мәселен, зерттеушілер пікірінше, белгілі бір жасқа жеткен адамдар осы кезеңге тән жас құндылықтарын игеретін еді. Демек, ата - аналарының жасына жеткен балалар олар сияқты болмайды, олардың өмірге деген көзқарасы басқаша. Нейл Хоув пен Уильям Страус пайымдауынша, шамамен 20 - 25 жыл сайын жаңа ұрпақ пайда болады, олардың құндылықтары мен мінез - құлқы олардың алдындағы адамдардан өзгеше. Сонымен қатар, отбасындағы тәрбие жағдайлары, сондай - ақ олармен 11 - 12 жасқа дейін болған макроэкономикалық және саяси оқиғалар әр ұрпақтың құндылықтарына шешуші әсер етеді. Дәл осы құндылықтар адамның өмір бойы мінез – құлық үлгісіне, оның жұмысқа деген көзқарасына, әлемге деген көзқарасына, тұтынушылық мінез - құлқына және т. б. әсер етеді.

Мәселен, Хоув - Страус теориясы ұрпақты қалыптастыратын және анықтайтын тек жас қана емес, сонымен қатар әлеуметтік, саяси, экономикалық, технологиялық оқиғалар мен отбасындағы тәрбиенің әсерінен қалыптасатын адамдардың құндылықтары. Хоув пен Страус теориясына сәйкес бірнеше ұрпақты бөліп көрсетуге болады:

Gi ұрпағы (1900 - 1923 ж.т.) бірінші және екінші дүниежүзілік соғыстар сияқты тарихи оқиғалардың куәсі болды, олар 1917 жылғы Ұлы Қазан төңкерісін жасөспірімдер ретінде кездестірді. «Мыңжылдықтар» ұрпағы сияқты, олар ғасырлар тоғысында өмір сүрді, әлемде және елде түбегейлі өзгерістер болды. Бұл ұрпақ әдеттегі әлеуметтік парадигмалар құлдыраған кезде қалыптасты. Құндылықтардың ішінде, бір жағынан, өзіне, оның мүмкіндіктеріне деген сенім, екінші жағынан, өзін жеке тұлға ретінде іздеу басым болды.

«Үнсіз ұрпақ» (1923 - 1943ж.ж.) сталиндік қуғын - сүргіннен, Екінші дүниежүзілік соғыстан, қираған елді қалпына келтіруден аман қалды. Негізгі құндылықтар: адалдық, ережелерді, заңдарды сақтау, лауазым мен мәртебені құрметтеу, ар - намыс, шыдамдылық.

«Беби - бум» ұрпағы (1943 - 1963 ж.ж.) Кеңес Одағының жеңістерінің куәсі болды: ғарышты жаулап алу және КСРО - ның басқа жетістіктері, бұл жеңімпаз психологтарының қалыптасуына әкелді. Сондықтан олардың негізгі құндылықтары, тіпті қараңғы тоқсаныншы жылдар да әсер етпеді: оптимизм, жеке өсу мен марапаттарға қызығушылық, ұжымдастыру және ұжымдық рух, жастарға табыну.

«Х» буыны (1963 - 1982ж.ж.) «қырғи қабақ соғыстың» жалғасуын, Ауғанстандағы соғысты, қайта құруды, есірткінің таралуын және жаһандану процестерінің басқа да көріністерін бастан өткерді. Олардың негізгі белгілері мен құндылықтары: өзгеруге дайын болу, таңдау мүмкіндігі, техникалық сауаттылық, өмір бойы оқуға деген ұмтылыс, прагматизм, өзіне деген үміт, гендерлік теңдік.

«Y» ұрпағы (1983 - 2000 ж.ж.) - қазіргі кезде жұмысқа қабілетті жас, КСРО ыдырауынан, терактілер мен әскери қақтығыстардан, цифрлық технологиялардың дамуынан аман қалған соңғы ұрпақ. Олар үшін ұялы телефондар, түрлі гаджеттер мен интернет таныс шындыққа айналды (сондықтан бұл ұрпақтың тағы бір атауы пайда болды – «электронды адамдар»). Бұл топтың құндылықтар жүйесіне азаматтық борыш пен мораль, жауапкершілік сияқты ұғымдар енгізілген, бірақ сонымен бірге дереу сыйақы, ыңғайлы еңбек жағдайларына ұмтылу және жоғары ұтқырлық бірінші орынға шығады. Олар орташа деңгейде немесе тіпті орташа деңгейден төмен байлыққа да өте риза. Олар материалдық құндылықтармен байланысты, көп нәрсені алуға бейім емес. Олар үшін тұрақтылық аға буын сияқты маңызды емес.

«Z (Альфа)» ұрпағы - (2000 - 2020 ж.т.) – осы ұрпақтың ең үлкен өкілдері әлі жасөспірімдер. Егер «У» буынының ең жас өкілдері балабақша кезінен гаджеттермен таныс болса, «Z» буыны - тумасынан. Бұл ұрпақтың құндылықтары туралы айту қиын, олардың қалыптасу кезі елдің ғана емес, сонымен бірге әлемнің дағдарыстық даму кезеңімен, тек саяси ғана емес, сонымен бірге әлеуметтік аспектіде де тез өзгеріп отыратын кезеңімен сай екенін атап өтуге болады [98]. Осылайша, теорияға сәйкес, ұрпақтар арасындағы құндылықтар жүйесіндегі ерекшеліктерді атап өтуімізге болады.

Мұндағы әлемдегі, елдің шеңберіндегі өзгеріске ұшыраған саяси - әлеуметтік үрдістер саяси әлеметтенудегі рөлі жоғары деп бағалауымызға тура келеді.

Мәселен, жеке тұлғаның өтпелі қоғамдардағы саяси өмірге ену үдерісі, мысалы, Ресейде саяси нормалар мен құндылықтардың бытыраңқылығымен сипатталатын ерекше қызығушылық тудырады. КСРО - да 1980 - ші жылға дейін коммунизм және капитализм құндылықтарының белсенді қарама - қарсы болуымен байланысты саяси әлеуметтенудің гегемонистік түрі үстем болды. КОКП саяси мақсаттарын бала кезінен бастап және ересек өмірмен аяқтай отырып, тұлғаның жасырын құрылымына трансляциялау процесін бақылауға мүмкіндік беретін саяси әлеуметтендіру жүйесі құрылды. Әлеуметтендірудің барлық институттары - отбасы, мектепке дейінгі мекемелер, мектептер, жоғары оқу орындары, балалар және жастар ұйымдары, КОКП - саяси тәрбиенің бірыңғай жүйесінің тетігі болып табылады. Алайда, әлеуметтену процесін жаппай бақылау мүмкіндігіне қарамастан, белгілі бір әлеуметтік топтардың саяси субъектінің либералдық құндылықтар негізі болды. Мұндай топтарға шығармашылық интеллигенцияны, сауда - саттық қызметкерлерін, дипломаттар мен т. б. жатқызуға болады [99].

Саяси әлеуметтенудің тар және кең түсінігін айтуға болады. Тар мағынада

* бұл саяси құндылықтарды, сенімдерді, дағдыларды саналы және мақсатты түрде енгізу. Бұл міндетті негізінен ресми және жартылай ресми мекемелер, институттар, ұйымдар шешеді. Олардың мақсаты адамдардың үстемдік ететін әлеуметтік тәртіп пен оның құндылықтарын, әлемнің жалпы бейнесін қабылдау, оның экономикалық, саяси және әскери қажеттіліктеріне бейімделу, баламалы әлеуметтік тәртіптерді қабылдамау үшін қолайлы жағдайлар жасау болып табылады. Кең мағынада - бұл формальды да, бейресми, мақсатты, өмірлік циклдің барлық кезеңдерінде, тек қана саяси емес, саяси мінез - құлыққа және саяси ұстанымдарға әсер ететін саяси емес оқытуды қоса алғанда, саяси оқытудың барлық жүйесі. Тұтастай алғанда қоғамның әрбір мүшесі әлеуметтену мен есейетін процесінде әлеуметтік - мәдени мән ретінде қалыптасады және ол саяси мәдениетті немесе оның жекелеген компоненттерін сіңіреді және біріктіреді. Осы тұрғыдан алғанда, әрбір жеке алынған адам нақты әлеуметтік қауымдастық жағдайында әлеуметтенетін шамада саяси мәдениеттің иесі болып табылады. Саяси әлеуметтену адамның кемел жасқа жетуіне байланысты аяқталмайды. Бұл, шын мәнінде, бүкіл өмір бойы жалғасатын шексіз процесс.

Бірақ әлеуметтену процесі қоғамның маңызды бөлігі ретінде танылатын ең біріншіден, базистік саяси, құқықтық және этикалық нормалар мен құндылықтар бар қоғамдарда ғана анағұрлым тегіс дамуы мүмкін. Екіншіден, әлеуметтендіру институттары болу қажет және олар тиімді жұмыс істеуі тиіс. Бұл жерде отбасы немесе құрдастары - достары бастапқы институттар, сондай - ақ білім беру мекемелері, әскер және басқа да мемлекеттік институттар түріндегі екінші институттар қызметін атқарады. Әлеуметтендірудің осы екі маңызды факторларының кем дегенде біреуінің болмауы мемлекет пен қоғамның жұмыс істеуіне елеулі қауіп төндіреді, өйткені қалыптасып келе

жатқан жастар бастапқыда әлеуметтік - саяси және адамгершілік фрустрацияның аясына түседі, бұл кез келген бейәлеуметтік іс - әрекеттерді жандандыру үшін қауіпті негіз болады. Сонымен қатар, егер екі фактор да жұмыс істемесе, бұл кез келген мемлекеттің одан әрі өмір сүруіне күмән тудырады, себебі мұндай жағдайда азаматтық бірегейлікке жол берілмейді және қызмет етуші саяси, әлеуметтік - экономикалық жүйелерге төзімділіктің сақталуын жоққа шығарады [100].

Өз кезегінде құндылықтар жүйесі жеке және қоғамдық сананың маңызды құрамдас бөлігі болып табылады. Бұл жүйенің сапалы айқындылығы адамдардың мінез - құлқының белгілі бір қағидаларын қалыптастыру үшін көріністік жағдай жасайды. Әрбір қоғамда базалық құндылықтар біртіндеп, оның тарихи даму процесінде қалыптасады. Нәтижесінде қалыптасқан құндылықтар жүйесі өзі жалпы мәндік сипаттамаларды анықтай отырып, әлеуметтік, экономикалық және саяси процестерге елеулі ықпал ете бастайды. Мұндай жүйе өте тұрақты болып келеді. Ол елеулі әлеуметтік катаклизм жағдайларында да іс жүзінде өзгерістерге ұшырамайды [101].

Жаңа саяси әлеуметтенудің қалыптасуы тек гуманитарлық және саяси білім беру жүйесіне ғана байланысты емес. Ескілері жойылып, құлдыраудан кейін кейін пайда болған вакуумды толтыратын жаңа әлеуметтену институттарын да қалыптастыру қажет.

Жаңғырып жатқан қоғам шарттарында, тұрақсыздық, орнықсыздық кезінде құндылықтар жүйесінің қалыптасу үрдісі ішкі және сыртқы қауіптерге тап болады, дәстүрлі құндылықтар мен нормалардың бір бөлігі құнсызданып, қайта анықталады, легитимділіктің қосымша формаларын қажетсінеді, заман талабына сай келетін жаңа құндылықтар мен нормалар қалыптасады [102].

Қазақстандық азамат ретінде қалыптасу барысында, ең алдымен, қоғамдық

* саяси жүйенің маңызды құндылықтары мен ұстанымдарын игеруге тиіс. Демек, саяси әлеуметтену процесі тарихи сабақтастықты қамтамасыз етуде және өткенді қазіргі және болашақпен байланыстыруда жүзеге асыру процесі болып табылады, сондықтан ол адамның күнделікті өмірінен бөлінбейді. Осының негізінде қазіргі Қазақстанның жас ұрпағы алдыңғы буынның ұстанымдары мен бағыттарын қабылдай отырып, өздеріне лайықты саяси құндылықтар мен нормаларды таңдайды [103]. Әрине, өздерінің әлеуметтік - саяси артықшылықтарын, қазақстандықтардың қоғамның саяси жүйесіне қатысу тәсілдерін таңдау мүмкіндігі, ең алдымен, олардың субъективті жай - күйіне және саясатта орындалатын рөлдеріне байланысты. Осылайша, саяси әлеуметтену – бұл қазақстандық қоғамға тән құндылықтарды, нормаларды, ұстанымдарды, мінез - құлық үлгілерін оқыту және игеру процесі және саяси құрылымды тұтастай дамыту және байыту.

Қазақстан Республикасындағы бүгінгі жағдайды талдай отырып, саяси әлеуметтену институты ретінде, азаматтардың патриоттық сезімін қалыптастырып, азаматтық борышын өтеуде әскер маңызды рөлге ие. Бірақ, мұндағы құндылықтар сабақтастығын жүзеге асыруда өзара мәселелер туындауда. Мәселен, әскерден бас тартып отырған азаматтардың саны артуда.

Мысалы, сенат депутаты Бекболат Орынбеков жас қазақстандықтардың әскер қатарында қызмет еткісі келмеу проблемасы туралы мәлімдеген болатын:

«Қазір жастардың мерзімді әскери қызмет өткеруге деген ынтасы жоқ. Мысалы, 2021 жылы жергілікті әскери басқару органдарында мерзімді әскери қызметке шақыруға 215 105 адам жатқызылды, оның ішінде Қарулы Күштерге, басқа әскерлер мен әскери құралымдарға – 32 064 адам шақырылды. Қалған 85% - ы, яғни 183 041 жас түрлі себептермен әскерге шақыруды кейінге қалдырды немесе босатылды», - деді депутат. Сонымен қоса, мемлекет басшысы Қасым - Жомарт Тоқаев Қазақстан Республикасының Мәжілісінің отырысында сөйлеген сөзінде де әскердегі қызмет туралы айтқын болатын: «Көптеген жас азаматымыз Қарулы күштер қатарында әскери борышын өтеуден қашады. Әскери билетке ие болу жастардың мақтанышын тудырмайды және Отанға қызмет етудің белгісі саналмайтын болды. Армия қатарында қызмет ету, құқық қорғау саласында жұмыс істеу – айрықша миссия. Бұл – Отан үшін жанын салуға бел буған азаматтардың саналы таңдауы. Жастарымызды әскери борышын өтеуге қалай ынталандыруға болатынын біз бүкіл қоғам болып ойластыруымыз керек.» - деп айтқан. Осыдан, саяси құндылықтарды дәріптеу институты ретінде әскердегі өзара туындап отырған мәселелер бар екенін атап өтуімізге болады.

Сонымен қатар, саяси партиялардың да қызметі айтарлықтай шектеулі. Мәселен, 2021 жылғы 10 қаңтарда өткен сайлау нәтижелеріне сәйкес, Орталық Сайлау Комиссиясының мәліметіне сай, «Нұр Отан» партиясы айқын жеңіске жетіп, 76 орынды иеленді. «Ақжол» партиясы 12 мандатқа ие болса, «Қазақстан халық партиясы» 10 орынға ие болды. Демек, басым көпшілік «Нұр Отан» (Аманат) партиясы иеленді. Әрине, осы партияның еліміздің саяси жүйесінде басымдық рөлге ие болғаны, өзге саяси партиялардың қажетті 7 пайыздық көрсеткішті өтей алмау, партия жұмыстарының қызметінде халықтың мүдделерін білдіруінде туындап отырған мәселелер, халықты біріктіріп, саяси құндылықтарды нығайтудағы қызметінде кемшіліктер бар. Бұл да өз кезегінен саяси құндылықтарды қалыптастырып, оны дәріптеуде тиімділігі айтарлықтай төмен.

Одан кейін, адам құқықтарының бұзылуы жөнінде зерттеулер жүргізіп отырған халықаралық ұйым *Human Rights Watch* мәліметтеріне сәйкес, Қазақстанда кәсіподақтардың қызметтерінде қауымдастық бостандығы құқықтарына кепілдіктерді және олардың еңбек құқықтарын толық қорғауды қамтамасыз етуде елеулі шектеуліктер қойылған. Мәселен, қызметкерлер өздерінің ұйымдастыру құқығын жүзеге асыру үшін заңнамалық және құқық қолдану сипатындағы маңызды кедергілерді жеңуге мәжбүр. Заңнамадағы өзгерістер кәсіподақтарға еркін бірігу тәртібін және ұжымдық келіссөздерді жүргізуді қиындатты, сондай - ақ заңсыз ереуілдерге басшылық жасағаны немесе белсенді қатысқаны үшін қылмыстық жауапкершілік енгізді. Кәсіподақ жетекшілері мен жұмысшылар белсенділері қысымға, бақылауға және кейде жұмыстан шығаруға ұшырайды. Әрине, кәсіподақтар ең алдымен азаматтық қоғамның институттары болып табылады. Олар жұмыскер мен жұмыс беруші

арасында қалыптасқан қажеттіліктерді, одан кейін оны мемлекетке жеткізудің негізгі арнасы қызметін атқарады. Сонымен қатар, құқықтық мемлекет принциптерінің қағидаларын дәріптеуде, яғни азаматтардың жауапкершілігі, құқықтары мен міндеттерін жеткізудің де тетігі болып табылады. Жоғарыда көрсетілген кемшіліктерге сәйкес, бұл институттың да қызметі толықтай өз рөлін атқара алмайтыны өзара қиындықтарды туғызып отыр. Мәселен, жұмысшылар тарапынан ұйымдастырылған ереуілдер, қарама - қайшылықтардың орын алуы, құқықтардың бұзылуы.

Осыған қоса, саяси құндылықтарды қалыптастыру мен дәріптеудің институты ретінде отбасыны да атап өткеніміз жөн. Әрине, қазақстандық қоғамында отбасы құндылықтары азаматтардың арасында өте жоғары маңызға ие. Дегенмен, қазіргі таңда мұнда да өзара мәселелер туындауда. Айтар болсақ:

* Ажырасу және некесіз бала туу үрдісінің өскені байқалады. Шамамен әрбір үшінші неке ажырасуда;
* Толық емес отбасылар саны артуда;
* Баланы жалғыз өзі тәрбиелеп отырған ерлердің осы уақытқа дейін осындай жағдайға тап болған әйелдер иеленетін құқықтары жоқ. Әйелдер мен ерлердің тең мүмкіндіктерін қамтамасыз ету процесінде ерлер мен әйелдердің әлеуметтік рөлдеріне қатысты қоғамдағы қатып қалған стереотиптердің болуы әсер етеді;
* «Азаматтық» және кейбір этникалық топтар өкілдері арасында туысқандық некелер белгілі бір деңгейде орын алуда. Ерлер мен әйелдердің азаматтық хал жағдайы актілері органдарында тіркелмей діни мекемелер арқылы неке қию жағдайлары жиіледі. Бұл ретте, отбасының қолайсыз құндылықтары, оның ішінде әйелдің отбасындағы рөлі, оның әлеуметтік белсенділігі мен жұмысбастылығы дәріптелуде. Кейіннен осындай отбасыларда ажырасуға әкеп соқтыратын жанжалдар болып жатады;
* Қоғамда отбасылардағы зорлық - зомбылық және қатыгездік жағдайлары жиілеп кетті. Орта есеппен алғанда әрбір үшінші әйел өз өмірінде ұрып - соғуға немесе қатыгездіктің өзге де түрлеріне ұшырап жатады.

Қазақстандық зерттеуші, Ғалым Жусипбек пікірінше, Қазақстанда мұндай парадокс бар. Біздің азаматтарымыздың басым көпшілігі сау қоғамды, заңның үстемдігін, жан - жақты дамуды, адам құқықтарын қорғауды, экологиялық тепе

* теңдікті сақтауды және т. б. жақтайтын сияқты, бірақ сонымен бірге әйелді онтологиялық тұрғыдан ер адамға тең емес тұлға ретінде, мәртебесі төмен және оған қызмет етуге міндетті «болмыс» ретінде қарастыратын менталитетті өзгерткісі келетіндер аз; осыған қоса, баланы да белсенді субъект ретінде емес, ата - анасының меншігі сияқты, онымен қалаған нәрсені жасауға құқылы қандай да бір құқықсыз объект ретінде қарауы да бар. Осы төңіректе мемлекет адам құқықтарының моральдық немесе философиялық тұжырымдамасының негізгі идеяларын нақты жариялауы керек [104].

Осылайша, қазақстандық заманауи қоғамындағы саяси әлеуметтену институттарының қызметінде өзара мәселелер анықталуда. Әрине, кешенді түрде осы институттардың өз қызметтерін атқаруындағы шектеуліктер саяси

құндылықтардың қалыптасуы, дамуы мен дәріптеуінде біздің қоғамымыздағы едәуір тежегіш мәнге ие.

Сонымен, құндылықтар құрылымы – күрделі ұйымдасқан иерархиялық жүйе. Құндылықтар жүйесі адамның әлеуметтену үрдісі барысында отбасылық тәрбие ерекшеліктері, әлеуметтік қоршаған ортасы және басқа да факторлардың күрделі жиынтығы әсерінен қалыптасады. Әлеуметтік - саяси үрдісінде адам санасындағы құндылықтар жүйесі өзгерістерге шалдығып, қайта құрылымдалады, өмірдің белгілі бір кезеңдерінде қандай да бір құндылықтардың маңызы артады немесе кемиді. Адам басым құндылықтарына қарай іс - әрекеттер жасап, шешім қабылдайды, мақсаттар қойып, оларды жүзеге асыру тәсілдерін таңдайды.

# Саяси мәдениеттің тарихи ерекшеліктері мен дәстүрлі құндылықтардың қалыптасу генезисі

Бірнеше ғасырлық отаршылдық және тоталитарлық сана үстемдігі салдарынан рухани күйзелісті бастан өткізіп, саяси тәуелсіздігіне қол жеткізген Қазақстан бүгінгі күні әлемдік тарихтағы уақыт бағаны мен қазіргі заманғы әлеуметтік кеңістікте өзін - өзі орналастырып айқындалу міндетімен бетпе - бет келіп отыр. Тарихи сананың деформациясынан кейін ұлттық бірегейлік пен мәдени тұтастықты қалыптастыру ең көкейтесті мәселенің біріне айналды. Бүгінгі күнгі қазақстандық қоғамда тарихи өзіндік сананы жаңғырту мен төл мәдени мұраны игеру және оны қазіргі заманғы даму үрдісіне лайықты жаңартып үйлестіру өзекті мәселеге айналғандықтан ұлттық тарих пен мәдениеттің тоталитарлық идеология қысымымен ұмыт болған беттерін қайта парақтаудың маңызы зор. Болашақ дамудың айқын рухани бағдарын анықтау үшін де халықтың ғасырлар бойғы жинақтаған мәдени мұрасын игеру қажет, өйткені мәдениет кез - келген ұлттың бірегейлігінің маңызды көрсеткіші болып табылады. Уақытында бірлік пен ынтымақты қастерлеп өткен ата - бабаларымыздың осы өсиеті тарихи тағдырдың талайымен мәдени әртекті қоғамға айналған біздің елімізде өзінің көкейтестілігімен ерекше көзге түсіп отыр [105].

Дәстүр сөзі ең алғашқыда римдік құқықта мұра туралы заңнамаға қатысты қолданылған. Демек, мұраға қалған жекеменшік бір - ұрпақтан келесі ұрпаққа беріліп, мұрагер оны сақтауға тиіс болған. Әрине, қазіргі таңда оның мағынасы кеңейіп, салт - дәстүр, нанымдар мен сенімдер, мәдениет мұра ретінде беріліп, дәстүрге айналғанын айтуымызға болады.

Шығыc пeн Бaтыcтың зaмaнaуи мeмлeкeттeрiнiң тәжiрибeci көрceткeндeй, мәдeни құндылықтың элeмeнттeрi мeн өткeн шaққa жүгiну ecкiдeн жaңaғa өту үрдiciндe жaғымды рөл oйнaуы мүмкiн. Бұл жaғдaйдa қoғaмның caпaлы жaңa қaлпы мeн дaму мүддeлeрiнe жaуaп бeрeтiн жәнe ұлттық құндылықтaр мeн дәcтүрлeрдi жaңaдaн түciндiругe мүмкiндiк бeрeтiн әлeумeттiк - caяcи жәнe мәдeни - идeoлoгиялық бaғдaрлaр жүйeciнiң қaлыптacуы мiндeттi шaрт бoлып тaбылaды. Aдaмдaрдың қaрым - қaтынacын тиiмдi рeттeйтiн oртaқ бiр жүйeгe дәcтүрлeр мeн жaңaшылдықтaрды бiрiктiру – күрдeлi мiндeт. Бiрaқ, дәcтүрдiң

жaңaшылдықcыз бoлaшaғы жoқ eкeнi, coнымeн қaтaр жaңaшылдықтaрдың дәcтүрciз нәтижeлi бoлмaйтыны aнық. Осы орайда, ұлттық мәдeниeттeрдiң қaйтa жaңғыртылу үрдici рeвoлюциялық ceрпiлicтeр мeн шиeлeнicтeрдi бoлдырмaйтын трaнcфoрмaция мeн мoдeрнизaция түрiндe жүзeгe acырылу кeрeк [106].

Америка Құрама Штатында 1970 - ші жылдардың соңынан «дәстүрлі құндылықтар» термині «отбасылық құндылықтардың» синониміне айналды. Алайда, «отбасылық құндылықтар» дәстүрлі құндылықтардың қазіргі заманғы саясиландырылған ішкі жиынтығы болып табылады, бұл неғұрлым кең түсінік болып табылады. «Дәстүрлі құндылықтар» белгілі бір философ, моралист немесе жазушыдан емес, дәстүрден шыққан қарапайым құндылықтарды білдіреді. Мысалы, конфуцианшылдық дәстүрлі мәдениет пен құндылықтарды сақтауға үлкен мән беруге бейім. Ол дәстүрлі билік пен халықтық мәдениет ұғымымен байланысты. Бұл ғасырлар бойы салыстырмалы түрде өзгермейтін құбылыс ретінде бекітілетін немесе қабылданатын нақты құндылықтарды білдіреді. Бұл термин сондай - ақ ежелгі немесе дәстүрлі әдет - ғұрыптар мен құндылықтарды «инновация» деп саналатын нәрсеге қарсы сақтау ниетіне қатысты болуы мүмкін. Әмбебап «дәстүрлі құндылықтарды» жасау әрекеттері жалпы қиын немесе тіпті мүмкін емес болып шықты. Себебі кез - келген қоғамның өзіндік қалыптасқан дәстүрлі құндылықтары бар. Жалпы алғанда, әдетте дәстүрлі құндылықтар консерватизмге жақын болады [107].

Ш.Эйзенштадтың пікірінше, дәстүрлер әлеуметтік құрылымның әртүрлі аспектілерін қамтиды, индивидтердің жұрыс - тұрысы, нанымдары мен мәдени көзқарастары, саяси тәртіпті легитимдеу әдістері, саяси және мәдени шындықты қабылдау сипаттамасы, саяси жүйелердің құрылымы. Демек, барлық тарихи, құрылымдық және ұйымдастырушылық өзгерістер барысында сақталған қоғам алдында тұрған мәселелер туындаған жағдайда аса ықпал етуге қабілетті тәжірибені айтуымызға болады [108].

Э.Шилз бойынша, «дәстүр» және онымен байланысты басқа да анықтамалар ортақ мәдениеті бар бір қоғам немесе аймақ шеңберінде бірнеше ұрпақтар немесе ұзақ мерзімдегі ұқсас түрдегі мінез - құлық құрылымы және сенімдерді сипаттап, түсіндіру үшін қолданылады. «Дәстүрлі» анықтамасы баяу өзгерістерге ұшыраған біртұтас қоғамдарды белгілеу немесе өткенде орын алған тәжірибелерге сүйене отырып іс - әрекеттерді легитимдеу үрдісіне қатысты қолданылады деп атап көрсетті. сонымен қатар оның ойынша, қоғамның барлық классификациясы дәстүрлі, дәстүрлі емес немесе заманауи арасындағы айырмашылықтарына негізделген [109].

Рональд Инглхарт және Кристиан Вельцель сараптамасының нәтижесіне сай, әлемдегі мәдени аралық өзгерістердің екі негізгі аспектілері бар:

1. Дәстүрлі құндылықтар және секулярлы - рационалды құндылықтар;
2. Өмірді сақтап қалу құндылықтары және өзін - өзі жетілдіру дихотомиясындағы құндылықтар.

Мұндағы дәстүрлі құндылықтар діннің маңызын, ата - аналар мен балалар арасындағы байланыс, беделге деген құрмет және дәстүрлі отбасы

құндылықтары жатады. Әдетте, мұндай қоғамдарда ұлттық мақтаныш пен ұлтшылдық көзқарастары жоғары болады.

Секулярлы - рационалды құндылықтар керісінше талаптар қояды. Мұндай қоғамдар дінге, дәстүрлі отбасы құндылықтарына, беделге аз көңіл бөледі.

Өмірді сақтап қалу құндылықтары экономикалық және өмір сүру қауіпсіздігіне мән береді. Бұл өз кезегінде сенімнің және шыдамдылықтың төмен деңгейін тудырады. Өзін - өзі көрсету құндылықтары қоршаған ортаны қорғау, шетел азаматтарына деген шыдамдылық, гендерлік теңдік, сонымен қатар, экономикалық және саяси өмірдегі шешімдерді қабылдауға қатысуына талаптары жоғары болады.

Кедей елдердің халқы, яғни аграрлық сектор өндірістік секторға қарағанда әлдеқайда басым болғанда, көп жағдайда дәстүрлі құндылықтарды ұстанады, ал өндірістік сала дамыған бай елдердің халқы секулярлы - рационалды құндылықтарды ұстануда. Дегенмен, мемлекеттің тарихи мұраты қазіргі құндылықтар мен ондағы азаматтардың мінез - құлқына әсер етеді. Модернизация теориясына сай әлеуметтік - экономикалық даму процессі және өндірістік саланы қалыптастыру секулярлы - рационалды дүниетанымға алып келеді. Сонымен қатар, адам басына шаққанда кірістер мұндай мемлекетте төмен болғандықтан, тұрғындары өмірін сақтап қалу құндылықтарына басқа азаматтарға қарағанда басым көңіл аудару тиіс [110].

С.Хантингтон пікірінше, **з**аманауи қоғамның дәстүрлі қоғамнан ерекшелігі бұқара халықтың саясатқа араласуында және ірі саяси құрылымдар шеңберінде өткізілетін саясаттың бұқара халыққа әсерінде. Дәстүрлі қоғамдарда тұрғындардың саясатқа қатысуы ауыл деңгейінде кең таралуы мүмкін, бірақ одан жоғары деңгейде өте кішігірім топтармен шектеледі. Дәстүрлі қоғам институтының функциясы қоғамның кішігірім сегмент саяси белсенділігінің құрылымдық міндетімен шектеулі. Ал, заманауи қоғам институттарында бұқара халықтың саяси белсенділігін ұйымдастыру міндеті бар [111].

С.Хантингтон, Путнам және Ф. Фукуяма мәдени дәстүрлер өте тұрақты деп санайды. Олар бүгінгі саяси және экономикалық тәжірибені қалыптастырады. Сонымен бірге, Маркс пен Веберден Белл мен Тоффлерге дейінгі модернизация теорияларының авторлары индустриалды қоғамның қалыптасуы дәстүрлі құндылық жүйелерінен дәйекті ауытқумен қатар жүретінін дәлелдеді.

Соңғы жылдары әлеуметтік - экономикалық даму теориясы саласында екі қарама - қарсы ғылыми ағым пайда болды. Біріншісінің өкілдері мәдениет саласындағы өзгерістердің басты қозғаушы күші ретінде пайда болатын жаңғырту нәтижесінде құндылықтардың конвергенциясына баса назар аударады. Олар дәстүрлі құндылықтардың құлдырауын және олардың қазіргі заманғы құндылықтармен алмастырылуын болжайды. Тағы бір бағыт экономика мен саясаттағы өзгерістерге қарамастан дәстүрлі құндылықтардың тұрақтылығын көрсетеді. Оның өкілдері құндылықтар саласы экономикалық жағдайларға салыстырмалы түрде тәуелсіз деп санайды. Тиісінше, осы ғылыми мектептің жақтаушылары «қазіргі» құндылықтардың белгілі бір жиынтығының

кең таралғандығын екіталай деп санайды. Дәстүрлі құндылықтар, олардың пікірінше, әлеуметтік - экономикалық дамудан туындаған мәдени өзгерістерге әсер етудің тәуелсіз факторы болып қала береді. Алайда, мәдениет саласындағы өзгерістер қоғамның тарихи ерекшеліктеріне байланысты. Дәстүр бойынша, протестанттық, православие, ислам немесе конфуцийшіл елдері өздерінің құндылық жүйелері бар айқын «мәдени аймақтарды» құрайды. Бұл мәдени аймақтар айтарлықтай тұрақтылықпен ерекшеленеді. Модернизацияның қуатты күштерінің әсерінен әртүрлі елдердің құндылық жүйелері бір бағытта дамып келе жатқанына қарамастан, мәдениеттің жаһандануы туралы жеңілдетілген постулаттарға қарамастан, олардың конвергенциясы болмайды.

Көптеген жүзжылдықтар ағымында қазақ даласында мемлекеттіліктің ұзақ әрі күрделі қалыптасу генезисі жүрді. Осы уақыт ішінде біздің жерімізде мемлекеттік құрылымдардың үлгілері дәйекті түрде ауысып келді, қуатты хандықтар қалыптасты, біртіндеп Ұлы дала елінің шекаралары нығая бастады. Бұл жолда жетістіктер де болды, салтанатты жеңістер де аз орын алған жоқ. Түрлі тарихи қиын - қыстау кезеңдерде біздің даламыз ірі империялардың бөлшегі болды және ХХ ғасырдың дәуір тоғысында жаңадан өзінің егеменді мемлекеттілігін құруға мүмкіндік алды [112].

Қазақ хандығы құрылғанынан бастап билік әкеден ініге немесе немере бауырға өте бастады. Ал оған дейін моңғолдық дәстүр бойынша тақ әкеден балаға ғана тиесілі еді. Осындай өзгеріске түскен дәстүрдің біріне - жаңа әкімшілік басқару жүйесін, оның жаңаша атауын да жатқызамыз. ХІІІ ғасырдан бері Жошы ұлысында оң қанат, сол қанат және орта деген атаулармен әкімшілік жүйесінің таралғаны белгілі. Кейінірек бұның «ұлыс» деп аталғандығын білеміз. Ал қазақ хандығы кезінде тақ мұралану тәртібінің өзгергендігі секілді, әкімшілік жүйенің атауы да өзгерді [113].

Сонымен қатар қазақ қоғамында билер институтының рөлі де жоғары болғанын атап өткеніміз жөн. «Дала конституциясы» ретінде билер институтының қоғамдық - әлеуметтік рөлін айқындауда аса құнды жанама дерек ретінде болып табылатын «Жеті жарғының», «хандар мен сұлтандар, ақсақалдар мен рубасылар күздігүні даланың орта кіндігіне жиналып, халық мәселелерін талқылауы тиіс» дейтін арнайы бабына сәйкес XVІІІ ғ. қарай жыл сайын көктем мен күзде Сайрам маңындағы Мөртөбеде де халық мәслихаты өтіп отырған. Мәселе талқылауы біріншіден, өкілеттік билік туралы (халық өкілдерінің жиналысы түрінде), екіншіден, бұл өкілеттік биліктің хан, сұлтан немесе рубасы, билердің жеке басы мәселелері емес, «халық мәселелерін» талқылауы туралы, үшіншіден, мұндай халық мәслихаты - құрылтайдан хан сайлау мәселесі де тыс қалмағандықтан, іс жүзінде сайлау туралы сөз қозғалды. Демек, мұндай ерекшеліктерді көшпелі қоғам талаптарына сәйкестендірілген саяси жүйе [114].

Билік ұрпақтан - ұрпаққа берілді, жеке мінез - құлқының орнына өзара әрекет ету басым болды, қазақ қоғамының көшпелі мәдениеті мен өмір сүру стилі ерекше болды. Ойлау санасы жоғары икемділік, үлкендерге және қоршаған ортаға деген құрмет дәрежесімен ерекшеленді [115]. Мысалы, ХІХ

ғасырдың ұлы қазақ ағартушысы Ш.Уәлиханов қазақтардың әдеттегі құқығының демократиялық бастауларын атап өтті - олардың жариялылығы, рулық ынтымақтастық, сот процесінің жарыспалылығы, оған тараптар өкілдерінің қатысуы, қоғамдық пікір күшін пайдалану, бас бостандығынан айыру, түрмеге қамау сияқты репрессивті шаралардың болмауы [34, 65].

Қазақ хандығы және қазақ жүздерінде XVIII ғасырға дейін хандар және сұлтандар «ақ сүйек» санатының өкілдері ретінде қазақтардың қоғамдық - саяси өмірінде жоғары деңгейдегі лауазымға ие болған. Қазақстандағы қалыптасқан саяси дәстүрлерге сәйкес хан лауазымына ие болуы мен сайлануға тек «ақ сүйек» өкілі ғана құқылы болды. Сұлтан атануға тек Шыңғыс хан өкілдері ғана құқылы болды. Бірақ XIX ғасырдың І жартысында «ақ сүйек» арасындағы осындай біртектілік болған жоқ. Мұндай жағдай чингизидтер арасындағы мүліктік теңсіздік қалыптасуымен байланысты болды. Ал ол өз кезегінде жоғары деңгейдегі санаттаттың қоғамдағы билікті жоғалтуына алып келді [116].

Рулық - тайпалық бірлестіктердің ең беделді өкілдері хан тағына үміткерлер арасында ең лайықты таңдау үшін арнайы жиналды. Қазақ хандарының билігі даланың беделі оны ақ киімде өз басынан жоғары көтерген соң ғана заңды болды. Ғасырлар бойы қалыптасқан дәстүр бойынша хан сайлау күні мен орнын алдын ала жариялады. Бірақ мұндай ханның билігі өте шектеулі болды. Ол рулық - асыл тұқымды ақсүйектермен және оны таңдаған ең жақын ата - анасымен саналуы тиіс еді. Хан тек қана Шыңғыс ұрпақтарынан шыққан

«төре» санатына (ақ сүйек) тиесілі тұлға бола алады. Хан сайланып, Шыңғыс тайпаларына өзіндік «әулет» құқықтары бекітілді [117].

Белгілі тарихшы, профессор С. Зиманов атап өткендей, қазақ қоғамы қыпшақтардың ұлы даласының ерекшеліктері мен демократиялық құндылықтарын неғұрлым жоғары дәрежеде қалыптастырып, «дала демократиясы» деп атауға болады. Қоғамдық және саяси өмірде мойындалған мінез - құлық ережелері мен сот билігінің үстемдігін мойындау ерекшелігі болды. Ол қылмыстық қудалауды, бас бостандығынан айыруды, түрмелерді және жеке басын қорлайтын қаулыларды білмеген [118].

Қазақ хандары жанында билердің кеңесі болды, ол маңызды мемлекеттік мәселелерді шешуде елеулі әсер еткен өкілді орган рөлін атқарды. Әдетте, оған ең беделді қазақ билері кірді. Ең беделді қазақ билерінің сөзі қазақ билеушілері үшін өте құнды болды. Билер тағайындалмаған, олар халық ортасынан ең үздіктері таңдалған. Ең бастысы, олар өз қызметінде басшылыққа алғандықтан, бұл ар - ождан және абырой. Олардың қызметін бақылауды қоғамдық пікір жүзеге асырды.

Мәслихат немесе құрылтай - бұл қазақ хандығында жоғары заң шығарушы билік жүзеге асырылған сұлтандар мен қауым өкілдерінің съезі. Ол жылына бір рет жиналып, ішкі және сыртқы сипаттағы маңызды мемлекеттік мәселелерді шешті, олар: бейбітшілік, соғыс жариялау, жайылымдарды рулар, ұлыстар, жүздер арасында қайта бөлу, көшпелі мекендерді анықтау. Бұл жерде меритократия принципі негізінде хандарды таңдап, ығыстырды.

Қазақ тарихындағы аса маңызды кезеңдердің бірі, яғни көне заманнан бері оның аумағында ішкі консервативті көшпенділер өркениетінің дамуы, бұл оның әрбір келесі даму кезеңіне әсерін тигізді. Сол кезеңдегі қазіргі таңға дейін жеткен құндылықтардың бірі, жүздерге бөліну [119]. Бұл жөнінде де жүздердің қалыптасуы жөнінде ортақ пікір жоқ. Алайда, ең кең таралғаны, территориялық ерекшеліктерге байланысты. Жүздерге бөлу халық пайдаланатын үш географиялық және климаттық аймақты белгіледі: негізінен Үлкен Орда қазақтары бақылайтын оңтүстік өңір, Орта орда мекендейтін дәстүрлі орта болған орталық, солтүстік және шығыс аудандары, Кіші Орда көшпенділері пайдаланатын батыс облыстары. Сонымен қатар бұл бөлініс Қазақ хандығының әлеуметтік ұйымының негізгі нормасын, әр Орданың ішіндегі асыл тұқымды топтар қатаң қадағалайтын үлкендік принципін көрсетті. Осылайша, дәстүрлі түрде, «Ұлы жүз, үлкен ағасы сияқты, басқаруға заңды құқығы бар», «Орта жүз, саны жағынан ең көп және ең жоғары білімді адам ретінде, сондай - ақ билікті талап етуге құқылы», «Кіші жүз, кіші ағасы сияқты, саны жағынан ең кіші және билікті талап етуге құқығы жоқ» [120].

Алайда, бұл саяси құрылым және оның билік институттарымен басқару нысаны ресейлік протекторатпен жойылды. 1822 жылы Орта жүзде, 1824 жылы Кіші жүзде, 1845 жылы Бөкей Ордасында хан билігі жойылды және оны жою туралы бірқатар заңнамалық актілер қабылданды. 1822 жылдан бастап сұлтандар өз билігін жоғалтуды жалғастырды және ресейлік субъект болуға мәжбүр болды [121]. Қазақ хандығы Ресей империясының бодандығын қабылдауға мәжбүр болды. Жоғары деңгейдегі әлеуметтік топтың қатарында сұлтандар мен хандарға қарама - қарсылықта орналасқан, яғни көшпенділер қауымының арасынан шыққан - билер болды. Сол уақытта Қазақ хандығында билер аса жоғары биліктік жағдайға иеленді. Оларға ерекше құқықтық және экономикалық артықшылықтар мен құзырет берілді [122].

Алайда, хандық билікті жою және басқарудың жаңа жүйесін енгізу қазақ жерін түпкілікті отарлау мақсатында жүзеге асырылды. Кіші және Орта жүз қазақтарының саяси дербестігін жоюмен бірге шұрайлы жерлерін баса көктеп басып алу және де оған орыс казактарын жаппай орналастыру жүргізілді. Ресей империясы тарапынан Қазақ жерінде бұдан кейінгі жүргізген реформалар барысы «қазақ - қырғыз даласының Ресейдің басқа бөліктерімен бірігуіне» қол жеткізу мақсатын ұстанды [123].

Қазақ сұлтаны Кенесары Қасымұлы бастаған көтеріліс қазақ тарихындағы ең маңызды оқиғалардың бірі болып саналады. Тарихшылар мен публицистер әдетте Кенесарыны халқын тәуелсіздік үшін күресте көтерген алғашқы қазақ ұлтшылдарын бейнелейді [124]. Сол кездегі көрнекті қоғам қайраткерлерінің бірі Әлихан Бөкейханов (1870 - 1937 ж.ж.) болды. Ол «Алаш» партиясының жетекшісі болды. Қазақ ағартушысы және жазушы Сәкен Сейфуллин өз жұмысында «Алаш» партиясының рөлін атап өтеді: «Алаш Орданың басшылары революцияның алғашқы күндерінен бастап Кеңес өкіметінің батыл қарсыластары болды» [125].

ХХ ғасырдың басында қазақ қоғамында қалыптасқан келесі бағытқа реформашыл либерал - демократтық сипаттағы тұлғалар жатады және олар Алаш ұлттық қозғалысын дүниеге әкелді (А. Байтұрсынов, Ә. Бөкейханов, М.Дулатов, Ж. Аймауытов т.б.). Алдымен олар большевизм ұсынған таптық принципті бекерге шығарды және «қазақта тап жоқ» деді. Алаш қозғалысы ұсынған қазақ әлеуметтік мәдениетін реформалау жобалары тоталитарлық мәдениетте жүзеге аспай қалғаны белгілі. Еуразиялық алып кеңістікте кейіннен Ресей империясының орнына Кеңестер Одағы келді. Бірақ бұл кезеңде осы территориядағы түркі тілдес халықтар отаршылдық пен тоталитаризмнің бұғауын бастан кешіріп, ұлттық дәстүрлі мәдениетінен айрылудың аз - ақ алдында қалды. Қазақ халқының кейінгі тарихи санасының дамуы индустриалдық және постиндустриалдық қоғамдарға енумен сипатталатын модерндеу және жаhандану құбылыстарының салдарынан елеулі өзгерістерге ұшырады [105, 78] .

«Алаш» бағдарламасының жобасы әлеуметтік - саяси және экономикалық шындықты негізге ала отырып, Қазақ жері дамуының оңтайлы нұсқасын анықтауға талпыныс болды және демократиялық сипатқа ие болды. Оның қоғамдық - саяси көзқарастарына түрлі факторлар әсер етті. Ең алдымен, бұл қазақ қоғамының дәстүрлі мәдениеті болды, әлеуметтік - экономикалық өзгерістер ресейлік идеология элементтерінің енуімен байланысты болды. Алайда, саяси қозғалыстарды құру, Кеңес билігіне қарсылық көрсетудің барлық әрекеттері басылып отырды. 1919 жылы қазақ қоғамының барлық жіктері жеңіліс нәтижесінде большивистік басқаруға бағынады. Көптеген адамдар большевиктерді қазақтардың мәдени және саяси автономияға деген қажеттігіне сендіруге үміттене отырып, жаңа Кеңес үкіметіне кірді, бірақ 1919 жылдың соңына қарай даланың экомикалық хаосы барлық қазақтардың басты қамқорлығына бейбітшілік пен тұрақтылықты жасады. Қазақстандағы әкімшілік құрылғы ресейлік полиция - бюрократиялық аппараттың жеңілдетілген көшірмесі болды. Бұл аппараттың төменгі буындары бай феодалдық - рулық шыңынан (болыстық басқарушылар, ауылдық старшиналар, билер) тұрды [126].

Қазақ хандығының протектораттыққа өз еркімен енуі туралы шарттардың Ресей империясы тарапынан өрескел түрде бұзылып отырғанына көзін жеткізген дәйекті мәліметтерді ашқаннан соң Әлихан Бөкейхан туған халқына байырғы жерлерінің қайтарылуына ымырасыз күрескерлігін бастады. 1895 - 1917 жылдары «Алаш» идеясына алдыңғы қатарлы ұлт зиялыларын топтастыра отырып, барша қажырлы күш - жігерін осынау елдік күреске бағыттады [123, 45].

Әлихан Бөкейханов қазақ ауылындағы әлеуметтік жіктелісті, бай мен кедей арасындағы өткел бермес шыңырауды нұсқап тұрған. Сайлау кезіндегі арамдық пен адалдық, берекесіздік пен бірлік, адасу мен тап басу, олардың еңкейген кәрі, еңбектеген бала тағдырына, қара бұқара тыныс - тіршілігіне қандай кесапат пен шарапат тигізетіні туралы жұрттың сүйген жүректің толғаулы ойлары, толымды тұжырымдары айызынды қандырады. Әлсіздің көз

жасы төгіліп, береке - бірлік кетіп, әке баладан, аға ініден айрылған, жерінен жырылып, байлығы тоналған, жылаған қазақтың қалт - құлт күйіне Әлихан Бөкейхановтың қабырғасы қайысады. Қазақ қауымының өз ішіндегі жерге иелену, отырықшы болу, егіншілікпен айналысу, бала оқыту, мұсылмандықты сақтау, еуропалық дәстүрге бет бұру, билікке халық қамын жейтін білікті адамдарды сайлау, ауызбірлікті сақтау, ұрлықты тыю, алым - салық төлеуді бір ізге түсіру, мектеп ашу, медресе салу, газет шығару сияқты көкейкесті мәселелерді саралаған мақалаларымен қоса, Әлихан Бөкейханов қаламынан халықаралық жағдайға, басқа мемлекеттер өміріне, дүниежүзілік соғысқа, Ресейдегі ерекше маңызды саяси - әлеуметтік қозғалыстарға, партияларға, жиындарға, құрылтайларға, съездерге арналған еңбектер туды [127] .

Адам, оның құқықтары мен бостандықтары туралы озық идеялар ұлттық негіздерде де әзірленбей қойған жоқ. Қазақстанның ұлы ойшылдары да осы ізгі идеялардың туындыгерлері немесе білдірушілері болды. Бұл идеялар олардың шығармаларында, сондай - ақ көптеген құжаттарда, соның ішінде, әсіресе 1917ж. қарашада жарияланған «Алаш партиясының бағдарламасында» айқын көрініс берді. Баяндамада көрнекті ойшылдардың Қазақстанның даму жолына қатысты саяси, құқықтық, экономикалық және адамгершілік - философиялық пайымдары баяндалды, адамның мәртебесі, оның құқықтары, бостандықтары мен міндеттері жөніндегі проблемалар олардың басты назарында болды. Бағдарламада «барлық халықтардың сот алдындағы құқықтары тең» деп және тағы басқа идеялар жазылды. Осы құжатты талдау онда ұлтына, нанымына және басқа белгілеріне қарамастан барлық адамдардың теңдігі, яғни жалпыадамзаттық теңдік идеясы жарияланды деп санауға мүмкіндік береді.

«Алаш» партиясының бағдарламасында жеке басқа қол сұқпау, сөз, баспасөз бен одақтар бостандығы қағидаттары ұсынылып, білім алу, жер иелену, өз тілінде сөйлеу құқықтары, демек адам қасиеттерінің ашылуына және жеке басының қорғалуына қажетті құқықтар мен бостандықтар жария етілді [128].

«Алаш» партиясының бағдарламалық жобасы 10 бөлімнен, «Мемлекет қалпы», «Жергілікті бостандық», «Негізгі құқық», «Дін ісі», «Билік һәм сот»,

«Ел қорғау», «Салық», «Жұмысшылар», «Ғылым - білім үйрену», «Жер мәселесі» деп құралған.

Бағдарламаның жобасына сәйкес, Ресей демократиялық, федеративті республика болу қажет. Үкімет басында Учредительное собрание мен Государственная Дума қалауынша кесімді жылға сайланатын президент болу. Президент халықты министрлер арқылы бағу, ол министрлер учредительное собрание мен мемлекеттік дума алдында жауапты болу керек. Депутаттар тегіс, тең, төте сайлау арқылы сайланады. Россия республикасында дінге, қанға қарамай, еркек, әйел демей адам баласы тең болу. Жыйылыс жасауға, қауым ашуға - жария сөйлеуге, газет шығаруға, кітап бастыруға - еркіншілік; заңсыз жолмен ешкімді үкімет адамдары ұстамаушылық, сот сұрамай, билік айтылмай, тұтқын қылмаушылық «Алаш» партиясы қазақтың би, болыс, ауылнайлары сияқты орындарында қызмет ететін адамдар жұртқа пайдалы, жұрт үшін қызмет етерге көңілді адамдар болуы қажет. Земстволардың управаларында,

милициларында таза қызметші боларлық адамдардың атын халық қалауына салады [129].


Қалай болғанда да, Алашорданың игілікті ісі өте қайғылы аяқталды. Қазақтың оқыған жас өкілдерінің осынау ыстық жігері, ұлттық рухы сол кезде қалыптасқан жағдайлардың себебімен өмірде іс жүзіне аса алмады. Сөйтіп, 1917 жылдан 1920 жылға дейін қазақтың ұлттық рухы ауыр езгінің астына түсті. Қазақстан КСРО - ның құрамына енді. Ол қазақ руханиятының дамуындағы қасіретті жаңа бір бұрылыс болды. Адамзат тарихында бұрын болып көрмеген идеологиялық құрылғы ұлттың рухани тіректерін құл - талқан қылып қиратты, оның руханиятын ортақ бір қалыпқа салып шегендеді [130].

Шамамен екі ғасырға жуық мерзімде қалыптасқан басқару жүйесінде жергілікті халықтың билікке тартылуы мемлекеттік аппараттың ең төменгі буыны болыстық басқарумен шектелді. Бұл қазақ елін саяси биліктен алыстату ғана емес, сонымен қатар қазақ қоғамын іштей ірітуге жасалған қадам да болды. Өйткені бұл жүйе, мемлекеттік басқарудан аласталған халық санасында өзін - өзі басқару туралы сенімді біржола жойып, басқару аппараты, оның негізгі иесі ұлыдержавалық ұлттың билеуші топтары алдында құлдық сана қалыптастыруға тиіс болатын. Отаршыл басқару жүйесі жағдайында өмір сүріп, өз ұлттық мемлекеттік жүйесін нығайту мүмкіншілігінен айырылған қазақ елі, өз ұлттық мүддесін қорғау, өз ұлттық ерекшеліктерін сақтау қабілетінен айырылған [131].

Кеңес Одағы халықтың тұрмысына, санасына, мәдениетіне, сондай - ақ құндылықтарына күшті әсер етті. 1989 жылы және 1994 жылы Ю.Леваданың басшылығымен бүкілресейлік қоғамдық пікірді зерттеу орталығы жүргізген

«кеңес адамы» социологиялық зерттеу нәтижелері растайды. Осылайша, 1994 жылы сұралғандардың жартысынан астамы (20% «толық», 34% «келісетіндер») Кеңес өкіметінің 70 жылы ішінде «біздің адамдар басқа болды» деп келісті. Халықтың басым бөлігі өзін – өзі «кеңес адамдары» деген мақтанышпен қабылдауға үйренген. Кеңес адамы эгоизмнен бос болуы керек және ұжымдық үшін жеке мүдделерді қайырымдылыққа дайын болды. Жаңа адамды құру үшін өз әрекеттерінде Кеңес билігі қоғамның барлық салаларын бақылауға сүйенеді. Олардың күнделікті әдеттер мен адамдардың мәдениетін ғана емес, сонымен қатар олардың ойлау бейнесі мен адами қасиеттерін өзгертуге ұмтылысы. Юрий Леваданың пікірінше, дәстүрлі - кеңестік адам өзінің саяси тәрбиешілерімен адал және сенімді билік ретінде сипатталды, өзінің жағдайына риза және жарқын болашаққа сенімді [132].

Осыған орай, соңғы жылдары қарқынмен жүріп жатқан өзгерістер, қоғам құндылықтарының өзгеруіне де ықпал тигізеді. Бұл орайда, дәстүрлі құндылықтардың сақталуын анықтау мақсатында респондеттерге келісу не келіспеу сұрағы қойылды. Бұл тұрғыда, келесідей нәтижелерді көруімізге болады (1 - сурет).



30

25

27.8

20

23.5

21.6

15 17.8

10

5

7

2.3

0

маған өте ұқсайды

мен сияқты кейбір маған кішкене маған Маған мүлдем ұқсастық бар ұқсайды ұқсамайды ұқсамайды

Сурет 1 – «Сіз үшін отбасындағы немесе дініндегі ырымдар мен салт - дәстүрлерді сақтау қаншалықты маңызды. Төмендегі тұжырымдардың қайсысы Сізге жақын?» деген сұраққа жауап, 2011

Ескерту - дереккөз [133]

Демек, сауалнама нәтижелері көрсетіп отырғандай, респонденттердің басым бөлігі үшін қалыптасқан салт - дәстүрлерді сақтайтынын атап өткен.

Кеңестік Қазақстанның тоталитарлық жүйесі эволюциясын шартты түрде үш кезеңге бөлуге болады. Белгіленген кезеңдерде режимнің тоталитарлық сипаттамасы да әр түрлі болды: Сталин кезіндегі тоталитарлық үрдістердің барынша күшеюі және пролетариат диктатурасының қалыптасуы кезінде оның аз көріністері және Кеңес өкіметінің соңғы кезеңі - тоқырау. Бұл кезең Ресей империясының саяси жүйесінің жойылуымен және құрамына Қазақ КСР кірген Кеңес Одағының саяси жүйесінің қалыптасу процесінің біртіндеп аяқталуымен белгіленген. Осы кезеңге әлеуметтік - экономикалық және саяси міндеттерді шешу үшін мемлекеттің өмір сүру және қызмет етудің барлық салаларын орталықтандыруы тән. Екінші кезеңде одақтас республикалардың ұлттық - аумақтық принципі бойынша құрылған КСРО - ның саяси жүйесін қалыптастыру аяқталады. Бұл кезеңнің басты ерекшелігі - ол тоталитарлық идеялардың басты жүзеге асырушысы - Иосиф Сталиннің билігінде болған жылдармен байланысты. Соңында, үшінші кезең 1953 жылдан 1991 жылға дейінгі кезеңді қамтиды. Оның бастамасы Сталиннің қаза болуымен және саяси тәртіпті либерализацияланудың басталуымен сипатталады, ал 1991 жылғы 16 желтоқсанда Қазақстан Оңтүстік Қазақстан облысының мемлекеттік тәуелсіздігі туралы Декларацияны қабылдайды [119, 55].

Қазақстандық қоғамда тарихи қалыптасқан саяси, экономикалық, әлеуметтік, мәдени және этникалық стереотиптердің кейбір тұстары сақталып отыр және жақын болашақта ішінара сақталады. М.Н.Марченконың пайымдауынша, қоғамдық санадан бірнеше онжылдықтар бойы қалыптасқан

«социалистік синдромын» немесе стереотипті ығыстыру үшін бұрынғы социалистік, қазіргі постсоциалистік қоғамның бірнеше ұрпағын ауыстыру қажет болады. Әлеуметтік жүйе тек саяси - құқықтық институттарды ғана емес, сондай - ақ саяси мәдениетті біріктіреді. Өйткені, мемлекеттіліктің

конституциялық - құқықтық тұжырымдамасының бірдей жағдайында дамушы әлемнің көптеген елдерінде саяси режимдердің айырмашылығы саяси мәдениеттің ерекшеліктерінен туындап отыр.

Саяси сананың тұрақты сипатының, элементтерінің, ұстанымдардың, құндылықтардың сипаттамасы арқылы кеңес типіндегі бодандық саяси мәдениеттің ерекшеліктерін қарастыратын болсақ, бюрократиялық сананың ең маңызды ерекшелігі - иерархиялық. Бюрократиялық иерархияның жоғарғы қабаты соңғы сатыда ақиқатқа, моральдық бағалауларға монополиялық құқық тиесілі болды, ал тәуелді халыққа авторитарлық формулалардың соқыр қабылдауы мен жүруі қалды. Сананың иерархиялығы бірқатар факторлардың әсерімен байланысты: меншіктің қалыптасқан нысандарымен, еңбекшілердің меншіктен және биліктен экономикалық және саяси шеттетілуі, азаматтық қоғамның, демократиялық институттардың дамымауы.

Сананың осы түрін қалыптастырудағы коммунистік партиялық - мемлекеттік бюрократияның ерекше рөлі оның қолында экономикалық және саяси сынақтың барлық толықтығы, шаруашылық, қаржы ресурстарын, рухани құндылықтарды басқару мүмкіндіктері шоғырлануымен байланысты болды. Бюрократиялық сананың негізгі принципі беделге ие болды, ал беделдің сакрализациясы тоталитарлық саяси ойлаудың мәніне айналды. Тоталитарлық қоғамдардағы биліктің барлық түрлерінің көп шоғырлануы адамды меншіктен және биліктен айырып қана қоймай, оны даралықтан айырады. Саяси қызметтің мотивациялық құрылымының өзгеруі саяси мінез - құлықтың тиісті үлгілері мен саяси өмірдің стандарттарын негіздейді.

Әлеуметтік мобильділік үдерістерін жеделдету, яғни индивидтің әлеуметтік сатымен жоғары және төмен қозғалуы жағдайында қарама - қайшы екі үрдіс өзара іс - қимыл жасайды: біріншіден, әлеуметтік белсенділіктің басым факторы жеке тұлғаның шығармашылық бастаулары, оның ой - өрісінің кеңдігі, қайта құруға бейімділігі, екіншіден, ел халқының нақты қоғамдық санасында теңдік, ұжымшылдық, әділеттілік құндылықтары басым болуы саяси ұсыныстардың индивидтің нақты материалдық жағдайына жоғары тәуелділігіне себепші болады.

Осылайша, бодандық мәдениеттің саяси бағдарларының ұдайы өсуі қамтамасыз етілген тұрақтылыққа халықтың саяси әлеуметтенуі процесін басқару табын жаппай бақылау құралдарымен қол жеткізілді. Біріншіден, индивидтің мансаптық ілгерілеуінің жалғыз арнасы болып табылатын билік коммунистік партиясы сияқты саяси әлеуметтенудің әмбебап құралы болды. Екіншіден, компартия саяси әлеуметтендірудің нақты және жеткілікті тиімді жүйесін құрды, оның институттары бала бақшадан бастап жетілген жасқа дейін коммунистік идеалдар мен құндылықтарды сана - сезімге енгізу процесін жүзеге асырды. Өтпелі қоғамның саяси мәдениеті шын мәнінде бұрынғы және жаңа пайда болған құндылықтық бағдарлардың бодандық мәдениеттің саяси мінез - құлқы стандарттарының тұрақты басымдығымен қарама - қайшы өзара іс - қимылы болып табылады.

Айтар болсақ, бүгінгі күні тәуелсіз елімізде қиындық атаулыны жеңетін бір - ақ күш бар, ол – бірлік. Еліңді, жеріңді қорғау үшін бірлік қаншалықты қажет болса, тәуелсіздік жемістерін, бүгінгі қол жеткен табыстарымызды сақтап қалу үшін ол сондай қажет. Ел басына күн туған нелер бір қилы замандарда да халқымызды ұлт ретінде сақтап қалған осы ынтымағы мен бірлігі. Мың өліп, мың тірілген» қазақ халқы Кеңес дәуіріндегі басқа түскен үлкен зұлмат жылдарында да өзінің елдігін ынтымақ пен бірліктің арқасында сақтай білді. Тәуелсіздіктің алғашқы жылдарында өзге республикаларда қантөгістер мен қақтығыстар болып жатқанда, татулық пен бірліктің арқасында жас мемлекетімізді жасақтап, өтпелі кезеңнен шығынсыз өттік», - деп еліміздің Тұңғыш Президенті Н.Ә.Назарбаев атап өткен [134].

Қазақ хандығы кезінде, рулық қауымдастық отбасы құндылықтарының жоғары басымдылыққа ие болуына, ақсақалдар кеңесінің қызметі үлкендерге құрмет көрсету, билер алқасы кез - келген қақтығыстық жағдайларды бейбітшіл жолдармен шешуіне үлкен ықпал етті.

Сонымен қатар, қазіргі таңда мемлекеттік саясатты жүзеге асыру барысында дәстүрлі құндылықтарға бет бұруды байқап отырмыз. Айтар болсақ, мемлекет басшысы да өз Жолдауында бұл мәселеге ерекше назар аударған.

* Ең алдымен қазақ хандығы кезіндегі саяси шешімдердің халықпен бірге бірлесе отырып, ақылдасып қабылдағаны, демек бірлікке негізделген дала демократиясының дәстүрін жаңғырту қажеттілігі аталған;
* Одан кейін, жоғарыда атап өткеніміздей, құрылтай жиынын жаңғырту мәселесі алға қойылды. Демек, бүгінгі күні қызметін атқарып отырған Ұлттық қоғамдық сенім кеңесінің орнына кеңейтілген жалпыхалықтық түрде Ұлттық құрылтайды құру міндеті қойылды. Құрылтай қоғамдық диалогтың біртұтас институционалдық моделін қалыптастырып, билік пен халықтың арасындағы дәнекерге рөлін атқаруы қажет. Құрамы жағынан, Ұлттық құрылтайға еліміздегі барлық аймақтың өкілдері, сонымен қатар, Парламенттің бірқатар депутаты, Қазақстан халқы Ассамблеясы мен Азаматтық альянстың, қоғамдық кеңестер мен ұйымдардың мүшелері, беделді қоғам қайраткерлері, өндіріс және ауыл шаруашылығы еңбеккерлері, бизнес өкілдері және тағы басқа азаматтар кіреді. Осылайша, сан түрлі қоғамдық пікір иелерін түгел қамтитын өкілді құрылым қалыптасады. Ұлттық құрылтай мүшелері маңызды мәселелерді талқылау үшін тұрақты түрде бас қосып отырады;
* «Нұр Отан» партиясының XXII кезектен тыс шақырылымында партия атауын Парламент Мәжілісінің спикері Ерлан Қошанов «Аманат» деп өзгертуін ұсынған болатын. Мемлекет басшысы Қасым - Жомарт Тоқаев бұл бастаманы қолдап, «аманат» тәуелсіздіктің өшпес мұраттарын, қуатты мемлекеттілік пен жалпыұлттық бірлік құндылықтарын, ата - бабаларымыз мұра етіп қалдырған Отанымыздың шексіз кеңдігін бейнелейтінін атап өткен болатын: «Осы қастерлі құндылықтарымызды сақтап, болашаққа мирас етіп, мемлекеттілік дәстүр жалғастығы, ұрпақ сабақтастығы осында деп айтқан болатын.
* Ұлы данышпандарымыз дүниеге келген киелі өлкені қайта жаңғырту мақсатында Семей аймағында Абай облысын құру;
* Кең байтақ қазақ жерінің дәл жүрегінде орналасқан Ұлытаудың тарихымыздағы ерекше орны ескеріліп,. ел тағдыры шешілген ұлы жиындар өткен Жезқазған облысының аумағында Ұлытау облысын құру;
* Алматы облысының екіге бөлініп, Жетісу және Алматы облыстарының құрылуы, мұндағы Алматы облысының орталығы болатын Қапшағай қаласының да атауын өзгертіп, Дінмұхамед Қонаевтың есімін беру туралы ұсынысы айтылған
* Белгілі қоғам қайраткері, саясаттанушы Санжар Боқаев та өзінің электронды «Намыс» атты партиясын құру туралы жариялаған болатын. Мұнда да «намыс» деп атауында үлкен тарихи мән бар. Мәселен, қазақ халқында айтылғандай, «Ерді намыс, қоянды қамыс өлтіреді», «Ел намысы – ер намысы»,

«Жарлы болсаң да, арлы бол», «Ат – шабысымен, ар – намысымен» мұндағы дәстүрімізде осы намыстың қаншалықты жоғары мәнге ие екенін байқауымызға болады.

Әрине, түйіндей келе, заманауи қоғамында дәстүрлі құндылықтардың жаңғыртуы мемлекеттік саясатымыздың да, қоғамдағы да күн тәртібіндегі маңызды мәселелердің бірі екенін атап өткеніміз жөн.

# ҚАЗАҚСТАН ҚОҒАМЫНДАҒЫ САЯСИ ҚҰНДЫЛЫҚТАР ТРАНСФОРМАЦИЯСЫ

# Тәуелсіз демократиялық Қазақстан қоғамындағы саяси құндылықтардың даму барысы

Құндылықтар жеке және әлеуметтік сананың өте маңызды құрамдас бөлігі болып табылады, өйткені олар әлеуметтік мінез - құлықты реттеуші болып табылады. Жеке адам да, топтар да дұрыс, негізделген деп санайтын нәрсеге негізделген белгілі бір жолмен әрекет етеді.құндылық маңызды. Тарихи даму барысында әр қоғамда біртіндеп оның менталитетін анықтайтын негізгі құндылықтар жиынтығы қалыптасады. Бұл құндылық шеңбері үлкен тарихи тұрақтылыққа ие және әртүрлі әлеуметтік катаклизмдер кезінде шамамен өзгеріске ұшырайды.

Азаматтық құндылықтар мен мінез - құлық модельдерін зерттеу нормалар мен құндылықтардың жиынтығы ретінде түсінуге болатын саяси мәдениет саяси процеске мән беретін демократия мен саясатқа қатысты, бұл саяси жүйені қалыптастыратын алғышарттар мен ережелерді білдіреді. Осылайша, саяси мәдениет формальды саяси институттарға мән береді мысалы, сайлау жүйесі. Мәселен, Алексис де Токвиль демократиялық қоғам саяси және заңдық теңдік негізінде жатыр деген сенімге келді [135]. Демократияның астарында А.де Токвиль әртүрлі артықшылықтардан, әсіресе саясат саласында бас тартқан қоғамның теңдікке бағдарланғанын түсінді. Сонымен қатар, демократия деп қоғамның барлық салаларының, ондағы басқарудың республикалық формасы, халық және жалпы сайлау құқығы деп көрсетілген.

Габриэль Алмонд және Сидней Вербаның азаматтық мәдениет туралы еңбегі жарық көргеннен бастап, ғалымдар бірауыздан бұқаралық құндылықтардың демократияның тұрақтануында маңызды рөл атқаратындығы жөнінде сөз қозғаған. Ғалымдардың пайымдауынша, адамдарға деген сенім, толеранттылық және азаматтардың ықпал етуге мүмкіндіктерінің бар екенін сезінуі демократиялық институттардың тиімді қызмет етуін қамтамасыз ететін

«азаматтық қасиеттер» болып табылады.

Р.Инглхарт пайымдауынша, демократия азаматтардың өмірінің барлық салаларының дамуына алып келеді. Демократиялық емес режимдермен салыстаратын болсақ, демократиялық елдер азаматтарға қатысты қорғауды қамтамасыз ету және азаматтардың құқықтарын құрметтеу мәселелерін алға қояды. Демократия, азаматтық соғыс және терроризм қаупін да төмендетуі мүмкін. Сонымен қатар, халықаралық қатынастарда демократиялық мемлекеттер көбінесе бейбітшіл саясатын ұстанатын дәлелдер де бар. Демократиялық мемлекеттер демократиялық емес мемлекеттерге қарағанда бай және экономикалық дамыған болып келеді, бірақ экономикалық өркендеу демократияның дамуына алып келетіні әлі де болса зерттелуде.

Альберт Сомит және Стивен Питерсон пікірінше, адамдарда өз кезегінде иерархиялық және авторитарлық әлеуметтік және саяси құрылымдар басым болады, ал демократияның пайда болуы ерекше «қажетті шарттарды» талап етеді және мемлекет оны қолдау үшін шарттардың пайда болуына

онжылдықтар қажет. Сонымен қатар, демократиялық құндылықтар азаматтардың дамуына оң алғышарттар қалыптастырады және қоғамның рухани құндылықтарынан арылуын бәсеңдетеді. Демократиялық құндылықтар азаматтық мәдениеттің негізін құрайды, сондықтан азаматтық қоғам азаматтық мәдениетті белсенді тасымалдаушылардан тұру қажет, яғни оларды қабылдаған және демократиялық режимнің тиімділігіне сенетін болу керек. Демек, қоғамдық санада демократиялық құндылықтар мен еркіндік құндылықтарының маңызы неғұрлым жоғары болатын болса, соғұрлым азаматтардың әлеуметтік - саяси белсенділік деңгейі жоғары, азаматтар мен билік арасындағы өзара әрекеттесу сипаты өркениетті болады. Ал, демократиялық құқық және еркіндік маңызы төмен болатын жағдайда, әлеуметтік субъектілердің кейбір бөлігінде ол қоғамдық - саяси іс - әрекеттен, азаматтардың саяси өмірден алшақтауына алып келеді [136].

Демократиялық саяси мәдениет және оның құндылықтары туралы заманауи шетелдік саяси зерттеулер демократияны қолдаушы бұқара және жеке ұстанымдарына бағытталған. Ондағы толеранттылық демократияның сенімі мен қолдауының негізгі критерийі ретінде қарастырылады. Шетел сараптамашылардың пікірінше, саяси толеранттылық демократизация жағдайында саяси мәдениеттің қалыптасуының болашағын анықтайтын ең негізгі нормативті демократиялық құндылықтарға жатады. Джеймс Гибсон 1990 жылдары демократиялық құндылықтардың негізі ретінде саяси толеранттылықты атап көрсеткен.

Демократиялық саяси құндылықтарының негізгі құрамдас бөлігі ретінде еркіндікті айтуымызға болады. Оны нарық, нарықтық экономика, демократиялық реформа арқылы алу мүмкін емес. Қазіргі таңдағы еркіндік түсінігі тұлға, азаматтық қоғам, құқықтық мемлекет идеясының қалыптасуымен тығыз байланысты. Еркіндік тек тәртіп орнаған жағдайда ғана мүмкін, ал тәртіп билік тарапынан қамтамасыз етіледі. Декларативті түрдегі емес, шынайы еркіндік билік құқыққа қызмет еткен жағдайда мүмкін болады. Ш.Л.Монтескье айтқандай, «еркіндік ол заңмен рұқсат бергеннің бәрін жасау мүмкіндігі».

Демократиялық саяси мәдениеттің аса маңызды элементтерінің бірі - саяси сана. Демократиялық саяси мәдениеттің дамуы азаматтар құқығының барлық өмір салаларында жаңғыруын білдіреді. Алайда, заманауи жаһандық үрдістер мемлекеттің ұлттық қауіпсіздігінің маңызды қауіптерінің бірі ретінде ұлт қоғамдық, мәдени және әлеуметтік санасына сыртқы теріс әсер етуін де алып келеді. Сонымен қатар, демократияның дамуы қоғамның оң дамуына ықпал етеді, ондағы еркіндік пен құқықты сақтау, моральды автономия, тұлғаның дамуына мүмкіндік, азаматтардың негізгі мүдделерін қорғау, саяси теңдік, бейбітшілікке ұмтылушылық, өркендеу.

Р.Даль пікірінше, заманауи демократиялық саяси институттарының негізгі келесідей критерийлері бар:

* лауазымды тұлғалардың сайлануы. Үкімет тарапынан қабылданатын шешімдердің конституциялық қадағалануы лауазымды тұлғаларды азаматтар

сайлау негізінде жүзеге асырылады. Осылайша, заманауи демократиялық үкімет өкілетті сипатқа ие;

* еркін, әділетті және жиі өткізіліп отыратын сайлаулар. Демек, лауазымды тұлғалар жиі және әділетті түрде ұйымдастырылған сайлаулар барысында сайланады;
* өз ойын айту еркіндігі. Азаматтар қатал жазадан қорықпай кең өрістегі мәселелер бойынша өз ойларын айтуға, лауазымды тұлғаларды, үкіметті, режимді, әлеуметтік - экономикалық жағдайды және қоғамдағы басыңқы идеологияны сынауға құқылы;
* шынайы ақпарат көздеріне қол жетімділік. Азаматтар шынайы және тәуелсіз ақпаратпен қолдануға құқылы. Сонымен қатар, үкімет тарапынан немесе қандай да бір саяси топпен бақыланбайтын қызмет етуші ақпарат көздері заңның тиімді қорғауында болады;
* ассоциациялар автономиясы. Азаматтар өздерінің жеке құқықтарын қорғау мақсатында алуан түрлі тәуелсіз ұйымдар, оның ішінде тәуелсіз партиялар және «мүдделі топтар» құруға құқылы;
* жаппай азаматтық құқық. Оған лауазымды тұлғаларды еркін және әділетті сайлауға қатысу құқығы, ойын еркін жеткізу құқығы, сайлау кампаниясының штабын ұйымдастыру құқығы, тәуелсіз саяси ұйымдарды қалыптастыру және жүзеге асыру құқығы және демократияның саяси институттарының сапалы қызмет етуі үшін қажетті басқа да еркіндіктер мен мүмкіндер жатады.

Жалпы, демократия жоғары және әлемдік аренада заңды үкімет үшін алтын стандарт ретінде пайда болды. Егер диктатура құлдыраса, онда демократиялық жүйе соңында көптеген оң нәтижелерге әкеледі. Демократия экономикалық даму және елдің өсуі, сыбайлас жемқорлыққа қарсы күрес, саяси тұрақтылық, ұлттық қауіпсіздік, халықаралық әлем, ішкі әлем және тәртіп, халықаралық заңдылық, адамға құрмет құқық, гендерлік теңдік, үлкен әлеуметтік қамсыздандыру және аз теңсіздік, қоршаған ортаны қорғау сияқты элементтерді қамтиды. Мәселен, парламенттік дебаттар кезінде Уинстон Черчилль: «шын мәнінде, демократия бұл басқа мемлекеттік басқару формаларын қоспағанда, басқарудың ең нашар нысаны деп атаған». Саясаткер Ларри Даймонд сияқты: «бүгін әлемде адамдар авторитаризмді жоғары жүйе ретінде қарастырмайды, ал демократия әлемдегі жалғыз заңды басқару нысаны болып қала береді» [137].

Ларри Даймонд демократиялық сапаның түрлі аспектілерін бірден көбейту мүмкін емес дейді. Бұл мағынада кем дегенде, әрбір демократиялық ел құндылықтарға негізделген таңдау жасауы тиіс және ол қандай демократия болғысы келетінін анықтау қажет. Демократия кем дегенде келесідей негіздерден тұруы тиіс:

* + жалпы, ересек сайлау құқықтары;
  + мерзімді, еркін, бәсекелі және әділ сайлау;
  + бір маңызды саяси партия;
  + баламалы ақпарат көздері.

Егер де мемлекет осы негізгі стандарттарға сәйкес келгенде, келесі кезеңде ол қаншалықты негізгі үш мақсаттарға жететініне сұрақ қойылады: демократия - саяси және азаматтық еркіндік, халық егемендігі (қоғамдық саясаткерлер мен шенеуніктерді бақылау мүмкіндігі) және саяси теңдік (құқықтар мен өкілеттіктер), сондай - ақ тиімді басқарудың неғұрлым кең шарттары (мысалы, ашықтық, заңдылық және жауапты ереже). Сонымен қатар, зерттеуші демократиялық сапаның үш түрін анықтап көрсетеді. Жоғарыда келтірілген анықтамалар сапалы демократия өз азаматтарына толық еркіндік, саяси теңдік және тұрақты институттың заңды қызмет ету арқылы мемлекеттік саясатты бақылау мүмкіндігін береді. Мұндай режим азаматтардың талаптарын қанағаттандырады, бұл азаматтарға, қауымдастықтарға кең еркіндік және теңдікті пайдалануға жол береді; және ол барлық азаматтар сайлау сияқты механизмдер арқылы үкіметтің қызметін бағалауға мүмкіндік туғызады [138].

Әрине, саяси демократияға бірнеше жағдайлар керек. Солардың ішінде қоғамда, әсіресе элиталық қауымда кең қанат жайған өзара түсіністік қана емес, жеткілікті мөлшерде бұқаралық сипатқа ие, мемлекетке экономикалық жағынан тәуелсіз орташа таптың, бұғанасы бекіген құқықтық мәдениеттің, келісім мен мәмілеге бейімділіктің мәні зор. Егер осының барлығы жоқ болса немесе жеткілікті дәрежеде дамымаса, демократияның әлеуметтік және интитуттылық негізі берік болмайды [139].

Дегенмен, Ларри Даймонд пайымдауынша, түрлі әлеуметтік, тарихи және экономикалық барьер демократизацияны шектемейді. Керісінше, ең бастысы, ұлттық элиталардың демократизацияны дамытуға қатысып, демократиялық нормалар, құндылықтар және процесстерді қолдауында. Демек, жаңа демократиялық мемлекеттердің пайда болуындағы қажетті шарттардың қатарында әрдайым азаматтық қоғам және халықаралық ұйымдар тарапынан қысым көрсету орын алады [138, 22].

Зерттеушілердің айтуы бойынша, демократия саяси құндылықтардың ерекше қасиеттерін және өз азаматтары тарапынан бағдарды талап етеді: шыдамдылық, сыпайылық, тиімділік, білім, қатысу. Мемлекеттер бір - бірінен саяси маңызы бар көзқарастар, құндылықтар және қатынастар, сонымен қатар саяси мәдениеттің бұл элементтері өмірлік тәжірибемен, біліммен және әлеуметтік таппен қалыптасады. Сеймур Мартин Липсет экономикалық даму және демократия арасындағы оң байланысты ғана көрсете қоймай, сонымен қатар саяси сенім, көзқарас және құндылықтар мұнда жоғары мәнге ие екенін де анықтады. Ларри Даймонд және Инкелес өз жұмыстарында осы көзқарасты дамыта отырып, мемлекеттің экономикалық дамуы мен демократиялық мәдениеттің негізгі элементтері болып табылатын толеранттылық, сенім және тиімділік арасындағы тікелей өзара байланысты да көрсетті. Рональд Инглхарт осыған қоса, өмірге қанағат тұту, тұлғааралық сенім және революциялық жолдан бас тарту тек экономикалық дамумен ғана емес, тұрақты демократиямен де тығыз байланыста болады, демек саяси мәдениет эконмикалық даму және демократия арасындағы байланыстырушы буын екенін айтты [140].

Саяси режимнің негізі күрделі құрылымға ие болғанымен, көптеген теоретиктер мұнда қоғамдық саяси құндылықтар да маңызды рөл атқаратынын айтады. «Партиципаторлық саяси жүйенің демократиялық формасы да тиісті саяси мәдениетті талап етеді» [1, 95]. «Тұрақты демократияның болашағы - азаматтар мен билеушілері демократиялық идеяларды, құндылықтар мен тәжірибелерді анық ұстанатын елде». Жаппай демократиялық құндылықтар мен демократия арасындағы қисынды негізделген байланыс құндылықтар деңгейі демократиялық институттарды қандай елдер жылдам енгізетініне, қандай демократиялық институттар уақыт сынағына төтеп беретініне және қандай елдер неғұрлым сапалы демократиялық саясатты көрсете алатынына әсер етуі мүмкін екенін көрсетеді. Соңғы төрт онжылдықта ондаған елде жүргізілген үлкен іріктемелі зерттеулер нәтижелері эмпирикалық тәжірибеге жақсы негізделген, қоғамдағы демократиялық құндылықтар қоғамда демократиялық тәртіптің болуы, сондай - ақ демократияға көшу процесінің салыстырмалы ықтималдығын түсінуге көмектеседі [141]. Демократияға бағытталған жаппай құндылықтарды өлшеу үшін ең танымал әдіс - бұл респонденттерге демократияны басқару нысаны ретінде қалай бағалайтыны туралы тікелей сұрақ. Мысалы, құндылықтарды Дүниежүзілік зерттеуде (құндылықтарды Дүниежүзілік зерттеу) демократиялық жүйе өте жақсы, жақсы, нашар немесе

«өте нашар» басқару нысаны болып табылатындығы туралы сұраққа, сондай - ақ «демократияның өз қиындықтары бар, бірақ ол басқарудың кез келген басқа түріне қарағанда жақсы» [110, 122]. Бірақ бұл демократиялық құндылықтарды өлшеу үшін жеткіліксіз, өйткені көптеген елдердің тұрғындары, олардың қандай саяси жүйесі бар екеніне қарамастан, егер оларда бұл туралы сұраса, демократияны қолдайды. Демек, демократия сөзін қабылдау туралы деректер, егер демократия сөзін жақшадан шығарып тастаса, респонденттер демократиялық саясаттың аспектілерін қалай бағалайтындай өлшеулермен бекітілуі тиіс. Әдетте тұлғааралық сенім (қоғамдағы адамдардың көпшілігіне сенуге болатын сенім) және онымен байланысты әлеуметтік капитал, басқа топтар мен азшылықтардың құқықтарын құрметтеу сияқты аспектілер өлшенеді.; жеке еркіндіктің маңыздылығы, оның ішінде Инглхарт материалистік құндылықтар синдромы деп аталатын және жақында эмансипативтік құндылықтар синдромының атауын алған.

Демократиялық құндылықтар бар адамды сипаттайтын индикаторлардың бірі болып табылатын бихевиористік өлшеу респонденттің саясатқа дауыс беруге қатысудан басқа қатысқанын, мысалы, петицияларға қол қоя отырып немесе жария демонстрациялар мен наразылықтарға қатысу. Көптеген жылдар бойы, саяси мәдениет пен демократияландыру бойынша еңбектер жаңғырту теориясының ықпалында болды. Бұл теория урбанизацияны, масс - медианың таралуын, білім беруді дамытуды және қазіргі заманғы қоғамның өзге де ерекшеліктерін білдіретін әлеуметтік - экономикалық даму демократияландыруға ықпал ететінін айтады. Атап айтқанда, социоэкономикалық даму мен демократия арасындағы себеп - салдарлық байланыс туралы ғылыми пікірталас жалғасып жатқанына қарамастан

модернизация теоретиктері экономикалық және технологиялық өзгерістер халықты барынша көрсете түседі деп санайды [142]. Демократияның ең танымал тұжырымдамасы дауыс беру жүйесі арқылы шешімдер қабылдау концепциясына бағытталған: әр адамның бір дауысы бар және өз қалауларын білдіру. Адамның дауысы оның жеке мүдделерін білдіруі мүмкін немесе олар сәйкестендіретін топтың бірі немесе ол жалпы игілік туралы сенімін көрсете алады. Әр түрлі адамдар әртүрлі дәлелді ұстануы мүмкін, алайда, ұжымдық шешімдер дауыс беру арқылы қабылданады [143].

Формальды демократияны шамалы кез - келген қоғамда енгізуге болады, бірақ азаматтарға дербес таңдау беретіні осы қоғамда басым құндылықтарға байланысты. Сонымен қатар, әдетте «формальды» демократия мемлекет халқының 30% өзін - өзі көрсету құндылықтарына жақын екенін көрсеткен жағдайда қалыптасады. Ал, шынайы тиімді демократия тұрғындардың 45% осы құндылықтарды уағыздаған кезде қалыптасады. Әрине мұны болжам түрінде айтуға болады, мәселен басқарушы элита мемлекеттің әскери күшін бақылаған уақытта демократизация үшін бұқараның әрекеттерін басып тастауға мүмкіндігі бар. Демократияның тиімділігімен байланысты барлық құндылықтардан өзін - өзі көрсету құндылықтары аса маңызды. Өзін - өзі көрсету құндылықтарын ұстанушы адамдар әлеуметтік - экономикалық дамудың және демократиялық институттар жағдайының көрсеткіштерімен жоғары деңгейдегі корреляциясын көрсетеді, бұл өз кезегінде осы құбылыстардың негізінде дербес көрсеткіш бар екенін болжауға мүмкіндік береді. Өзін - өзі көрсету құндылықтары адамдарды жеке таңдауымен сәйкес әрекет етуге мүмкіндік беретін институттарды қалыптастыруға ынталандырады. Сәйкесінше, өзін - өзі көрсету құндылықтары либералды демократия негізінде жатқан азаматтық және саяси құқықтарды алуға адамдарды уәждейді. Бұл құқықтар адамдардың жеке және қоғамдық өмірінде өз таңдаулары бойынша әрекет ету мүмкіндіктерін заңдастырады. Осылайша, таңдауға деген субъективті талпыныс таңдау жасауға құқық беруге талапқа алып келеді [110, 142].

Өзін - өзі көрсетудің құндылықтары және формальды демократия арасындағы байланыс күш пен тұрақтылықпен ерекшеленеді, мұндағы тек бірнеше мемлекет ерекше. Мысалы, Қытай мен Вьетнамда халықтың құндылықтарына негізделе отырып болжам жасауға болатын нәтижелерге қарағанда демократия деңгейі әлдеқайда төмен. Екі мемлекетте де басқарып отырған режим өздерінің азаматтары үшін экономикалық салада дербес таңдау жасауға мүмкіндікті арттырып, қазіргі таңда жергілікті деңгейде эмпирикалық деректерді қолданған. Грейнжердің себепті тест негізінде олар әлеуметтік - экономикалық даму демократияның дамуына себеп болады, бірақ демократия әлеуметтік - саяси дамудың қалыптасуына себеп бола алмайды. Сонымен қатар, Адам Пшеворский және Лимонджидің пікірінше, әлеуметтік - саяси даму демократиялық құрылымның қалыптасуына емес, сақталуына ғана ықпал етеді. Мұны Буа және Стоукс жоққа шығарды, олар көрсеткендей әлеуметтік - саяси факторлар демократияның қалыптасуы мен таралуына оң әсер етеді және мәдениет аралық айнымалы болып табылады. Сонымен қатар, жаппай

құндылықтар және демократиялық институттар арасындағы тығыз байланыс продемократиялық құндылықтар өмірдің тәуелділікте болып және

«институционалды оқыту» демократиялық институционалды жүйенің шеңберінде қалыптасады. Демек, демократия арқасында адамдарда толеранттылық, басқаларға деген сенім, бақыт, азаматтық және саяси бостандыққа постматериалды талпыныстары қалыптасады. Эмпирикалық деректер бойынша өмірлік қорғаныс пен тәуелсіздікті сезіну негізінде қалыптасатын өзін - өзі көрсету құндылықтарын қалыптастыру үшін ұзақ экономикалық өркендеу кезеңі қажет.

Әрине, байлық өздігінен демократияны қалыптастырмайды. Ондай жағдай болған жағдайда Кувейт бұрыннан демократиялық мемлекетке айналатын еді. Ол үшін мәдени саладағы өзгерістер сияқты аралық механизм қажет. Оны осылайша түсіндіруге болады, адамдарда өмір сүру үшін күресуге қажеттілік болмаған жағдайда олар экономика, әлеуметтік жағынан неғұрлым дербес болып келеді. Бұл адамдарда жеке тәуелсіздік, таңдау құқығына көбірек көңіл бөлуге, ақыр соңында демократияның негізін құрайтын азаматтық және саяси бостандықты талап етуге ынталандырады, демократиялық құрылымда өмір тәжірибесі болмаған жағдайда да. Әлеуметтік - экономикалық даму өзін - өзі көрсету құндылықтарының басымдылығын арттырады. Бұл құндылықтардың таралу нәтижесінде қоғамдағы институттар таңдау құқығын қамтамасыз ету бағытында одан да жоғары қысымға тап болады, ал ол өз кезегінен авторитарлы режимнің легитимділігін бұзады.

Әлеуметтік - экономикалық даму басты роль атқарады, себебі адам өмірінің шарттарына және олардың өмірін сақтауда зор әсер етеді. Бұл кедей қоғамы үшін аса әділетті. Өзін - өзі сақтап қалу - адамның негізгі қажеттілігі соншалықты, оған кепілдік болмаған жағдайда барлық өмірлік принциптер өмір үшін күресумен анықталады [112, 59].

Кедей елдердің халқы, яғни аграрлық сектор өндірістік секторға қарағанда әлдеқайда басым болғанда, көп жағдайда дәстүрлі құндылықтарды ұстанады, ал өндірістік сала дамыған бай елдердің халқы секулярлы - рационалды құндылықтарды ұстануда. Дегенмен, мемлекеттің тарихи мұраты қазіргі құндылықтар мен ондағы азаматтардың мінез - құлқына әсер етеді. Модернизация теориясына сай әлеуметтік - экономикалық даму процессі және өндірістік саланы қалыптастыру секулярлы - рационалды дүниетанымға алып келеді. Секулярлы - рационалды құндылықтар және өзін көрсету құндылықтарының қалыптасуы модернизация процессі мен қоғамның мәдени дәстүрлерімен де анықталады, бірақ модернизация процессімен анықталған кезде тарихи факторлардың әсері басым болады, ал қоғамның мәдени дәстүрлерімен анықталған жағдайда модернизация басым болады..

Қазақстандықтардың демократиялық саяси жүйені қабылдау дәрежесін анықтаудағы, келесі көрсеткіштерді анықтауымызға болады.

Демократиялық саяси жүйені қолдау

жауап жоқ білмеймін өте нашар

нашар жақсы

өте жақсы

2,7%

10,6%

1,9%



13,6%

41,8%

29,5%

Сурет 2 – Демократиялық саяси жүйені қолдау көрсеткіштері Ескерту - дереккөз [133]

Қазақстандық зерттеуші К.Нугманова пікірінше, демократия және оның құндылықтары адам дамуына, қоғамның рухани құндылықтарынан алшақтақтамауға ықпал етуші алғышарттарды қалыптастырады. Демократиялық құндылықтар азаматтық құндылықтардың негізін құрайды, сондықтан азаматтық құндылықтар азаматтық мәдениетті тасымалдаушы белсенділерінен құралу қажет. Сәйкесінше, қоғамдық санада демократиялық құндылықтар және бостандық құндылықтары неғұрлым жоғары болса, азаматтардың да әлеуметтік - саяси белсенділігі жоғары, соғұрлым азаматтар мен билік қарым - қатынасының сипаты өркениетті болуы қажет. Керісінше, демократиялық құқықтар мен бостандық маңызы төмен болған жағдайда әлеуметтік субъектілердің көп бөлігінің қоғамдық - саяси әрекеттерінен, азаматтардың саяси өмірінен алшақтауына алып келуі мүмкін [136, 71].



жауап беруге қиналамын

12%

толықтай қанағат емеспін

қанағат емеспін қанағатпын да, қанағат емеспін де

қанағатпын

толықтай қанағатпын

0,9%

7,9%

28,9%

37,3%

13%

Сурет 3 - Сіз жалпы Қазақстандағы демократияның дамуына қанағатсыз ба?» деген сұраққа жауап, 2018 (Ф.Эберт қоры)

Ескерту - дереккөз [56]

Қазақстан Республикасындағы Фридрих Эберт қоры өткізген әлеуметтік сауалнама нәтижелері бойынша, демократияның дамуына толықтай қанағатпын

* 13%, қанағатпын - 37,3%, қанағатпын да қанағат емеспін де - 28,9%, қанағат емеспін - 7,9%, толықтай қанағат емеспін - 0,9% азамат жауап берді.

Сонымен қатар, салыстырмалы түрде, демократиялық емес, дін басылардың қолында болатын саяси жүйені қабылдауын анықтау да қарастырылды. Бұл ретте, «өте жақсы» және «жақсы» деп 34,6 %, «өте жаман» және «жаман» дейтіндер – 43,7% - ды құрады. Демек, діни бағыттағы билікті жақтайтын азаматтар саны да бар.

Кесте 3 - Билік дін басылардың қолында болатын және саяси партиялар мен сайлаулардағы күреске емес, діни заңдарға негізделетін басқару жүйесі

|  |  |
| --- | --- |
| Берілген жауап | Көрсеткіш, % |
| Өте жақсы | 9,6 |
| Жақсы | 25 |
| Жаман | 29 |
| Өте жаман | 14,7 |
| Білмеймін | 18,6 |
| Жауап жоқ | 3,1 |
| Ескерту – дереккөз [133] | |

Әлем бойынша елдердегі демократиялық сапаны анықтау мақсатында Freedom House ұйымы қызмет етеді. Freedom House өз міндеті ретінде бүкіл әлемде еркіндік кеңейтуді және адам құқықтары мен азаматтық бостандықтарды нығайтуды көздеді. Сонымен қатар, Freedom House посткоммунистік қоғамдарға тәуелсіз бұқаралық ақпарат көздерін, тәуелсіз сараптау орталықтары мен сайлаудың негізгі институттарын құруға көмектесті. *Зерттеу әдістемесі:* елге немесе аумаққа саяси құқықтардың 10 және азаматтық бостандықтардың 15 көрсеткіштерінің әрқайсысы үшін 0 - ден 4 баллға дейін беріледі, олар сұрақ түрінде болады; 0 - бағалау еркіндіктің ең төменгі дәрежесін, ал 4 - ең жоғары еркіндікті білдіреді. Саяси құқықтар мәселелері үш топқа топтастырылған ішкі санаттар: сайлау процесі (3 сұрақ), саяси плюрализм және қатысу (4) және Үкіметтің жұмыс істеуі (3). Азаматтық бостандықтар туралы мәселелер төрт кіші категорияға топтастырылған: пікір мен сенім бостандығы (4 сұрақ), бірлестіктер мен ұйымдардың құқықтары (3),

заңның үстемдігі (4) және жеке автономия және жеке құқықтар (4).

Кесте 4 - Орталық Азия аймағы бойынша бостандықтың жалпы көрсеткіштері. Freedom House ұйымының санағы бойынша

|  |  |  |  |
| --- | --- | --- | --- |
| Мемлекеттер | Бостандықтың жалпы көрсеткіші (100 пайыздық  көрсеткіш) | Саяси құқықтар | Азаматтық еркіндік |
| 2019 жыл | | | |
| Қырғызстан | 38/100 | 12/40 | 26/60 |
| Қазақстан | 22/100 | 5/40 | 17/60 |
| Өзбекстан | 9/100 | 1/40 | 8/60 |

4 – кестенің жалғасы

|  |  |  |  |
| --- | --- | --- | --- |
| Тәжікстан | 9/100 | 0/40 | 9/60 |
| Түрікменстан | 2/100 | 0/40 | 2/60 |
| 2020 жыл | | | |
| Қырғызстан | 39/100 | 12/40 | 27/60 |
| Қазақстан | 23/100 | 5/40 | 18/60 |
| Өзбекстан | 10/100 | 2/40 | 8/60 |
| Тәжікстан | 9/100 | 0/40 | 9/60 |
| Түрікменстан | 2/100 | 0/40 | 2/60 |
| 2021 жыл | | | |
| Қырғызстан | 28/100 | 4/40 | 24/60 |
| Қазақстан | 23/100 | 5/40 | 18/60 |
| Өзбекстан | 11/100 | 2/40 | 9/60 |
| Тәжікстан | 8/100 | 0/40 | 8/60 |
| Түрікменстан | 2/100 | 0/40 | 2/60 |
| Ескерту - дереккөз [144] | | | |

Азаматтардың рөлін қарастыра отырып ондағы маңызды факторлардың бірі, ол демократия жағдайындағы халықтың саяси қолдауы. Саяси қолдау ретінде демократияға деген көзқарастар жиынтығын және саясатты да түсінеміз. АҚШ саясаттанушылары Рассел Дж. Далтон және Пиппа Норрис демократия жағдайында саяси қолдау туралы абстракцияның әр түрлі деңгейлерін ажыратады. Бұл қолдау өте дерексіз және бұлыңғыр болуы мүмкін

– мысалы, азаматтар өздері өмір сүріп жатқан елдің бір бөлігі ретінде сезінгенде немесе олар демократияның негізгі құндылықтарын қолдау барысында болуы мүмкін. Бірақ бұл қолдау өте мақсатты және нақты да болуы мүмкін, мысалы, азаматтар нақты саясаткерге немесе саяси ұсынысқа өз қолдауын білдірген жағдайда. Далтон мен Норрис саяси қолдаудың бес деңгейін атап көрсеткен.

Диффузиялық қолдау. Қолдаудың ең негізгі нысаны - ұлттық бірегейлілік. Бұл патриотизм, ұлттық мақтаныш немесе ұлтшылдықпен білдірілуі мүмкін. Бірнеше аз диффузиялық қолдау режимнің принциптері мен негізгі құндылықтарын қолдау. Демократия жағдайында азаматтар еркін сайлау, құқықтың үстемдігі және демократиялық емес билік түрлерінен бас тартуды қолдағаны бұл өте маңызды. Көптеген тұрақты демократиялық елдерде мұндай қолдау өте жоғары деңгейде. Мысалы, Нидерландының 95% халқы демократия жағдайында өмір сүруді маңызды деп санайды.

Демократиялық нормаларды жүзеге асыру - заң алдындағы тең құқық, этникалық азшылық топтардың құқықтары, бұқаралық ақпарат құралдарында үкімет туралы шынайы ақпарат, үкіметті сынау үшін бұқаралық ақпарат құралдарының еркіндігі, дауыс беру үшін сайлаушылардың дискуссиялары, еркін және әділетті сайлау [145].

Бүгінгі таңда саяси - экономикалық, әлеуметтік және мәдени даму жолындағы маңызды құрамдас бөліктердің бірі Қазақстан халықаралық қатынастарда республикада азаматтық келісім мен тұрақтылықты сақтау болып

табылады. Тіпті санақтың соңғы мәліметтері қазіргі уақытта біздің еліміз көпұлтты екенін көрсетті. Әлбетте, басты міндеттердің бірі Қазақстан полиэтникалық, яғни көп ұлтты және түрлі діни конфессияларда және көппартиялы жағдайда халықаралық достықты сақтау және дамыту болып табылады. Әрине, Қазақстанның демократиялық құқықтарын сақтау және нығайту өте маңызды, қоғамдық өмірдің барлық салаларына, түрлі саяси қауымдастықтарда белсенді қатысуын қамтамасыз ету. Халықаралық достық сақталмайынша, азаматтық келісім сақталмайды, экономикалық дамуды, саяси тұрақтылықты және халықтың әл - ауқатын көтеру де мүмкін емес [146].

Этникалық және мәдени алуан түрлілік Қазақстанның ерекшеліктерінің бірі болатын. Ол ұзақ уақыт аралығында, қиын кезеңдерде дамыды, көптеген этностардың өкілдері Қазақстанға келіп қоныс аударып, өз Отанына айналған. Ата - баба дәстүрлері мен жалпы адамзаттық құндылықтарды сақтай келе, Қазақстан Республикасы өз дамуында айқын және бағытталған саясатты ұстануда. Бірақ, жаһандану, көптеген мемлекеттердің экономикалық дағдарыс және халықтардың белсенді көші - қон жағдайында қайсыбір мемлекетте күн тәртібіндегі басты мәселе бейбітшілік пен тұрақтылықты сақтау, ал мұндай жағдайды тек жалпы қабылданған құндылықтар және мінез - құлық нормалары арқылы ғана жетуге болады. Құқық институтының басты міндеттерінің бірі нормативті - құндылықтық жүйесінің тиімді қызметін қалыптастыру [28, 258] .

Қазақстан Республикасының тәуелсіздігін алған уақыттан бастап, барлық мемлекет басқа тарихи өзгермеге ауысты. Бір жағынан, ұзақ уақыттан бері қазақтардың арманы орындалды, бірақ сонымен қатар, сенімсіздік, құндылықтар дағдарысы да орын алды. Тоталитарлық идеологияның күйреуі құндылықтық бағдар мен дүниетанымдық көзқарастардың жойылуы деп қабылданды. Жаһандық өзгерістерді қабылдаумен қатар оларды жүзеге асыратын құндылықтарды қайта қарауда, жаңа қоғамдық сананың қалыптасуында әлеуметтік қажеттілік туындады [29, 89].

Қазақстандық зерттеуші А.Чеботарев пікірінше, Қазақстан мемлекеттік тәуелсіздік алғаннан бері бірінші кезектегі міндет сол уақыт үшін республиканың оңтайлы даму моделін табу болды. Мұндай жағдайда қазақстандық басшылық демократияны, құқықтық мемлекет пен нарықтық экономиканы құруға бағытталған қоғамдық қатынастардың барлық жүйесін реформалаудың өзінің ресми саяси бағыты деп жариялады. Тиісті өзгерістер халық арасындағы азаматтық белсенділіктің өсуіне және жаңа қоғамдық - саяси бірлестіктердің саяси аренаға шығуына қуатты түрткі болды. Құрамында Қазақстан ұзақ уақыт бойы дамып келе жатқан КСР Одағының ыдырауы қазақстандық қоғамның тыныс - тіршілігінің барлық салаларына елеулі әсер етті. Осыған байланысты республикада өндірістің құлдырауы, бағаның өсуі, жұмыссыздық, табыс деңгейі бойынша қоғамның стратификациясы, криминогендік жағдайдың шиеленісуі, халықты әлеуметтік қорғау жүйесінің нашарлауы, денсаулық сақтау, этносаралық шиеленістің және т.б. көріністерінің келеңсіз құбылыстары мен процестері байқалды. Мұның бәрі республика халқының едәуір бөлігінің әлеуметтік көңіл - күйіне сыни тұрғыдан

әсер етті. Көптеген қазақстандықтар болашаққа деген сенімсіздікті, жасампаздық қызмет ынталандыруларының құнсыздануын, болып жатқан процестердегі өз орнының белгісіздігін бастан кешірді [90, 60].

Қазақстандағы саяси трансформация процесі даму сәтінің кезең - кезеңімен дамыды. Әрбір кезең саяси реформаларды жүргізу үшін экономикалық және әлеуметтік - мәдени алғышарттар жасау қажеттілігін ескере отырып анықталды. Елбасы Н.Назарбаев біздің мемлекетіміздің даму жолында келесі кезеңдерді бөліп көрсетеді:

Бірінші кезең – 1991 - 1995 жж. тәуелсіздік алғаннан бастап егемен Қазақстан Конституциясы қабылданғанға дейін дезинтеграциялық үдерістерді еңсеруге, қазақстандық мемлекеттіліктің іргетасын қалыптастыруға, партиялылық диктатынан саяси плюрализмге өтуге, демократиялық дамудың негіздерін құруға назар аударылды. Дағдарысқа қарсы шешуші шаралар қажет болған кезде мемлекеттіліктің қалыптасуының осы кезеңінде атқарушы биліктің тігінен билік өкілеттігін шоғырландыру пайдасына объективті түрде таңдау жасалды. Демократиялық даму негіздерін құру кезеңі деп сипатталады. Сонымен қатар, бұл - атқарушы биліктің тігінен билік өкілеттігін шоғырландыру пайдасына объективті түрде таңдау жасалған дағдарысқа қарсы шешуші шаралардың кезеңі. «Бұл кезең бізге көптеген сабақтарын берді, олардың ең бастысы тұрақты және күшті экономикасыз саяси даму ауыр және баяу өтіп, бүкілхалықтық наразылыққа, елдің тұрақсыздығына әкелуі мүмкін екенін ұғыну болды»;

екінші кезең - 1995 - 2000 жж.: қазіргі заманғы демократиялық институттарды құру және нығайту, 1995 жылғы Конституция негізінде жаңа саяси мәдениетті қалыптастыру. «Бұл үшін жылдар бойы біз Қазақстанды азаматтардың құқықтары мен бостандықтарына кепілдік берілетін нақты демократиялық институттар жұмыс істейтін елге айналдыру үшін берік іргетас жасадық». қазіргі заманғы демократиялық институттарды құру және нығайту, 1995 жылы референдумда халық қабылдаған Конституция негізінде жаңа саяси мәдениетті қалыптастыру негізгі қамқорлық болды. Еліміздің Конституциясы терең экономикалық қана емес, саяси өзгерістерге байланысты үлкен жолдан өтуге мүмкіндік берді. Қазақстанның азаматтардың құқықтары мен бостандықтарына кепілдік берілетін нақты демократиялық институттар жұмыс істейтін елге айналуы үшін берік іргетас жасалды [147].

үшінші кезең – 2001 - 2006 жж.: «осы кезеңде біз әлеуметтік - экономикалық серпілісті қамтамасыз етіп, өңірлік көшбасшы болдық. Біздің мемлекеттілігіміз де қалыптасты. Қазақстандық көпұлтты және көпконфессиялы қоғамның алғашқы демократиялық дәстүрлері бекітілді. Осы кезеңде бұқаралық ақпарат құралдары туралы заңнаманы жетілдіру, мемлекеттік басқару деңгейлері арасындағы өкілеттіктердің аражігін ажырату, сот жүйесі мен судьялардың мәртебесін жетілдіру мәселелері бойынша белсенді талқылау жүргізіліп ұсыныстар әзірленді. Біздің дамуымыздың бұл кезеңін Қазақстан демократиясының тарихындағы ең маңызды кезең деп санауға болады». Қазақстан Республикасының Конституциясына 2007 жылдан

бастап өзгерістер мен толықтырулар енгізу туралы заңды қабылдау. Осы Заңның қабылдануымен «Отанымыздың дамуының жаңа сапалы кезеңі – еркін демократиялық қоғамның жедел даму кезеңі» басталады. Осылайша, «...біздің еліміздегі саяси жаңғырту процесі қажетті экономикалық жағдайлардың жасалуына қарай, Қазақстан тәуелсіздік алған сәттен бастап кезең - кезеңімен жүріп жатыр» [148].

Сонымен қатар, әлеуметтік - экономикалық серпіліс қамтамасыз етілді және Қазақстан аймақтық көшбасшыға айналды. Қазақстандық көпұлтты және көпконфессиялы қоғамның алғашқы демократиялық дәстүрлері бекітілді. Күн тәртібіне аса жоғары қоғамдық міндеттер шықты. Қазіргі заманғы сын - қатерлер әлеуметтік - экономикалық және қоғамдық - саяси қатынастардың барлық жүйесін барынша серпінді жаңғыртуды талап етті [149].

Жаңа құндылықтарға бағдар ұстану Қазақстан инновациялық дамуының демократиялық жолмен өрбуіне, әлеуметтік қатынастардың қоғамды біріктіре түсетін құрылысқа айналуына негіз бола алады. Бұл этносаралық және конфессияаралық келісімнің, әлеуметтік және саяси тұрақтылықтың, ел бірлігінің республикада нығая түсуіне ықпал етеді.

Тәуелсіздік алған уақыттан бастап Қазақстан кешенді саяси, экономикалық, әкімшілік және қоғамның басқа да жүйесінің модернизация жолына түсті. 2012 жылдың желтоқсан айында қабылданған «Қазақстан - 2050» Стратегиясында Елбасы Н.Ә.Назарбаев атап өткендей, 1990 және одан кейінгі жылдары жаңа қоғам және мемлекет құру шеңберінде үштік модернизация жүргізілді: «Біздің алдымызда үлкен міндет тұрды - жағдайды бұзып, жаңа мемлекет құру. Оны шешу үшін біз үштік модернизация өткізуіміз керек болатын: мемлекет құрып, нарықтық экономикаға серпін жасау, әлеуметтік мемлекет негіздерін қалау, қоғамдық сананы өзгерту».

Қазақстан Республикасы мемлекеттік тәуелсіздіктің қалыптасу кезеңінде адам құқықтарын қорғау, баспасөз бостандығы немесе демократиялық институттар саласындағы халықаралық стандарттарға толықтай түрде сәйкес келмеді. Сондықтан Қазақстанда адам құқықтарының бұзылуын азайту, баспасөз бостандығын сақтау және демократиялық институттар құру үшін демократияның белсенді жақтаушылары пайда болды. Қазақстандық зерттеушілердің айтуынша, тәуелсіздік алғаннан бері жаңа құндылықтар жүйесі қалыптаса бастады және қоғамдық сана кеңес құндылықтарынан демократияның құндылық бағытына қарай дамыды. Осылайша жаңартылған құндылықтар жүйесі құрылды. Бұл ретте, қазақстандық қоғамның бірлігі дәстүрлерді трансляциялау, әртүрлі ұрпақ үшін ортақ және отбасында, тәрбие, білім беру жүйесінде жаңғыртылып жатқан рухани - адамгершілік құндылықтарды нығайту мүмкіндігіне байланысты болды.

Көпэтникалық Қазақстан үшін саяси құндылықтардың қалыптасу, даму, таралу үрдістерінің үлкен маңызы бар. Өйткені құндылықтар өзінің ішкі қабілеті бойынша не оң, не теріс бағытта өрбуі мүмкін, қоғамды біріктіруге немесе ыдыратуға септігін тигізеді. Бұл азаматтардың қатысуына, мінез - құлқына тікелей әсер ететін құбылыс. Тоталитарлық қоғам жеке адамның

құқықтары мен бостандығының барлығын да сөз жүзінде жариялағанымен, шын мәніндегі нағыз демократияны қамтамасыз етуге мүлде дәрменсіз болды. Жеке меншіктің болмауы мен жаппай теңгермешіліктің орын алуы жоғары өнімді еңбек етуге деген ынта - жігер атаулыны бір жолата езіп - жаншып, ба¬сып тастады. Қоғамдағы идеологиялық өктемдік пен өмір сүрудің мейлінше қатаң шектеулі ережелері жағдайында адам өзінің таңдау құқығынан жұрдай болып шыға келді. Өйткені тоталитарлық саяси тәртіп үстемдігі жеке адамның негізгі демократиялық құқықтары мен бостандығын елеусіз қалдырып, аяқасты етуге жеткізді [29, 92].

Қазақстандық зерттеуші Зәуре Сәрсенбаева 1990 - шы жылдардағы Қазақстандықтардың құндылық эволюциясының негізгі үш кезеңін атап өтті:

1. бірінші кезең 1986 - 1993 жылдарды қамтиды. Ол идеологиялық кеңестік құндылықтардың басым жүйесінің ыдырауымен, салыстырмалы түрде біртекті қоғамның бөлінуімен, оның құндылық - гетерогенді қоғамға айналуымен сипатталады;
2. екінші кезең шамамен 1995 - 1997 жылдар кезеңіне сәйкес келеді. Ол элита мен бұқара, жастар мен аға буын өкілдері арасындағы саяси, экономикалық, әлеуметтік шешімдердің субъектілері мен халықтың негізгі массасы арасындағы құндылық бөлінуімен сипатталады;
3. үшінші кезең - 1998 жылдан бастап қазіргі уақытқа дейін. Осы кезеңнің ерекшелігі қазақстандық қоғамның кең жіктерінің санасында қоғамның барлық салаларында тәртіпті қамтамасыз ететін жалғыз күш ретінде саяси саладағы бостандық пен демократияны мемлекеттің құндылығымен біріктіретін жұмсақ авторитаризм жағына құндылық бағдарларының қалыптасуы болып табылады [34, 56].

Тәуелсіздік тұсындағы қазақ халқының қоғамдық санасындағы түбегейлі өзгерістер тарихи тағдырдың тәлкегімен ұмыт болған ұлттық дәстүр мен мәдениетті қайта жаңғыртуымен сипатталды. Бірнеше ғасыр бойы отаршылдық пен тоталитаризмнің ықпалымен мәдени деградация мен трансформацияға ұшыраған ұлттық мәдениетті қайта өркендету мемлекеттік деңгейде төмендегі міндеттерді шешуді жүктейді: ең алдымен ұлттық мәдениеттің негізін құрайтын түбегейлі құндылықтарды қайтару, яғни адамдарды рухани тұрғыда оятатын ұлттық тіл мен дәстүрді қайта жаңғырту; ғасырлар бойы қалыптасқан қазақ халқының асыл қазынасы - мәдени - рухани мол мұрасын игеру, осы уақытқа дейін тыйым салынып келген халықтың тарихи өткенін толығымен, жан - жақты зерттеулер арқылы қалпына келтіру, тарихи сананы қалыптастыру [105, 68].

Тәуелсіздік алғаннан кейін басқарудың репрезентативтік жүйесіне көшумен қоғамның құндылықтары да өзгерді. Жергілікті өзін - өзі басқару басшыларының, депутаттыққа, мемлекет басшысына кандидаттардың сайлануы, партияға қатысу мүмкіндігі, сөз бостандығы және таңдау жаңа саяси құндылықтарды дамыту үшін платформа құрды. Қазақстандағы биліктің өкілді тармағын дамыту процесінің жалпы бағыты кеңестік үлгідегі формальды парламенттік республикадан президенттік республикаға көшу болып табылады.

Ғалым Е. Т. Сейлеханов саяси институттардың трансформациясы өз дамуындағы бірқатар кезеңдерден өтті деп санайды. Мәселен:

* бірінші кезеңнің (1991 - 1995ж.ж.) қорытынды нәтижесі - 1995 ж. ҚР Конституциясына сәйкес жүргізілген парламенттік реформа барысында өкілетті билік органдарының бұрынғы құрылымын тарату болды;
* екінші кезеңнің (1995 - 1999 ж.ж.) нәтижесі депутаттық корпустың сайланбалылық, өкілдік ету, ауысуы, парламенттің өзін және өкілді биліктің жергілікті органдарын басқару қағидаттарына жауап беретін парламентаризмнің қазіргі заманғы жүйесін қалыптастыру болып табылады;
* үшінші кезеңнің ерекшелігі мажоритарлық - пропорционалды принцип бойынша парламенттік сайлау (1999 және 2004 жж.) және өкілді органдарда партиялық фракцияларды қалыптастыру болды, бұл елдің саяси өміріндегі партиялардың өсіп келе жатқан рөлін көрсетті. 2007 жылы конституциялық өзгерістер қабылдануымен өкілетті билік органдарын дамытудың төртінші кезеңі басталды. Олардың трансформациясының негізгі мазмұны мемлекеттік басқару жүйесіндегі өкілді биліктің рөлін күшейту, Мәжіліске сайлаудың пропорционалды принципіне көшу, Парламенттің төменгі палатасындағы партиялық фракциялар мен олардың көшбасшыларының рөлін нығайту, Парламенттің өкілдік функциясын кеңейту болды.

Қазақстандық зерттеуші Г.Әбдірайымованың пікірінше, Қазақстан Республикасындағы құндылықтардың қайта өзгеруі елдегі болып жатқан саяси, әлеуметтік, мәдени және экономикалық реформалардың өткізілуімен тікелей байланысты. Сонымен қатар, жаһандану және мәдени идентификация жолдарын іздестіру шеңберінде қазақстандық өркениеттің мәні өзекті мәселе болып отыр. Ол өркениет дамуының өзіндік ұлттық идеясын қамтуы қажет. Бұл өз кезегінде мемлекеттің дамуын анықтайтын принциптер, қоғамдық құндылықтар дамуының үлгісі болып табылады. Демек, құндылықтарды қайта қарау барысында, оның қоғамдық санасының барлық салаларын қамтитынын атап кеткеніміз жөн. Бүгінгі күні біз қазақстандық өркениетінің даму шеңберінде жаңа идея мен жаңа қоғамды иеленіп отырмыз. Сондықтан құндылықтық жүйенің жаңа шеңберін анықтау үшін, құндылықтар өзінің мәнін жоғалтпайтын шекараны айқындауымыз қажет [150].

Қазақстанда жоғары құндылықтық бағдарлар бейбітшіл идеалдар басым. Қазақстандықтардың басым бөлігі отбасы құндылықтарына, денсаулық пен шығармашылық еңбекке, рухани идеалдарына негізделген [151]. Құндылықтардың қалыптасуы көптеген жағдайда қазақстандықтардың саясат саласында мінез - құлқын анықтайды. Құндылықтық негізде қазақстандықтардың саясатқа деген қарым - қатынасы қалыптасып, мақсатты іс

* әрекетте көрініс табады. Қазақстандық зерттеуші В.Баймурзаева, жаңа жалпықазақстандық құндылықтар жүйесінің қалыптасуын қажет деп санайды. Жалпықазақстандық құндылықтар саясат субъектілерінің (индивидтердің, топтардың, класстардың, ұлттардың) қандай да бір құбылыстардың, процесстер мен саяси өмірдің нормаларын мойындау деп анықталған. Олар саясат субъектілерін бағыттайды, әрекеттерін айқындайды, қазақстандық қоғамның

және оның негізгі әлеуметтік топтардың жағдайын, қажеттіліктері мен перспективаларын бейнелейді. Жалпықазақстандық негізгі құндылықтардың қатарына құқық, адамның бостандығы, саяси құрылымның, саяси институттарының болмысы, принциптері мен формалары, қазақстандықтардың саясатқа қатысуы, мүдделерін білдіру мен жүзеге асыру, саясат мәдениеті және т.б. жатады. Жалпықазақстандық құндылықтар жалпыадамзаттық, жалпы ұлттық, сонымен қатар, түрлі таптар, топтар мен азаматтардың алдыңғы қатарлы мүдделерін білдіруі мүмкін. Мысалы, құндылықтар және биліктің мәнін, мемлекет басқару түрлерін түсінудің әдістері қандай да бір топтар мен қауымдастықтарда әртүрлі болуы мүмкін. Мұндай міндет Қазақстанның жаңа мемлекеттік идеологиясының қалыптасуы негізінде, Қазақстанның ерекшеліктерін (полиэтникалығы, көпконфессиялығы, Қазақстан халықтарының ортақ тарихы, дәстүрлерді сыйлауы, Отанға деген жауапкершілігі) ескере отырып шешілуі мүмкін [152].

1995 жылғы Конституция заңды күшіне енгеннен кейін саяси жүйеде тұрақтандыру кезеңі басталды. 1997 жылы Ел Президентінің «Қазақстан - 2030: барлық қазақстандықтардың өсіп - өркендеуі, қауіпсіздігі және әл - ауқатының артуы» атты Қазақстан халқына жолдауында Қазақстанның ұзақ мерзімді даму стратегиясы айқындалған болатын. Ол мемлекет басшысының келесі бірқатар жарлықтарымен бекітілген, оның жыл сайынғы жолдауларында нақтыланды және Үкімет бағдарламаларымен қамтамасыз етілген. Қоғам конституциялық құндылықтарды іске асыру, дамудың векторлары мен басымдықтары, жаңа негізгі Заңмен белгіленген мақсаттарға қол жеткізу тәсілдері туралы сұрақтарға нақты жауап алды [149, 240].

Елбасы жыл сайын Қазақстан халқына жолдауларында ел дамуының басты басымдықтарын атап көрсеткен, олардың ішінде ұлттық қауіпсіздік, ішкі саяси тұрақтылық, қоғамның топтасуы, Қазақстан азаматтарының әл - ауқаты маңызды болып табылады. 2004 жылдан бастап Қазақстан аумағындағы тарихи

* мәдени ескерткіштер мен объектілерді қалпына келтіруге бағытталған

«Мәдени мұра» бағдарламасы іске асырылды. 2013 жылы «Халық тарих толқынында» бағдарламасы қабылданды. 2017 жылдан бастап Елбасы Н.Назарбаевтың «Болашаққа бағдар: қоғамдық сананы жаңғырту» атты бағдарламалық мақаласы қабылданды. Бұл ретте Елбасы мақаласында дәстүрлі мәдениет пен құндылықтарды сақтаудың рөлін жоғары атап өтеді: «бүгінгі күні жат идеологиялық әсерлердің әсері туралы айтатын болсақ, біз олардың артында белгілі бір құндылықтар, басқа халықтардың белгілі бір мәдени нышандары тұрғанын ұмытпауымыз керек. Ал оларға тек өзінің ұлттық символикасы ғана қарсы тұра алады» [153].

Сонымен қатар, айтар болсақ, жалпыұлттық идеямыз - Мәңгілік Елді басты бағдар етіп, тәуелсіздігіміздің даму даңғылын Нұрлы жолға айналдырдық. Қажырлы еңбекті қажет ететін, келешегі кемел Нұрлы Жолда бірлігімізді бекемдеп, аянбай тер төгуіміз керек. Mәңгілік Ел - елдің біріктіруші күші, ешқашан таусылмас қуат көзі. Ол «Қазақстан - 2050» Стратегиясының ғана емес, XXI ғасырдағы Қазақстан мемлекетінің мызғымас идеялық тұғыры. Жаңа

Қазақстандық патриотизм дегеніміздің өзі - Мәңгілік Ел. Қазақстан қоғамының осындай ұлы құндылығы. Өткен тарихымызға тағзым да, бүгінгі бақытымызға мақтаныш та, гүлденген келешекке сенім де «Мәңгілік Ел» деген құдіретті ұғымға сыйып тұр. Отанды сүю – бабалардан мирас болған ұлы мұраны қадірлеу, оны көздің қарашығындай сақтау, өз үлесіңді қосып, дамыту және кейінгі ұрпаққа аманат етіп, табыстау деген сөз. Барша қазақстандықтардың жұмысының түпкі мәні де осы.

Бұл идеяның негізінде басты құндылықтар – уақыт сынынан өткен Қазақстандық жол тәжірибесі жатыр. Айтар болсақ, Қазақстанның тәуелсіздігі және Астанасы, қоғамымыздағы ұлттық бірлік, бейбітшілік пен келісім, зайырлы қоғам және жоғары руханият, индустрияландыру мен инновацияларға негізделген экономикалық өсім, жалпыға ортақ еңбек қоғамы, тарихтың, мәдениет пен тілдің ортақтығы, еліміздің ұлттық қауіпсіздігі және бүкіләлемдік, өңірлік мәселелерді шешуге - жаһандық тұрғыдан қатысуы. Осы құндылықтар арқасында біз әрдайым жеңіске жеттік, елімізді нығайттық, ұлы жетістіктерімізді еселедік. Жаңа қазақстандық патриотизмнің идеялық негізі осы мемлекет құраушы, жалпыұлттық құндылықтарда жатыр [154]. Дәл осы құндылықтар, барлық қазақстандықтарды біріктіреді және ел болашағының іргетасын қалайды. Бұл құндылықтар – уақыт сынағына төтеп берген қазақстандық жолдың тәжірибесі. Бұл мемлекет қалыптастырушы, жалпыұлттық құндылықтардың бойында жаңа қазақстандық патриотизмнің идеялық негізі жатыр [155].

Қазақстан Республикасының 1995 жылы 30 тамызда қабылданған Конституциясы саяси және экономикалық жүйені бағыттайтын, мемлекеттік биліктің, сот, басқару, сайлау жүйесі, азаматтардың негізгі құқықтары, жауапкершілігі мен бостандықтарын ұйымдастыру принциптерін орнатушы мемлекеттің жоғары заңдық күші бар негізгі құжат. Қазақстан Республикасының Конституциясы тұрақтандырушы рөл атқарады, қарама - қайшылықты реттеу мен қоғамның жаңаруына, құндылықтарды қайта қарауға жұмылдырады. Қазақстан Республикасының саси модернизациясы саяси жүйенің заманауи талаптарына сай өзгерістер, қоғамдық процестердің демократизация, мемлекеттің басқаруда азаматтардың қатысуы және азаматтық қоғамды қалыптастыру барысында саяси - әлеуметтік қайта құрулар. Саяси модернизация мемлекетпен кепілденген және саяси қарым - қатынастың практикалық динамикасына енетін саяси субъектілер іс - әрекетінің толықтай дамытудағы күрделі және үзілмес үрдіс. Осылайша, Қазақстан Республикасының Конституциясы саяси жүйені модернизациялаудың құқықтық негізі болып табылады [156].

Қазақстанның егемендік құрауыштарын біртіндеп игеруі, саяси, экономикалық және әлеуметтік салалардағы құрылымдық өзгерістерді жоспарлау мен жүзеге асыруы, жүргізіліп жатқан саясаттағы халықаралық аспектіні күрт күшейту және мемлекеттің бұрын ұмтылатын басқа да функцияларын материалдандыру жаңа конституциялық билік органының мекемесін талап етті. Бұл факторлар Қазақстанда Республика Президенті

лауазымын енгізу кезінде де назарға алынды. Бұл жөніндегі бағыт президенттік басқару нысанын құрастыруға арналды. Бұл үшін саяси билікті жүзеге асыру тетігінде объективті алғышарттар да қалыптасты. Мемлекеттік органдардың, қоғамдық бірлестіктердің, еңбек ұжымдарының, тікелей демократия институттарының қызметін реттейтін коммунистік партияның монополиялық рөлінің ішінен және сырттан жоғалуы саяси жүйенің біртұтас ретінде оның барлық элементтерінің бір мезгілде әлсіреуіне алып келді.

# Әлеуметтік - экономикалық өзгерістер мен модернизация үрдісі жағдайындағы саяси құндылықтар трансформациясы

Модернизация түсінігі саясаттануда әлеуметтік - экономикалық және жалпы қоғамның дамуын сипаттау мәнінде қолданылады. Сонымен қатар, модернизация заманауи индустриалды қоғамның дамуының әртүрлі кезеңдерін, дамушы мемлекеттердің дәстүрліліктен өндірістік мемлекетке өту процесін білдіреді. Саяси модернизация концепциясының қалыптасуы 1950 жылдардан бастау алып, Батыс мемлекеттерінің дамушы мемлекеттерге қатысты саясатты әзірлеу мәселесінен туындады. Оның негізі болып модернизация теориясы алға қойылды, яғни даму бағыты - дәстүрлі қоғамнан рационалдылыққа өту, ғылыми

* техникалық прогресс, әлеуметтік - құрылымдық өзгерістер, нормативті және құндылықтық жүйелерді қайта құру. Саяси модернизация теориясының аса танымал өкілдері Г.Алмонд, С.Верба, Л.Пай, С.Хантингтон, Д.Дарендорф, Р.Даль болды. Дегенмен, модернизацияның әртүрлі түсініктері бар, бірақ ортақ болып мемлекеттің, аймақтың «даму қалпынан» артта қалуымен анықталады. Сонымен қатар, мұндай даму қалпы ретінде батыстық құндылықтарды білдіретін қоғамдық өмір сипаттары анықталады. Алғашқыда, модернизация артта қалған Азия, Африка, Латын Америка елдерінің дамыған мемлекеттерден технологиялар мен әлеуметтік ұйымдастыру әдістерін тасымалдау болды. Демократизация процесі дамыған елдердің қалыптасқан және қызмет ететін саяси институттар мен құндылықтарды қоғамға ендірумен айқындалды. Қазіргі таңда модернизация теориясы постоталитарлы елдерде саяси өзгерістер енгізу бағытымен негізделуде. Саяси модернизация теориясының басты мәселесі ретінде өтпелі кезеңдердің саяси жүйелерін сараптауды айтуымызға болады. Саяси модернизацияны анықтау барысында саяси жүйенің өзгеретін қоғамдық шараларының талаптарына жауап бере алу мүмкіндігі. Бұл шаралар өз кезегінде билік және қоғамның өзара әрекеттесудің жаңа сапасының қажеттілігімен, ондағы институттардың жаңа түрлерін құру, саяси құрылымдардың дифференциациясы, заңның үстемдігімен байланысты.

Модернизация қоғамды келесі параметрлер бойынша өзгертуді болжайды:

* + әлеуметтік біртектіліктің жоғары деңгейінен әлеуметтік гетерогенділіктің жоғары деңгейіне дейін;
  + қарапайым әлеуметтік құрылымнан күрделіге дейін;
  + қоғамдық интеграцияның экономикалық емес сипатынан экономикалық интеграцияға дейін;
  + этатизмнен нарықтық экономикаға дейін;
  + сананың біртұтас формаларынан плюрализмге дейін;
  + феноменальды тұрақтылықтан тұрақты өзгергіштікке дейін;
  + тоталитаризм мен авторитаризмнен демократияға дейін.

Теорияның бірінші кезеңіндегі саяси модернизация келесідей болды:

1. Батыс үлгісі бойынша дамушы елдерді демократияландыру (ұлттық мемлекеттердің құрылуы немесе күшеюі, биліктің өкілді органдарын құру, биліктің бөлінуі, сайлау институтын енгізу);
2. құндылықтар жүйесінің өзгеруі (жеке құндылықтардың дамуы) және билікті заңдастыру тәсілі (дәстүрлі тәсілдер қазіргі заманғы әдістермен алмастырылуы керек).

Модернизация теориясының либералды бағытын жақтаушылар (Р.Даль, Г.Алмонд, Л.Пай) модернизацияның негізгі мазмұны әлеуметтік ұтқырлықты күшейту және халықты саяси қоғамдастыққа біріктіру арқылы ашық әлеуметтік

* саяси жүйені қалыптастыру деп түсінілді. Олар халықтың саяси өкілдік жүйесіне тартылу дәрежесін саяси жаңғыртудың басты өлшемі деп санады: жаңғыртудың сипаты мен серпіні еркін элиталардың ашық бәсекелестігіне және қарапайым азаматтардың саяси процеске тартылу дәрежесіне байланысты. Олардың пікірінше, элита мен халық арасындағы диалог пен бұқараны жұмылдыру арқылы тұрақтылық пен тәртіпті қамтамасыз ету сәтті модернизацияның шарты болды.

Осы бағыттың өкілдері оқиғаларды дамытудың мынадай нұсқаларын бөліп көрсетті:

* қарапайым азаматтардың қатысуынан элиталардың бәсекелестігі басым болған кезде қоғамды дәйекті демократияландыру және реформаларды жүзеге асыру үшін неғұрлым оңтайлы алғышарттар қалыптасады;
* халықтың негізгі массасының белсенділігі төмен болған кезде элиталардың бәсекелестік рөлінің едәуір күшеюі жағдайында авторитарлық режимдерді белгілеу және қайта құруларды тежеу алғышарттары қалыптасады;
* халықтың элита жарысына саяси қатысуының басым болуы охлократиялық үрдістердің өсуіне ықпал етуі мүмкін, бұл режимнің қатаюына және қайта құрулардың баяулауына әкеп соқтырады;
* элиталардың бәсекелестігі мен халықтың саяси қатысуын бір уақытта азайту хаосқа, қоғам мен саяси жүйенің ыдырауына әкеледі, бұл диктатураның қалыптасуына ықпал етеді [157].

Әр түрлі елдердегі әлеуметтік - экономикалық даму әр түрлі деңгейде жүріп жатыр. Екінші дүниежүзілік соғыстан кейін әлемде болып жатқан жаһандану қызықты нәтижелерге алып келуде. Бір жағынан, тауарлар мен капитал ағыны батыстық қана емес, көптеген елдерден тарайды. Бірақ, олардың бастапқы ағындары батыстан, ал енді өзге көздер бар - Жапония, Оңтүстік Корея, Қытай, Үндістан. Бұл ретте әр түрлі елдер қол жеткізген табыстар әр түрлі. Инглхарттың негізгі идеялары, біріншіден, қазіргі экономиканың даму және өмір үшін қауіпсіздікті арттыру факторлары негізінде қолайлы нәтижелер байқалатын елдерде құндылықтардың өте маңызды өзгерістері жүріп жатады. Олар бөтен және бізге ұқсамайтын адамдарға шыдамды қарым - қатынасқа,

жаңа идеяларға ашықтыққа және неғұрлым эгалитарлық әлеуметтік нормаларға әкеледі. Инглхарт түсінігінде жаңғырту тек технологиялық қана емес, әлеуметтік - психологиялық та сипатқа ие. Екіншіден, осы елдерде жаңғырту процестері көбінесе қарама - қайшы болып келеді.

Консервативті бағыттың өкілдері (С.Хантингтон, Дж.Нельсон, Х.Линц) модернизацияның басты мәселесі - бір жағынан халықтың жұмылдырылуы, оның саяси емес өмірге қосылуы, Институционализация, олардың мүдделерін артикуляциялау және біріктіру үшін қажетті құрылымдар мен механизмдердің болуы - екінші жағынан. Сонымен бірге, бұқараның басқаруға дайын еместігі, билік институттарын қолдана алмауы, демек, олардың саясатқа қосылудан күтуінің мүмкін еместігі саяси режимді тұрақсыздандыруға ықпал етеді. Консервативті бағыттың пайда болуы модернизацияның екі түсіндірмесін қамтитын элиталық - авторитарлық мектеппен байланысты. Біріншісі экономикалық өсу үшін демократияны құрбан етуге шақыратын «даму диктатурасы» тұжырымдамасымен, екіншісі тәртіп идеясымен байланысты.

Алғаш рет бұл тұжырымдар С.Хантингтонның «Өзгермелі әлемдегі саяси тәртіп» (1968) еңбегінде толық көлемде көрініс тапты, онда автор саяси институттардың модернизациясын олардың демократияландыру деңгейіне байланысты емес, олардың тұрақтылығы мен ұйымдастырылуына байланысты қарастырады. Тәртіпті бақылайтын қатаң режим ғана нарыққа көшуді және ұлттық бірлікті қамтамасыз ете алады. Бұл тәсілдің одан әрі дамуы мен күрделілігін С.Хантингтон мен Дж.Нельсонның «Қиын таңдау: дамушы елдердегі саяси қатысу», онда даму процесі ішкі саяси жүйенің әлеуметтік - экономикалық даму, тұрақтылық, теңдік және қатысу және басымдықтарды таңдау сияқты факторлармен өзара байланысын талап ететіндігін дәлелдейді.олардың үстемдігін ұзартуға мүдделі билеуші элитаның сипатына байланысты [158].

Саяси тәжірибе әлеуметтік дамудағы қазіргі заманғы және дәстүрліліктің біржақты қарсылығын жоққа шығаратын бұл құбылыс туралы неғұрлым күрделі түсінік қалыптастыруға әкелді. Негізгі себептердің бірі дәстүрлі қоғамдардың едәуір әртүрлілігін олардың дәстүрлері қаншалықты кешіктірілгеніне немесе қазіргі заманға көшуді жеңілдеткеніне байланысты анықтау болды. Бұл дәстүрдің әртүрлі элементтерін қарастыруға аналитикалық көзқарасты қажет етті. Дәстүрдің күрделі, жүйелі, қозғалмалы сипатын және оның тарихи жан - жақтылығын анықтау маңызды болды. Әлемдік өркениеттерге тән күрделі және сараланған реттеу жүйесі шеңберінде:

1. қоғамның біршама ауқымды бірлігі мен орнықтылығын қамтамасыз ететін негіздер;
2. ішкі факторлар негізінде динамикаға, дамуды қамтамасыз етуге қабілетті компоненттер. Модернизация теориясының көптеген зерттеушілері модернизация, керісінше, дәстүрді жоюды емес, модернизация процесінің сипатын анықтайтын, сонымен қатар оны тұрақтандырушы фактор ретінде әрекет ететін дәстүрді қолдана отырып дамуды болжайды деп сене бастады. Дәстүрлі мәдени мұрада «пайдалы» және «зиянды» элементтер бөлінеді.

Модернистік парадигманың одан әрі эволюциясы дәстүр мен қазіргі заманның қатаң қарсыласуының сәтсіздігі туралы идеяның таралуында көрініс тапты.

Ш. Эйзенштадт ескінің жойылуы міндетті түрде пайда болуына ықпал етпейтінін түсінді деп санайды жаңа және онымен бірге жүреді. Көбінесе дәстүрлі байланыстардың үзілуі және дәстүрлі құндылықтардың жоғалуы жаңа құндылықтар мен институттардың тамырлануына емес, ыдырауға, дезориентацияға және хаосқа әкеледі. Тәжірибе көрсеткендей, дәстүр мен қазіргі заман үш түрде өзара әрекеттесе алады:

* + симбиоз - өзара оқшауланған сфераларда дәстүрлер мен қазіргі заманның салыстырмалы түрде тәуелсіз өмір сүруін қолдайтын минималды өзара әрекеттесу ретінде, бұл барлық жағынан дәстүрлілікпен қоршалған қазіргі заманғы өмір салттарының анклавтарының пайда болуына әкеледі;
  + мәдениет қақтығысы - дәстүрлілікке қарсы модернизация;
  + мәдениеттер синтезі - дамушы елдердің әрқайсысына тән қазіргі заманғы және жергілікті ерекшеліктердің өзара бейімделуі.

Ш.Эйзенштадт жаңғыртудың жаңа парадигмасы мынадай ережелерге негізделеді деп санайды:

* + қалыптасқан әлеуметтік - мәдени типтердің қоғамның орнықтылығының, дербестігінің негізі ретіндегі маңыздылығын;
  + саяси және экономикалық өмірді реттеудегі құндылық - мағыналық факторлардың тұрақтылығын;
  + әр түрлі қоғамдар модернизацияның нақты процестеріне беретін институционалды, символдық, идеологиялық түсіндірулердің үлкен өзгергіштігі [159].

Сыни көзқарасты ұстанушылар, дәстүр мен қазіргі заман ұғымдары негізінен асимметриялы және дихотомия жасай алмайтындығын атап өтті. Қазіргі қоғам идеал, ал дәстүрлі қоғам - қайшылықты шындық. Сонымен қатар, дәстүрлі қоғамдарды статикалық және қозғалыссыз деп түсіну даулы. Бұл қоғамдар дамып келеді және мәжбүрлі модернизация акциялары осы органикалық дамуға қайшы келуі мүмкін. Сонымен бірге дәстүрлер мен қазіргі заман бір - бірін жоққа шығарады деген тезис сынға алынды. Шын мәнінде, кез

* келген қоғам дәстүрлі және заманауи элементтердің қоспасы болып табылады және дәстүрлер міндетті түрде модернизацияға кедергі келтірмейді, бірақ оған қандай да бір жолмен ықпал ете алады.

Рональд Инглхарт теориясына сәйкес, өзін - өзі көрсету құндылықтарының таралуы модернизация процесін адамның даму процесіне айналдырады, гуманистік қоғамның жаңа түрін қалыптастырады, ол бірден көптеген бағыттар бойынша адамдардың босатылуына ықпал етеді. Бұл өзгеріс бірқатар маңызды әлеуметтік салдарға алып келеді. Олардың бірі - бұл процесс демократиялық институттардың құрылуы мен дамуына ықпал етеді.

Өзін - өзі көрсету құндылықтарын берік ұстанатын қоғамдағы адамдардың үлесі әлеуметтік — экономикалық даму көрсеткіштерімен және демократиялық институттардың жай - күйімен жоғары арақатынасты көрсетеді - бұл барлық осы үш құбылыстың негізін құрайтын бірыңғай өлшемнің болуын болжайды.

Шын мәнінде, олар «жүйенің» үш элементі болып табылады, оның негізі адамның дамуы: әлеуметтік - экономикалық даму, өзін - өзі көрсету құндылықтары және демократиялық институттар тәуелсіз таңдау кеңістігін кеңейтуге ықпал ететін факторлар болып табылады.

Осы үш элемент бұл функцияны қалай жүзеге асырады деген сұрақ туындауда.

Процесс адамның экономикалық, танымдық және әлеуметтік ресурстарын ұлғайту арқылы тәуелсіз таңдаудың шектеулерін әлсірететін әлеуметтік - экономикалық дамудан басталады. Экономикалық ресурстарға байлық пен табыс кіреді, бұл адамға үлкен материалдық тәуелсіздік береді. Танымдық ресурстар адамдардың зияткерлік тәуелсіздігін арттыратын ақпарат пен ресми білімге қол жеткізе алады. Қоғамның ұйымдастырылуы күрделене түскен кезде әлеуметтік ресурстар артады, бұл адамға басқалармен еркін байланыс орнатуға мүмкіндік береді, осылайша оның әлеуметтік тәуелсіздігін арттырады. Әлеуметтік - экономикалық даму табыс пен білім деңгейін арттыру, сондай - ақ адамдар арасындағы өзара іс - қимылды әртараптандыру есебінен ресурстардың осы үш санатының көлемін ұлғайтады. Әлеуметтік - экономикалық ресурстардың деңгейін жоғарылату адамның өз қалауы бойынша әрекет етуге объективті қабілетін бере отырып, жасай алатын іс - әрекеттер спектрін кеңейтеді.

Әлеуметтік - экономикалық даму адамдардың материалдық, зияткерлік және әлеуметтік тәуелсіздігін күшейтетіндіктен, бұл олардың өмірлік қауіпсіздігі мен автономия сезімін тудырады. Тәуелсіздіктің өсіп келе жатқан сезімі адамдарды өзін - өзі көрсетудің гуманистік құндылықтарына басымдық беруге шақырады, ол адамның босатылуын, тәртіптен бас тартудың, нормаға сәйкестіктің әртүрлілігін, биліктен тәуелсіздікті растайды.

Өзін - өзі көрсету құндылықтарының таралуы адамдарды өз таңдауына сәйкес әрекет етуге мүмкіндік беретін институттар құруды талап етуге итермелейді. Тиісінше, өзін - өзі көрсету құндылықтары адамдарды либералды демократияның негізіндегі азаматтық және саяси құқықтарға ие болуға итермелейді. Бұл құқықтар адамдардың жеке және қоғамдық өмірде өз қалауы бойынша әрекет ету мүмкіндіктерін заңдастырады. Осылайша, таңдауға субъективті ұмтылыс таңдау құқығын беруге қойылатын талаптарға әкеледі.

Көп жағдайда ескірген дәстүрлерден туындаған экономикалық және физикалық қауіпсіздіктің төмен деңгейі әлдеқайда қиын өзгереді. Мүдделі элита тарапынан жаңғыртудың қарама - қайшылығы және дәстүрлер кейде осы елдердің дамуына кедергі келтіреді. Жаһанданудың оң салдары елдер мен белгілі бір топтар арасындағы елеулі жанжалдармен толықтырылады, олар оң жақтарын төмендетіп, теріс құбылыстарды туындатады. Атап айтқанда, Инглхарт мұндай елдерде басқарудағы авторитаризм, дәстүрлі мәдени нормаларды қатаңдату, ксенофобияның өсуін атап өтеді. Нәтижесінде, жаңғырту баяу жүріп, дамудың төмен деңгейі көптеген жерлерде сақталып отыр [110, 84].

Саяси модернизация мемлекеттің қоғамдық институт ретінде оның демократизациясын және халық алдында әлеуметтік жауапкершілікті қамтамасыз етуін арттырады. Мәдени тұрғыда модернизация дәстүрлі мәдени құндылықтарды, стереотиптер мен тұжырымдардың трансформациясына тұлға мен адам қорының дамуына алып келеді. Жаһандық коммуникация құралдарының дамуы негізінде, аймақтық интеграция үрдісінің күшеюімен, өркениеттің өзара байланысы мен мәдениеттің жақындасу негізінде қазіргі мемлекеттердің институционалды қайта құруының динамикасы арта түсуде [160].

Әрине әр мемлекет өзінің жеке ерекшеліктерін ескере отырып модернизация процесін жүзеге асыруда, мұнда әр елдің жолы өзгеше. Бірақ сәттілікке қол жеткізген мемлекеттерге ортақ принциптер тән екенін Дүниежүзілік Банктің экономикалық даму комиссиясы атап көрсетті. Оның ішінде:

* бүгінгі таңдағы туындап отырған мәселелерді мүмкіндіктерге айналдыруға бағытталған көпжақты іс - әрекеттерге негізделген интеллектуалы, стратегиялық және саяси ұстанымдар;
* жаңа түрдегі жан - жақтылық, яғни мемлекеттік, жеке, коммерциялық өзара әрекеттесуші субъектілердің озат күштерін біріктіруші механизм; жаңа көпжақтылық мемлекеттік суверенитетті құрметтеу, трансұлттық сипаттағы өзара байланысты мәселелерді шешуді қамтамыз етуге бағытталуы тиіс;
* дамудың қауіпсіздігін қамтамасыз ету, бұл бір уақытта қауіпсіздікті дамуды қамтамасыз ету, конфликтіден бейбітшілікке өту және одан кейін тұрақтылыққа кол жеткізу үшін, мұндай шарттар шеңберінде онжылдықтар және одан да артық уақыт ішінде даму процесі енеді. Осылайша, сарапшылар модернизацияның жаңа теориясының қалыптасуын мойындайды. Сәтті модернизация ретінде саяси тұрақтылық, экономикалық тұрақтылық, тиімді мемлекеттік бақылау, модернизацияның қажет екеніне қоғам арасындағы консенсусты атап өтуімізге болады. Мұндай консолидация сырттан төнетін қауіп болған жағдайында да мүмкін, мұндағы консолидациялық рөлді дәстүрлі құндылықтар жүйесі атқарады, ол шетелдік басқарушы модельдерін көшірген жағдайда құндылықтық дағдарыстан арылуға мүмкіндік береді. Самуэль Хантингтон бойынша, «мәдени мән» факторы демократияның дамуын күшейтуге және керісінше бәсеңдетуге ықпал ететін маңызды негіздерінің бірі. Модернизация және демократизация перспективалары халық санасының күйіне, нарық пен саяси демократияның негізгі принциптері мен нормаларын қабылдау және жүзеге асыруына байланысты [161].

Модернизация ұғымы қоғамның екі типін анықтайды: дәстүрлі және жаңа. Дәстүрлі дәуірден қазіргі заманға көшу үдерісі модернизация деп аталады. Кез келген елдің көптеген азаматтары үшін жаңғыру - бұл кешенді реформалау. Оның негізгі мақсаты халықтың жаңа сапалы өмір сүру деңгейін қамтамасыз ету болып табылады. Қарапайым азаматтың жаппай санасында жаңғыру - білім экономикасы, инновация және инновациялық даму сияқты құрамдастардың жиынтығы болып табылады. Олар, өз кезегінде, қосымша әлеуметтік

кепілдіктер алу мүмкіндігі, әл - ауқатты және әлеуметтік қорғауды арттыру [162].

Сәтті модернизацияға қол жеткізу үшін ең алдымен, әлеуметтік өзгерістермен және олардың барысын қадағалап, қажет жағдайда керекті өзгерістер енгізіп отыратын тұрақты саяси жүйе және күшті мемлекеттік билік қажет. Хантингтонның пікірінше, модернизация - адам ойы мен іс - әрекетінің барлық салаларындағы өзгеруімен байланысты көп аспектілі құбылыс. Модернизацияның саясатқа деген әсері әртүрлі болуы мүмкін. Бұл тұрғыда саяси модернизацияның негізгі аспектілерін үш түрлі деңгейде қарастыруға болады [111, 122].

Соңғы жылдардағы зерттеулер және әлеуметтік - экономикалық даму теориясы екі бәсекелес мектебін тудырды. Бірінші мектеп теориясына сәйкес, жаңғыру нәтижесінде құндылықтардың өзгеруіне, дамуына баса назар аударылды. Бұл мектеп дәстүрлі құндылықтардың құлдырауын және оларды заманауи құндылықтармен алмастыруды болжайды. Екінші мектеп теориясына сай, экономикалық және саяси өзгерістерге қарамастан, дәстүрлі құндылықтарды сақтауды атап көрсетеді. Бұл мектепке сәйкес, құндылықтар экономикалық жағдайларға қатысты тәуелсіз болып келеді. Демек, ол қазіргі заманғы құндылықтардың кейбір жиынтығының айналасында конвергенция екіталай және дәстүрлі құндылықтар экономикалық дамудан туындаған мәдени өзгерістерге тәуелсіз ықпал етуді жалғастыратынын болжайды.

Соғыстан кейінгі Құрама Штаттарда жаңғырту теориясының нұсқасы пайда болды, ол елдің ішкі ерекшеліктерінің: дәстүрлі экономиканың, дәстүрлі психологиялық және мәдени ерекшеліктердің және дәстүрлі институттардың тікелей салдары ретінде әлсіз дамуды қарастырды. Осыған орай, дәстүрлі құндылықтар тек өзгермелі ғана емес, сонымен қатар қазіргі заманғы құндылықтармен алмастырылуы мүмкін, бұл осы қоғамдарға капиталистік дамудың жолдарын ұстануға мүмкіндік береді. Осы даму процесінде себеп - салдарлық байланыстар экономикалық, мәдени және әскери көмек көмегімен

«артта қалған» ұлттарды жаңғыртуды ынталандыратын бай, дамыған ұлт ретінде қарастырылды. Бұл дәлелдер зардап шегушіні айыптаушы ретінде сынға алынды, өйткені жаңғырту теологтары дамыған қоғамдар дамыған қоғам болу үшін қазіргі заманғы құндылықтар мен институттарды қабылдауға тиіс екенін негізге алды. Жаңғырту теориясының соғыстан кейінгі нұсқасы отаршылдық, империализм және экономикалық және саяси үстемдіктің жаңа формалары сияқты сыртқы факторларды елемеу үрдісі болды.

Американ ғалымдарының пайымдауынша, капиталистік елдерден жасалған сауда және инвестициялар деңгейі жоғары елдер басқа елдерге қарағанда экономикалық өсудің жоғары қарқынын көрсетті. Бүкіл әлемнің деректері экономикалық дамудың шамамен болжамды бағытта қоғамды алға жылжыту үрдісі бар екенін көрсетеді: индустрияландыру кәсіптік мамандануға, білім беру деңгейінің артуына, табыс деңгейінің өсуіне алып келеді және сайып келгенде күтпеген өзгерістерге - еркектердің рөлдеріндегі өзгерістерге, билікке қатысты өзгерістерге; саяси қатысудың кеңеюіне әкеліп соғады. Мемлекет пен

қарулы күштерді бақылайтын мақсатты элиталар осы өзгерістерге қарсы тұра алады, бірақ ұзақ мерзімді перспективада бұл қымбатқа түседі және өзгерістер ықтималдығы артады [163].

Жаңартушылық аясындағы дәстүр мен қазіргі заманды әлеуметтік жадының қалыпты және қозғалмалы бөлігі деп қарастыруға болады. Бұл қырынан алғанда дәстүр – бұл орныққан білімдер, тәжірибе, институттар, қатынастар, құндылықтар, ал қазіргі заман – бұл осы құрамдастардың жаңа бір нәрсеге қол жеткізуге, өзгеруге бағдарланған әлеуеті. Қоғамды жаңарту барысында бұлар өзгерістерге түседі, тарихи әлеуметтік жадының тұрақты константалары болса, жаңарту барысында да өзгеріссіз қала береді. Мысалы, дәстүрлі қазақ қоғамы кеңестік дәуірдегі жаңартушылықтан кейін де көптеген дәстүрлі институттары мен қатынас типтерін сақтап қалды. Олар тіпті бүгінгі посткеңестік жаңартушылық барысында қайта жаңғыра бастағандай көрінеді. Бұл, әлеуметтік ұйымның екі типінде де – қауымда да, қоғамда да жүзеге асатын үдерістерді білдіреді. Бұл қарама - қайшы екі үрдіс Қазақстанда да байқалады: бір жағынан дәстүрге ұялаған рушылдық, қандас - туыстық қатынастардың өзектіленуі, шежіреге деген қызығушылықтың оянуы, екінші жағынан, адам мен қоғамды әлемдік экономикалық және саяси кеңістікте аман қалуға мәжбүрлейтін рационалдық қатаң жағдайлар [105, 235].

Жаңғыру теориясының негізгі тұжырымдамасы бойынша экономикалық даму, мәдениет және әлеуметтік - саяси өмірдегі бірізді өзгерістерімен байланысты. Дүниежүзілік мәліметтер экономикалық дамудың қоғамды алға жылжыту үрдісі бар екенін көрсетеді: индустрияландыру кәсіби мамандануға, білім деңгейінің артуына, табыс деңгейінің өсуіне алып келеді. Мемлекет пен қарулы күштерді бақылайтын шешуші элиталар осы өзгерістерге қарсы тұра алады, бірақ ұзақ мерзімді болашақта оның өзгерістер ықтималдығы артады.

Дамыған индустриялық қоғамдар байлығы мемлекеттің жалпыұлттық әл - ауқатының өсуімен бірге, халықтың санының көбеюі негізінде өмір сүруін сақтауды тиісті құбылыс ретінде қабылдай бастайды. Олардың құндылықтық басымдықтары экономикалық және физикалық қауіпсіздікке басымшылдықтан, жеке әл - ауқат және өмір сапасына мән беруіне өзгереді. Осылайша, мәдени өзгерістер біртекті емес, яғни постиндустриалды қоғамның келуімен олар жаңа бағытта өріс алады. Макс Вебер дәстүрлі діни құндылықтар қоғам институттарына ұзақ мерзімді әсер ететінін айтты. Осы дәстүр бойынша Самуэль Хантингтон әлем ғасырлар бойы сақталған мәдени айырмашылықтарға негізделген сегіз негізгі өркениеттер немесе мәдени аймақтарға бөлінетінін айтты. Бұл аймақтар діни дәстүрлер негізінде қалыптасқан және жаңғыру күшіне қарамастан, бүгінгі күні де өз күшін сақтауда. Бұл аймақтар - батыс христиандық, православие әлемі, ислам әлемі, конфуциандық, жапон, индуистік, Африка және Латын Америкасы аймақтары. Әр түрлі саладағы ғалымдар, мәдени ерекшеліктер ұзақ уақыт бойы сақталады және қоғамның саяси және экономикалық құрылымын қалыптастыруды жалғастырады деген қорытындыға келді. Мысалы, Патнэм Италияда бүгінгі күні неғұрлым сәтті қызмет ететін демократиялық институттар ол XIXғ. және одан да бұрын

азаматтық қоғам жақсы дамыған өңірлер болып табылатынын көрсетеді. Фукуяманың пайымдауынша, «сенімнің төмендігі» мәдени мұрасы жаһандық нарықтарда қоғамды тиімсіз бәсекелестік жағдайға қояды, өйткені ол ірі және күрделі әлеуметтік институттарды дамытуға қабілетсіз болып келеді.

Дж. Коул саяси модернизацияның түрлі траекторияларын анықтайтын төрт факторды бөліп көрсетеді:

* Дәстүрлі саяси құрылымдар және мәдениет. Олар ерекше тұрақтылыққа ие, саяси жаңғырту процесінде қоғам ие болатын нысанға әсер ете алады;
* Модернизацияның тарихи мерзімдері. Жаңғыртуды бастау мерзімдері оған тәуелді өзгеретін халықаралық жағдай, халықтың жұмылдыру дәрежесі және соның салдарынан мемлекетке түрлі талаптар түрінде жүктемені ұлғайту, сондай - ақ жаңғырту жолына кейінірек кірген мемлекеттер үшін уақыт бойынша неғұрлым қысқа қайта құру мүмкіндігі сияқты басқа да өзгерістердің маңыздылығын айқындайды;
* Саяси басшылықтың сипаты мен бағыты. Саяси көшбасшылар мен саяси элиталар модернизацияның қозғаушы күші болып табылады, бұл үдерістің жылдамдығы мен бағытына әсер етеді, қоғам бетпе - бет келіп отырған дағдарыстарға жауап береді;
* Саяси модернизацияның дағдарыстары, оның ішінде ұлттық бірегейлік дағдарысы, саяси легитимділік дағдарысы, қатысу, интеграция дағдарыстары. Аталған дағдарыстар пайда болатын реттілік және басшылықтың оларды қаншалықты табысты жеңе алатыны саяси жаңғыртудың түрлі нұсқаларын анықтайды [164].

Саяси модернизацияны зерттеушілердің арасында оған кедергі келтіретін немесе ықпал ететін факторларды анықтау жөнінде бірыңғай көзқарас жоқ. Мысалы, саяси жаңғыру процесінде «оның қоғам өмірінің басқа салаларындағы өзгерістерден артта қалуы» теріс әсер етеді, өйткені мұндай артта қалу революциялық дағдарыстың себебі болуы мүмкін. Азаматтық қоғам мен саяси мәдениет тез өтіп бара жатқан демократияландыруға дайын емес болуы мүмкін, бұл дағдарыстық жағдайдың және тіпті хаостың пайда болуына әкеліп соғады. Тағы бір жағымсыз фактор ретінде көптеген елдер ішкі қажеттіліктерге емес, жаңа әлемдік болмыстың контекстінде өзін - өзі растауға, қорғаныс қабілетін нығайтуға және өткен жылдардағы әскери зақымданулар үшін моральдық өтемақы алуға, әл - ауқат деңгейі мен беделін көтеруге ұмтыла отырып, жаңғыртуды бастайды. Мұндай жаңғырту үшін сол немесе басқа ортаға қатысты қажетті мақсаттарға қол жеткізу жолдары мен алгоритмдерін есептеу емес, тек сыртқы нәтижелерге еліктеу тән. Нәтижесінде әлеуметтік - мәдени реттеу құндылықтарының бұрынғы жүйесі бұзылады, қоғам тұрақтылығының негізі бұзылады, ал қақтығыстар мен қайшылықтар жаңғыртудың қиын шешілген дағдарыстарына айналады.

Жаңғырудың орталық компонентінің бірі діннен рационалды - бюрократиялық билікке өтуі болды. Постмодерннің маңызды компоненті - діни, рационалды - бюрократиялық биліктен қандай да болсын билік пен беделдің рөлін төмендету болды. Себебі, билікке мойынсұну жоғары талаптармен

байланысты: индивидтің жеке мақсаттарын кең бұқара мақсаттарына бағындыруына тура келеді. Бірақ ертеңгі күндегі сенімсіздік жағдайында адамдар оған көнеді. Шабуыл қауіпі кезінде, ішкі тәртіпсіздік немесе экономикалық құлдырау кезінде оларды қорғауға қабілетті күшті беделді тұлғаларды іздейді. Керісінше, өркендеу мен қауіпсіздік жағдайлары жалпы плюрализмге және атап айтқанда демократияға ықпал етеді. Бұл ертеден белгіленген заңдылықты түсіндіруге көмектеседі: бай қоғамдар кедей қоғамдарға қарағанда демократиялы. Бұл заңдылықты Липсет атап көрсетті, және ол Бэркхарт пен Льюис - Бекпен расталды. Мұның себептері күрделі, бірақ негізгі факторлардың бірі - авторитарлық рефлекс қауіпсіздік жағдайында күшті болады. Соңғы уақытқа дейін қауіпсіздік адамның жағдайының маңызды құрамдас бөлігі болды. Тек жақында ғана халықтың көпшілігі өмір сүруге қатысты сенімсіздікті сезінбейтін қоғам пайда болды. Сонымен, заманауи аграрлық қоғам да, заманауи индустриялық қоғам да өмірін сақтап қалу құндылықтарынан қалыптасты. Постмодерн билік пен беделге берілетін мәннің азаюына алып келеді.

Кесте 5 - Р.Инглхарт бойынша қауіпсіздік және кауіп төнетін жағдайында құндылықтардың даму ерекшеліктері

|  |  |  |
| --- | --- | --- |
| Бағыттар | Қауіпсіздікке кепілдік болмаған  жағдай | Қауіпсіздікке кепілдік бар болған  жағдайда |
| Саясат | Күшті көшбасшыларға қажеттілік, тәртіптің басымдылығы, ксенофобия, фундаментализм. | Саяси беделдің маңыздылығы аз, өзін - өзі көрсету, саяси қатысудың  басымдылығы. жаңашыл - ынталандырушы фактор. |
| Экономика | Экономикалық өсудің басымдылығы, сәттілікке жету ынтасы, жеке және мемлекеттік  меншікті қарама - қарсы қою. | Өмір сапасының жоғары басымдығы, субъективті әл – ауқат, жеке және мемлекеттік меншік  беделінің төмендеуі. |
| Дін | Жоғары күштің маңыздылығына баса назар аудару, абсолютті ережелер, болжамға назар аудару. | Діни беделдің маңыздылығы төмен, икемді ережелер, ситуациялық  этика, өмірдің мәні мен мақсатына назар аудару. |
| Ескерту - дереккөз [10] | | |

Ал Д. Растоу саяси жаңғырудың өзіндік моделін ұсынды, онда үш негізгі мақсатты бөліп көрсетті: ұлттық бірлік, тұрақты билік, теңдік.

Осыдан, қоғамдық келісім мен ұлттық бірлікті сақтауға әсер ететін бірқатар факторларды атап өтуге болады:

* Қолданыстағы заңнама және оның сақталуын бақылау тетіктері;
* Мемлекеттің басты саяси принципін жариялайтын құжаттар;
* Тілдерді, этностардың мәдениетін сақтау және дамыту бойынша қабылданатын нормативтік құқықтық актілер туралы халықты хабардар ету; сыбайлас жемқорлықтың болмауы;
* Әлеуметтік әділеттілік пен теңдік идеяларын насихаттау;
* Перифериялық және ауылдық жерлерде өмір сүру деңгейін арттыру;
* Этностарды қолдауға бағытталған мемлекеттің инвестициялары;
* Қандай жерде болмасын адамның жайлы тұруы үшін инфрақұрылымды дамыту;
* Мемлекеттің имиджі және оның халықаралық аренадағы беделі [151, 570].

Модерн құндылықтарынан постмодерн құндылықтарына ауысу индустриялық қоғамның көптеген негізгі институттарының біртіндеп құлдырауына алып келеді. Бұл төменде сипатталатын өзгерістер арқылы жүзеге асырылады.

* 1. Саяси салада постмодерн құндылықтарының жоғарылауы билікке деген құрметті азайтып, қатысу мен өзін - өзі көрсетуге көптеп назар беріледі. Бұл екі үрдіс: авторитарлы қоғамда - демократияландыруға, ал демократиялық болып табылатын қоғамда - партисипаторлық бағытында демократияның дамуына, нақты проблемаларға бағдарлануына ықпал етеді. Бірақ олар билеуші элитаның жағдайын қиындатады. Билікке құрмет эрозияға ұшырайды. Ал жаппай қатысудың өсуінің ұзақ мерзімді үрдісі жалғасып, ол жаңа сипатқа ие болады. Ірі аграрлық қоғамдарда саяси қатысу азшылықпен шектелді. Индустриялық қоғамда жаппай жұмылдыруды элита басқаратын саяси партиялар жүзеге асырды. Бұл демократияландыру жолында үлкен даму болды және оның нәтижесі дауыс беру ретінде саяси қатысудың бұрын - соңды болмаған өсуі болды, алайда жаппай қатысу бұл деңгейден жоғары көтерілмеді. Постмодерн қоғамында дауыс берумен ғана шектеліп қоймай, жаппай қатысудың неғұрлым белсенді және проблемалық түрлеріне ауысып отырады. Бұрын қалыптасқан иерархиялық саяси партияларға жаппай бейімділік төмендейді, «тәртіпті әскер» рөлінде болғысы келмейтін жұртшылық, неғұрлым қатысудың автономды түрлеріне көшті. Демек, сайлауға қатысу бұрынғы деңгейде қалса да немесе төмендесе де, адамдар саясатқа барынша белсенді және анағұрлым ерекше тәсілдермен қатысады. Бұдан басқа, халықтың өсіп келе жатқан сегменті бостандық пен саяси қатысуда экономикалық қауіпсіздікке қол жеткізудің мүмкін болатын құралы ретінде емес, өз - өзіне құнды нәрсе ретінде қарастыра бастайды.

Мәдениет әдетте баяу өзгереді, бірақ ол өзгеріп жатқан ортаның сын - қатерлеріне жауап береді. Әлеуметтік экономикалық ортадағы өзгерістер индивидтердің өмірлік тәжірибесіне әсер ете отырып, жеке деңгейде сенімдердің, позициялар мен құндылықтарының қайта қалыптастасуына ықпал етеді. Мәдениет кенеттен өзгермейді. Адамдардың жасы ұлғайып, әдетте, олар қалыптасқан дүниетанымдық көзқарастарын сақтайды. Демек, қоршаған ортадағы елеулі өзгерістер, әдетте, қалыптасу жылдарында жаңа жағдайларда өмір сүрген ұрпақтарға айтарлықтай әсер етеді. Осы феномен аясында оқиғалардың дамуының ең үздік үлгісі - соңғы бірнеше онжылдықтарда Батыс қоғамдарындағы материалдық құндылықтардан постматериалистік құндылықтарға көшуі. Негізінде тұрғындардың ұрпақ ауысып жатқан, бірте - бірте мәдени ауысуын зерттей отырып, біз оның өсіп - өркендеуі мен құлдырауы кезінде және әртүрлі қоғамның әртүрлі жағдайларында қалай

болғанын байқай аламыз. Мәдениет көп жағдайда өзгерістерге қарсы тұрады - себебі адамдар қоғам институттары дәріптейтін барлық нәрселерге сенуге бейім. Бірақ адамның қарым - қатынасына оның өзінің тікелей тәжірибесі де әсер етеді. Бұл саяси жүйелердің, тіпті тоталитарлық жүйелердің өз мәдениетін қайта құруға мүмкіндігі шектеулі болуының себебі. Адамдар оларға тікелей қатысты болатын аспектілеріне сезгіш болып келеді. Бұл постмодерн құндылықтарына өтуде шешуші болды. Кешірек туылған азаматтар өкілдері өзінің жеке қалыптасу жылдарында өмірді сақтап қалу қаупі қорқыныш тудыратын проблема емес екенін, және олар оны тиісті деп қабылдай алатынын сезінді.

Демократиялық жаңғыру - либерализация, демократияландыру және демократияға дағдылану кезеңдері дәйекті түрде ерекшеленетін жеткілікті ұзақ және күрделі процесс. Мәселен, өткен ғасырдың 60 - 70 жж. тоғысындағы Африканың бұрынғы отарларында, сондай - ақ Латын Америкасы мен Оңтүстік

* Шығыс Азия елдерінде саяси реформалау тәжірибесі Конституциялық либерализм тәжірибесінің болмауы ұлтшылдықтың өсуімен, этникалық қақтығыстардың дамуымен және тіпті соғыстардың пайда болуымен байланысты көптеген мысалдар береді. Саяси жаңғыру жолы өте күрделі және белгісіздіктің түрлі жағдайлары, саяси институттар мен әлеуметтік страталар арасындағы әлеуетті қақтығыстар болып табылады. А.А.Караев былай деп жазады: «...кез келген қоғам, әсіресе посттоталитарлық үздіксіз дамуда. Бұл тұрғыда транзиттік жай - күй жай ғана қозғалмалы емес, сонымен қатар даулы жағдайларға ұшырайды». Саяси транзиттің негізгі маңызды сипаттамаларының бірі бола отырып, белгісіздік жағдайы транзиттік елдердегі саяси реформалардың ықтимал жолдарының нұсқалығына себепші бола отырып, демократиялық жаңғыру процестерінде елеулі рөл атқарады. «Үшінші толқын» елдерінің демократиялық жаңғыруын талдау нәтижесінде Е. Шауенов тұрақтылық факторларының негізгі үш тобы ретінде: мемлекеттік және мемлекеттік емес саяси институттар; биліктің заңдылығы мен тиімділігі; қоғамның мәдени - құндылықтық сипаттамаларын атап көрсетті.

М.Сәрсекеев құрылымдық - функционалдық қақтығысты ынталандыратын төрт факторды қарастыруда. Олардың ішінде:

а) экономиканың теңгерімсіздігі;

б) көлік - коммуникациялық жүйе жағдайының тұрақсыздығы; в) этномәдени қатынастардың ассиметриялылығы;

г) мемлекеттік органдардың құрылымдық - функционалдық теңгерімсіздігі.

Қақтығыстардың аталған көздері, егер оларды бейтараптандыруға мемлекеттің заттық қызметі бағытталмаса, демократиялық транзитке нақты қатер төндіруі мүмкін. Өткен ғасырдың 90 - шы жылдарының басында республикада демократияға көшу күрделі жағдайларда басталды: ел жүйелі әлеуметтік - экономикалық дағдарысты бастан кешірді, оның салдары өнеркәсіптегі құлдырау, гиперинфляция, халықтың өмір сүру деңгейінің күрт төмендеуі болды. Демократияландыру үшін басты алғышарттардың бірі ретінде нарықтық экономиканың негіздері болмаған; КСРО ыдырауы нәтижесінде

барлық жерде посткеңестік елдерде ұлтаралық қатынастар шиеленіскен. КОКП монополиялық билік жанындағы елде саяси әралуандылық болмаған, көппартиялылық, тәуелсіз бұқаралық ақпарат құралдары, үкіметтік емес ұйымдар болған жоқ; демократиялық институттардың тарихи қалыптасқан демократиялық дәстүрлер мен жұмыс істеу тәжірибесі болған жоқ.

1990 - 1993 жылдары бір жүйеден екіншісіне өтпелі кезеңнен туған симбиоз болды: республика президентінің билігі коммунистік партияның (1991 жылға дейін) және халық депутаттары Кеңесінің (1993 жылға дейін) билігімен ұштасқан. 1993 жылға қарай жалпы құқықтық алғышарттар жасалды және азаматтық қоғамның негізгі шеңберлері қалыптастырыла бастады: көп салалы экономика, өзіне тән институттармен саяси және идеологиялық плюрализм, Қазақстанды халықаралық деңгейде біртіндеп мойындады.

1992 - 1995 жж. жергілікті әкімшілік басшысының институты мекемесінен басталған халық депутаттары Кеңестерінің жүйесін демонтаждау жергілікті кеңестердің өкілеттігін қосумен, XII шақырылымның Жоғарғы Кеңесінің өзін - өзі таратуымен және XIII шақырылымның Жоғарғы Кеңесінің қызметін тоқтатумен аяқталды. Бұл тарихи аралық өмірдің барлық салаларында күрделі жағдайлардың күнделікті тәжірибесінің сұраныстарынан туындаған әр түрлі нұсқаларын апробациялаудың неғұрлым драмалық кезеңі болып табылады. Қарама - қайшылық нәтижелерінің бірі Қазақстан Республикасының 1993 жылғы негізгі Заңының дүниеге келуі, содан кейін қоғам оны ұлттық мемлекеттілікті, экономикалық қатынастар мен тіл саясатын сипаттау саласында жекелеген базалық бастауларды қабылдамағаннан кейін, екі жарым жылдан кейін жаңа Конституцияны әзірлеу және қабылдау болды. Қазақстандық қоғамның қарқынды даму жағдайы, макро және микродеңгейлерде дағдарыстық құбылыстардың болуы, әртүрлі мүдделердің күн сайынғы қақтығысы, негізгі мемлекеттік институттарды терең реформалау кезеңінде болу тұрақты Мемлекеттік қызмет қажеттілігін туындады. Қазақстан Республикасының 1995 жылғы 30 тамызда бүкіл халықтық референдумда қабылданған жаңа Конституциясы биліктің бөліну принципі мен тежемелік пен тепе - теңдік тетігіне негізделген бірыңғай мемлекеттік биліктің жұмыс істеуі жағдайында демократиялық жаңғырудың бағдары ретінде либерализмнің базалық бастауларын мәлімдеген. Жан - жақты дағдарыстың шыңы және қоғамдық қажеттіліктердің, саяси және әлеуметтік қайшылықтардың шиеленісуі жағдайында жаңа Конституцияда мемлекеттік биліктің оның билік орталығы - республика президентімен барынша шоғырлануының жоғарғы шегі көрініс тапқан.

Саясаттанушы М.Жумагулов ойынша, Қазақстан Республикасының жаңа суверенді мемлекет ретінде қалыптасуының алғышарттарын атай келе, Қазақстанның тәуелсіз мемлекет ретінде қалыптасуының алғашқы жылдарында келесідей факторларды назарға алу қажеттілігін көрсетті: жүйелік дағдарыс, мемлекеттік құрылым қайта құрылуы, жоспарлы экономикадан нарықтық экономикаға өтуі, жаңа саяси жүйенің қалыптасуы. Елбасы Н.Назарбаев бұл кезеңді Қазақстан Республикасының модернизацияның бірінші кезеңі деп

атады. Конституциялық құрылымның негіздерін қорғау және Қазақстанның мемлекеттілігін қорғауының механизмдерін күшейткен негізгі элементтерінің бірі мемлекеттің тәуелсіздін, унитарлығымен қатар территориялық біртұтастығын сақтау Конституцияның 2 бөлімінің 91 бабында бекітілді. Осылайша, Елбасы Н.Назарбаев Қазақстандағы конституциялық бастамалардың эволюциялық процестерді анықтау қажеттілігі қазақстандық конституционализмнің дұрыс қалыптастыруы, қазақстандықтардың құндылықтардың социомәдени жүйесінің бірегейлігінің кепілі болып табылатынын атап өтті.

Модернизацияның екінші кезеңінің басталуын «Стратегия - 2030» бағдарламасын қабылдауы болып табылады, нәтижесінде Қазақстан экономикалық артта қалу шеңберінен шығып, әлемнің экономикалық бәсекеге қабілетті 50 мемлекеттер қатарына енуді алға қойды. Экономикалық, әлеуметтік және саяси салалардағы жаңғыру мен дамыту міндеттері Қазақстанда басты назарға ие. «Қазақстан 2030» жылға дейінгі бағдарламасы ол этникалық, діни немесе әлеуметтік тиістілігіне қарамастан, Қазақстанның барлық азаматтары үшін жақсы өмір сүруге ұмтылуға және маңызды жағдайлар күн тәртібіне енгізілген (тұрақтылық пен Қазақстанның одан әрі ілгерілеуі мен өркендеуі үшін. Мұндай ұлттық құрылыс нақты мақсаттарға бағытталған құндылықтар жиынтығы және бір басым идеологиядан алшақталған бағдарлама. Өз кезегінде мұндай бағдарлама саяси режим үшін ескі (кеңестік) экономикалық мақсаттары бар нақты идеологияларды алмастыру міндетін де атқарды [165].

Елбасы Н.Ә. Назарбаевтың модернизацияның үшінші кезеңін жариялауы тек жаһандық әлемдік сын - қатерлерге жауап іздеу ғана емес, «Стратегия – 2050» бағдарламасы қазақстандық жолды жүзеге асыруды әзірлеуі болды.

Саяси модернизация, біріншіден, бедел рационализациямен тығыз байланысты, көптеген дәстүрлі, діни, этникалық саяси беделдерінің бірегей зайырлы, ұлттық саяси беделімен ауысуы. Мұндай өзгеріс билік органы адамның іс - әрекетінің жемісі екенін білдіреді және жақсы құралған қоғам белсендінің адамзаттық қайнар көзін иемдену қажет және одан келетін бұйрықтар басқа жауапкершілікке қарағанда әлдеқайда маңызды. Саяси модернизация трансұлттық әсерлерге қатысты ұлт - мемлекеттің сыртқы суверенитетінің және жергілікті, аймақтық билікке қатысты ішкі суверинитеттің бекітуін білдіреді. Ол ұлттық интеграция мен орталықтандыруды білдіріп, яғни биліктің мойындалған ұлттық заң институттарының қолында шоғырлануы.

Екіншіден, саяси модернизация жаңа саяси функциялардың дифференциациясы мен осы функцияларды жүзеге асыру үшін арнайы маманданған құрылымдардың дамуы. Арнайы құзырет саласы - заң, әскери, әкімшілік, ғылыми - саясат саласынан алшақтатылады, автономды, маманданған бірақ осы міндеттерді жүзеге асыру үшін бағынышты органдар пайда болады. Әкімшілік иерархия одан да күрделі және тәртіпті болады.

Лауазым және құзыретті бөлу тумасынан қандай да бір топқа жату құқығына байланысты емес, жеке жетістіктеріне байланысты болады.

Үшіншіден, саяси модернизация саясатта сан түрлі қоғамдық топтардың қатысуының артуымен байланысты. Саяси белсенділіктің артуы тоталитарлы мемлекеттердегідей билік тарапынан бақылаудың артуы да, кейбір демократиялық мемлекеттердегідей халық тарапынан билікті бақылаудың артуын да білдіруі мүмкін. Бірақ барлық заманауи мемлекеттерде азаматтар басқару процесіне енген болып оның салдарын кезіктіреді. Осылайша, бедел рационализациясы, құрылым дифференциациясы және саясатқа кеңінен қатысу

* заманауи қоғамды бұрынғы қоғамнан ерекшелендіреді. Саяси модернизацияның дәстүрлі саяси құрылымнан заманауи құрылымға өту түрі, яғни ол теориялық түрде саяси өзгерістерді қажет ететін бағытты анықтайды.

Болашаққа деген сенім болмаса, толыққанды мемлекет құруға болмайды. Мемлекет пен азаматтың мақсаттары барлық бағыттар бойынша сәйкес келуі өмірлік тұрғыдан маңызды. Мемлекеттің басты міндеті де осы. Азаматтар мемлекетке болашақ бар болса, даму үшін, жеке және кәсіби тұрғыдан өсу үшін мүмкіндіктер болса ғана сенім артады. Мемлекет және халық мұны сезініп, бірлесіп жұмыс істеуге тиіс. Өз бойымызда және балаларымыздың бойында жаңа қазақстандық патриотизмді тәрбиелеуіміз керек. Бұл ең алдымен елге және оның игіліктеріне деген мақтаныш сезімін ұялатады. Бірақ бүгінде қалыптасқан мемлекеттің жаңа даму кезеңінде бұл түсініктің өзі жеткіліксіз. Біз бұл мәселеге прагматикалық тұрғыдан қарауымыз керек. Егер мемлекет әр азаматтың өмір сапасына, қауіпсіздігіне, тең мүмкіндіктеріне және болашағына кепілдік беретін болса, біз елімізді сүйеміз, онымен мақтанамыз. Осындай тәсіл ғана патриотизмді және оны тәрбиелеу мәселесіне прагматикалық және шынайы көзқарасты оятады. 2050 жылға қарай біз Қазақстанның кез келген азаматы ертеңгі күнге, болашаққа өте сенімді болатындай саяси жүйе құруымыз керек. Біздің балаларымыз бен немерелеріміз сырт елден гөрі Отанында өмір сүргенді артық көретіндей, өйткені, өз жерінде өзін жақсы сезінетіндей болуға тиіс. Біздің еліміздің әрбір азаматы өзін өз жерінің қожасы ретінде сезінуге тиіс [46].

Республикамыздың 1995 жылғы Конституциясында дәйектелген адамның құқықтары мен бостандықтары туралы идеялар кездейсоқ пайда болған жоқ. Бізге жеткен құқық мұралары әлемдік қоғамдастықтың ежелден бері аса маңызды дегендерін халықаралық құқықтық актілерде және тиісті ұлттық құжаттарда дәйектеу арқылы адам құқықтарына, бостандықтарына ерекше мән беріп келгенін айғақтайды. Мысалы, 1787 жылы қабылданған АҚШ Конституциясы және 1789 жылы Францияның Ұлттық Жиналысы қабылдаған Адам мен азамат құқықтарының Декларациясы. АҚШ Конституциясы адамның аса маңызды құқықтары мен бостандықтары: ар - ұждан, сөз, баспасөз, бейбіт жиналыстар өткізу бостандығын, азаматтардың жеке бостандығын қорғау құқығын бекітті. Мұндай құжаттардың қатарына халықаралық құқықтық актілер, Біріккен Ұлттар Ұйымының Жарғысы - адамның құқықтары мен бостандықтарын дәйектеудің жаңа кезеңіне арна тартқан құжат. БҰҰ Бас

Ассамблеясы 1948 жылғы 10 желтоқсанда Адам құқықтарының жалпыға бірдей Декларациясын қабылдады. Осы құжат қазіргі таңда да әлемнің барлық елдеріне жеке адамның құқықтары мен бостандықтарын қамтамасыз етудегі адастырмас бағдар болып табылады. 1966 жылы Біріккен Ұлттар Ұйымына қатысушы елдер өздері мүлтіксіз орындауға тиесілі келісім - міндеттеме ретінде қол қойған екі Пакт - Азаматтық және саяси құқықтар туралы, сондай - ақ экономикалық, әлеуметтік және мәдени құқықтар туралы пактілер әзірленді [128, 290].

Бүгінгі таңда кейбір жаһандық үрдістер тұтастай халықтардың көзқарасына ықпал ету ұмтылысын байқаймыз, оның ішінде ұлттық - тарихи болмысын, рухани - адамгершілік құндылықтарын өзгертіп, бейтаныс моральдық стереотиптерді қабылдауға да итермелейді. Қазақстандық ғалым З.К.Шаукенова пікірінше, барлық жаһандық дағдарыстардың, олардың салдарының негізінде заманауи азаматтардың құндылықтар бағдарларының дағдарысы жатыр. Демек, мұндай дағдарыстарды алдын - алу қажеттілігі туындауда. Мұндай талап Қазақстан Республикасының стратегиялық ұзақ мерзімді «Стратегия - 2050» бағдарламасының міндеттерінің бірімен сәйкес келуде. Осы орайда бұл стратегияны жүзеге асырушылардың барлығы дұрыс құндылықтр мен құндылықтық бағдарларды басшылыққа алуы тиіс. Ол үшін халыққа жалған құндылықтарға тойтарыс беру мүмкіндігі мен қазақстандық шынайылықтан үзілмейтін құндылықтарды ендіру қажет.

Демократиялық институттар кейбір елдерде дағдарысқа тойтарыс беру мүмкіндіктері бар, ал кейбір елдерде мүмкіндіктері жоқ болып келеді. Американдық саясаттанушы Р.Даль ойынша, саяси лидерлер мен қарапайым азаматтар демократиялық идеялар, құндылықтар мен рәсімдерді қолдаған жағдайда тұрақты демократияның қызметі арта түседі. Мұндай қолдаудың ең сенімдісі демократияға бейімділік мемлекеттің мәдениетінде шоғырланып, ұрпақтан ұрпаққа берілетін жағдайда маңызды болады. Демек, мемлекет демократияның саяси мәдениетін иеленген жағдайда.

Жалпы, демократиялық институттардың легитимділігі, демократияның консолидациясы кейбір жағдайларға байланысты болады, оның ішінде саяси жүйенің нормативті құрылымының жүзеге асуы, саяси инфрақұрылымның қалыптасуы, элиталық және бұқаралық топтар арасындағы құндылықтық айырмашылықтарды жою, азаматтық мәдениет және жеке қатысу мәдениетінің дамуы, функционалды - тұтас келісімнің дамуы .

Әрбір мемлекет тарихи тұрғыда өзінің құндылықтық бағдарлар иерархиясының ерекше жүйесін қалыптастырады. Осыған байланысты жоғары мемлекеттік құндылықтар номинациясының проблемасы туындайды. Жоғары билік қоғам және өзі қалыптастыратын құндылықтық тұжырымдамаларды халыққа трансляциялау тетігіне ие болуға тиіс. Бұл тұрғыда тек қана Конституция жеткіліксіз болады. Конституциялық мәтіннің құндылық компоненті оның мемлекет заңдарына енуіне, оның қызмет етуінің базалық қағидаттарының декларациясына арналған. Бірақ ол функционалдық түрде ағымдағы мемлекеттік саясаттың аксиологиялық мазмұнын, қауіп - қатерлер

мен сын - қатерлерге құндылықтық түрде жауап беруді қамтамасыз етпейді. Сонымен қатар, ол құндылықтардың дүниетанымдық мағынасын түсіндірумен айналыспайды. Осы мақсатта өзге де қызметтер мен құнды трансляция жолдары жұмыс істейді. Әрбір мемлекет құндылыққа бағытталған құжаттарды өндірудің өзіндік дәстүрін белгілейді [89, 162].

Осындай мемлекеттік бағдарламалардың бірі ретінде «Болашаққа бағдар: рухани жаңғыру» бағдарламасын атауымызға болады. Аталмыш бағдарламада ХХІ ғасырдағы ұлттық сана туралы баяндалған**.** Ол 2050 жылға дейін әлемнің дамыған 30 елінің қатарына кіру бағытындағы бірыңғай мақсатымызға жету жолындағы Қазақстанның саяси, экономикалық және құқықтық түрленулерінің логикалық жалғасы және өзегі болып табылатын бағдарламалық мақала. Бұл мақсатқа бұрынғы сана - сезім мен ойлау үлгісін сақтау арқылы жету мүмкін емес. Әлемдегі заманауи экономикалық, әскери - саяси ахуалды ескере отырып, қоғамдың сананы жаңғыру – бұл өмірлік маңызы бар және қажетті қадам.

Қоғамдық сананы жаңғырудың негізгі мақсаты – ойды жинақтау, өзіңді өзгерту және өзгеріп отырған жағдайларға қарай бейімделе отырып, жаңа дәуірдің ұсынып отырған нәрселерінің ішінен ең жақсысын алу. Қазақстанның экономикалық және саяси жаңару үдерістерінен табысты өту үшін, мықты және жауапты адамдардан құралған біртұтас ұлт болып қалыптасу.

Қоғамдық сананың жаңа үлгісінің маңызды шарты болып болашаққа нық сенім беретін жеке ұлттық кодыңды, өз мәдениетіңді сақтау және біздің кежегемізді кері тартып, ұлттың дамуына кедергі болатын – көзбояушылық, ысырапшылдық, астамшылық сән - салтанаты, біртұтас ұлттың аймаққа бөлінуі, тамыр - таныстықтан бас тарту саналады. Ұлттық сананың жаңа үлгісі халықтың өткені мен бүгінгісінің және болашағының көкжиегін байланыстыратын тұғырнама болып табылады және ол ұлттық сананың түрлі кереғар жақтарын бітістіруге бағытталған. Тарих көрсеткендей, кез келген ірі ауқымды өзгерістер, қоғамның өзгеруі елдің дамуына қозғаушы күш болған сол кездегі тарихи жағдайда үстемдік еткен идеологиялармен, озық идеялармен тығыз байланысты. Жаңа шынайы өмірде жаңаруға іштей ұмтылу – бұл өзін - өзі сақтаудың және дамудың негізгі ұстанымы. Әлемде табысты жаңғырудың жан - жақты үлгісі жоқ. Түркиядағы Мұстафа Кемаль Ататүрік, Сингапурдағы Ли Куан Ю және Малайзиядағы Махатхир Мохамад сияқты ұлы көшбасшы реформашылар әлеуметтік - экономикалық ілгерілеуді рухани жаңарумен және мәдени құндылықтарды дамытумен байланыстырады. Осы елдердің жетістігінің тарихы, қазақстандық қоғамдық сана реформасының қаншалықты қажет екенін және уақытылы қолға алынып отырғанын көрсетеді. Елдің дамуын жеделдетуге ұмтылу, саяси, экономикалық, қоғамдық және мәдени өмірдің жаңғыртылуын жүзеге асыру осы елдерге алдыңғы қатарлы әлемдік державалардың санатында өздеріне тиесілі орындарын абыроймен иеленуге мүмкіндік берді.

Аталмыш бағдарламаның негізінде, ХХІ ғасырдағы ұлттық сана туралы бөлімі алты бағыттан тұрады:

1. Бірінші - бәсекелік қабілет, әрбір қазақстандық, сол арқылы тұтас ұлт ХХІ ғасырға лайықты қасиеттерге ие болуы керек. Мысалы, компьютерлік сауаттылық, шет тілдерін білу, мәдени ашықтық сияқты факторлар әркімнің алға басуына сөзсіз қажетті алғышарттарға ие болу қажет;
2. Екінші - прагматизм. Нақты мақсатқа жетуге, білім алуға, саламатты өмір салтын ұстануға, кәсіби тұрғыдан жетілуге басымдық бере отырып, осы жолда әр нәрсені ұтымды пайдалану – мінез - құлықтың прагматизмі деген осы;
3. Үшіншіден, ұлттық бірегейлікті сақтау. Біріншісі – ұлттық код, ұлттық мәдениет сақталмаса, ешқандай жаңғыру болмайды. Екіншісі – алға басу үшін ұлттың дамуына кедергі болатын өткеннің кертартпа тұстарынан бас тарту керек;
4. Төртінші - білімнің салтанат құруы. Табысты болудың ең іргелі, басты факторы білім екенін әркім терең түсінуі керек. Жастарымыз басымдық беретін межелердің қатарында білім әрдайым бірінші орында тұруы шарт. Себебі, құндылықтар жүйесінде білімді бәрінен биік қоятын ұлт қана табысқа жетеді;
5. Бесінші - Қазақстанның революциялық жолмен емес, эволюциялық жолмен дамуы. Бүгінде революциялар өңін өзгертіп, ұлттық, діни, мәдени, сепаратистік перде жамылды. Бірақ, бәрі де, түптеп келгенде, қантөгіспен, эко- номикалық күйреумен аяқталатынын көріп отырмыз. Сондықтан, әлемдегі оқиғаларды ой елегінен өткізіп, қорытынды жасау – қоғамның да, саяси партиялар мен қозғалыстардың да, білім беру жүйесінің де ауқымды дүниетанымдық, рухани жұмысының бір бөлігі;
6. Алтыншы - сананың ашықтығы. Сананың ашықтығы зерденің үш ерекшелігін білдіреді. Біріншіден, ол дүйім дүниеде, Жер шарының өзіңе қатысты аумағында және өз еліңнің айналасында не болып жатқанын түсінуге мүмкіндік береді. Екіншіден, ол жаңа технологияның ағыны алып келетін өзгерістердің бәріне дайын болу деген сөз. Таяудағы он жылда біздің өмір салтымыз: жұмыс, тұрмыс, демалыс, баспана, адами қатынас тәсілдері, қысқасы, барлығы түбегейлі өзгереді. Біз бұған да дайын болуымыз керек. Үшіншіден, бұл – өзгелердің тәжірибесін алып, ең озық жетістіктерін бойға сіңіру мүмкіндігі. Азиядағы екі ұлы держава – Жапония мен Қытайдың бүгінгі келбеті – осы мүмкіндіктерді тиімді пайдаланудың нағыз үлгісі.

Таяу жылдардағы міндеттер атты бағдарламаның екінші тарауы бірнеше ұсынылған жобаларды қамтиды:

* қазақ тілін біртіндеп латын әліпбиіне көшіру;
* қоғамдық және гуманитарлық ғылымдар бойынша «Жаңа гуманитарлық білім. Қазақ тіліндегі 100 жаңа оқулық» жобасы;
* қазақ «Туған жерге туыңды тік» деп бекер айтпаған. Патриотизм кіндік қаның тамған жеріңе, өскен ауылыңа, қалаң мен өңіріңе, яғни туған жеріңе деген сүйіспеншіліктен басталады. Туған жерге, оның мәдениеті мен салт - дәс- түрлеріне айрықша іңкәрлікпен атсалысу – шынайы патриотизмнің маңызды көріністерінің бірі;
* жергілікті нысандар мен елді мекендерге бағытталған «Туған жер» бағдар- ламасынан бөлек, біз халықтың санасына одан да маңыздырақ – жалпыұлттық қасиетті орындар ұғымын сіңіруіміз керек. Ол үшін «Қазақстаның қасиетті рухани құндылықтары» немесе «Қазақстанның киелі жерлерінің географиясы» жобасы керек. Әрбір халықтың, әрбір өркениеттің баршаға ортақ қасиетті жерлері болады, оны сол халықтың әрбір азаматы біледі. Бұл – рухани дәстүрдің басты негіздерінің бірі;
* заманауи әлемдегі бәсекелік қабілет – мәдениеттің де бәсекелік қабілеті деген сөз. Біз ХХІ ғасырдың жаһандық картасында ешкімге ұқсамайтын, дербес орны бар ұлт боламыз десек, «Жаһандағы заманауи қазақстандық мәдениет» жобасын іске асыруға тиіспіз. отандық мәдениет Біріккен Ұлттар Ұйымының алты тілі – ағылшын, орыс, қытай, испан, араб және француз тілдерінде сөйлеуі үшін мақсатты ұстаным болуы шарт. Екінші, ол бүгінгі қазақстандықтар жасаған және жасап жатқан заманауи мәдениет болуға тиіс. Үшінші, мәдени қазыналарымызды әлем жұртшылығына таныстырудың мүлдем жаңа тәсілдерін ойластыру керек;
* ұлт мақтанышы біздің бұрынғы өткен батыр бабаларымыз, данагөй билеріміз бен жырауларымыз ғана болмауға тиіс. Бұл идеяны «Қазақстандағы 100 жаңа есім» жобасы арқылы іске асырған жөн. «Қазақстандағы 100 жаңа есім» жобасы – Тәуелсіздік жылдарында табысқа жеткен, еліміздің әр өңірінде тұратын түрлі жастағы, сан алуан этнос өкілдерінің тарихы [47].

Осылайша, «Рухани жаңғыру» бағдарламасының алты жобасы күрделі көпмәдениетті және көпэтникалық қоғам үшін оның әлеуметтік топтарын құрайтын көзқарастар арасындағы айырмашылыққа қарамастан, халықтың әлеуметтік - мәдени сұраныстары мен талаптарының көпқырлы спектрін бейнелейді. Қарап отырсақ, осы бағдарламаның мемлекеттің стратегиялық дамуындағы маңызы ерекше. Сондықтан, осы орайда, халық бұл мемлекеттік бағдарламаны қабылдау деңгейін анықтау мақсатында, өткізілген әлеуметтік сауалнаманың нәтижелеріне жүгінуімізге тура келді (сурет 4).

Жауап беруге қиналамын Оқыдым, көрдім, мазмұнымен жақсы

таныспын

Естуім бар ешқашан естімедім

|  |  |  |  |
| --- | --- | --- | --- |
| 4.0% | | | |
|  | 12.6% | | |
|  | | | |
|  | | | 49.6% |
|  | | | |
|  | | 33.7% | |
|  | |

Сурет 4 - «Болашаққа бағдар: рухани жаңғыру» атты бағдарламасының мазмұнымен таныссыз ба?» сұрағына жауап көрсеткіштері, 2017

Ескерту - дереккөз [166]

Сауалнама нәтижелеріне сай, бағдарлама мазмұнымен қалай болғанда да респонденттердің 49,6 % мақаламен таныс, «ешқашан естімедім» деп жауап

бергендер - 33,7 %, «оқыдым, көрдім, мазмұнымен жақсы таныспын» - 12,6% деп жауап берді. Сонымен қатар, «Қалай ойлайсыз, *«Болашаққа бағдар: рухани жаңғыру» бағдарламасының қандай мәселелері мен идеялары аса өзекті, біздің қоғам үшін ерекше маңызды?»* деген сауалдағы ең жоғары құрайтын жауап арасында: компьютерлік сауаттылық, тілдерді меңгеру негізінде қазақстандықтардың бәсекеге қабілеттілік - 24,7%. Екінші орында - дұрыс, қарапайым өмір сүру, қаражат бойынша ақшаны мақсатсыз ұстамау - 22,7%. Одан кейін - ұлттық мәдениет, тарихты сақтау - 21,9%, қазақстандық қоғамның, жаңа технологиялардың және ұлттық идеялардың бірегей дамуы - 22,2%, білім мәдениеті, сәттілікке тек жоғары білімі бар адамдар қол жеткізе алады - 17,1%.

Кесте 6 - «Болашаққа бағдар: рухани жаңғыру» бағдарламасының қандай мәселелері мен идеялары аса өзекті, біздің қоғам үшін ерекше маңызды?» атты сұраққа жауап

|  |  |  |
| --- | --- | --- |
| № | Негізгі идеялар | % |
| 1. | Компьютерлік сауаттылық, тілдерді меңгеру негізінде  қазақстандықтардың бәсекеге қабілеттілік | 24,7 |
| 2. | Дұрыс, қарапайым өмір сүру, қаражат бойынша ақшаны қажетсіз  ұстамау | 22,7 |
| 3. | Ұлттық мәдениет, тарихты сақтау | 21,9 |
| 4. | Қазақстандық қоғамының, жаңа технологиялардың және ұлттық  иделардың бірегей дамуы | 20,2 |
| 5. | Білім мәдениеті, сәттілікке тек жоғары білімі бар адамдар қол жеткізе  алады | 17,1 |
| 6. | Қазақ тілін латынға кезекпен көшуі | 12,9 |
| 7. | Өзгерістерге дайын болу, маңызды тәжірибе алмасу, басқалардан  үйрену | 12,7 |
| 8. | Кішігірім туған жеріне, демек қала аудан, ауылға сүйіспеншілік таныту | 9,4 |
| 9. | Қазақстандық мәдениетті дүниежүзіне таныту | 5,9 |
| Ескерту - дереккөз [166] | | |

Өткізілген әлеуметтік сауалнаманың нәтижелері бойынша, Қазақстанда кез келген күрделі полимәдениетті және көпэтникалық қоғамда сияқты әлеуметтік топ арасында қандай да бір әлеуметтік процестер мен институттарға деген көзқарастарында айырмашылықтар бар. Сонымен қатар, әлеуметтік сауалнама мәліметтерін талдай отырып, бағдарламаға әлеуметтік топтар арасындағы

«Рухани жаңғыру» және оның алты жобасына көзқарастарындағы айырмашылықтарды көрдік. Бұл айырмашылықтар әртүрлі әлеуметтік кесімдер бойынша респонденттердің жауаптарында көрінеді, оның ішінде этникалық ерекшеліктер бойынша да байқалады. Респонденттер тарапынан бағалаудың әртүрлілігі бүгінгі күні азаматтар модернизациялық процеске әртүрлі қарқынмен енетінін айқындап отыр. Азаматтардың кейбр бөлігі, мысалы жоғары білімі бар азаматтар кең ақпаратталған және модернизациялық өзгерістерге дайын. Модернизациялық процестерге ену әртүрлі әлеуметтік топтармен олардың өмір сүру салтымен, қандай да бір нақты жобаларды

қабылдауымен, қалыптасқан дүниетанымдық және мәдени тұжырымдарына юайланысты болып келеді.

«Рухани жаңғыру» бағдарламасының жеке жобалары, мысалы қазақ тілінің латынға көшу жағдайында өзінің реципиенттеріне ие, әсіресе мұндай реформаға қазақ тілін жетік меңгерген азаматтар қатысулы. Демек, «Рухани жаңғыру» бағдарламасының алты жобасы» көпэтникалық қоғам арасындағы айырмашылық дами, оны құрайтын әлеуметтік топтар арасындағы айырмашылықтарға қарамастан әлеуметтік мәдени талаптар мен күйіктердің көп қырлы жағдайын көрсетеді. Сараптама нәтижелері бойынша, мемлекеттік бағдарлама бір күнде өз шешімін табатын мәселе емес, оның даму барысы өз жалғасын әлі табады, яғни бұқара халықтың жобалардың әлеуметтік маңызын анықтап, ұлттық сананың модернизациясы бойынша маңызды міндеттерді жүзеге асыруға саналы түрде азаматтардың қатысуы артқан жағдайға да байланысты болып отыр [160].

Әлеуметтік және этникалық топтар арасындағы келісім – бүкіл қоғамның бірлескен еңбегінің нәтижесі. Осыған орай, саяси үрдістерді саралап, бірлігімізді нығайта түсу үшін нақты шаралар қабылдау керек. Қазақ халқының мемлекет құраушы ұлт ретіндегі рөлін бекемдеп, этносаралық татулық пен дінаралық түсіністікті қалыптастыра беруіміз қажет. Біздің ұстанымымыз: «Ел бірлігі – оның әралуандығында». Еліміздегі этникалық топтардың тілі мен мәдениетін дамытуға жағдай жасай береміз. Белсенді азаматтық қоғам құру үшін үкіметтік емес ұйымдардың беделін арттыру қажетттілігі бар. Билік пен қоғам арасында тұрақты диалог орнату арқылы ғана қазіргі геосаяси ахуалға бейімделген үйлесімді мемлекет қалыптастыруға болады. Сондықтан азаматтық қоғамға қолдау көрсетіп, оның әлеуетін нығайта түсу керек. Сондай - ақ, аса маңызды жалпы мемлекеттік міндеттерді шешу үшін талқылау жұмыстарына азаматтық қоғамның мүмкіндіктерін кеңінен қолдану қажет [50].

Тарихқа сүйенетін болсақ, демократизация үрдісі еркіндік үшін жаппай босату қозғалыстары мен іс - әрекеттер тарапынан қолдау тапқан жағдайда сәтті болғанын айтуымызға болады. Демократизация қарапайым адамдарға азаматтық және саяси еркіндік берумен өзіне тартады. Мұндай мақсат эмансипациялық құндылықтарды ұстанушы, яғни азаматтардың өзін - өзі көрсету мүмкіндері маңызды азаматтар үшін бағалы болып келеді. Мұндай құндылықтардың қалыптасуы туралы айтатын болсақ, олар өмірін сақтап қалу үшін күресу қажеттілігімен байланысты шектеуліктер бәсеңдеген жағдайда адамдарда жеке тәуелсіздік сезімі қалыптастасқан жағдайдың нәтижесінде пайда болады. Мұндай үрдіс авторитарлық жүйе шеңберінде де жүзеге асуы мүмкін. Сонымен қатар, демократиялық құрылыстағы жағдайда тәжірибесі жоқ халықты да демократиялық идеяны қолдауға икемдейді [110, 82].

Осы орайда, Елбасы Н.Ә.Назарбаев өз жолдауында айтқандай, демократиялық және өркендеген мемлекеттер орнатудың ортақ заңдылықтарын, сондай - ақ біздің қоғамның маңызды мәдени - тарихи белгілері мен дәстүрлерін үйлесімді ескеруіміз қажет. Сонымен қатар, бізде демократиялық мәдениеттің терең дәстүрлерінің жоқтығы, еркіндікті ойыңа

келгенді істеуге болады деп түйсіну елді тұрақсыздыққа ұрындыруы, болашаққа арналған барлық жоспарларымызды белінен басып, өзімізді алысқа кері серпіп тастауы әбден мүмкін екенін мойындауымыз керек [167].

Сонымен қатар, қазақстандықтардың басым бөлігі тұлғалық, әлеуметтік, кәсіби тұрғыда еліміздің КСРО құрамында болған уақытта қалыптасты. Сондықтан құндылықтық тарапынан осы азаматтар ХХ ғасырдың 80 - жылдарында немесе тәуелсіз Қазақстан кезінде туылған жастардан ерекше [168]. Осыған қоса, басқа елдерден көшіп келген 1 млн. этникалық қазақтардың туған жеріне көшіп келгенін де айтуымызға болады. Осыған қарамастан, мемлекет халықтың белсенді қолдауымен қоғамның консолидациясын қамтамасыз етуге, жалпыұлттық бірлікті сақтау, республиканың барлық азаматтарына ортақ болып келетін құндылықтардың негізінде қазақстандық идентификацияны дамытуға бағытталған саясатын жүзеге асыруда.

Экономикалық деңгейде бұл сауда және санкциялық соғыстарға, тұтас салаларда секторалдық рецессияға себепші болған, саяси деңгейде– халықаралық қатынастар жүйесінің тұрақсыздығына және қақтығыс әлеуетінің кеңеюіне алып келді. Көптеген іргелі қауіп - қатерлер мен деструктивті сипаттағы қауіп - қатерлерді туындататын проблемалар спектрі соншалықты кең, әлемдік қоғамдастық бір жағынан батыс елдері және Ресей мен Қытай арасындағы жаһандық әскери конфронтация немесе жаңа суық соғыс мүмкіндігін шындап талқылайды. Мұндай қауіп - қатерлер халықаралық терроризм проблематикасымен, Таяу Шығыс дағдарысымен, дезинтеграциялық процестердің күшеюімен күрделене түсуде.

Қазақстан экономикалық және саяси сыртқы факторлардың теріс әсерін толық сезінеді. Жаһандық сын - қатерлер жылдам технологиялық дамумен, сондай - ақ оның адам қоғамына әсерімен туындатады. Цифрландыру, автоматтандыру, роботтандыру және т. б. үдерістерінің өсуі мен тереңдеуіне байланысты жаңа технологиялық шынайылықтың басталуы экономикалық, әлеуметтік және экономикалық өзгерістерге алып келеді, мемлекет алдына білім беру, кәсіптік даярлау, еңбек қатынастары және өзге де салалар жүйелерін бейімдеу және жаңғыру мәселелерін қояды. Жаңғырудың табыстылығы кең бұқараның осы процеске тартылуына, халықтың оның құндылық бағдарлары мен жүзеге асыру тәсілдерін түсінуі мен қолдау деңгейіне, мемлекет пен қоғамның институционалдық өзара іс - әрекетінің тиімділік дәрежесіне байланысты. Қазақстандықтардың мәдени - идеологиялық конвергенциясының және олардың ұлттық бірегейлігін нығайтудың негізгі буыны болып табылатын ұлттық сананы жаңғыртуға қоғам да қолдау көрсетеді. Осымен бір мезгілде жобаларды іске асырудың мәні мен барысы туралы халықты қосымша хабардар ету қажеттілігі анықталады. Этникалық, жас немесе қоныстық кесімдерде халықтың әлеуметтік топтары үшін бағдарлама жобаларының маңыздылығы кім жобаның бенефициары болып табылатындығына жоғары дәрежеде байланысты. Дегенмен, жаңғырту процесі сындарлы бағытта өтіп, барлық әлеуметтік топтардың пікірлері мен мүдделерін ескеруі маңызды, бұл қоғамдық

* саяси тұрақтылықты қолдауға мүмкіндік береді [160, 120] .

Қоғамның қазіргі үрдістерін тиімді басқару үшін мемлекеттік құрылымдар оларды уақытылы зерделеуі қажет. Қазақстандық қоғамда болып жатқан құндылықты өзгерістер әлеуметтік үрдістердің маңызды аспектілері болып табылады. Осыдан туындайтын мәселе, кез келген қоғамның құндылықтарын зерделеу академиялық тар шеңбер үшін ғана ғылыми қызығушылық тудырып қоймай, мемлекеттің әлеуметтік үрдістерін басқару аясында маңызға ие [102, 81].

Жалпы Қазақстанда жоғары құндылықты ұстанымдар, өмір сүретін және бейбітсүйгіш идеалдар басым. Қазақстандықтардың көпшілігі отбасылық құндылықтарға, денсаулыққа және шығармашылық еңбекке, рухани - адамгершілік идеалдарға өздерінің ықыластарын білдіреді. Ең алдымен, атап өту керек: құндылықтар өзі үшін емес, адамның дамуы үшін өмір сүруге арналған. Бұл дамудың бірнеше негізгі құрамдас бөліктері бар: әл - ауқаты, адамның нақты бостандықтарын кеңейту, адамның және әлеуметтік топтардың іс - қимыл жасау және бағалы нәтижелер алу құқықтары мен мүмкіндіктерін кеңейту, әлеуметтік әділеттілікті арттыру, рухани өсу, адамгершілік даму [28, 45].

Осылайша, қазақстандық қоғам кешенді тұрғыда қазақстандықтардың рухани - моральдық келбетін қалыптастырып, оның өмірлік бағдарын бағыттайтын өзінің құндылықтық - мәндік құрылымдарға ие. Олар өз кезегінде қазақ халқының қалыптасу тарихы туралы көзқарастар, олардың мемлекеттілігі жөнінде, саяси, экономикалық, мәдени, құқықтық және моральдық дәстүрлер мен ұстанымдар республика азаматтарын бірегей қауымдастыққа бірігуіне ат салысады. Қалыптасқан құндылықтар сонымен қоса мемлекетке де ықпал етеді, ол жан - жақты іс - әрекеттерді жүзеге асыру барысында осы құндылықтармен бағдарланып отырады. Әсіресе идеологиялық және ақпараттық салаларда кең қолданылады. Өз тұрғысынан коммуникативті саясат шеңберінде мемлекет біріншіден, қоғамдағы қалыптасқан құндылықтардың кең таралуына әсер етеді, нақты уақыттық аралықта дамудың жағдайларына орай құндылықтарды жаңа мәнмен толықтырады. Екіншіден, жаңа құндылықтар мен идеалдарды қалыптастырып, оны қоғамдық сананың енуін қамтамасыз етеді. Мұндай жағдай әсіресе тәуелсіздіктің алғашқы жылдарында өте өзекті мәнге ие болған. Яғни, ескірген құндылықтардың жаңа өзекті құндылықтармен алмастырылу қажеттілігінен туындаған жағдай. Бұл тұрғыда әрине қоғамға қажетті және сапалы құндылықтардың қол жеткізу міндетін айтуымызға болады [57, 74].

Қазіргі таңда қазақстандық қоғам әлеуметтік - экономикалық, мәдени және дүниетанымдық салаларда өзгерістерді бастан кешуде, бұл әлеуметтік институттардың нәтижесі ретінде, халықтың құндылықтарына әсер етеді. Бұл өзгерістер олардың ұлттық сәйкестендіру, патриоттық сезімге қатынастары, негізгі құндылықтар, гендерлік ұстанымдар мен өзге де басты әрекеттерінен көрініс табады.

# Заманауи қоғамдағы саяси құндылықтарды қабылдау ерекшеліктері мен саяси белсенділік: эмпирикалық талдау

Саяси мәдениетті құрайтын құндылықтар, бағдарлар, көзқарастар, стереотиптер жүйесінде орталық орынды саяси жүйенің қалыптасуына және сақталуына ықпал ететіндер алады. Адамдардың саны неғұрлым көп болса, қолданыстағы саяси жүйеге қатысты жағымды құндылықтар мен көзқарастар басшылыққа алынады, әлеуметтік топтар арасындағы келісім деңгейі неғұрлым жоғары болса, қоғамның тұрақтылығы мен өміршеңдігі соғұрлым жоғары болады. Алайда, саяси мәдениетке қоғамда кең таралған құндылықтар, нанымдар, нормалар мен белгілер ғана емес, сонымен бірге оның өзгеруін болжайтындар да кіреді. Көбінесе соңғысының болу фактісі белгілі бір саяси мәдениеттің және тұтастай саяси жүйенің даму мәні мен тенденцияларының маңызды көрсеткіші болып табылады. Сондықтан әртүрлі топтардың саяси сенімдеріндегі сәйкессіздіктерді талдау да үлкен маңызға ие.

Құндылықтар көбінесе адамның мінез - құлқының ерекшелігін және саясат саласындағы таңдауды анықтайды. Құндылық негізінде адамның саясатқа белсенді қатынасы қалыптасады, ол оның мақсатты әрекеттерінде көрініс табады. Саяси мінез - құлық саяси іс - әрекеттің әртүрлі нысандарын қамтиды: дауыс беру, наразылық акциялары, митингілер, шерулер, демонстрациялар, партиялар мен қоғамдық ұйымдар құру. Қазіргі саяси тәртіпке қатысты американдық саясаттанушы Л.Милбрайт саяси қатысудың екі түрін ажыратады.

* + Конвенционалды - заңмен рұқсат етілген және құқық нормаларымен реттелген саяси әрекеттердің шартты, барлық нысандары (дауыс беру, референдумдар, саяси ұйымдарды құру, олардың іс - әрекеттерін артикуляциялаудың заңды тәсілдері).
  + Конвенционалды емес - бұл қолданыстағы заңнамамен тыйым салынған және саяси жүйені (санкцияланбаған демонстрациялар, митингілер, тәртіпсіздіктер, бағынбау акциялары) бұзуға бағытталған саяси қатысудың барлық нысандары.

***Әлеуметтік зерттеу нәтижелері.*** Рональд Инглхарт бастауымен World Values Survey 2011 және 2018 жылдары аралығында Қазақстанда әлеуметтік сауалнама өткізді. 2011 жылы қараша – желтоқсан айларында жүргізіліп, осы сауалнамаға – 1500 қазақстандық қатысты. Ондағы 29 жасқа дейін – 475 респондент, 30 - 49 жас аралығында – 606 қазақстандық, 50 жастан жоғары –

420 адам қатысты.

2018 жылы қазан – қараша айларында өткізілді. Сауалнамаға қатысушылар саны – 1276. Оның ішінде, 29 жасқа дейін – 308 респондент, 30 – 49 жас аралығында – 594 қазақстандық; 50 жастан жоғары – 374 азамат қатысты. Зерттеу Қазақстанның барлық аймақтарында жүргізілді. Оның ішінде қала тұрғындары – 59,2%, ауыл тұрғындары – 40,8 %. Әлеуметтік сауалнамада қазіргі таңда қазақстандық қоғамның алдында тұрған басты мәселелерді анықтау мақсатында, келесідей сұрақтар зерттелді.

Кесте 8 - «Бүгінгі күні қазақстандық қоғам үшін ең маңызды деп нені атайсыз?» деген сұраққа жауап көрсеткіштері. *Ф.Эберт қорының нәтижелері*

|  |  |  |  |
| --- | --- | --- | --- |
| Құндылықтар | % | Құндылықтар | % |
| Байлық/өркендеу | 44,6 | Қазақ тілін жетілдіру | 15,1 |
| Жемқорлықпен күрес | 44, | Әлеуметтік қорғау | 14,6 |
| Заңдылық және тәртіп | 33,3 | Экология, таза айнала | 13,4 |
| Тұрақтылық | 29,1 | Ер адамдар мен әйел адамдардың  теңдігі | 11,6 |
| Теңдік және әділеттілік | 23,6 | Мемлекеттік модернизация | 10,1 |
| Ең дамыған мемлекеттердің  қатарына кіру | 21,9 | Адамгершілік нормаларының  сақталуы, ұят | 9,6 |
| Қазақстанның тәуелсіздігін,  суверенитетін қорғау | 21,3 | Ислам | 9 |
| Мықты отбасы | 20,5 | Ар - намыс, абырой/ намыс | 5,8 |
| Еркіндік | 20,4 | Барлық этникалық топтардың  теңдігі | 5,4 |
| Рухани жаңғыру | 17,8 | Түрік әлеміндегі көшбасшылық | 2,1 |
| Дәстүрлердің қайта жаңғыруы | 16,6 | Орталық Азия аймағындағы  көшбасшылық | 2 |
| Заманауи әлемге қайта ену | 16,6 | Жауап беруге қиналамын | 0,7 |
| Ескерту - дереккөз [56] | | | |

Салыстырмалы түрде, 2018 жылы Ф.Эберт қоры тарапынан өткізілген зерттеу нәтижелері көрсетіп отырғандай, ең жоғары басымдылыққа ие құндылықтар қатарында - байлық пен өркендеу (44,6%), жемқорлықпен күрес (44%), заңдылық және тәртіп (33,3%), тұрақтылық (29,1%), теңдік және әділеттілік (23,6%) аталды. Демек, қоғамдағы жемқорлықпен күресу қажеттілігі бар екенін атап өтуімізге болады. Ал, Рональд Инглхарт пайымдауынша, постматериалистік құндылықтарға жататын экология және таза айнала - 13,4% қазақстандық үшін , ер адамдар мен әйел адамдардың теңдігі - 11,6% респонденттер үшін маңызды деп белгіленді.

Кесте 9 - Заманауи қазақстандықтардың жеке құндылықтарының иерархиясы. Орташа балл (7 балдық шкала бойынша)

|  |  |  |  |
| --- | --- | --- | --- |
| Құндылықтар | балл | Құндылықтар | балл |
| Отбасы қауіпсіздігі | 6,54 | Төзімділік | 5,95 |
| Ата - аналар мен үлкендерді құрметтеу | 6,22 | Өзімен бірге бірегейлікте  өмір сүру | 5,93 |
| Отбасы алдындағы міндеттері / борышы | 6,19 | Шығармашылық және өзін -  өзі тану | 5,88 |
| Еңбекқорлық | 6,19 | Қоғам алдындағы  жауапкершілік | 5,88 |
| Қоғамдағы тәртіп | 6,14 | Ұтымдылық, рационалдылық | 5,86 |
| Жақсы білім | 6,14 | Қоғам алдындағы міндет /  борыш | 5,86 |

9 – кестенің жалғасы

|  |  |  |  |
| --- | --- | --- | --- |
| Жақын адамға көмек | 6,14 | Пікірлердің әртүрлілігі | 5,79 |
| Жақын достарымен, туыстарымен,  әріптестерімен қарым - қатынас | 6,11 | Құдайға сену | 5,69 |
| Достарды, ұжымды қолдау | 6,08 | Мінсіз бедел | 5,63 |
| Теңдік | 6,06 | Мансап | 5,48 |
| Әлеуметтік әділеттілік | 6,04 | Байлық | 5,36 |
| Таңдау еркіндігі | 5,99 | Қоғамдағы жоғары позиция | 5,15 |
| Дәстүрлер | 5,97 | Билік | 4,96 |
| Ескерту - дереккөз [56] |  |  |  |

Жеке құндылықтар иерархиялық жүйесінде қазақстандықтардың басым бөлігі отбасы қауіпсіздігі, ата - аналар мен үлкендерді құрметтеу, отбасы алдындағы міндеттері мен борышы аталғанын көруімізге болады. Сонымен қатар, респонденттер арасында еңбекқорлық, қоғамдағы тәртіп, жақсы білім, жақын адамға көмек құндылықтары да жоғары деп бағаланды. Әрине, мұндай құндылықтардың басымдылығы мемлекеттің өркендеуіне, білімге деген құштарлықтың артуына, қоғамның дұрыс бағытта дамуына жол береді.

Біздің ойымызша, қазақстандықтардың байлық пен өркендеу таңдауын жасау орынды жағдай. Мәселен, 2020 - 2021 жылғы адам басына шаққандағы шығындар көрсеткішін қарастыратын болсақ, жыл сайын артуда. Қазақстан экономикасының рэнкинг форматындағы мониторингі бойынша Ranking.kz жобасы келесідей көрсеткіштерді ұсынуда:

Кесте – 10 - Адам басына шаққандағы шығындар көрсеткіштері

|  |  |  |
| --- | --- | --- |
| Адам басына шаққандағы шығындар, ІІІ тоқсан | 2021/ІІІ (мың,тг) | 2020/ІІІ  (мың,тг) |
| Барлығы | 206,4 | 179,5 |
| Тұтыну шығындары | 192,5 | 166,6 |
| азық - түлік тауарлары | 109 | 97,4 |
| азық - түлік емес тауарлар | 51,3 | 42,7 |
| ақылы қызметтер | 32,2 | 26,5 |
| кредитті және борышты өтеу | 9,8 | 9 |
| туыстарына, таныстарына материалдық көмек, алимент | 3,7 | 3,3 |
| салықтар, төлемдер және басқа да төлемдер | 0,4 | 0,6 |
| Ескерту – дереккөз [169] | | |

Осыған орай, Қазақстан Республикасы Тұңғыш Президентінің жанындағы Әлемдік экономика және саясат институтының сарапшысы Камилла Ковязина, 2017, 2018, 2019 жылы еліміздің 17 аймағында шамамен 2,5 мың адамды қамтитын жүргізген зерттеу нәтижелеріне сәйкес «Азық - түлікке қанша ақша жұмсалады?» деген сұраққа дамыған елдерде кірістердің 15 - 20% - ы жұмсалады. Қазақстанда азық - түлікке халықтың тек 11,3% - ы ғана кірістің 25% жұмсайды. Басым көпшілік өз қаражатының төртінші бөлігін,

қазақстандықтардың 50% - ы қаражаттың 45% - ын азық - түлікке жұмсаса, 16%

* ы – шамамен барлық кірістерін жұмсайтыны анықталды. Сонымен қатар, Қазақстандықтардың 17% - ға жуығы жалақыдан айлыққа дейін өмір сүреді, 26% - ы жинақтарды жұмсап, қарызға батады. Күтпеген шығындарды несиесіз өтей алмайтындар - 44 %, 26 % ақылы дәрігерге, 19 % өмірге қажетті дәрі - дәрмек сатып ала алмайтынын айтты. Респонденттердің 40% - да ақша үнемдеуге ешқашан мүмкіндік болмаған. Қазақстандықтар күтпеген шығын болған жағдайда ақшаны қайдан алады? - деген сұраққа 45 % несие алу үшін банкке барады, 33% қарызға ақша алады, 30 % қосымша табыс көзін іздейді.

Кесте 11 - «Қазір көптеген адамдар еліміздің алдағы он жылға мақсаттарын талқылауда. Айтыңызшы, карточкада аталған мақсаттардың қайсысын неғұрлым маңызды деп санайсыз?» деген сұраққа жауап көрсеткіштері.

|  |  |  |
| --- | --- | --- |
| Берілген мақсаттар | 2011, % | 2018, % |
| Экономикалық өсудің жоғары деңгейі | 71,6 | 52,9 |
| Бұл елде күшті қорғаныс күштері бар екеніне көз жеткізу | 8,1 | 25,4 |
| Адамдар өз жұмысында және өз қауымдастықтарында қалай  жұмыс істейтіні туралы көбірек сөйлесе алатындығын көру | 15,9 | 15,8 |
| Біздің қала және ауылдық жерлерін әдемірек жасауға  тырысу | 4,3 | 4,3 |
| Білмеймін |  | 1,6 |
| Ескерту - [133] | | |

Жауап нәтижелері бойынша, респонденттердің басым көпшілігі, ондағы 2011 жылы – 71,6 %, ал 2018 жылы – 52,9% экономикалық дамудың жоғары деңгейін белгіледі. Салыстырмалы түрде 2011 жылмен (8,1%) салыстырғанда, 2018 жылы (25,4%) күшті қорғаныс күштері бар екеніне көз жеткізу жауабы артқанын байқауымызға болады. Басқа жауаптар бойынша өзгерістер жоқ. Демек, азаматтардың құндылықтары постматериалистік бағытқа қарағанда материалистік бағытта жоғары басымдылыққа ие.

Кесте 12 – Мемлекеттің алдағы 10 жылдағы ең маңызды мақсаты

|  |  |  |  |  |  |  |
| --- | --- | --- | --- | --- | --- | --- |
| Берілген мақсаттар | Барлы ғы, % | Алма ты, % | Нұр - Сұлтан,  % | Алматы обл., % | Ақмола,  % | Ақтө бе, % |
| Елдегі тәртіпті сақтау | 54,7 | 41,5 | 48,6 | 61,3 | 70,2 | 66,1 |
| Маңызды мемлекеттік шешімдер қабылдаған  кезде адамдарға көбірек дауыс беру құқығын беру | 17,6 | 25,2 | 14,3 | 14,6 | 5,3 | 15,3 |
| Бағаның өсуіне қарсы  күрес | 20,5 | 25,2 | 30 | 21,2 | 19,3 | 11,9 |
| Сөз бостандығын қорғау | 4,8 | 7,4 | 5,7 | 2,9 | 3,5 | 6,8 |
| Білмеймін | 2,5 | 0,7 | 1,4 | - | 1,8 | - |

12 – кестенің жалғасы


|  |  |  |  |  |  |  |
| --- | --- | --- | --- | --- | --- | --- |
| Берілген мақсаттар | Аты рау  обл., % | Батыс Қазақс  тан, % | Маңғыс тау, % | Түркіс тан, % | Павло дар, % | Қара ғанды,  % |
| Елдегі тәртіпті сақтау | 33,3 | 68,2 | 37,2 | 44,7 | 66,1 | 52,9 |
| Маңызды мемлекеттік шешімдер қабылдаған  кезде адамдарға көбірек дауыс беру құқығын беру | 16,7 | 6,8 | 4,7 | 17,5 | 1,6 | 20,6 |
| Бағаның өсуіне қарсы күрес | 42,9 | 22,7 | 41,9 | 36,8 | 12,9 | 16,7 |
| Сөз бостандығын қорғау | 4,8 | - | 16,3 | - | - | 1 |
| Білмеймін | 2,4 | 2,3 | - | 0,9 | 19,4 | 8,8 |
| Берілген мақсаттар | Қоста най, % | Қызыл орда,  % | Шығыс Қазақстан  % | Шымкент  % | Солтүс тік Қазақ  стан, % | Жам был, % |
| Елдегі тәртіпті сақтау | 58,8 | 22,4 | 73,3 | 43,5 | 56,8 | 77 |
| Маңызды мемлекеттік шешімдер қабылдаған  кезде адамдарға көбірек дауыс беру құқығын беру | 13,2 | 36,2 | 14,3 | 40,3 | 34,1 | 12,2 |
| Бағаның өсуіне қарсы  күрес | 10,3 | 22,4 | 7,6 | 14,5 | 4,5 | 9,5 |
| Сөз бостандығын қорғау | 17,6 | 19 | - | 1,6 | 4,5 | 1,4 |
| Ескерту – дереккөз [133] | | | | | | |

Қазақстандықтардың алдағы он жылға мемлекеттің мақсаты ретінде маңызды деп танылуы ретінде, халықтың басым көпшілігі «елдегі тәртіптің сақталуын» атап көрсеткен. Мұндағы аймақтық бөліністе ең жоғарғы көрсеткіш

* Жамбыл облысы (77%), Шығыс Қазақстан (73,3%), Ақмола (70,2%) байқалды. Ал, «маңызды мемлекеттік шешімдер қабылдаған кезде адамдарға көбірек дауыс беру құқығын беру» деген мақсатты қолдауда, ең жоғары Шымкент (40,3%), Қызылорда (36,2%), Алматы (25,2%) өңірлерінде байқалуда. Сонымен қатар, тұрғындар арасында «бағаның өсуіне қарсы күрес» еліміздің мақсаты ретінде танығандар – Атырау (42,9%), Маңғыстау 41,9%), Нұр - Сұлтан (30%). Демократиялық құндылықтыңтың бірі ретінде «сөз бостандығын қорғау» қазақстандықтар арасында салыстырмалы түрде жоғары бағалауға ие емес. Мәселен, Батыс Қазақстан, Түркістан, Павлодар, Шығыс Қазақстанда мүлдем таңдамаған. Ал, ең жоғарғы көрсеткіштер – Қызылорда (19%), Қостанай (17,6%), Маңғыстауда (16,3%) байқалды.

Еуразиялық интеграция институты 2017 жылы өткізген әлеуметтік сауалнамаға сәйкес, аса маңызды әлеуметтік - саяси құндылықтардың қатарына суверенитет және мемлекет тәуелсіздігі 49,3%, ұлттық қауіпсіздік - 41,2%, ұлттық бірлік - 39,2%, адам және азамат құқықтары және бостандықтары - 37,0%, тұрақты экономикалық өркендеу - 35,8%. Сонымен қатар, саяси тұрақтылық - 32,7%, демократия - 30,7%, этникааралық келісім - 26,7%,

қазақстандық патриотизм - 19,7%, заң үстемдігі - 12,4%, әлеуметтік мемлекет - 10,9%, зайырлы мемлекет - 9,9%, конфессияаралық келісім - 8,6%, басқа деген жауап - 0,3% басым екендігін байқауымызға болады.



Басқа

Конфессияаралық келісім Зайырлы мемлекет Әлеуметтік мемлекет

Заң үстемдігі Қазақстандық патриотизм Этникааралық келісім

Демократия Саяси тұрақтылық

Тұрақты экономикалық даму Азаматтардың құқықтары мен бостандықтары

Ұлттық бірлік Ұлттық қауіпсіздік

Суверенитет, мемлекет тәуелсіздігі

0.3

8.6

9.9

10.9

12.4

19.7

26.7

30.7

32.7

35.8

37

39.2

41.2

49.3

Сурет 5 – «Қазақстанның аталмыш әлеуметтік - саяси құндылықтары арасында Сіз үшін аса маңызды?» деген сұраққа жауап көрсеткіштері

. Ескерту - дереккөз [160]

Қазақстандықтар саясатқа қаншалықты қызығушылық танытатындығы

«Саясат Сізді қаншалықты қызықтырады?» деген сұрақтың шеңберінде зерттелді.

**Саясатқа қызығушылық**

2018 2011

өте қызық біршама қызығушылық бар

аса қызық емес мені мүлдем қызықтырмайды

білмеймін

жауап жоқ

8,6%

9%

33,2%

35%

43,7%

41

,1%

12,5%

14,9%

0,7%

1,3%

Сурет 6 – «Саясат Сізге қаншалықты қызық?» деген сұраққа жауап, 2011/2018 Ескерту - дереккөз [133]

Қойылған сұрақтың жауап нәтижелері бойынша, 2011 жылы 9% респондент үшін саясат «өте қызық» болса, 2018 жылы одан да төмен 8,6%

құрады. Респонденттердің басым бөлігі, мәселен 2011 жылы – 41,1% «аса қызық емес» деп жауап берсе, 2018 жылы шамамен артып, 43,7% саясатқа қызықпайтынын білдірді. Біршама қызығушылық бар деп 2011 жылы – 35% тұрғындары жауап берсе, 14,9% «мүлдем қызықтырмайды» деп жауап берді. Салыстырмалы түрде, 2011 жыл мен 2018 жылғы зерттеу нәтижелері арасында үлкен айырмашылықтар байқалмағанымен, саясатқа деген қызығушылық шамамен төмендегені анықталды.

Кесте 12 - Табыс деңгейіне байланысты саясат маңыздылығының көрсеткіштері, 2018

|  |  |  |  |  |  |  |
| --- | --- | --- | --- | --- | --- | --- |
|  | барлығы,  % | төмен, % | орташа, % | жоғары, % | білмеймін,  % | жауап жоқ, % |
| Өте маңызды | 13,5 | 7,4 | 13,3 | 21,6 | 9,5 | 11,5 |
| Маңызды | 30,7 | 23,1 | 31,4 | 33,6 | 19 | 34,6 |
| Аса маңызды  емес | 35,7 | 44,6 | 34,9 | 33,6 | 47,6 | 23,1 |
| Мүлдем маңызды  емес | 19 | 22,3 | 19,3 | 10,4 | 23,8 | 30,8 |
| білмеймін | 0,9 | 1,7 | 0,9 | 0,8 | 0 | 0 |
| Жауап жоқ | 0,2 | 0,8 | 0,1 | 0 | 0 | 0 |
| Ескерту – дереккөз [133] | | | | | | |

Заманауи қазақстандықтардың саясаттың маңыздылығына табыс деңгейі де байланысты болып отыр. Осылайша, зерттеу нәтижелеріне сәйкес, жоғары табысы бар азаматтар (55,2%) төмен табысы бар азаматтарға (30,5%) қарағанда, саясатты «өте маңызды» және «маңызды» деп санайды. «Аса маңызды емес» және «мүлдем маңызды емес» деп, табысы төмен тұрғындар (66,9%) арасында жоғары көрсеткіштерді байқауымызға болады, жоғары табысы бар азаматтар арасында бқл көрсеткіш – 44% құрады. Сонымен қатар, жас ерекшеліктеріне сәйкес, 29 жасқа дейінгі азаматтар саясат «өте маңызды» деп – 10,7%,

«маңызды» деп – 37,3% атап өтсе, «маңызды емес» және «мүлдем маңызды емес» жалпы түрде – 50%, 30 - 49 жас аралығында – «өте маңызды» және

«маңызды» жалпылай түрде – 43,1%, «маңызды емес» және «мүлдем маңызды емес» жалпы түрде – 55,7% ал жасы 50% – ден жоғары қазақстандықтар «өте маңызды» деп – 15,2%, «маңызды» - 27,5%, «маңызды емес» және «мүлдем маңызды емес» жалпы түрде – 57% жауап берді.

Қызмет саласы бойынша қазақстандықтардың саясат маңыздылығының ерекшеліктерін көруімізге болады. Мәселен, мемлекеттік немесе қоғамдық институттарды қызмет ететін азаматтар (14,7%) жеке мемлекеттік емес ұйымдарда жұмыс істейтін тұрғындарға (7,4%) қарағанда өте жоғары деп

бағалады. Демек, қызмет саласының да азаматтарға әсерін атап өтуімізге болады.

Кесте 13 - Қызмет саласы бойынша саясат маңыздылығының көрсеткіштері, 2018

|  |  |  |  |  |  |
| --- | --- | --- | --- | --- | --- |
| Берілген жауаптар | Барлығы,  % | Мемлекеттік немесе қоғамдық  институттар, % | Жеке бизнес немесе индустрия, % | Жеке мемлекеттік емес  ұйымдар, % | Жауап жоқ, % |
| Өте маңызды | 13,9 | 14,7 | 12,6 | 7,4 | 17,7 |
| Маңызды | 30,6 | 35 | 27,2 | 24,1 | 31,5 |
| Аса маңызды  емес | 35,4 | 31,2 | 40,9 | 31,5 | 30,9 |
| Мүлдем маңызды  емес | 19 | 18,3 | 18,2 | 33,3 | 18,8 |
| білмеймін | 1 | 0,9 | 1,1 | 1,9 | 0,6 |
| Жауап жоқ | 0,2 | 0 | 0 | 1,9 | 0,6 |
| Ескерту – дереккөз [133] | | | | | |

Американдық саясаттанушы Л.Пай саяси жүйе пайда болған экономикалық және әлеуметтік мәселелерді шешіп қана қоймай, сонымен бірге адамдарға жеке басының санасын және үлкен қауымдастықтағы негізгі мүшелікті қамтамасыз етуі керек екенін атап өтті. Сондықтан Саяси модернизация міндетті түрде тек құқыққа ие болу ғана емес, сонымен бірге шешім қабылдау кезінде қатысудың нақты мүмкіндігі бар адамдар мен топтардың санын көбейтуді қамтиды. Бұл өтпелі саяси режимнің тиімділігі мен заңдылығын арттыру факторы ретінде саяси қатысудың маңыздылығын көрсетеді [157, 79 ].

Қазақстандықтардың азаматтық белсенділігінің көрсеткіші ретінде, әртүрлі ұйымдарға мүше болуын атап көрстеуімізге болады. Осы орайда, келесідей сұрақтар зерттелді: «Көрсетілген ұйымдарға белсенді қатысасыз ба, құрамына кіресіз бе, бірақ белсенді қатыспайсыз ба немесе ол ұйымның құрамына кірмейсіз бе?» сұрағына төменде көрсетілген кестедегі жауаптар берілді.

Кесте 14 - Экологиялық ұйымдарға өзіңіздің қатыстылығыңызды айтыңыз

|  |  |
| --- | --- |
| Берілген жауап | % |
| Мүше емеспін | 89,7 |
| Белсенді емес мүше | 3,4 |
| Белсенді мүше | 0,5 |
| Білмеймін | 6,3 |
| Ескерту – дереккөз [133] | |

2018 жылғы зерттеу нәтижелері көрсетіп отырғандай, қазақстандықтардың басым бөлігі – 89,7% экологиялық ұйымдарға мүше емес. Тек 3,9% ғана белсенді және белсенді емес мүше екенін атап өтті.

Тарихи тәжірибе көрсеткендей, кез - келген күрделі және өміршең қоғамның негізгі сипаттамасы болып табылатын мүдделердің, бағдарлардың, көзқарастардың, құндылықтардың әртүрлілігі мемлекеттің рөлін, мемлекет пен жеке адамның қарым - қатынасын және сәйкесінше әртүрлі саяси көзқарастарды әр түрлі түсінуді анықтайды. Мүдделері мен көзқарастары бірдей азаматтар, сайып келгенде, бірлескен күштермен ортақ мақсаттарға жету үшін бір - бірімен бірігуін жүзеге асырады. Осы орайда, қазақстандықтардың саяси партияға мүше болу деңгейін анықтау қарастырылды.

Кесте 15 – Саяси партияға мүшелік көрсеткіштері

|  |  |
| --- | --- |
| Берілген жауап | % |
| Мүше емеспін | 83,2 |
| Белсенді емес мүше | 9,2 |
| Белсенді мүше | 1,6 |
| Білмеймін | 6 |
| Ескерту – дереккөз [133] | |

Саяси партияларға да төмен белсенділік деңгейі анықталуда. Мәселен, респондеттердің - 83,2 % мүше емес, мұндағы тек 10,8% белсенді және белсенді емес мүше екенін белгіледі. Біздің ойымызша, бұл партиялар арасындағы бәсекелестіктің болмауы, партияға мүше болудың нәтижесінде саяси процестер мен саяси шешімдерге шынайы әсер етудегі сенімділіктің жоқтығынан да туындауы мүмкін.

*Құндылықтар және саяси өмірге қатысуға деген көзқарас.* Құндылық саясатта дұрыс және бұрыс, қолайлы және қолайсыз, оның ішінде бостандық, қауіпсіздік, әл - ауқат немесе қатысу процесі, ымыраға келу және келісім сияқты саясаттың параметрі ретінде анықталады. Құндылық сонымен қатар саясат, саяси мінез - құлыққа деген көзқарас сияқты саяси мәдениеттің басқа компоненттерінің нәтижесі болып табылады. Құндылықтар мен қатынастар факторлары үш негізгі тұжырымдаманы қамтиды: саяси тиімділік, саяси көзқарастар мен саяси сенім. Саяси тиімділік - бұл бір нәрсені өзгерте алады деп сенетін адамның оптимистік көзқарасы, ал сыни саяси көзқарастар жеке саясаткерлер мен көшбасшылардың пессимистік жорамалы болып табылады. Екінші жағынан, саяси сенім ұғымы - бұл жеке адамның саясатқа, сондай - ақ жағдайды өзгерте алатын және өзгеріске әкелетін көшбасшыға деген сенімі.

*Саяси тиімділік.* Саяси тиімділікті түсіндіретін қатысудың арасында

«саясат өте қиын нәрсе» бар. Ұлыбританиядағы Марш және Грант жүргізген зерттеу көрсеткендей, респонденттердің 74 % саясат түсіну қиын нәрсе екендігімен толық келіседі немесе келіседі, ал 23 % келіспейді.

*Сыни саяси көзқарастар.* Сыни көзқарастар тиімділікке қайшы келеді және пассивті көзқараспен байланысты. Аджер цинизмді «адам табиғатына деген жеккөрушілік» деп анықтайды және бұл анықтама адамның жеке және саяси көзқарастарын өлшеу үшін қолданылады. Содан кейін цинизм саяси мінез

* құлықпен байланысты, мысалы, демократтарды жақтаушылар

республикашыларға қарағанда ұнамсыз. Цинизм білім деңгейінің жоғарылауымен төмендейді, содан кейін табыс деңгейінің артуы да әсер етеді. Саясатқа немқұрайлы қарайтын адамдар бұл немесе басқа мәселеге әсер ете алмайды деп ойлайды, сондықтан олардың саяси өмірге қатысуы аз. Дөрекі ұстанымға ие топтар немесе жеке адамдар әрқашан саясатты «лас іс» деп санайды, сондықтан саясаткерлерге сенуге болмайды деп есептейді.

*Саяси сенім.* Саяси сенім - саясаткерлердің сенімділігі мен адалдығы, саясаткерлердің жауаптылығына сену немесе олардың естілетініне, прагматикалық және оларға сенуге болатынына сену немесе саясаткерлер өз уәделерін орындайтынына сену және нақты мекемелердің құзыреттілігіне сену, әсіресе сенім немесе мемлекеттік қызметтерге деген сенім. Мартин мен Стронахтың зерттеуі Жапония халқы көшбасшыларға толық сенбейтінін, бірақ Ұлыбританиядағы саясаткерлер мен Үкімет басшыларына деген сенім деңгейі жоғары екенін көрсетеді. Жапониядағы төмен саяси сенім билеуші үкіметтің тұрақсыздығымен түсіндірілді, ал Ұлыбританияда 19 ғасырдың аяғында өмір сүру деңгейінің жоғарылауы саяси сенім деңгейінің жоғарылауына әкелді. Путнам сонымен бірге әлеуметтік сенімді саяси сеніммен байланыстырады. Оның айтуынша, әлеуметтік сенім дегеніміз - басқалар біздің мүдделерімізді ескереді немесе, кем дегенде, бізге зиян тигізбейді деген сенім. Фукуяма мәліметтері бойынша мәдени айырмашылықтар әлеуметтік сенімге де әсер етеді. Сонымен, Ньютон өте күшті әлеуметтік сенім әр түрлі саяси партиялармен, соның ішінде саяси қауымдастықпен, институттарға деген сеніммен және саясаткерлерге деген сеніммен анықталады дейді.

Кесте 16 - Саяси институттарға сенім білдіру көрсеткіштері

|  |  |  |  |  |  |  |
| --- | --- | --- | --- | --- | --- | --- |
| Ұйымдар | «өте жоғары»,  % | «жоғары»,  % | «аса  жоғары емес», % | «сенбеймін»,  % | «білмеймін»,  % | «жауап жоқ», % |
| Діни ұйым | | | | | | |
| 2011 | 18,3 | 43,5 | 23 | 15,1 |  |  |
| 2018 | 41,5 | 37,5 | 16,2 | 3,3 | 1 | 0,5 |
| Сот | | | | | | |
| 2011 | 11,8 | 38,9 | 34,1 | 15,3 |  |  |
| 2018 | 18 | 44,8 | 29,3 | 5,8 | 1,3 | 0,5 |
| Теледидар | | | | | | |
| 2011 | 15,3 | 48,7 | 27,3 | 8,7 |  |  |
| 2018 | 17,3 | 46 | 30,4 | 4,9 | 0,8 | 0,6 |
| Үкімет | | | | | | |
| 2011 | 25,5 | 49,3 | 18,9 | 6,3 |  |  |
| 2018 | 22,1 | 46,5 | 25,2 | 4,1 | 1,5 | 0,7 |
| Парламент | | | | | | |
| 2011 | 19,5 | 47,6 | 22,5 | 10,4 |  |  |
| 2018 | 21 | 43,6 | 26,6 | 6 | 2,4 | 0,4 |
| Мемлекеттік мекемелер | | | | | | |
| 2011 | 17,4 | 50,1 | 26,4 | 6,2 |  |  |

1. – кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| 2018 | 18,9 | 47,5 | 26,5 | 5,3 | 1,2 | 0,7 |
| Полиция | | | | | | |
| 2011 | 10,6 | 39,7 | 36,4 | 13,3 |  |  |
| 2018 | 17,9 | 47,2 | 28,4 | 5,2 | 0,7 | 0,5 |
| Саяси партиялар | | | | | | |
| 2011 | 11,7 | 43,5 | 33,1 | 11,8 |  |  |
| 2018 | 16 | 41,4 | 32,7 | 7,1 | 0 | 2,8 |
| Университеттер | | | | | | |
| 2011 | 14,8 | 49,4 | 27,7 | 8 |  |  |
| 2018 | 18,8 | 47,1 | 27,5 | 4,9 | 1,3 | 0,5 |
| БАҚ |  |  |  |  |  |  |
| 2011 | 10,1 | 42,8% | 35,1 | 12 |  |  |
| 2018 | 15,8 | 43,5 | 32,9 | 6,5 | 0,8 | 0,5 |
| Әскер | | | | | | |
| 2011 | 21,8 | 50,2 | 21 | 7,1 |  |  |
| 2018 | 35,3% | 45,5 | 15,4 | 1,7 | 1,4 | 0,5 |
| Ірі компаниялар | | | | | | |
| 2011 | 9,7 | 47,5 | 34,7 | 8,2 |  |  |
| 2018 | 10,9 | 41,3 | 37,2 | 7 | 2,9 | 0,7 |
| Банктер | | | | | | |
| 2011 | 12,1 | 42,3 | 33 | 12,6 |  |  |
| 2018 | 13,2 | 42,1 | 34,5 | 7,4 | 1,8 | 0,9 |
| Қайырымдылық қорлары | | | | | | |
| 2011 | 13 | 45 | 30,7 | 11,2 |  |  |
| 2018 | 16,3 | 45,3 | 25,4 | 5,3 | 6,2 | 1,5 |
| Әйелдер қозғалысы | | | | | | |
| 2011 | 12,8 | 46,5 | 27,6 | 13,2 |  |  |
| 2018 | 17,6 | 44,7 | 23,6 | 5,3 | 7,4 | 1,4 |
| Ескерту – дереккөз [133] | | | | | | |

Кесте 17 - «Адамдардың көпшілігі үшін бостандық пен теңдік маңызды, бірақ екеуінің біреуін таңдау қажет болса, Сіз қайсысын неғұрлым маңызды деп санайсыз?», 2018

|  |  |  |  |  |  |  |
| --- | --- | --- | --- | --- | --- | --- |
| Берілген  жауаптар | Барлығы | Алматы | Астана | Алматы  обл. | Ақмола  обл. | Ақтөбе  обл. |
| Еркіндік | 51,1 | 60 | 50 | 69,3 | 59,6 | 37,3 |
| Теңдік | 42,3 | 37 | 47,1 | 25,5 | 31,6 | 44,1 |
| Білмеймін | 5 | 1,5 | 2,9 | 4,4 | 8,8 | 16,9 |
| Жауап жоқ | 1,6 | 1,5 | - | 0,7 | - | 1,7 |
|  | Атырау обл., % | Бат.  Қазақстан обл., % | Маңғыс тау обл.,  % | Түркістан обл., % | Павлодар обл., % | Қарағанды обл., % |
| Еркіндік | 31 | 50 | 41,9 | 43 | 35,5 | 34,3 |

1. – кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| Теңдік | 61,9 | 50 | 39,5 | 56,1 | 30,6 | 49 |
| Білмеймін | 7,1 | - | 11,6 | 0,9 | 19,4 | 14,7 |
| Жауап жоқ | - | - | 7 | - | 14,5 | 2 |
| Берілген жауаптар | Қостанай обл. | Қызылорд а обл. | Шығыс Қазақстан  обл. | Шымкент | Солтүстік Қазақстан  обл. | Жамбыл обл. |
| Еркіндік | 79,4 | 36,2 | 49,5 | 50 | 43,2 | 66,2 |
| Теңдік | 20,6 | 63,8 | 45,7 | 50 | 56,8 | 33,8 |
| Білмеймін | - | - | 2,9 | - | - | - |
| Жауап жоқ | - | - | 1,9 | - | - | - |
| Ескерту – дереккөз [133] | | | | | | |

Зерттеу нәтижелеріне сәйкес, Алматы қаласы – 60%, Алматы облысы – 69,3%, Ақмола облысы – 59,6%, Қостанай облысы – 79,4%, Жамбыл облысының тұрғындары басым көпшілікпен - 66,2% еркіндікті маңызды деп санайды. Ақтөбе облысы – 44,1%, Атырау облысы – 61,9%, Түркістан облысы, Қарағанды облысы – 49%, Қызылорда облысы – 63,8%, Солтүстік Қазақстан облысы – 56,8% теңдіктің маңызды екенін атап өтті. Ал, Батыс Қазақстан және Шымкент тұрғындары бірдей үлесте еркіндік (50%) пен теңдікте (50 %) көрсеткішке ие болды.

Қала/село тұрғындары арасында, еркіндікті қала тұрғындарының 50,7% қолдаса, село тұрғындарының 51,6%, ал теңдікті қала тұрғындары арасында – 42%, ал село тұрғындарының 42,8% бағалады.

Кесте 18 - «Адамдардың көпшілігі үшін еркіндік пен қауіпсіздік маңызды, бірақ екеуінің біреуін таңдау қажет болса, Сіз қайсысын неғұрлым маңызды деп санайсыз?», 2018 (WVS)

|  |  |  |  |  |  |  |
| --- | --- | --- | --- | --- | --- | --- |
| Берілген  жауаптар | Барлығы  % | Алматы,  % | Астана, % | Алматы  обл., % | Ақмола  обл., % | Ақтөбе  обл., % |
| Еркіндік | 26,5 | 25,2 | 22,9 | 29,9 | 15,8 | 10,2 |
| Қауіпсіздік | 68,5 | 74,1 | 74,3 | 67,9 | 77,2 | 79,7 |
| Білмеймін | 3,8 | 0,7 | 2,9 | 0,7 | 7 | 8,5 |
| Жауап жоқ | 1,2 | - | - | 1,5 | - | 1,7 |
| Берілген жауаптар | Атырау обл., % | Бат.  Қазақстан обл., % | Маңғыс тау обл.,  % | Түркістан обл., % | Павлодар обл., % | Қарағанды обл., % |
| Еркіндік | 23,8 | 45,5 | 18,6 | 33,3 | 35,5 | 17,6 |
| Қауіпсіздік | 69 | 54,5 | 76,7 | 66,7 | 30,6 | 66,7 |
| Білмеймін | 7,1 | - | 4,7 | - | 21 | 13,7 |
| Жауап жоқ | - | - | - | - | 12,9 | 2 |
|  | Қостана й обл.,  % | Қызылорд а обл., % | Шығыс Қазақстан  обл., % | Шымкент,  % | Солтүстік Қазақстан  обл., % | Жамбыл обл., % |
| Еркіндік | 33,8 | 15,5 | 33,3 | 32,3 | 27,3 | 23 |

1. – кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| Қауіпсіздік | 66,2 | 81 | 62,9 | 67,7 | 72,7 | 77 |
| Білмеймін | - | 1,7 | 2,9 | - | - | - |
| Жауап жоқ | - | 1,7 | 1 | - | - | - |
| Ескерту – дереккөз [133] | | | | | | |

Қазақстанның облыстық деңгейлері бойынша, халықтың басым бөлігі еркіндікке қарағанда қауіпсіздікті жоғары бағалады. Мұндағы ең жоғары көрсеткіш – Ақтөбе облысы – 77,2%, Ақмола облысы - 79,7%, Маңғыстау облысы - 76,7%, Астана (Нұр - Сұлтан) – 74,3% аталып өтілсе, еркіндікті жоғары деп Батыс Қазақстан облысы - 45,5% және тек Павлодар облысында қауіпсіздікке қарағанда еркіндік маңыздылығын - 35,5% қазақстандық бағалады. Сонымен қатар, жас ерекшеліктеріне сәйкес, «еркіндікті» жасы 29 дейінгі азаматтар – 27,9%, 30 - 49 жас аралығында – 26,8%, жасы 50 - ден жоғары респонденттер – 24,9% мағызды деп белгілесе; «қауіпсіздікті» жасы 29 дейінгі азаматтар – 68,5%, 30 - 49 жас аралығында – 68,4%, жасы 50 - ден жоғары – 68,7% қазақстандық атап көрсетті.

Кесте 19 - Табыс деңгейіне байланысты еркіндік/қауіпсіздік таңдау көрсеткіштері

|  |  |  |  |  |
| --- | --- | --- | --- | --- |
| Берілген жауаптар | барлығы,  % | төмен, % | орташа, % | жоғары, % |
| Еркіндік | 26,5 | 22,3 | 28,8 | 15,2 |
| Қауіпсіздік | 68,5 | 72,7 | 66,6 | 80 |
| Білмеймін | 3,8 | 5 | 3,2 | 4,8 |
| Жауап жоқ | 1,2 | 0 | 1,4 | 0 |
| Ескерту – дереккөз [133] | | | | |

Зерттеу нәтижелеріне сәйкес, табыс деңгейіне қарай шамамен ерекшеліктер байқалды, мұндағы жоғары табысы бар азаматтар арасында қауіпсіздікті 80% тұрғындар, ал төмен табысы бар азаматтар арасында бұл көрсеткіш - 72,7% құрады. Орташа табысы бар респонденттер арасында да еркіндікке (28,8%) қарағанда қауіпсіздік (66,6%) жоғары деп бағаланды.

Көптеген зерттеушілер тарапынан саяси қатысу шешім қабылдауға әсер ететін кез - келген форма немесе қызмет ретінде анықталады. Либералды демократиялық елдердің көпшілігінде саяси қатысу саясат нәтижелеріне әсер етуге арналған. Демократиялық емес жүйесі бар елдерде қатысу, әдетте, Үкіметтің түпкілікті шешім қабылдауын білдіреді. Саяси белсенділік берілген дауыстарды, қолдауды білдіреді. Кондждың [170] айтуынша, қатысу жеке немесе топтық, жергілікті немесе ұлттық, ауызша немесе жазбаша, мәжбүрлі немесе міндетті емес болуы мүмкін. Қатысу - қолдаудың көрінісі. Ол адамдардың мүдделері үшін күресушілер, заңдылық үшін күресушілер, сайлаушылар, белгілі бір жағдайларда саясаткерлер немесе наразылық білдірушілер ретіндегі рөлін көрсету үшін қажеттіліктері мен үміттеріне


негізделген (оппозиция) [171]. Уосберн саяси қатысуды талқылай отырып, оны екі аспектіге бөледі. Біріншісі - мінез - құлық тәртібі (күнделікті әрекет), яғни саяси қатысу, мысалы, студенттердің әл - ауқатын қорғайтын ұйымға мүшелік және бұл қатысу билікті, билікті және әлеуметтік жүйені бұзбайды. Сонымен қатар, дауыс беру әдеттегі саяси қатысу санатына жатқызылды. Керісінше, стандартты емес қатысу - бұл әлеуметтік жүйені ынталандырмайтын немесе бұзбайтын саяси әрекет немесе мінез - құлық. Ол саяси және әлеуметтік - экономикалық саясат пен саясаткерлердің қызметіне деген наразылыққа негізделген. Мұның бәрі әлеуметтік тәртіпке байланысты өзгерістерді қажет ететін қоғамдық қозғалыстарға қатысу сияқты стандартты емес қатысуды ынталандыруы мүмкін.

* 1. Саяси өмірге қатысу деңгейі Исаак және Роди мәліметтері бойынша саяси қатысу деңгейінің көрсеткіштерінің бірі - дауыс беруге келгендер саны. Бұл жағдайда Роди саяси өмірге қатысу деңгейін сайлаушылар саны негізінде анықталды.

Кесте 20 – Исаак және Роди ұсынған экзит - поллдың пайызына негізделген саяси өмірге қатысу деңгейі (дауыс беруге барасыз ба?)

|  |  |
| --- | --- |
| Пайыздық көрсеткіш, % | Деңгейі |
| 85 - 95 | Өте жоғары |
| 70 - 85 | Жоғары |
| 65 - 70 | Орташа |
| 55 - 65 | Төмен |

Әлеуметтік сауалнама нәтижелері бойынша, ұлттық деңгейдегі сайлауға қатысушылар арасында, 2011 жылы «әрдайым» және «жиі» қатысамын деп, жалпы санақ өлшемінде – 85,2% құраса, 2018 жылы - 80,9% құрады. Әрине, бұл жоғары көрсеткіш деп бағалауымызға болады.



жауап жоқ білмеймін

дауыс беруге рұқсат жоқ

ешқашан

жиі әрдайым

2,5%

1,4%

0

14,7%

15,2%

3 36,2%

4,7%

44,7% 50,5%

2018 2011

Сурет 7 – «Сіз сайлауға қатысасыз ба?» деген сұраққа жауап көрсеткіштері Ескерту – дереккөз [133]

Демократияның негізгі сипаттамаларының бірі – «бір адам, бір дауыс» қағидаты бар барлық азаматтардың заң алдындағы саяси теңдігі. Бұл сипаттама жай декларация болып қалмау үшін демократияның анықтамасына кіретін басқа элементтердің барлығын қамтиды. Бұл, ең алдымен, идея оған сәйкес Үкімет барлық мүдделі адамдар мен топтардың ұстанымдарын, ұмтылыстарын еш кедергісіз білдіруге және жариялауға мүмкіндік беретін нақты белгіленген және жалпы қабылданған рәсімдерге сәйкес әрекет етуі керек. Сонымен қатар, Саяси билік құрылымдарын бақылайтын барлық адамдар мезгіл - мезгіл қатаң белгіленген кезеңдерден кейін қайта сайланып, өз сайлаушыларына жауапты болуы керек.

Демократиялық қағидаттарға негізделген мемлекетте азаматтарға саяси процеске қатысуға мүмкіндік беріледі. Мұндай қатысудың маңызды түрлерінің бірі мемлекеттік биліктің сайланбалы органдарын қалыптастыру болып табылады. Алайда, бүгінде азаматтардың саяси өмірге қатысудан бас тарту тенденциясы өзекті болып отыр, бұл азаматтық қоғам құрылымдарының қалыптасуына, сайланған билік органдарының тиімділігіне теріс әсер етеді. З. Бауманның пікірінше, саяси қатысу дағдарысы бірлескен ортақ іске деген қызығушылықтың төмендеуімен, саяси сенімдердің бұлдырлауымен байланысты. Э. Гидденс абсентеистердің өсіп келе жатқан санын жаһандану өскен сайын тиімсіз болатын билікті заңдастырудың ескі формаларының жойылуымен түсіндіреді. Мемлекеттегі абсентеизм деңгейі саяси жүйенің жағдайын, азаматтардың оған қатынасын сипаттайды. Дауыс беруді қолданыстағы саяси жағдайды пассивті мақұлдау нысаны ретінде де, керісінше

* билікке наразылықты, азаматты саяси процестерден алыстатуға әкелетін сенімсіздікті білдіру нысаны ретінде елемеу.

Кесте 21 – «Сіз сайлауға қатысасыз ба?» деген сұраққа жауап нәтижелері.

|  |  |  |  |  |  |  |
| --- | --- | --- | --- | --- | --- | --- |
| Берілген  жауаптар | Барлығы,  % | Алматы,  % | Астана, % | Алматы  обл., % | Ақмола  обл., % | Ақтөбе  обл., % |
| Әрдайым | 44,7 | 41,5 | 60 | 34,3 | 54,4 | 64,4 |
| Жиі | 36,2 | 40 | 31,4 | 48,2 | 28,1 | 23,7 |
| Ешқашан | 15,2 | 17,8 | 8,6 | 13,9 | 15,8 | 8,5 |
| Білмеймін | 1,4 | 0 | 0 | 0,7 | 0 | 0 |
| Жауап жоқ | 2,5 | 0,7 | 0 | 2,9 | 1,8 | 3,4 |
|  | Атырау обл. | Бат.  Қазақстан обл. | Маңғыс тау обл. | Түркістан обл. | Павлодар обл. | Қарағанды обл. |
| Әрдайым | 9,5 | 63,6 | 20,9 | 14 | 77,4 | 63,7 |
| Жиі | 38,1 | 27,3 | 53,5 | 57 | 19,4 | 20,6 |
| Ешқашан | 23,8 | 9,1 | 23,3 | 28,1 | 0 | 7,8 |
| Білмеймін | 19 | 0 | 0 | 0,9 | 1,6 | 2,9 |
| Жауап жоқ | 9,5 | 0 | 2,3 | 0 | 1,6 | 4,9 |
| Берілген жауаптар | Қостанай обл., % | Қызылорд а обл., % | Шығыс Қазақстан  обл., % | Шымкент,  % | Солтүстік Қазақстан  обл., % | Жамбыл обл., % |

1. – кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| Әрдайым | 39,7 | 70,7 | 33,3 | 8,1 | 56,8 | 71,6 |
| Жиі | 51,5 | 27,6 | 24,8 | 54,8 | 34,1 | 20,3 |
| Ешқашан | 7,4 | 0 | 32,4 | 37,1 | 4,5 | 4,1 |
| Білмеймін | 1,5 | 0 | 2,9 | 0 | 0 | 0 |
| Жауап жоқ | 0 | 1,7 | 6,7 | 0 | 4,5 | 4,1 |
| Ескерту – дереккөз [133] | | | | | | |

Осы нәтижелерді 2011 жылы өткізілген саулнама нәтижелерімен салыстыратын болсақ, «әрдайым» және «жиі» деп жауап бергендер саны – 85,2% құрады. Сонымен қатар, «ешқашан» қатыспадым деп жауап бергендер – 14,7%. Демек, 2011 жылы мен 2018 жылы арасындағы сауалнама нәтижелерінде айтарлықтай өзгерістер байқалмады, азаматтардың сайлауға қатысу деңгейін тұрақты деп бағалауымыз жөн.

Облыс бойынша «әрдайым» және «жиі» деп жауап бергендердің арасында ең жоғары көрсеткіш – Қызылорда облысы – 98,3%, Павлодар облысы – 96,8%, Жамбыл облысы – 91,9%, Астана – 91,4%, Қостанай – 91,2%. Қатысу белсенділігі орташа және төмен көрсеткіштер – Атырау облысы – 47,6%, Шығыс Қазақстан – 58,1%, Шымкент – 62,9%, Түркістан облысы – 71%.

Сайлауға қатысуға әсер ететін маңызды фактор - саяси күштердің нақты бәсекелестігінің болуы. Таңдау алдын - ала анықталған немесе таңдауға ешкім болмаған кезде, келу азаяды, өйткені ерік - жігердің мағынасы жоғалады. Кандидаттар, партиялар арасында нақты бәсекелестік болған кезде, сайлау алдындағы күреске де, оның жүруіне де назар аударылады. Л. Гозман және Е. Шестопал, саяси қатысудың қарқындылығына әсер ететін факторларды анықтады:

* 1. әлеуметтенудің нәтижесі ретінде даралау;
  2. топтық тиістіліктің бұлдырлығы;
  3. деперсонализация;
  4. айналадағы жағдайларға тәуелділік сезімі. Бұл факторлар азаматтардың қатыспауының басты себептерінің бірі - саяси институттар мен процестерге сенімсіздікпен байланысты. Сенімсіздік саясаттан алшақтаудың бір түрін қалыптастырады.

Кесте 22 - Сайлауға сенім білдіру көрсеткіштері, 2018

|  |  |  |  |  |  |  |
| --- | --- | --- | --- | --- | --- | --- |
| Берілген  жауаптар | Барлығы,  % | Алматы,  % | Астана, % | Алматы  обл., % | Ақмола  обл., % | Ақтөбе  обл., % |
| өте жоғары | 18,1 | 4,4 | 25,7 | 19,7 | 33,3 | 20,3 |
| жоғары | 42,5 | 57 | 34,3 | 47,4 | 26,3 | 47,5 |
| жоғары емес | 29,4 | 22,2 | 28,6 | 24,8 | 22,8 | 23,7 |
| сенбеймін | 8 | 14,1 | 5,7 | 7,3 | 15,8 | 5,1 |
| білмеймін | 1,6 | 2,2 | 5,7 | 0,7 | 0 | 3,4 |
| жауап жоқ | 0,5 | 0 | 0 | 0 | 1,8 | 0 |

1. – кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| Берілген жауаптар | Атырау обл., % | Бат.  Қазақстан обл., % | Маңғыс тау обл.,  % | Түркістан обл., % | Павлодар обл., % | Қарағанды обл., % |
| өте жоғары | 2,4 | 4,5 | 9,3 | 49,1 | 0 | 8,8 |
| жоғары | 16,7 | 9,1 | 53,5 | 32,5 | 43,5 | 54,9 |
| жоғары емес | 76,2 | 79,5 | 23,3 | 15,8 | 53,2 | 21,6 |
| сенбеймін | 4,8 | 6,8 | 11,6 | 2,6 | 1,6 | 10,8 |
| білмеймін | 0 | 0 | 2,3 | 0 | 1,6 | 3,9 |
| жауап жоқ | 0 | 0 | 0 | 0 | 0 | 0 |
| Берілген  жауаптар | Қостанай  обл., % | Қызылорд  а обл., % | ШҚО, % | Шымкент,  % | СҚО, % | Жамбыл  обл., % |
| өте жоғары | 32,4 | 27,6 | 12,4 | 8,1 | 4,5 | 25,7 |
| жоғары | 33,8 | 62,1 | 34,3 | 45,2 | 40,9 | 51,4 |
| жоғары емес | 23,5 | 5,2 | 39 | 32,3 | 45,5 | 18,9 |
| сенбеймін | 7,4 | 0 | 12,4 | 12,9 | 9,1 | 2,7 |
| білмеймін | 0 | 5,2 | 0 | 0 | 0 | 1,4 |
| жауап жоқ | 2,9 | 0 | 1,9 | 1,6 | 0 | 0 |
| Ескерту – дереккөз [133] | | | | | | |

*Жаңа бұқаралық ақпарат құралдарының саяси өмірге қатысуына әсері.* Интернеттің ақпараттық құрал ретінде дамуы мен үстемдігі саяси элиталар мен мүдделі азаматтар жұмыс істейтін ақпараттық ортаны өзгертті [172]. Шонның айтуынша, бұл Оңтүстік Кореяда болды, онда интернетті саясаткерлер тиімді пайдаланады. Мысалы, Малайзияда Интернет қолдау мекемесі ретінде қарастырылатын негізгі ақпарат құралдарына балама ретінде қолданылады. Қазіргі саяси сценарийде жаңа бұқаралық ақпарат құралдары этникалық тегіне қарамастан сайлаушылардың құндылықтары мен көзқарастарына әсер етеді [173]. Мәселен, 2008 жылғы Малайзиядағы жалпы сайлауда көрсетілгендей, оппозиция жетістікке жету үшін жаңа бұқаралық ақпарат құралдарын көп пайдаланды, нәтижесінде олар төрт штатты жеңіп шықты. Әлеуметтік желілер саяси қозғалыстарды үйлестірудің құралына айналды. Араб әлеміндегі көтеріліс әлеуметтік медианың наразылықтарды үйлестіруде және адамдарды біріктіруде шешуші рөл атқаратындығын көрсетеді [174].

Заманауи қоғамдағы интернет, ақпараттық қоғам кеңінен дамығандығын көріп отырмыз. Дәстүрлі түрдегі саяси қатысумен қатар, интернеттегі саяси белсенділік те артуда. Осыған орай, қазіргі таңда қазақстандықтардың интернет желісіндегі саяси іс - шараларды, наразылықтарды ұйымдастыру мәселесін зерттеу өзекті болып табылады.

Сауалнама нәтижелері көрсеткендей, қазақстандықтар арасында ақпарат алудың тетігі ретінде интернетті пайдаланудың динамикалық артқанын көруімізге болады. Егер 2011 жылы тұрғындардың 24,1% күнделікті пайдаланса, 2018 жылы – 42,9% артты. Ал апта сайын интернетті қолданушылар 2011 жылы – 12,7% болса, 2018 жылы – 16,4% құрады. Демек, ақпарат көзі ретінде интернеттің маңыздылығы артуда.

|  |  |  |
| --- | --- | --- |
| 1%  3.10% | | |
|  | | |
|  | | |
|  | 6.30%  6.30%  5.50%  5.90% | |
|  |
|  |
|  |
| 16.40% | | |
|  | | 12.70% |
|  | | |
|  | | |

Сурет 8 – «Адамдар Қазақстанда және әлемде болып жатқан оқиғалар туралы әртүрлі көздерден біліп жатады. Интернет арқылы қаншалықты жиі қолданатыңызды айтыңызшы?» атты сұраққа жауап көрсеткіштері

жауап жоқ

2018 2011

білмеймін

ешқашан

24.80%

51%

айына бір реттен аз


ай сайын апта сайын күнделікті

24.10%

42.90%

Ескерту – дереккөз [133]

Жаңа бұқаралық ақпарат құралдарының пайда болуымен және олардың ықпалымен саяси өмірге қатысу жаңа және қосымша өлшемге ие болды. Байланыс орнату және саясаткерлерді тарту үшін жаңа бұқаралық ақпарат құралдарын пайдалану бүкіл әлемдегі сайлаушылардың көзқарасына әсер етеді. Демек, саясаткерлер жаңа бұқаралық ақпарат құралдарының пайда болуынан туындаған жаңа оқиғаларға төтеп беруі керек.



жауап жоқ білмейиін

ешқашан

4,3%

8,9%

72,5%

мүмкін қатысамын

қатыстым

9,5%

0,7%

Интернеттегі саяси акциялар: саяси іс- шараларды, іс- шараларды, наразылықтарды ұйымдастыру

0

20

40

60

80

Сурет 9 - Саяси акцияларды, іс - шараларды, наразылықтарды интернет, әлеуметтік желілер арқылы ұйымдастыру, 2018

Ескерту – дереккөз [133]

Осылайша, сауалнамаға қатысушылардың 72,5% интернеттегі саяси акцияларға ешқашан қатыспағандығы, 9,5% – мүмкін қатысамын, 8,9% – білмеймін, 4,3% – жауаптан бас тартты және тек 0,7% қазақстандық қатысқанын атап өтті.

Индустриалды дамыған дамыған елдерде кіші жас топтары үлкендерге қарағанда дамыған саяси дағдыларға ие екенін атап өткен Инглхарт құндылықтардың өзгеруі мен адамдардың танымдық қабілеттерін жұмылдыру процестері қатар жүреді деген қорытындыға келді. Бұл елдердің халқы өзін - өзі көрсетуге көбірек мән береді, ал білім мен дағдылардың өсуі адамдарға саяси өмірге неғұрлым жоғары деңгейде қатысуға, олардың өміріне әсер ететін шешімдердің сипатын дербес анықтауға және бұл міндетті элиталарға қайта сенбеуге мүмкіндік береді. Кейінірек, анти - саяси қызметтің кеңеюі туралы мәліметтерді талдай отырып, Инглхарт: постматериалистер материалистерге қарағанда саяси наразылықтың дәстүрлі емес формаларына көбірек қатысады деп санайды. Сонымен қатар, адам ұстанатын құндылықтар оның танымдық қабілеттерін жұмылдырумен өзара әрекеттеседі, осылайша танымдық жұмылдырудың жоғары деңгейінде құндылықтар түрлері арасындағы айырмашылықтар едәуір артады. Материалистік құндылықтарды ұстанатын және танымдық жұмылдырудың төмен деңгейі бар адамдар арасында тек 12% - ы қатысады немесе бойкотқа немесе саяси қызметтің ауыр түрлеріне қатысуға дайын. Когнитивті жұмылдырудың жоғары деңгейіне ие постматериалистердің 74% - ы осындай іс - шараларға қатысты немесе қатысуға дайын. Когнитивті жұмылдыру процесі батыс елдерінде анти - саяси белсенділіктің әлеуетін арттырады.

Саяси наразылықтар адамдардың объективті наразылықтарының тікелей көрінісі емес. Бұл жағдайда біз ең кедей елдердегі халықтың ең үлкен наразылық белсенділігін байқайтын едік, ал ең бай адамдарда ең төмен деңгейде саяси наразылықтар орын алатын еді, бірақ іс жүзінде керісінше болып жатыр. Табысы төмен елдерде көңіл қалу көбінесе үмітсіздік пен өзін - өзі жоюға әкеледі. Егер, азаматтардың көңіл қалуы кең тараған өзін - өзі көрсетудің құндылықтарымен бірге болса, бұл жағдай элиталарға қарсы тиімді жаппай әрекетті тудыруы мүмкін. Кейбір коммунитарийлер, қауымдастықты жақтаушылар ұсынған бұқараның саяси пассивтілікті арттыру жолы жолы – өзін - өзі көрсету құндылықтарынан бас тарту - шын мәнінде адамдардың азаматтық белсенділіктің жоюына әкеледі.

Мысалы, Ресей халқы билеуші элитаның қатарында сыбайлас жемқорлықтың жоғары деңгейіне алаңдаушылық білдіреді. Алайда, осы елдегі (және басқа посткеңестік кеңістіктегі) өзін - өзі көрсету құндылықтарының салыстырмалы әлсіздігі адамдарға тұрақты жаппай анти - саяси белсенділік түрінде наразылықтарын көрсетуге жеткілікті мотивация бермейді. Керісінше, Бельгияда – Ресеймен салыстырғанда жемқорлығы төмен ел, бірақ 1990 - шы жылдардың аяғындағы саяси жанжалдар ақ марш қозғалысының аясында адамдарды жаппай жұмылдыруға айналды [175]. Көпшіліктің саяси сәтсіздіктерге және элиталардың лайықсыз мінез - құлқына реакциясындағы бұл контраст кездейсоқ емес: бельгиялықтар орыстарға қарағанда өзін - өзі көрсету құндылықтарына көбірек бейім. Қоғамның элиталардың кемшіліктеріне реакциясы осы кемшіліктердің объективті ауқымын ғана емес, сонымен бірге өзін - өзі көрсету құндылықтарын бекітумен бірге өсетін

адамдарға тән сын дәрежесін де көрсетеді. Сондықтан, жаппай анти - акциялар өзін - өзі көрсету құндылықтар синдромының негізгі компоненттерінің бірі болып табылады.

Сауалнамадағы келесі сұрақ бойкотқа қатысу жөнінде, «Сіз бойкотқа қатысқан кезіңіз болды ма екенін, қатыса аласыз ба әлде ешбір жағдайда қатыспайтыңызды белгілеңіз» деген сұраққа жауап. Мұндағы бойкотқа қатысуға дайын емес респонденттер саны 92,6% – дан 2018 жылы 80,1% өзгергені анықталды, 2011 жылы 6% «мүмкін қатысамын» деп жауап берсе, 2018 жылы 11,1% артты. Демек, бойотқа қатысуға дайын респонденттер саны шамамен артқаны мәлім болды.



**Бойкотқа қатысу**

2018 2011

80.10%

92.60%

0,8% 1.40%

11.10% 6%

5.10%

2.90%

қатыстым

мүмкін

ешқашан

білмеймін

жауап жоқ

Сурет 10 – «Бойкоттарға қатыстыңыз ба, қатысуыңыз мүмкін бе немесе ешбір жағдайда қатыспайсыз ба?» деген сұраққа жауап көрсеткіштері, 2011 Ескерту – дереккөз [133]

Мысалы, 2011 жылы өткізілген зерттеу нәтижелерімен салыстыратын болсақ, респонденттер арасында «ешқашан қатыспаймын» деген жауаптардың төмендегенін көреміз. Демек, қазақстандықтардың 92,6% - «ешқашан қатыспаймын», 6% - «қатысуым мүмкін» және 1,4% - «қатыстым» деп жауап берді.

«Картаны қараңызшы. Онда адамдар қатыса алатын саяси қарсылық білдіру нысандары көрсетілген. Олардың әрқайсысы үшін, Сіз сондай шараға қатысқан кезіңіз болды ма екенін, қатыса аласыз ба әлде ешбір жағдайда қатыспайтыңызды белгілеңіз» - деп, респонденттерге сұрақ қойылды. Осыдан, қазақстандықтардың 71,5% заңды және бейбіт демонстрацияларға ешқашан қатыспағаны анықталды, 18,2% мүмкін қатысуға дайын екендігі және респонденттердің тек 2,5% қатысқанын атап өтті. Сонымен қатар, жауап бергендердің арасында 4,9% білмеймін және 2,9% жауаптан бас тартты.

Егер, 2011 жылғы зерттеу нәтижесін қарастыратын болсақ, келесідей көрсеткіштер анықталды.

**Саяси акция: заңды/бейбіт демонстрацияларға қатысу**

2018 2011

71.50% 75.80%

18.20% 18.20%

2.50%

6%

4.90%

2.90%

қатыстым

мүмкін қатысамын

ешқашан

білмеймін

жауап жоқ

Сурет 11 – «Бейбіт шерулерге қатыстыңыз ба, қатысуыңыз мүмкін бе немесе ешбір жағдайда қатыспайсыз ба?» деген сұраққа жауап көрсеткіштері 2011/2018

Ескерту – дереккөз [133]

Көптеген елдерде петиция – ұжымдық өтініш білдірудің электрондық формасы болып саналады және заңнамалық деңгейде реттеледі. Осыған байланысты, саяси белсенділіктің формасы ретінде, петицияға қол қоюға қатысу мәселесі қарастырылды. Сауалнама нәтижелері көрсетіп отырғандай, 70,5% респондент ешқашан қатыспағаны, 16,1% мүмкін қатысамын, 5,4% – қатысқандығы, респонденттердің 5% – білмеймін және 3% – жауаптан бас тартты.

**Петицияға қол қою**

2018 2011

70.50%84%

5.40%2.10%

16.10% 13.90%

5%

3%

қатыстым

мүмкін қатысамын

ешқашан

білмеймін

жауап жоқ

Сурет 12 - «Петицияларға қол қоюға қатыстыңыз ба, қатысуыңыз мүмкін бе немесе ешбір жағдайда қатыспайсыз ба?» деген сұраққа жауап көрсеткіштері

Ескерту – дереккөз [133]

Осы нәтижелерді 2011 жылғы нәтижелермен салыстыратын болсақ, петицияға қатысқан азаматтар саны 2018 жылы 2,1 % - дан 5,4% артқанын, мүмкін қатысатын дегендер саны 13,9% - дан 16,1% - ға артқаны, ал ешқашан қатыспайтын азаматтар саны 84% – дан 70,5% – ға төмендегенін, яғни петицияға қол қоюға дайын респонденттер саны артып жатқаны белгілі болды.

Д.Истон пайымдауынша, саяси жүйенің қоршаған ортамен алмасуы және өзара әрекеттесуі «кіріс - шығыс» принципі бойынша жүзеге асырылады.

Кірістің рөлі қоршаған ортаның жүйеге әсер етуінен тұрады, нәтижесінде шығу реакциясы пайда болады, яғни.құндылықтарды бөлудің беделді шешімдері. Д. Истон кірістің екі түрін ажыратады: талап және қолдау. Талапты қоғамдағы құндылықтарды қалағаны туралы билікке жүгіну ретінде анықтауға болады. Осыған орай, азаматтардың қаншалықты мемлекеттік органдарға жүгіну деңгейі зерттелді.

Кесте 23 - «Мен Сізге саяси немесе азаматтық қатысу формаларын атап беремін, ал Сіз әрқайсысы туралы өз ойыңызды айтыңыз. Сіз оларды жасадыңыз ба, жасауыңыз мүмкін бе немесе ешбір жағдайда жасамайсыз ба? Мемлекеттік органдарға жүгіну»

|  |  |  |  |  |  |  |
| --- | --- | --- | --- | --- | --- | --- |
| Берілген  жауаптар | Барлығы,  % | Алматы, % | Нұр -  Сұлтан, % | Алматы  обл., % | Ақмола,  % | Ақтөбе, % |
| жүгіндім | 17,9 | 26,7 | 5,7 | 21,9 | 12,3 | 15,3 |
| жүгінуім  мүмкін | 33,1 | 33,3 | 34,3 | 48,2 | 59,6 | 45,8 |
| ешқашан | 39,3 | 38,5 | 45,7 | 22,6 | 22,8 | 33,9 |
| білмеймін | 6,3 | 1,5 | 14,3 | 7,3 | 3,5 | 3,4 |
| жауап жоқ | 3,3 | 0 | 0 | 0 | 1,8 | 1,7 |
|  | Атырау обл., % | Батыс  Қазақстан обл., % | Маңғыстау,  % | Түркістан,  % | Павлодар  , % | Қараған ды, % |
| жүгіндім | 11,9 | 13,6 | 27,9 | 2,6 | 0 | 39,2 |
| жүгінуім  мүмкін | 31 | 6,8 | 44,2 | 14,9 | 29 | 18,6 |
| ешқашан | 33,3 | 63,6 | 18,6 | 77,2 | 6,5 | 30,4 |
| білмеймін | 19 | 15,9 | 7 | 5,3 | 14,5 | 10,8 |
| Жауап жоқ | 4,8 | 0 | 2,3 | 0 | 50 | 1 |
|  | Қостанай,  % | Қызылорда,  % | ШҚО, % | Шымкент,  % | СҚО, % | Жамбыл,  % |
| жүгіндім | 17,6 | 3,4 | 23,8 | 4,8 | 34,1 | 27 |
| жүгінуім  мүмкін | 29,4 | 17,2 | 41 | 45,2 | 47,7 | 20,3 |
| ешқашан | 51,5 | 65,5 | 28,6 | 50 | 18,2 | 52,7 |
| білмеймін | 1,5 | 10,3 | 3,8 | 0 | 0 | 0 |
| жауап жоқ | 0 | 3,4 | 2,9 | 0 | 0 | 0 |
| Ескерту – дереккөз [133] | | | | | | |

Азаматтық қатысу формасы ретінде қазақстандықтардың 51% мемлекеттік органдарға жүгінгендері және жүгінуге дайын екендігін атап өтті. Сонымен қатар «ешқашан» деп - 39,3% респондент жауап берді. Бұл да өзара қатысу деңгейінің шамамен төмен екенін көрсетуде.

Сонымен қатар, саяси іс - әрекеттің бейресми түрлері де кеңінен орын алатыны халықаралық тәжірибеден белгілі. Осыдан, қазақстандықтар қаншалықты бейресми саяси акцияларға қатысатындарына дайын екендерін анықтау мәселесі туындауда. Осы мақсатта бейресми ереуілдерге қосылу

туралы сұрақ зерттелді. Салыстырмалы түрде, 2011 жылғы зерттеу көрсетіп отырғандай, қазақстандықтардың 90,3% – ы «ешқашан» қатыспаспаймын деп жауап берсе, 2018 жылы 80,5% төмендеп, «мүмкін қатысамын» деп 2011 жылы 8,2% жауап берсе, 2018 жылы 10,7% жауап берді. Демек, тұрғындар арасында бейресми ереуілдерге қатысу мүмкіндігі артып жатқанын байқауымызға болады.

Саяси акциялар қатарында, бейресми ереуілдерге қосылу дайындықтары 2018 жылы 2011 жылмен салыстырғанда артқанын көруімізге болады. Демек, 2011 жылы «ешқашан қатыспаймын» деп – 90,3% жауап берсе, 2018 жылы - 80,5% құрады. Ал, «мүмкін қатысамын» және «қатыстым» деп 2011 жылы – 9,7% қазақстандық атап өтсе, 2018 жылы бұл көрсекіш - 11,2% құрады. Демек, заңмен тыйым салынған акцияларға қатысу халық арасында артып жатқаны анықталды.

**Саяси акция: бейресми ереуілдерге қосылу**

2018 2011

90.30%

80.50%

0.50% 1.50%

10.70%

8.20%

5.50%

2.90%

қатыстым

мүмкін

ешқашан

білмеймін

жауап жоқ

Сурет 13 – «Бейресми ереуілдерге қатыстыңыз ба, қатысуыңыз мүмкін бе немесе ешбір жағдайда қатыспайсыз ба?» деген сұраққа жауап көрсеткіштері, 2018

Ескерту – дереккөз [133]

Әрине, демократиялық қоғамда азаматтардың саяси үрдістерге қатысу маңызды. Осыдан, азаматтардың саяси процеске қатысуы әртүрлі болатындығын атап өтуімізге болады. Американдық ғалымдар Г.Алмонд және Дж.Пауэлл саяси мінез - құлықтың бірнеше үлгісін көрсетеді. Бірінші модель - саяси жүйеге талаптар қоятын немесе оларды қанағаттандырған жағдайда қолдайтын қолда бар ақпарат негізінде саяси өмірге нақты қосылған қатысушылар, азаматтар. Екінші модель - саяси процеске тартылмаған және билік қабылдаған шешімдерге пассивті бағынбайтын қолданушылар. Үшінші мінез - құлықтың үлгісі - келушілер, саясаттан тыс жүретін сауатсыз тұрғындар. Бағдарлардың үшінші деңгейі «саясаттың кіріс пен шығысына қатысты артықшылықтарды бөлуден тұрады». Ол үкіметтің қызметін бағалаудың басты өлшемі жеке қауіпсіздік пен халықтың әл - ауқатының өсуіне кепілдік болатын Үкімет жүргізіп отырған саясаттың нәтижелеріне көшбасшылар мен пікір білдірушілердің қатынасын қамтиды.

Кесте 24 - Табыс деңгейіне байланысты заңды емес іс - әрекеттерге қатысу көрсеткіштері, 2018

|  |  |  |  |  |
| --- | --- | --- | --- | --- |
| Берілген жауаптар | барлығы,  % | төмен, % | орташа, % | жоғары, % |
| Ия, қатыстым | 0,5 | 0,8 | 0,4 | 0,8 |
| Мүмкін қатысамын | 10,7 | 12,4 | 11,1 | 5,6 |
| Ешқашан | 80,5 | 81 | 79,8 | 89,6 |
| Білмеймін | 5,5 | 5,8 | 5,1 | 4 |
| Жауап жоқ | 2,9 | 0 | 3,7 | 0 |
| Ескерту – дереккөз [133] | | | | |

Зерттеу нәтижелері көрсетіп отырғандай, азаматтардың табыс деңгейі олардың заңды емес іс - әрекеттерге қатысуына әсерін көруімізге болады. Осылайша, төмен табысы бар азаматтар қатысу ықтималдылығы ең жоғары - 12,4%, ал «ешқашан қатыспаймын» деген респонденттер арасында – жоғары табысы бар азаматар - 89,6%. Демек, осы тұрғыдан табысы төмен азаматтарға көмек көрсету тетіктерінің жасақтау қажеттілігі туындап отыр. Сонымен қатар, қатыстым деп жауап бергендер арасында төмен және жоғары табысы бар азаматтар арасында бірдей көрсеткіштер байқалды.

Кесте 25 - Білім деңгейі бойынша заңды емес іс - әрекеттерге қатысу көрсеткіштері, 2018

|  |  |  |  |  |  |
| --- | --- | --- | --- | --- | --- |
| Берілген  жауаптар | барлығы, % | төмен, % | орташа, % | жоғары, % | жауап жоқ,  % |
| қатыстым | 0,5 | 2,7 | 0,4 | 0,3 | 0 |
| мүмкін  қатысамын | 10,7 | 13,7 | 6,9 | 11,1 | 34,7 |
| ешқашан  қатыспаймын | 80,5 | 80,8 | 83,1 | 80,8 | 51 |
| білмеймін | 5,5 | 1,4 | 6,3 | 5,5 | 4,1 |
| жауап жоқ | 2,9 | 1,4 | 3,3 | 2,3 | 10,2 |
| Ескерту – дереккөз [133] | | | | | |

Сонымен қатар, қатысу белсенділігіне білім деңгейң де әсер етуде. Мәселен, «қатыстым» деп - 2,7% және «мүмкін қатысамын» - 13,7% деп жауап берген қазақстандықтар арасында ең жоғары көрсеткіш – білімі төмен азаматтарда байқалды.

Біздің ойымызша, қазақстандықтардың жалпы қаншалықты қазіргі саяси жүйесіне қанағаттану деңгейін анықтау өзекті болып отыр. Бұл мәселе «Сіз қазіргі уақытта Қазақстанның қазіргі жүйесінің жұмысына қаншалықты қанағаттанасыз, жауап беру үшін шкаланы қолданыңыз, мұндағы «1» - «мүлдем қанағаттанбаймын» дегенді, ал «10» - «толық қанағаттанамын» дегенді білдіреді» деген сұрақ шеңберінде қарастырылды.

жауап жоқ

білмеймін

10

9

8

7

6

5

4

3

2

мүлдем қанағат емес

0.40%

7.10%

11.40%

5.30%

11.10%

14.10%

15.60%

17.60%

9.20%

3.40%

2.80%

1.90%

Сурет – 14 Қазақстанның қазіргі жүйесінің жұмысына қанағаттанарлық деңгейі Ескерту – дереккөз [133]

Қазақстандықтардың арасында саяси жүйесіне қанағаттану деңгейінің ерекшеліктері байқалды. Осылайша, ең жоғары көрсеткішті 8 - 10 баллмен бағалайтын болсақ – жалпы түрде 27,8% құрады, 5 - 7 балл деп баға бергендер - 47,3% құрады, ал ең төменгі 1 - 4 балл жүйесінде бағалағандар саны - 17,3% құрады. Осылайша, еліміздің саяси жүйесіне қазақстандықтар орташа түрде қанағат екендерін атап өтті.

Кесте 26 - «Сіз Қазақстан Республикасының азаматы болғаныңызды қаншалықты мақтан етесіз?» деген сұраққа жауап нәтижелері, 2011ж.

|  |  |  |
| --- | --- | --- |
| Берілген жауаптар | 2011, % | 2018, % |
| Өте мақтанамын | 61,6 | 49,6 |
| Мақтанамын | 32,8 | 38,9 |
| Аса мақтанбаймын | 4,4 | 9,2 |
| Мүлдем мақтанбаймын | 0,7 | 0,2 |
| Басқа азаматтық | 0,4 | 0,2 |
| Білмеймін |  | 1,2 |
| Жауап жоқ |  | 0,6 |
| Ескерту – дереккөз [133] | | |

Демократияның негізгі элементтеріне адамның құқықтары мен негізгі бостандықтарын құрметтеу, сондай - ақ жалпыға бірдей дауыс беру негізінде мерзімді еркін және әділ сайлау өткізу принципі жатады. Бұл құндылықтар адам құқықтарының жалпыға бірдей декларациясында көрініс тапты және шынайы демократияның негізін құрайтын саяси құқықтар мен азаматтық бостандықтар жиынтығы бекітілген Азаматтық және саяси құқықтар туралы халықаралық пактіде одан әрі дамыды. Бұл құқықтар кейінгі құқық қорғау құжаттарында бекітілген Халықтың жекелеген санаттарының (әйелдер, азшылық топтары, мүгедек адамдар) құқықтарымен қатар демократия үшін

маңызды болып табылады, өйткені олар ақпаратқа қол жетімділікті, қорқыныштан арылуды, қатысуды, теңдікті қамтамасыз етеді.

Кесте 27 - «Бүгінгі күні біздің елімізде адамның құқықтары сақталады ма?» деген сұраққа жауап көрсеткіштері

|  |  |  |
| --- | --- | --- |
| Берілген жауаптар | 2011ж. | 2018ж. |
| Адамның жеке құқықтарына үлкен құрмет | 18,3% | 25,1% |
| Шамамен құрмет | 43,5% | 55,1% |
| Аса құрмет жоқ | 23% | 14,9% |
| Мүлдем құрмет жоқ | 15,1% | 2,4% |
| Білмеймін |  | 1,6% |
| Жауап жоқ |  | 0,9% |
| Ескерту – дереккөз [133] | | |

Кестедегі нәтижелерді анықтау мақсатында, респондеттерге «Бүгінгі күні біздің елімізде адамның құқықтары құрметтеледі ме?» деген сұрақ қойылды. Сауалнама нәтижелері бойынша, елімізде адам құқықтарының құрметтелуі артқанын көруімізге болады. Осылайша, 2011 жылы қазақстандықтардың басым бөлігі – 43,5% «шамамен құрмет көрсетіледі» деп жауап берсе, 2018 жылы 55,1% артты. Сонымен қатар, 2011 жылы «адамның құқықтарына үлкен құрмет» деп – 18,3%, ал 2018 жылы 25,1% жауап берді. Ал, «аса құрмет көрсетілмейді» деп, керісінше азайып, 2011 жылы респонденттердің 23% құраса, 2018 жылы 14,9% құрады.

Кесте 28 - «Бүгінгі күні біздің елімізде адамның құқықтары құрметтеледі ме?» сұраққа жауап көрсеткіштері

|  |  |  |  |  |  |  |
| --- | --- | --- | --- | --- | --- | --- |
| Берілген  жауаптар | Барлығы,  % | Алматы, % | Нұр -  Сұлтан, % | Алматы  обл., % | Ақмола,  % | Ақтөбе, % |
| Үлкен құрмет | 25,1 | 14,8 | 25,7 | 14,6 | 40,4 | 27,1 |
| Өте үлкен  құрмет | 55,1 | 67,4 | 50 | 70,8 | 45,6 | 64,4 |
| Аса үлкен құрмет жоқ | 14,9 | 14,8 | 20 | 9,5 | 14 | 5,1 |
| Ешқандай  құрмет жоқ | 2,4 | 3 | 2,9 | 2,9 | 0 | 0 |
| Білмеймін | 1,6 | 0 | 1,4 | 0 | 0 | 3,4 |
| Жауап жоқ | 0,9 | 0 | 0 | 2,2 | 0 | 0 |
| Берілген жауаптар | Атырау обл., % | Батыс Қазақстан  обл., % | Маңғыс тау, % | Түркіс тан, % | Павло дар, % | Қараған ы, % |
| Үлкен құрмет | 14,3 | 2,3 | 46,5 | 12,3 | 11,3 | 13,7 |
| Өте үлкен  құрмет | 40,5 | 63,6 | 32,6 | 51,8 | 80,6 | 60,8 |
| Аса үлкен  құрмет жоқ | 23,8 | 29,5 | 11,6 | 36 | 0 | 14,7 |

1. – кестенің жалғасы

|  |  |  |  |  |  |  |
| --- | --- | --- | --- | --- | --- | --- |
| Ешқандай  құрмет жоқ | 21,4 | 4,5 | 4,7 | 0 | 1,6 | 1 |
| Білмеймін | 0 | 0 | 4,7 | 0 | 0 | 9,8 |
| Жауап жоқ | 0 | 0 | 0 | 0 | 6,5 | 0 |
| Берілген  жауаптар | Қоста  най, % | Қызылорда,  % | ШҚО, % | Шым  кент, % | СҚО, % | Жамбыл,  % |
| Үлкен құрмет | 36,8 | 69 | 26,7 | 17,7 | 13,6 | 68,9 |
| Өте үлкен  құрмет | 51,5 | 25,9 | 41,9 | 72,6 | 59,1 | 28,4 |
| Аса үлкен  құрмет жоқ | 4,4 | 3,4 | 23,8 | 8,1 | 27,3 | 1,4 |
| Ешқандай  құрмет жоқ | 4,4 | 0 | 1 | 1,6 | 0 | 1,4% |
| Білмеймін | 0 | 0 | 4,8 | 0 | 0 | 0 |
| Жауап жоқ | 2,9 | 1,7 | 1,9 | 0 | 0 | 0 |
| Ескерту – дереккөз [133] | | | | | | |

Зерттеу нәтижелері көрсетіп отырғандай, азаматтардың құқықтарының сақталуы ең жоғарғы көрсеткіш Жамбыл (97,3%), Қызылорда (94,9%), Павлодар (91,9%), Ақтөбе (91,5%) аймақтарында көрсетілді. Ал, «аса үлкен құрмет жоқ» және «ешқандай құрмет жоқ» деп жауап бергендер қатарында ең жоғарғы көрсеткіш Атырау (45,2%) және Батыс Қазақстанда (45%) аталып көрсетілді. Одан әрі зерттей отырып, жеке топтардың құқықтарын анықтайтын болсақ, Ф.Эберт қоры ұсынған зерттеу нәтижелеріне сүйенуге болады. Мұндағы келесідей көрсеткіштер айқындалды.

Кесте 29 – «Сіздің ойыңызша, келесі тізімнің әрқайсысының құқықтары қандай?» жауап көрсеткіштері (жауап бергендердің % саны)

|  |  |  |  |  |  |
| --- | --- | --- | --- | --- | --- |
| Өкілдер | Құқықта ры аса жоғары,  % | Жеткі лікті, % | Құқық тары аз,  % | Құқық тары жок,  % | Білмей мін/ Жауап  жоқ, % |
| Әйел | 6,6 | 76,3 | 9,8 | 0,4 | 6,9 |
| Ер адам | 11,1 | 76,5 | 5 | 0,3 | 7,1 |
| Этникалық топтар | 6 | 63,9 | 8,9 | 1,4 | 19,8 |
| ЛГБТ қауымының өкілдері | 2,2 | 19,1 | 11,7 | 26,1 | 40,9 |
| Мүмкіндіктері шектеулі  азаматтар/ мүгедектер | 2,4 | 40,6 | 36,8 | 6,4 | 13,8 |
| Кедей адамдар | 1,6 | 42,3 | 34,3 | 9,6 | 12,2 |
| Діни адамдар | 2,4 | 59,5 | 18,9 | 4,8 | 14,4 |
| Министрліктердің, облыстық және қалалық, ауылдық әкімдіктердің шенеуніктері  (қызметкерлері) және т. б. | 50,4 | 37,2 | 3,8 | 1 | 7,6 |
| Зейнеткерлер | 4,1 | 60,3 | 24,9 | 4,1 | 6,6 |

1. – кестенің жалғасы

|  |  |  |  |  |  |
| --- | --- | --- | --- | --- | --- |
| Жастар | 3,8 | 65,3 | 20,7 | 3,1 | 7,1 |
| Оралмандар | 10,9 | 53,8 | 13,3 | 4,1 | 17,9 |
| Еңбек мигранттары | 4,9 | 42,7 | 19,9 | 7,6 | 24,9 |
| Ескерту – дереккөз [133] | | | | | |

Сонымен қатар, демократияның кез - келген формасындағы қажетті шарты

* саяси бостандық. Бірақ, әлеуметтік теңсіздік үлкен болатын әлеуметтік және экономикалық салаларда нақты таңдау болмаған жерде оны тиісті түрде жүзеге асыру мүмкін емес. Демократия жағдайындағы идеал ретінде Бостандық әрқашан әділеттілік принципімен байланысты. Нарықтық жүйе және еркін бәсекелестік, әлемдік тәжірибе көрсетіп отырғандай, өнімділіктің өсуі және жеке бастаманы ынталандыру үшін ең жақсы жағдайлар мен мүмкіндіктерді қамтамасыз етеді.

Рональд Инглхарт бастауымен өткізілген сауалнама нәтижелеріне сәйкес, қазақстандықтардың басым бөлігі саяси наразылықтарға, бойкот пен заңды демонстрацияларға ешқашан қатыспайтынын атап өтті. Бірақ, 2011 жыл мен 2018 жылдары саяси акцияларға қатысу ықтималдылығы артып жатқаны байқалды. Сонымен қатар, тұрғындар заңды емес акцияларға қарағанда заңды акцияларға қатысуға дайын екендігін атап өтті.

**Таңдау құқығы мен бақылау**

жауап жоқ білмеймін мүлдем жоқ

2

3

4

5

6

7

8

9

өте жақсы

0.40%

1.70%

4.10%

1.20%

2.60%

5.90%

17.20%

14.50%

15.30%

14.90%

7.50%

14.80%

Сурет 15 - Осы шкаланы қолдана отырып, өз өміріңізге ықпал ету дәрежесін бағалаңыз.

Ескерту – дереккөз [133]

Сонымен бірге құндылық ұстанымдарын жаңғырту оның әлеуметтік - мәдени негізі болып табылатын қоғамда қалыптасқан дәстүрлерге негізделуі керек. Белгілі бір қоғамның тарихи даму ерекшеліктерін ескерместен, кез - келген әлеуметтік өзгерістер бастапқыда сәтсіздікке ұшырайды. Сонымен қатар, көптеген жылдар бойы қалыптасқан құндылық базисімен сәйкес келмейтін жаңа құндылықтарды мақсатты түрде енгізу әлеуметтік шиеленіс деңгейінің өсуіне, әртүрлі әлеуметтік - мәдени қақтығыстардың пайда болуына

және оның соңғы кезеңінде қоғамдағы бөлінуге әкелуі мүмкін. Бұл осы қауымдастыққа жат идеологиялық және ақпараттық соғыстарды насихаттау. Бұл жағдайда, ең алдымен, әлеуметтік құрылым саласындағы қолданыстағы құндылықтарды, әртүрлі әлеуметтік институттардың өкілеттіктерін жүзеге асырудағы, саясат саласына қатысты құндылықтарды «жоюға» талпыныс жасалады. Адамда саяси құндылықтардың болуы, егер ол билікті анықтау саласына қандай - да бір түрде немесе басқа түрде енуге тырысса ғана мүмкін болады. Біріншіден, сіз бағыныштыларға қатысты белгілі бір билік беретін әлеуметтік иерархияда орын ала аласыз. Екіншіден, әртүрлі саяси акцияларға, ең алдымен сайлауға қатысу қоғамдағы биліктің бөлінуіне әсер етуге мүмкіндік береді. Адамның осы әрекеттерді жасау кезінде басшылыққа алатын себептері оның саяси құндылықтарына байланысты. Мысалы, тоталитарлық қоғамда өмір сүру және ондағы биліктің таралуына әсер ете алмау, адам қазіргі уақытта өзінің нақты әрекеттерінде өз көрінісін таба алмайтын белгілі бір саяси құндылықтарды мойындауы мүмкін. Мұндай адамға қол жетімді қызметтің жалғыз түрі – тікелей наразылық, қоғаммен қақтығыс. Алайда, саяси құндылықтардан туындаған ұмтылыстарды жүзеге асыруға деген ұмтылыс қоғамның едәуір бөлігінде пайда болған және сонымен бірге оны жүзеге асыру мүмкіндігі болмаған жағдайда, қоғамда әлеуметтік шиеленіс артады. Оның шыңында бұл әлеуметтік жарылысқа және биліктің өзгеруіне әкелуі мүмкін.

Қостанай облысы Павлодар облысы Ақмола облысы

Солтүстік Қазақстан облысы

Қарағанды облысы Жамбыл облысы

Батыс Қазақстан облысы

Атырау облысы Түркістан облысы

Шығыс Қазақстан облысы

Алматы облысы Ақтөбе қаласы Шымкент қаласы Маңғыстау облысы

Нур-Султан

Алматы қаласы

15

17

39

43

43

73

121

136

144

145

168

210

213

258

361

0 50 100 150 200 250 300 350 400 450

463

500

Қазақстандағы наразылықтар саны (2019-2022), Аймақ бойынша

Сурет 16 – Қазақстандағы наразылықтар санының көрсеткіші Ескерту - дереккөз [176]

2019 – 2022 жылдар аралығында Қазақстанда саяси митингтер ұйымдастыру деңгейі артқанын атап өтуімізге болады. Мәселен, ACLED деректер базасына сәйкес, 2019 жылғы 1 қаңтардан бастап 2022 жылғы 7 қаңтар аралығындағы кезеңде Қазақстанда наразылық акцияларына

байланысты түрлі оқиғалардың 2904 эпизоды көрсетілді. Олардың ішінде көпшілігі бейбіт митингілер. 2019 - 2022 жылдар кезеңінде республикада 2591 наразылық акциясы өтті, оның ішінде 2249 бейбіт митингтер, бұл деректер базасындағы барлық жазбалардың 77,5% - ын құрайды [176].

Жалпы алғанда, саяси мәдениет, азаматтық құндылықтар және саяси қатысу зерттеулері негізгі төрт мәселе шеңберінде қарастырылады. Алмонд және Вербаның классикалық жұмысына негізделетін болсақ, біріншісі демократияның тұрақтылық мәселесі. Екіншіден, Патнэм жұмысында көрсетілген демократияның сапасы мен тиімділігі. Үшіншіден, отбасы мүшелері, достар, мектепте, ұрпақтан ұрпаққа, діни топтарда және қауымдастықтар шеңберінде, яғни «саяси әлеуметтену» негізінде құндылықтар, көзқарастар және мінез - құлық қалай дамиды және өзгеретіні туралы көптеген зерттеулер жүргізіледі. Төртіншіден, саясатқа қатысу түрлерінің әртүрлілігіне көп көңіл бөлінеді. Азаматтардың топтары арасында және олардың арасында тең емес қатысу. Азаматтар өкілдік демократияда белсенділік танытудың бірі - саяси процеске белсенді қатысу. Бұл тек сайлауға немесе демонстрацияларға қатысумен шектелмейді, ол сондай - ақ, петицияға қол жинау, митингтерге немесе бойкотқа қатысу. Дәстүрлі түрде конвенциялық және бейресми дәстүрлі емес саяси қатысу. Қарапайым саяси өмірге қатысу ресми іс - шаралар шеңберінде өткізілетін бірқатар іс - шараларды қамтитын болады, оған сайлауға белсенді немесе пассивті қатысу сияқты репрезентативті арналар, науқандарды өткізу және қолдау, партияға мүшелік және шенеуніктермен, саясаткерлермен және БАҚ - тармен байланыс. Дәстүрлі емес саяси қатысу шет елдерден қызмет арқылы саясат нәтижелеріне ықпал ету әрекеттерін қамтитын репрезентативтік арналар, сондай - ақ наразылық қызметінің түрлі нысандарын қамтиды [145, 112].

Өз тұрғысынан коммуникативті саясат шеңберінде мемлекет біріншіден, қоғамдағы қалыптасқан құндылықтардың кең таралуына әсер етеді, нақты уақыттық аралықта дамудың жағдайларына орай құндылықтарды жаңа мәнмен толықтырады. Екіншіден, жаңа құндылықтар мен идеалдарды қалыптастырып, оны қоғамдық сананың енуін қамтамасыз етеді. Мұндай жағдай әсіресе тәуелсіздіктің алғашқы жылдарында өте өзекті мәнге ие болған. Яғни, ескірген құндылықтардың жаңа өзекті құндылықтармен алмастырылу қажеттілігінен туындаған жағдай. Бұл тұрғыда әрине қоғамға қажетті және сапалы құндылықтардың қол жеткізу міндетін айтуымызға болады [57, 45].

Көпшілік санада дәстүрлі және модернистік құндылықтар өрілген. Бұл ретте қандай да бір саяси құндылықтардың, сенім мен ұстанымдардың үстемдігі туралы айту қиын. Саяси мәдениет құрылымында дәстүрлі құндылықтардың ұстанымдары - күшті мемлекеттен кепілдік алу ниеті, теңестірушілік, ұжымшылдық. Сонымен бірге, елеулі бөлігі жеке басының әл - ауқаты, жеке адамның құқықтарын, бостандығын құрметтеу үшін дербес жауапкершілік қажеттілігін қолдайды. Жалпы алғанда, респонденттердің азаматтық және саяси құндылықтарға қатысты көзқарастарының қарама - қайшылықтары мен бытыраңқылығы көп жағдайда әр түрлі әлеуметтік

топтардың көңіл - күйі мен мүдделерін көрсетеді, ал сондай - ақ қоғамдық - саяси пікірталастар сипаты деп айқындауға болады [35, 48].

Осылайша, қазақстандық қоғам кешенді тұрғыда қазақстандықтардың рухани - моральдық келбетін қалыптастырып, оның өмірлік бағдарын бағыттайтын өзінің құндылықтық - мәндік құрылымдарға ие. Олар өз кезегінде қазақ халқының қалыптасу тарихы туралы көзқарастар, олардың мемлекеттілігі жөнінде, саяси, экономикалық, мәдени, құқықтық және моральдық дәстүрлер мен ұстанымдар республика азаматтарын бірегей қауымдастыққа бірігуіне ат салысады. Қалыптасқан құндылықтар сонымен қоса мемлекетке де ықпал етеді, ол жан - жақты іс - әрекеттерді жүзеге асыру барысында осы құндылықтармен бағдарланып отырады.

# ҚОРЫТЫНДЫ

Модернизация контексінде саяси құндылықтарды кешенді зерттеу және алынған ғылыми нәтижелер келесі қорытынды жасауға мүмкіндік береді.

Қазақстан мемлекет пен қоғам өмірінің барлық салаларына қатысты кешенді жаңғыртудың күрделі кезеңінен өтуде. Елдің ағымдағы және перспективалық қажеттіліктерін көрсететін бұл тарихи маңызды процесс өтпелі кезеңнің кедергілерін еңсеру үшін қажетті қалыптасу кезеңін аяқтаған және жедел өсу сатысына кіретін жас мемлекеттерге тән экономикалық, әлеуметтік және саяси проблемалардың кең спектрін қамтиды.

Саяси құндылықтардың теоретикалық негіздерін шетелдік, ресейлік және қазақстандық зерттеушілердің тұжырымдарын сараптай келе, келесідей анықтама берілді.

Саяси құндылықтар дегеніміз – қоғамның түрлі салаларында, солармен бірге оның саяси өмірінде де саяси - әлеуметтік субъектілердің өздерінің іс - әрекетінде, көзқарасында бағыт - бағдар етіп ұстайтын идеялары мен ұғымдары. Саяси құндылықтар адамдардың саяси мінез - құлқының ерекшелігін және саясат саласындағы таңдауын негіздейді. Құндылық негізінде тұлғаның саясатқа деген белсенді қатынасы қалыптасады, ол оның мақсатты әрекеттерінен көрінеді.

* + Сонымен қатар, саяси құндылықтар саясат субъектілерінің қандай да бір құбылыстардың, саяси өмірдің процестері мен нормаларының, олардың әлеуметтік - саяси тәжірибесімен бекітілген маңыздылығын мойындау деп анықтауға болады.
  + Қоғамның, оның негізгі әлеуметтік топтарының жай - күйін, қажеттіліктерін және даму перспективаларын анықтап көрсетеді. Саяси құндылықтар үнемі қалыптасып, таралып, белгілі уақыт аралығында қызмет етіп, өзгеріп, жойылып, қайта қалыптасады.

*Бүгінгі таңдағы заманауи саяси құндылықтарының қалыптасу мен дамуына әсер етуші бірнеше тарихи кезеңдерге бөліп ажыратуға болады:*

* 1. қазақ хандығы құрылған уақыттан бастап, дәстүрлі құндылықтарының қалыптасу кезеңі, ондағы ұжымшылдық, үлкендерді құрметтеу, отбасы құндылықтарын, рулық – тайпалық жүйесінің орнығуы, ақсақалдар кеңесінің қызмет етуі үлкендерге құрмет көрсетуге, қақтығыстық жағдайларды билер жүйесі арқылы шешу халықты ынтымақтастыққа, бітімгершілікке баулып, аталмыш құндылықтардың қалыптасуы мен дамуына зор ықпал етті. Қазақ халқының кейінгі тарихи санасының дамуы индустриалдық және постиндустриалдық қоғамдарға енумен сипатталатын модерндеу және жаhандану құбылыстарының салдарынан елеулі өзгерістерге ұшырады. Демек, осы құдылықтарды дәстүрлі тұрғыда деп айқындап, сақтаудың мәні зор;
  2. кеңес Үкіметінің құрамына енуі мемлекетіміздің саяси құндылықтарының жаңа бағытта дамуына үлкен әсер еткен кезеңдерінің бірі болып табылады, мұнда азаматтарды саясаттан алшақтату, коммунистік идеологияның үстемдігі, атеистік көзқарастарды қалыптастыру, репрессиялық,

террорлық әдістерді қолдану, саясатқа араласқан азаматтар мен топ белсенділерін әр түрлі сылтаумен «өзгеше ойлатындар» деп жер аудару, қудалау іспеттес іс - әрекеттер саяси мінез - құлық, саяси сана мен мәдениеттің қалуыптасуында, құндылықтардың дамуында басымдық негіз болғаны айқын. Осылайша, азаматтарды саясаттану алшақтату осыдан туындауда деп атап көрсетуімізге болады;

* 1. тәуелсіздік алған уақыттан бастап, демократиялық институттардың жаңадан қалыптасуы, мемлекеттің билік пен басқару жүйесін нығайту бойынша реформалар, жоспарлы экономикадан нарықтық экономикаға ауысу, сайланбалы органдардың, жергілікті өзін - өзі басқару органдарының құрылуы, атеистік қоғамнан зайырлы қоғамға өтуі қоғамдағы жаңа құндылықтар жүйесінің қалыптасуына ықпал етті.
  2. мемлекетіміздің тәуелсіздігіне қол жеткізген уақыттан бастап қоғамдағы модернизация процесі жүзеге асырылуда. Оның бірнеше кезеңдері анықталды:
* бастапқы кезеңі – тоталитарлық қоғамнан демократиялық қоғамға өту аралығын қамтиды;
* екінші кезең – «Қазақстан – 2030: барлық қазақстандықтардың өсіп өркендеуі, қауіпсіздігі және әл - ауқатының артуы» атты Стратегиясы жарияланған уақытынан бастау алады;
* үшінші кезең – «Қазақстан – 2050: қалыптасқан мемлекеттің жаңа саяси бағыты» атты Стратегиясы қабылданған күнінен бастап;
* төртінші кезең ретінде, 2017 жылы «Болашаққа бағдар: рухани жаңғыру» атты мақаланың жарилануымен сәйкес келеді. Мұндағы басты мақсат – дәстүрлі құндылықтарды жаңғырту, заманауи құндылықтармен қатарлас, тарихи - мәдени ерекшеліктерді де назарға алу.

Аталмыш модернизация үрдісінің жүзеге асырылуы - саяси құндылықтардың трансформациялануына, өзгеруі мен жаңадан дамуына әсер етуші фактор деп анықталды.

## Осыдан, саяси құндылықтардың заманауи қоғамдағы өзгерісін талдай отырып, келесідей ерекшеліктерді атап көрсетуге болады:

* + заманауи елдердегі әл - ауқатының өсуі халықтың қажеттіліктерінің қанағаттануына алып келеді, ол өз кезегінде құндылықтардың постматериалдық деңгейіне өтуіне жол береді. Бірақ сонымен қатар азаматтардың билікке деген талаптары да жоғарылай бастайды. Экономикалық дамудың өркендеуі, жұмыссыздық бойынша мемлекеттік төлемақылардың өсуі, денсаулықты қамтамасыз ету, баспанамен қамтамасыз ету қауіпсіздік құндылығын норма ретінде қабылдайды. Постматериалистердің осы тұрғыда саяси өмірге, саяси лидерлерге де деген баға беруінде талаптары жоғары болады.
  + өзін - өзі көрсету құндылықтары қоғамдағы демократияның қалыптасуына үлкен әсер етеді. Мұндай құндылықтардың жеткілікті деңгейде жетілмеуі демократиялық институттардың дамуын тежейді. Керісінше, батыс елдердегі өзін - өзі көрсету құндылықтары жоғары рөлге ие болған жағдайда демократия сапалы мәнге ие. Постиндустриалды мемлекеттерде өзін - өзі көрсету құндылықтары жоғары, сәйкесінше бұл елдер шынайы демократияның көп

бөлігін құрайды. Ал өзін - өзі көрсету құндылықтары демократиялық емес құрылымдарға немесе демократиялық институттардың сапасыз жағдайына алып келеді.

## Заманауи қазақстандық қоғамдағы саяси құндылықтырды талдай келе, келесідей ерекшеліктер анықталды:

* + ең маңызды саяси құндылықтар қатарында мемлекет тәуелсіздігі, ұлттық қауіпсіздік, ұлттық бірлік деп танылуда. Еркіндік немесе теңдік құндылығын таңдауда, маңызды басымдылық - еркіндікке, ал еркіндік немесе қауіпсіздік дихотомиясында - қауіпсіздік басымдыққа ие;
  + азаматтар арасында саясаттың маңыздылығы төмен және ол қазақстандықтардың қызмет, табыс сияқты ресурстарымен байланысты болып отыр;
  + саяси қатысу белсенділігі төмен; бірақ уақыт аралығында жасалған зерттеу бұл көрсеткіштер артып жатқаны байқалды;
  + азаматтардың пікірі бойынша, елімізде адам құқығының құрметтелуі артып жатқаны айқындалды;
  + заманауи қоғамдағы қазақстандықтардың саяси құндылықтық бағдарлары әртүрлі: тұрғындардың басым бөлігі материалистік құндылықтарды алға қоятыны анықталды.

## Диссертациялық жұмыста жасалған талдауды негізге ала отырып, келесідей ұсыныстар әзірленді:

* + қазақстандықтардың азаматтық институттар тарапына сенімділіктің мемлекеттік институттарға қарағанда төмен. Осы орайда, азаматтық институттардың қызмет ету сапасын, белсенділігін арттыру қажеттілігі туындауда;
  + мемлекеттік институттар арасында да халық тарапынан сенімділіктің төмендеу динамикасы байқалуда. Осыдан, осы мемлекеттік ұйымдардың халықпен қызмет ету жолдарын, сенімділікті арттыру қажеттілігі бар. Дегенмен, халық арасында базалық сенім сақталуда;
  + саяси құндылықтар халыққа қол жетімсіз идеал ретінде қарастыратын болсақ, жемқорлықпен күресуді, онымен күрес жүргізуде азаматтық қоғам институттарының, қоғам белсенділерін де жұмылдыруды нығайту; «Саналы ұрпақ», «Адалдық алаңы» сияқты жобалардың қызметін ары қарай дамыту;
  + саяси мәдениетті кешенді түрде арттыру, құқықтық сананың дамуын жетілдіру, мысалы, санкцияланған митингтерді өткізудің құқықтық аспектілерін түсіндіру;
  + Қазақстанның кейбір аймақтарында, мысалы, Батыс Қазақстан облысы, Павлодар облысы, Атырау облысында сайлауға сенімділіктің төмен деңгейі байқалды, осы тұрғыда сенімділікті арттыру қажет;
  + дәстүрлі құндылықтардың сабақтастығын сақтау әлеуметтену агенттерінің негізінде одан әрі нығайту, ондағы саясатқа араласу, патриотизм құндылықтарын осы үрдіс шеңберінде трансляциялануын нығайту;
  + халық тарапынан сұранысы бар мәселелерге қатысты жалпыхалықтық референдум өткізу, мысалы Швейцарияның тәжірибесін иелену, яғни қоғамдық

мәселелер бойынша факультативті референдум, ал саяси маңызы бар мәселелерге қатысты бірнеше кезеңді референдум өткізу.

Заманауи Қазақстанда мемлекет басшысы бағыт алып отырған «Жаңа Қазақстанды» құру, Жолдауда атап көрсеткендей «ұлттың жаңа болмысын» құруда, саяси реформаларды жариялау, ендігі кезекте оны жүзеге асыру шеңберінде саяси құндылықтардың өзгеру қарқынын болашақта зерттеу қажеттілігін тудыруда.

* ***Диссертациялық жұмыста қойылған міндеттерді шешудің толықтығын бағалау:*** диссертациялық жұмыс аясында қойылған барлық міндеттер толығымен шешілді. саяси құндылықтарды, олардың мәні мен мазмұнын, классификациялық ерекшеліктерін зерттеудің теориялық - тұжырымдамалық негіздері жүйеленді;
* саяси құндылықтарды қалыптастыру мен игерудегі саяси әлеуметтену институттарының рөлін бағалау және олардың ерекшеліктері анықталды;
* қазақ хандығы кезеңіндегі саяси институттар негізінде қалыптасқан дәстүрлі саяси құндылықтардың қазіргі қоғамдағы рөлі мен ықпалы анықталды;
* қазіргі қоғамның демократиялық құндылықтарының даму жағдайларына сарапталды;
* жаңғырту процесі шеңберінде саяси құндылықтардың өзгеру кезеңдерін айқындау, оған әсер ететін факторлардың рөлі көрсетілді;
* қазіргі қазақстандықтардың саяси қатысуында көрініс тапқан саяси құндылықтарға салыстырмалы талдау жүргізілді.

***Күтілетін әлеуметтік және экономикалық тиімділік:*** алынған ғылыми нәтижелерді іске асыру, біздің ойымызша, саяси мәдениет пен конвенционалды саяси қатысу деңгейін арттыруға мүмкіндік береді. Сонымен қатар, саяси әлеуметтену институттары қызметінің тиімділігін нығайтуда, демократиялық құндылықтарды дамытуда, жаңғыру үрдісін жүзеге асыру барысында тиімді болатынына үміт артудамыз.

# ПАЙДАЛАНЫЛҒАН ӘДЕБИЕТТЕР ТІЗІМІ:

1. Almond G., S. Verba. The Civic Culture: Political Attitudes and Democracy in Five Nations. Princeton, 1963. - 95 p.
2. Milton Rokeach. The nature of human values. New York: Macmillan Press, 1973. - 438 р.
3. G.Allport. The Person in Psychology. Boston: Beacon Press, 1968. – 396 р.
4. Geert H. Hofstede. Culture’s Consequences: Comparing Values, Behaviors, Institutions and Organizations Across Nations. 2nd edition. Sage publ., 2001. – 616 р.
5. Flanagan S. Measuring value change in advanced industrial societies // Comparative political studies. - 1982. – Vol. 15, № 1. - P. 99 - 128.
6. Тромпенаарс Ф., Ч.Хэпден - Тернер. Четыре типа корпоративной культуры. Минск: Попурри, 2012. – 528 c.
7. Kluckhohn Fl., Strodtbeck F.L. Variation in Value Orientation. N.Y.: Row Peterson and comp., 1961. - P.10.
8. White S. Political culture in communist States: some problems of theory and method. Comparative Politics. New York, 1984. - P.351–365.
9. Shalom H. Schwartz. Basic Human Values: Theory, Measurement, and Applications. // Revue française de sociologie. – 2006. - Vol. 1, № 42. - P.249-288
10. Inglehart R.. Globalization and Postmodern Values. // The Washington Quarterly. - 2000. – №. 1. - P. 215 - 228.
11. Arnould E.J. and Thompson C.J. Consumer Culture Theory: Twenty Years of Research // Journal of Consumer Research. – 2005. №. 31 (4) P. 868–882.
12. Zweig D. Democratic values, political structures, and alternative politics in Greater China. United States institute of peace, 2002. - 55 р.
13. Brian D. Silver, Kathleen M. Dowley. Measuring political culture in multiethnic societies // Comparative political studies. – 2000. - Vol. 33. - №. 4. - Р.517 - 550.
14. Cynthia S. Kaplan, H. Brady Conceptualizing and Measuring Ethnic Identity. In Measuring Identity: A Guide for Social Science Research. New York: Cambridge University Press, 2009. - P. 33 - 71.
15. David J. Ciuk. Democratic Values? A racial group - based analysis of core political values, partisanship, and ideology // Polit Behav. – 2017. – №. 39. - P. 479– 501.
16. Spaiser V., Sh.Ranganathan, Mann R., Sumpter D. The dynamics of democracy, development and cultural values // Plos one. - 2014. - Vol. 9. - № 6. – Р. 1 - 11.
17. Omelicheva M., Carter B. Democratic or cultural peace? Examining the joint democratic peace proposition through the lens of shared emancipative values // European Journal of International Security. – 2019. – №. 4(1). - Р. 1–19.
18. Welzel C. and Deutsche F. Emancipative values and non - violent protest: the importance of “ecological” effects // British Journal of Political Science. - 2012. –

№. 42 (2). – 465р.

1. Denk T. and H.S. Christensen. How to Classify Political Cultures? A comparison of Three Methods of Classification // Quality and Quantity. - 2016. - №. 50 (1). - P. 177–191.
2. Olcott M.B. The Kazakhs. 2 ed. California: Standord University, 1995. – 388 р.
3. Hoffman D.L. Stalinist values: the cultural norms of Soviet modernity, 1917

* 1941. Cornell University Press, 2003. – Р.45-52.

1. Noda Jin. The Kazakh khanates between the Russian and Qing empires: Сentral Eurasian international relations during the eighteenth centuries. Boston: Brill, 2016. - 297 p.
2. Martin V. Law and custom in the Steppe. The Kazakhs of the Middle Horde and Russian colonialism in the nineteenth century. London and New York. Routledge Curzon Taylor Fransis Group, 2001. - 244 p.
3. Campbell Ian W. Knowledge and the ends of empire: Kazak intermediaries and Russian rule on the steppe, 1731/1917. Ithaca: Cornell University Press, 2017. - 288 р.
4. Adams Laura L. and Rustemova Assel. Politics of the Spectacular: Symbolism and Power in Central Asia // Europe - Asia Studies. - 2009. - Vol. 61. -

№ 7. - Р. 1249 - 1276.

1. Абдигалиева Г.К. Проблема ценностей в истории философии. - Алматы: Қазақ университеті, 2005. – 234 с.
2. Шаукенова З.К., Нұрмұратов С.Е. Қазақ эстетикасының құндылықтық

* мағыналық негіздері. - Алматы: ҚР БҒМ ҒК Философия, саясаттану және дінтану институты, 2014. – 234 б.

1. Шаукенова З.К. Ценности и идеалы независимого Казахстана. - Алматы: Институт философии, политологии и религиоведения КН МОН РК, 2015. – 322 с.
2. Нысанбаев Ә. Қазақстан халқының рухани - құндылықтық әлемі Алматы: ҚР БҒМ ҒК Философия, саясаттану және дінтану институты, 2015. – 178 б.
3. Нысанбаев Ә. Жаһандану жағдайындағы шетел қазақтарының құндылықтық әлемінің жаңаруы. - Алматы: ҚР БҒМ ҒК Философия, саясаттану және дінтану институты, 2014. – 224 б.
4. Кадыржанов Р.К. Этнокультурный символизм и национальная идентичность Казахстана. Алматы: Институт философии, политологии и религиоведения КН МОН РК, 2014. - 168с.
5. Aziz Burkhanov, Neil Collins. Kazakhstan and the Soviet Legacy: Political culture in Kazakhstan: extension and reflection. Springer Singapore, 2019. - P. 7 - 30.
6. Абдирайымова Г. Социология молодежи: Учебное пособие. – Алматы: Жибек жолы, 2008. - 280 с.
7. Сарсенбаева З. Этнос и ценности. - Алматы: Институт философии, политологии и религиоведения КН МОН РК, 2018. - 164 б.
8. Система ценностных ориентаций в современном казахстанском обществе: Отчет по итогам проведения социологического исследования по теме. - Астана, 2015. – 64 с.
9. Мустафин Т.Т. Проблемы формирования политической культуры и демократическое политическое преобразование в Республике Казахстан // Евразийское сообщество. – 1995. - № 11-12. – С. 79 - 91
10. Жамбылов Д.А. Демократиялық қоғамдағы саяси мәдениет. // Ақиқат, 1993. - № 9. 19 – 25 б.
11. Мұсатаев С.Ш. Ежелгі қазақ жеріндегі далалық демократияның заңдары // КазНУ имени аль - Фараби, 2011. – 7 б.
12. Саитова Н.А. Политическая культура казахстанцев президентских выборов // Актуальные проблемы модернизации казахстанского общества: экономика, политика, идеология: Материалы международной научно - практической конференции, посвященной 75 - летию со дня рождения Л.А.Байдельдинова. – Алматы: КазНУ им. аль - Фараби, 2005. - С. 182 - 185.
13. Кеңесов А.А. Қазақстан Республикасындағы электоралды мәдениеттің қалыптасуы және дамуы (саясаттанулық талдау). Саяси ғ.к. диссертациялық жұмысы. Алматы, 2010. 152 б.
14. Джапарова Р.Т. Саяси мәдениет – әлеуметтік институт ретінде. Соц.ғ.к. ғылыми дәрежесін алу үшін дайындалған дисс. Алматы, 2009. – 153 б.
15. Сарсенбаев Т.С. Ұлтаралық қарым - қатынастар саясаты мен мәдениеті. – Алматы, 1998. – 225 б.
16. Иманбаев М.Ө. Қазақстан Республикасында саяси мәдениет пен азаматтық қоғамның өзара әрекеттесуі мен қалыптасу процестері. Саяси ғ.к. дәрежесін алу үшін дайындалған диссертациялық жұмысы. Алматы, 2002. - 148. б.
17. Нурумбетова Г.Р. Қазақстан қоғамын жаңғыртудағы азаматтардың саяси қатысуы: Автореферат дис. д.п.н. – Алматы, 2006. - 49 б.
18. Төлен Ж.М. Саяси мәдениет Қазақстан Республикасында тұрақтылықты қамтамасыз етуші фактор ретінде. Философия докторы дәрежесін алу үшін дайындалған диссертация жұмысы. Алматы, 2013. - 129 б.
19. «Қазақстан - 2050» Стратегиясы қалыптасқан мемлекеттің жаңа саяси бағыты. Қазақстан Республикасының Президенті Н.Ә.Назарбаевтың Қазақстан халқына Жолдауы. // <http://www.akorda.kz/>(2012 жыл, 6 желтоқсан).
20. «Болашаққа бағдар: рухани жаңғыру» атты Н.Ә.Назарбаевтың мақаласы. - // [http://www.akorda.kz](http://www.akorda.kz/) (2017 жыл, 12 сәуір).
21. Қазақстан халқына Жолдауы «Қазақстанның үшінші жаңғыруы: жаһандық бәсекеге қабілеттілік» Жолдау // [http://www.akorda.kz](http://www.akorda.kz/) (2017 жылғы 31 қаңтар).
22. Қазақстандықтардың әл - ауқатының өсуі: табыс пен тұрмыс сапасын арттыру атты Жолдауы. // [http://www.akorda.kz](http://www.akorda.kz/) (2018 жыл 5 қазан).
23. Сындарлы қоғамдық диалог – Қазақстанның тұрақтылығы мен өркендеуінің негізі Қазақстан халқына Жолдауы. // [http://www.akorda.k](http://www.akorda.kz/)z (2 қыркүйек 2019).
24. Жаңа жағдайдағы Қазақстан: іс - қимыл кезеңі. Қазақстан халқына жолдауы. // [http://www.akorda.kz](http://www.akorda.kz/) (2020 жылғы 1 қыркүйек).
25. Қазақстан жастары – 2017 ұлттық баяндамасы. Астана, 2017. – 600 б.
26. Қазақстан жастары – 2018 ұлттық баяндамасы. Астана, 2018. – 410 б.
27. Қазақстан жастары – 2019 ұлттық баяндамасы. Астана, 2019. – 420 б.
28. Қазақстан жастары – 2020 ұлттық баяндамасы. Астана, 2020. – 392 б.
29. Ценности казахстанского общества в социологическом измерении. Алматы: «ТОО «DELUXE Printery», 2019. - 140 с.
30. Медеуов Ж.К., Кудайбергенов Р.А., Каппаров К.Н. и др. Коммуникативная политика в Республике Казахстан: современное состояние и перспективы развития. - Астана: Институт Евразийской интеграции, 2017 - 348 с.
31. Абдигалиева Г.К., Жампетова А.О. Basic principles of political values in modern society. «Адам әлемі» // Журнал философский и общественно - гуманитарный журнал. – 2018. - № 3 (77). - С. 22 - 29.
32. Әуелғазина Т. Қоғамдық саяси мәдениеттің даму ерекшеліктері // Ақиқат ұлттық қоғамдық - саяси журнал // <http://akikat.kazgazeta.kz/?p=1725> (05.08.2013).
33. Тугаринов В.П. Избранные философские труды. Л.: Издательство Ленинградского университета, 1988. - 344 с.
34. Halman Loek. Political Values. The Oxford Handbook of Political Behavior: Oxford University Press, 2007. – 929 р.
35. Pye L.W. Asian power and politics: the cultural dimensions of authority. Cambridge, 1985. - 432 р.
36. Pepijn van Houwelingen, Jurjen Iedema, Paul Dekker. Convergence on political values? A multi - level analysis of developments in 15 EU countries 2002 - 2016 // Journal of European Integration. – 2018. – Vol. 41. - № 5. – P. 1 - 19.
37. John Kekes. A Case for Conservatism. Cornell University Press, 2017. – 256 р.
38. Виноградов В.Д. Политические ценности в жизнедеятельности людей

// Серия «Мыслители», Тугариновские чтения, Санкт - Петербург: Санкт - Петербургское философское общество, 2000. - № 1. С.11 - 14.

1. Яницкий М.С. Ценностные ориентации личности как динамическая система. Кемерово: Кузбассвузиздат, 2000. - 204 с.
2. Назаров М.М., Иванов В.Н. и Кублицкая Е.А. Политические ценности Российского общества (результаты сравнительного проекта) // Journal of Sociology. - 2018. – Vol. 18. - №. 3. - P. 470 - 480.
3. Крылова Н.Б. Культорология образования. М.: Народное образование, 2000. - 272 с.
4. Почебут Л.Г. Психология социальных общностей (толпа, социум, этнос). СПб.: СПбГУ, 2002. - 136 с.
5. Гаджиев К.С. Американская нация: национальное самосознание и культура. М.: Наука, 1990. - 240 с.
6. Башкирова Е.И. Трансформация ценностей Российского общества // Полис. – 2000. - № 6. – С. 51 - 65.
7. Абдигалиева Г.К., Жампетова А.О. Особенности развития политических ценностей. Вестник КазНУ. Серия Философия, культурология, политология. – Алматы: Қазақ университеті. – 2018. - № 1 (63). – С. 210 - 217.
8. Нысанбаев Ә. Қазақстан халқының рухани - құндылықтық әлемі // З.К. Шәукенова және С.Е. Нұрмұратовтың жалпы редакциясымен . – Алматы: ҚР БҒМ ҒК Философия, саясаттану және дінтану институты, 2015. – 178 б.
9. Әуелғазина Т. Ауелгазина Т.К. Ұлттық құндылықтар – қоғамдық дамудың қайнар көзі // Әл - Фараби Әлеуметтік - гуманитарлық зерттеулер журналы. – 2020. - № 3 (71). – Б. 44 – 53.
10. Нұрмұратов, Ғ. Құрманғалиева, О. Карибаев. Мәдениет пен құндылықтардың гуманистік әлеуеті // Әл – Фараби. - 2022. № 1 (77). - Б. 76 – 89.
11. Тәжітаева. Саяси құндылықтардың қалыптасу процестері: етенелесу және маргиналдану // Ақиқат. - 2000. - № 8 - 9. - Б. 70 - 75
12. Жунисбай Б., Жунисбай А., К.Витсель. Что порождает «твердых демократов» в Казахстане и Кыргызстане? // Ponars Eurasia. - 2017. – 489. Р.1 - 9.
13. Шарипова Д., Бейменбетов С. «Қазақстандағы жастар: құндылықтарды, үміттер мен ұмтылыстарды бағалау». Алматы, 2021. – 98 б.
14. «Қазақстан халқының саяси бағдарлары» әлеуметтанулық зерттеуі/

«Рухани жаңғыру» Қазақстандық қоғамдық даму институты» КеАҚ, Нұр - Сұлтан, 2021. – 75 б.

1. Толганай Умбеталиева. «Власть не знает, как выстраивать отношения с этническими группами» [https://rus.azattyq.org/a/kazakhstan - interethnic - conflict

* interview - umbetalieva/30427281.html] (дата обращения: 11.02.2020).

1. Соловьева Г.Г. Обновление ценностей // [http://iph.kz/ru/novosti/anonsi/17\_marta\_2022 - 6/](http://iph.kz/ru/novosti/anonsi/17_marta_2022-6/) (дата обращения: 17.03.2022)
2. Feldman S. Values, ideology, and the structure of political attitudes, Oxford University Press. - 2003. P. 477 - 508.
3. Goren P. Party Identification and Core Political Values // American Journal of political science. – 2005. - Vol. 49. - № 4. – P. 881 - 896.
4. Lasswell H. D., Kaplan A. Power and Society: A Framework for Political Inquiry. Routledge, 2013. – 334 р.
5. Тобиас Гомберт, Мартин Тимпе, Юлия Блезиус, Кристиан Крелль және т.б. Әлеуметтік демократия негіздері. - Алматы, 2014. – 164 б.
6. Кnutsen O. Left‐right materialist value orientations. in, The Impact of Values, ed. J. W. van Deth and E. Scarbrough. Oxford: Oxford University Press, 1995. – 160 р.
7. Лапин Н.И. Социокультурная трансформация россии: либерализация versus традиционализация // Журнал социологии и социальной антропологии. - 2000. - Том 3. - № 3. – С. 32 - 39.
8. Кувакин В.А. Гуманистическое мировоззрение. В кн.: Борзенко И. М., Кувакин В.А., Кудишина А. А. Основы современного гуманизма. – М. - 2002. - 123 с.
9. Багдасарян В.Э., Сулакшин С.С. Высшие ценности Российского государства. Научная монография. М.: Научный эксперт, 2012. — 624 с.
10. Чеботарев А. Политическая мысль суверенного Казахстана: динамика, идеи, оценки. - Астана - Алматы: ИМЭП при Фонде Первого Президента, 2015.

- 512 с.

1. Neundorf A. and Smets K. Political Socialization and the Making of Citizens.

Oxford University Press, 2018. – Р. 28-30.

1. Jennings M. Kent and Laura Stoker. Social Trust and Civic Engagement across Time and Generations // Acta Politica. - 2004. Vol. 39 (4). – P. 342–379.
2. Neundorf Anja and Richard G Niemi. Beyond Political Socialization: New Approaches to Age, Period, Cohort Aalysis // Electoral Studies. - 2014. - Vol. 33(1).

– P. 6.

1. Norris P. Young People and Political Activism: From the Politics of Loyalties to the Politics of Choice? Harvard University. - 2004. – P. 32.
2. Ғалым Жусипбек. Чем вызвана негативная реакция на законопроект о борьбе с семейным насилием? [https://qmonitor.kz/society/1570] (дата обращения: 13.05.2021).
3. Магауова А.С. Социализация молодежи и современные молодежные субкультур. - Алматы: Казак университетi, 2018. - 160 с.
4. Denny Kevin and Orla Doyle. Political Interest, Cognitive Ability and Personality: Determinants of Voter Turnout in Britain // British Journal of Political Science. - 2008. – Vol. 38 (2). – P. 291–310.
5. Bill Strauss, William Strauss, Neil Howe. Generations: The History of America's Future, 1584 to 2069. Morrow, 1991. 538 р.
6. Mishler, William, and Richard Rose. Generation, Age, and Time: The Dynamics of Political Learning during Russia’s Transformation // American Journal of Political Science. - 2007. – Vol. 51 (4). – P. 822–834.
7. Сатпаев Д., Т.Умбеталиева, А.Чеботарев и др. Коктейль молотова: анатомия казахстанской молодежи. - Алматы, 2014. - 193 с.
8. Ротман Д. Г. и др. Ценностный мир современного человека: Беларусь в проекте «Исследование европейских ценностей. Минск: БГУ, 2009. – 231 с.
9. «Рухани жаңғыру» бағдарламасының негізгі аспектілері». – Астана:

«Жастар» ҒЗО, 2018. – 181 б.

1. Ауелгазина Т.К. Особенности политической социализации личности Республики Казахстан. Монография. - А.: СаГа, 2006, С. 56-58.
2. Ғалым Жусипбек. Чем вызвана негативная реакция на законопроект о борьбе с семейным насилием? [https://qmonitor.kz/society/1570] (дата обращения: 13.05.2021).
3. Сатершинов Б.М. Тарихи сана – тәуелсіздіктің рухани тұғыры. – Алматы: ҚР БҒМ ҒК ФжСИ КБО, 2011. - 291 б.
4. Шәукенова З.К., С.Е. Нұрмұратов. Қазақ мәдениетiндeгi дәcтүр мeн жaңaшылдық мәселесі. Алматы: ҚР БҒМ ҒК Философия, саясаттану және дінтану институты, 2016. – 212 б.
5. Абдигалиева Г.К., Жампетова А.О. Саяси модернизация. Оқу құралы. - Алматы, 2020. - 185 б.
6. Eisenstadt Sh. N. Multiple Modernities // Daedalus. – 2000. - Vol. 129. - №.

1. - Р. 1–29.

1. Федотова В. Г. Модернизация и традиция // Культура и общество. - 2014. - № 2. - С. 80 – 91.
2. Инглхарт Р., Вельцель К. Модернизация, культурные изменения и демократия: Последовательность человеческого развития. М.: Новое издательство, 2011. - 464 с.

111Huntington Samuel P. Who Are We? The Challenges to America’s National Identity, 2004. – 448 p.

1. Қасымбеков М.Б., Темірболат Б.Б., Шаймергенов Т.Т. Назарбаев моделі. - Астана: «Деловой мир Астана», 2017. - 164 б.
2. Омарбеков Т. Қазақ халқының этнотерриториясының қалыптасуының мәселелері: монография. - Алматы: Қазақ университеті, 2015. – 135 б.
3. Оразбаева А. Дәстүрлі қазақ қоғамына тән билер институты. - Алматы: Дайк - Пресс, 2004. – 206 б.
4. Nezhina T. G., Ibrayeva A. R. Explaining the Role of Culture and Traditions in Functioning of Civil Society Organizations in Kazakhstan

//International Journal of Voluntary and Nonprofit Organizations. – 2013. - Vol. 24. -

№. 2. - Р. 335 - 358.

1. Сарсембаев М.А. Казахское ханство как суверенное государство средневековой эпохи. - Астана: ГУ «Институт законодательства Республики Казахстан», 2015. - 144 с.
2. Толыбеков Е.С. Кочевое общество казахов в XVII - начале XX века. Политико - экономический анализ. - Алма-ата: Издательство «Наука» Казахской ССР, 1971. - 353 с.
3. Зиманов С.З. Казахский суд биев - общекультурологическая ценность.

* Алматы: Издательство Арыс, 2009. - 408 с.

1. Нысанбаев А., Машан М., Мурзалин Ж., Тулегулов А.. Эволюция политической системы Казахстана. - Алматы: Қазақ энциклопедиясы, 2001. - 352 с.
2. Kendirbai G. Kazak Cadres and Native Strategies// Inner Asia.Special Issue: Cadres and Discourse in Late Socialist Societies. – 2008. - Vol. 10. - №. 1. - Р. 65 - 85.
3. Noda Jin. The Kazakh khanates between the Russian and Qing empires: Сentral Eurasian international relations during the eighteenth centuries. Boston: Brill, 2016. - 297 p.
4. Масанов Н. Кочевая цивилизация казахов: основы жизнедеятельности номадного общества. - Алматы: «Социнвест» - Москва Горизонт, 1995. - 226 с.
5. Бөкейхан Ә. Казақ жерінің жоқшысы. І том. - Астана: «Алашорда» Қоғамдық қоры, 2017. – 800 б.
6. Malikov Yuriy. The Kenesary Kasymov Rebellion (1837–1847): A National - Liberation Movement or “a Protest of Restoration”? // Nationalities Papers. – 2005. - Vol. 33. - №. 4. - P. 569 - 598.
7. Сейфуллин С. Тернистый путь. Историко - мемуарный роман. Алма - ата: Жазушы, 1975. - 122 с.
8. Асфендияров А.С. Национально - освободительное восстание 1916 года. - Алма - ата - Москва: Казахстанское краевое издательство, 1936. - С. 14
9. Әшкеева Н.Н. Әлихан Бөкейханов - саясат сардары // Информационно

* аналитический журнал Саясат. - 2002. - № 3. – б. 86

1. Ким В. Жасампаз жылдар: Қазақстан Республикасының тұңғыш саяси және конституциялық - құқықтық көзқарастарын жолдау. – Алматы. - 312 б.
2. Бөкейхан Ә. Таңдамалы. 2 - кітап. - Алматы: «Өлке» баспасы. – 2003. - 224 б.
3. Назарбаев Н.Ә. Тарих толқынында. - Алматы: Атамұра. - 2003. – 290 б. 131 Койгелдиев М. Алаш қозғалысы. - Алматы «Санат», 1995. - 368 б.
4. Левада, Ю. А. Исследование «Советский человек» (1989 год и 1994 год, репрезентативность - 2700 и 3000 человек). Сочинения: проблема человека.

* Москва: Карпов Е.В. - 2011. - 526 с.

1. World Values Survey. <https://www.worldvaluessurvey.org/WVSOnline.jsp> (2017 - 2020)
2. Қазақстан Республикасының Президенті Н.Ә.Назарбаевтың

«Дағдарыстан жаңару мен дамуға» Қазақстан халқына Жолдауы. 2009 жыл, 6 наурыз.

1. Philip van Praag. Political Science and Changing Politics. Amsterdam University Press. – 2017. – 232 р.
2. Нугманова К.Ж. Ценностные аспекты формирования гражданского общества в Республике Казахстан (политологический анализ). Дис. на соискание ученой степени д.полит.н. – Алматы. – 2004. – б. 78.
3. Series Editors: J. Gagnon & M. Chou. Rethinking the value of democracy A comparative perspective. Palgrave Macmillan, 2019. – 275 с.
4. Diamond Larry and Leonardo Morlino. The Quality Of Democracy // Journal of Democracy. - 2004. – Vol. 15. - №. 4. – P. 20 - 31.
5. Назарбаев Н. Ғасырлар тоғысында. - Алматы: Өнер, 1996. - 272 б.
6. Larry Diamond. Developing Democracy. Toward consolidation. The Johns Hopkins University Press, 1999. – 161 p.
7. Рейзингер У.В., Пачеко Дж. Массовые демократические ценности и демократия в российских регионах // Мониторинг общественного мнения. - 2014. - № 5 (123). - С. 12–30.
8. Przeworski A. Democracy and the market. Political and economic reforms in Eastern Europe and Latin America. Cambridge, 1991. - p. 51 - 100.
9. Tucker Paul. Independent Agencies and Our Political Values and Beliefs: The challenges to delegation with insulation presented by democracy. Princeton University Press, 2018. – 611 р.
10. Kazakhstan: Nations in transit. Country report. URL: // https://freedomhouse.org
11. Tom van der Meer. Citizens and Politics Political Participation and Political Trust. Amsterdam University Press, 2017. - 229 р.
12. Abzhapparova B. and Darkenov K.G. Stability Basis In Kazakhstan is tolerance and mutual trust in international relations // Procedia - Social and Behavioral Sciences. – 2014. Vol. 136. – Р. 410 – 415.
13. Выступление Президента Республики Казахстан Н. А. Назарбаева на совместном заседании Палат Парламента Республики Казахстан «Новый этап демократизации Казахстана-ускоренное развитие свободного демократического общества». URL:// [http://www.akorda.kz](http://www.akorda.kz/) [16.05.2007].
14. Казахстан в современном мире: реалии и перспективы. – Алматы: КИСИ при Президенте Республики Казахстан, 2008. – 348 с.
15. Малиновский В. А. Лидер: президентская власть в Казахстане на рубеже эпох: Монография. – Астана: ТОО «Издательство «НормаК», 2012. – 528 с.
16. Абдирайымова Г.С. Ценностные ориентации современной молодежи. - Алматы, 2005. – 245 с.
17. Шаукенова З.К. Ценности и идеалы независимого Казахстана. - Алматы: Институт философии, политологии и религиоведения КН МОН РК, 2015. – 322 с.
18. Баймурзаева В. Общеказахстанские ценности как предмет политологического исследования. Дисс. на соискание ученой степени канд. полит. наук. - Алматы, 2007. – 140 с.
19. Н.Назарбаевтың «Болашаққа бағдар: рухани жаңғыру» атты мақаласы.

// [http://www.akorda.kz](http://www.akorda.kz/) (12.04.2017).

1. «Қазақстан жолы – 2050: Бір мақсат, бір мүдде, бір болашақ» Қазақстан Республикасының Президенті Н.Ә.Назарбаевтың Қазақстан халқына Жолдауы // https://adilet.zan.kz/kaz/docs/K1400002014 (17.01.2014 ).
2. Н.Назарбаев. Тәуелсіздік дәуірі. – Астана. – 2017. - 413 б.
3. Биекенов М.А. Модернизация политического процесса казахстанского общества. - Астана: Академия гос. управления при Президенте РК. – 2006. – 350 с.
4. Pye L. Communicarion and Political Development. Prinston, 1992. – 398 р. 158 Huntington S. Political Order in Changing Societies. New Haven: Yall

University Press. 2006. – 512 р.

1. Eisenshtadt S. Tradition, Change and Modernity. New York: Willey, 1973.

– 367 р.

1. Алимбетов Ж. К., Кадыржанов Р. К., Искаков А. Е. и др. под общ. ред. Бабакумарова Е.Ж. Социокультурные аспекты Третьей модернизации

Казахстана: монография. – Астана: Институт Евразийской интеграции. - 2018.

– 216 с.

1. Huntington Samuel P. Who Are We? The Challenges to America’s National Identity. Simon & Schuster. – 2004. – 448 p.
2. Seydullayeva G.A., Orynkhanova G.A, Tazhibayeva Sh.A. Concept Of Modernization In A Political Discourse Of Modern Kazakhstan: On The Example Of Messages Of The President Of The Republic Of Kazakhstan To The People Of Kazakhstan // Procedia Economics and Finance. – 2015. – Vol. 26. P. 72 – 76.
3. Ronald Inglehart and Wayne E. Baker. Modernization, Cultural Change, and the Persistence of Traditional Values // American Sociological Review. – 2000. - Vol. 65. - №. 1. - Р. 19 - 51.
4. Ефанова Е. Факторы политической модернизации как основа дестабилизации общества // Власть. - 2015. - Том 21. - № 8. - С. 14 - 16.
5. Kudaibergenova Diana T. The ideology of development and legitimation: beyond «Kazakhstan 2030» // Central Asian Survey. - 2015. – Vol. 34 (4). – Р. 440 - 455.
6. Аналитический отчет по результатам социологического исследования. Изучение ценностных ориентаций казахстанцев. «Жастар» ғылыми - зерттеу орталығы. – Астана. – 2017. – 600 б.
7. Қазақстан өз дамуындағы жаңа серпіліс жасау қарсаңында атты Қазақстан халқына Жолдауы // https://[www.akorda.kz/](http://www.akorda.kz/) (1.03.2006).
8. Zhampetova A. Religion in the axiological structure of kazakhstani youth.

Central Asia and the Caucasus, 2021. - Vol. 24(3), Р. 195 - 212.

1. Ranking.kz. <http://ranking.kz/>
2. Conge, P. The concept of political participation: toward a definition // Comparative politics. - 1988. - Vol. 20. - №. 2. – Р. 241 - 248.
3. Martin C. H., Stronach B. Politics East and West: A comparison of Japanese and British political culture. New York: M.E Sharpe, Inc., 1992. – 352 р.
4. Woodly, D. New competencies in democratic communication? Blogs, agenda setting and political participation // Public Choice. - 2008. - Vol. 134. -

№.1/2. – Р. 109 - 123.

1. Schoen, D. E. The power of the vote: Electing presidents, overthrowing dictators, and promoting democracy around the world. New York: Harper, 2008. – 416 р.
2. Shirky, C. The Political Power of Social Media: Technology, the public sphere, and political change // Foreign Affairs. – 2011. – Vol. 90. – №. 1. – Р. 28 - 41.
3. Walgrave S., Manssens J. The Making of the White March: The Mass Media as a Mobilizing Alternative to Movement Organizations // Mobilization. – 2000. - Vol.5. - Р. 217–239.
4. Central Asian Bureau for Analytical Reporting // [https://cabar.asia/ru/analiz](https://cabar.asia/ru/analiz-protestov-v-kazahstane-za-2019-2022-gody)

* [protestov - v - kazahstane - za - 2019 - 2022 - gody](https://cabar.asia/ru/analiz-protestov-v-kazahstane-za-2019-2022-gody) (дата обращения: 28.01.2022)

# ҚОСЫМША

**Зерттеу жұмысы бойынша жастар арасында жүргізілген әлеуметтік**

# сауалнама сұрақтары

Құрметті респондент!

Сауалнама жастардың құндылық бағдарындағы діннің рөлін анықтау мақсатында жүргізілуде. Берілген сауалнама жасырын түрде өтеді, аты - жөніңізді жазудың қажеті жоқ. Сұрақтарды мұқият оқып, шынайы жауап

беруіңізді сұраймыз.

# 1. Сіз қандай дінді ұстанасыз?

1. Мұсылман
2. Православиелік
3. Католик
4. Мен атеистпін
5. Жауап жоқ
6. Жауап беруге қиналамын
7. Басқа жауап

# 2. Сіз өзіңізді діни адам деп санайсыз ба?

1. Мен - діни адаммын, діни қауымның өміріне қатысамын, діни нормаларды сақтаймын
2. Мен діни адаммын, бірақ діни нормаларды сирек сақтаймын және тек мереке күндері діни орындарға барамын
3. Мен діни адаммын, бірақ діни өмірге араласпаймын
4. Мен діндар емеспін, бірақ кейде мешітке барып, діни нормаларды ұстанамын
5. Мен дінге сенбеймін, бірақ сенушілерді құрметтеймін
6. Мен дінге бей - жай қараймын
7. Мен дінге қарсымын, атеист
8. Жауап беруге қиналамын
9. Басқа

# 3. Соңғы жылдары жастар көптеп дінге бет бұруда. Сіз бұған қалай қарайсыз?

1. Толық қолдаймын
2. қолдаймын
3. Толық қолдамаймын
4. қолдамаймын
5. Жауап беруге қиналамын
6. Басқа

# 4. Сіз елдегі ағымдағы діни ахуал туралы хабардар болу деңгейін қалай бағалайсыз?

1. Мені бұл сала қызықтырмайды
2. Менде діни жағдай туралы ақпарат жоқ, өйткені менде уақыт жоқ
3. Мен елдегі діни жағдайды жақсы білемін, өйткені мен үнемі жаңалықтарды оқып/ көремін
4. Менде діни ахуал туралы ақпарат жоқ, бірақ жалпы түсінігім бар
5. Жауап беруге қиналамын

# 5. Қазақстандағы діни саланы реттейтін Заңдарды білесіз бе?

1. Ия, білемін
2. Ия, естідім, бірақ жеткілікті ақпарат жоқ
3. Жоқ, білмеймін
4. Жауап беруге қиналамын

# 6. Сіз өз мемлекетіңіздің діни саясатын қалай бағалайсыз?

1. тиімді
2. шамамен тиімді
3. тиімдіге қарағанда тиімсіз
4. тиімсіз
5. жауап беруге қиналамын

# 7. Сіз қай жерден ең алдымен дін туралы ақпарат аласыз?

1. Дін қайраткерлерінің уағыздары
2. Интернет
3. Теледидар
4. Діни әдебиет
5. Жақын туыстар мен отбасы
6. Жауап беруге қиналамын

# 8. Сіздің діни сенімдеріңізге кім немесе не әсер етеді?

1. Жақын туыстар, отбасы мүшелері
2. Достар, таныстар
3. Арнайы әдебиеттерді, интернет - ресурстарды зерттеу
4. Діни бірлестіктер, имаммен, діни қызметкермен әңгімелесу
5. Ештеңе әсер етпеді
6. Жауап беруге қиналамын
7. Басқа жауап

# 9. Сіздің ойыңызша, адамдарды террористік экстремистік топтарға қосылуға не мәжбүр етеді?

1. Халықтың өмір сүру деңгейінің нашарлауы
2. Этникалық дискриминация
3. Білім деңгейінің төмендігі
4. Діни фанатизм
5. Террористік ұйымдар тарапынан бопсалау немесе алдау
6. Идеологиялық вакуум
7. Діни мәдениет пен білімнің төмен деңгейі
8. Елге діни ағымдарды уағыздаушылардың келуі
9. Жауап беруге қиналамын
10. Басқа

# 10. Сіз діни қызметке жиі қатысасыз ба?

1. Аптасына бір реттен жиі
2. Аптасына бір рет
3. Айына бір рет
4. Тек ерекше қасиетті күндерде
5. Жылына бір рет
6. Жылына бір реттен аз
7. Ешқашан, іс жүзінде ешқашан

# 11. Құдайға сену, діни орындарға, мешітке бару қазақстандық

**жастардың рухани - адамгершілік тәрбиесіне ықпал етеді деп ойлайсыз ба?**

1. Ия, әрине, әсер етеді
2. Кейбір жағдайларда көмектеседі (жастар арасындағы қылмыс, алкоголизм, нашақорлық және т. б.)
3. Жоқ, жастардың рухани - адамгершілік тәрбиесіне отбасы, Білім және мемлекет ықпал етуі тиіс
4. Адамның өзіне байланысты
5. Жауап беруге қиналамын
6. Басқа

# 12. Діни ұйымдарға (мешіт, шіркеу) қаншалықты сенетініңізді айтыңызшы)

1. Толығымен сенемін
2. Белгілі бір дәрежеде сенемін
3. Мен көп сенбеймін
4. Мен мүлдем сенбеймін
5. Жауаптан бас тарту
6. Жауап беруге қиналамын

# 13. Айтыңызшы, дін сіздің өміріңізде қаншалықты маңызды?

1. Өте маңызды
2. Маңызды
3. Өте маңызды емес
4. Маңызды емес
5. Жауап беруге қиналамын

# 14. Дінді мемлекеттік мектептерде сабақ ретінде оқыту керек

1. Толық келісемін
2. Келісемін
3. Келіспеймін
4. Толық келіспеймін
5. Білмеймін

# 15. Төмендегі адамдар тобының қайсысымен сіз алдымен бірлік сезімін сезінесіз?

1. Қазақстан азаматтарымен
2. Сіздің ұлтыңызбен
3. Сіздің ұрпағыңыздың адамдарымен
4. Сідің облысыңыздың немесе қалаңыздың тұрғындарымен
5. Сіздің тіліңізде сөйлейтін адамдармен
6. Сіздің рудың/жүздің адамдарымен
7. Сіздің дініңіздегі адамдармен
8. Туыстарымен
9. Достарымен
10. Мен ешқандай топтармен бірлік сезімін сезінбеймін
11. Жауап беруге қиналамын

# Жасыңыз қаншада?

1. 18

2. 19

3. 20

4. 21.

5. 22

# Ұлтыңызды белгілеңіз

1. қазақ
2. орыс
3. басқа

# 18. Жынысыңызды белгілеңіз

1. ер
2. әйел